
De ce, cu toate că folosesc aceeași hrană, respiră 
același aer şi trăiesc în condiţii aproximativ identice, 
plantele și animalele sînt atit de diferite? 

Cum apare dintr-o singură celulă omul? 

Cum, cînd și unde a apărut viața pe Pămînt? 

Cum a apărut omul pe Pămint? | 
Întrebări asupra cărora în repetate rînduri s-au oprit 
gindurile fiecăruia dintre noi. 

Cartea de față va încerca să dea într-o formă atrac- 
tivă răspuns tuturor acestor întrebări și să consem- 
neze cîteva dintre rema:cabilele și adeseori surprin- 
zătoarele descoperiri ale biologiei. 

DIN PARTEA AUTORULUI 


N-am reușit în această carte să vorbesc nici măcar 
cîte puţin din toate. Căci nu poți cuprinde necuprin- 
sul. E tocmai motivul pentru care m-am străduit să 
` nu scriu despre lucruri cunoscute într-un fel sau altul 
tuturor sau care s-ar putea afla din manuale și în- 
drumătoare. 
Am evitat anatomia, biochimia și chiar fiziologia, 
tot ce este de strictă specialitate și tot ce nu mai 
constituie o noutate (evident, în limita posibilităților). 

În schimb, asupra geneticii, care la noi a fost atit 
de mult ignorată, am insistat în mod deosebit, riscând 
uneori să plictisesc pe cititor cu repetarea monotonă 
a termenilor genetici, fără cunoaşterea cărora nu este 
posibilă însă astăzi nici o activitate omenească. 

Am aco:dat prioritate cercetărilor din ultimele de- 
cenii, care.mi-au atras în mod deosebit atenția sau 
pe care le-am considerat extrem de interesante, pre- 
cum și faptelor pe care eu însumi nu le cunoșteam 
pină de curînd. 

În munca desfăşurată la această carte am fost aju- 
tat de prieteni, cărora ţin în mod deosebit să le mul- 
țumesc. 

Soției mele, Alina, pentru ideile ei și pentru capi- 
tolul „Slavă veșnică apel". 

Sorei mele (candidată în ştiinţe medicale) L. I. Pri- 
valova, care a scris despre alergie și sfîrșitul capito- 
lului despre sînge. 

N. M. Pojarițkaiei, care a scris amuzaniele poves- 
tiri „Cu ce gîndeşte omul" și subcapitolul „Cum s-au 
petrecut lucrurile?" 

Lui N. V. Lisogorov (candidat în științe şi scriitor) 
1i mulțumesc pentru optimismul cu care afirmă că 
nimeni n-a murit încă de bătrîneţe“. 

Să-l credem fără a-l contrazice. Adevărata înţelep- 
ciune, spune filozoful, constă în a medita asupra vie- 
ţii, nu asupra morții. Întoarceţi deci paginile: în fie- 
care capitol veţi găsi reflecţii asupra vieții. 

MARELE PROLOG 


„De unde a purces Pămiîntul“ 


Zece miliarde de ani au trecut de la „bobirnacul“ 
inițial, de cînd zburăm fără oprire, încercînd să stră- 
pungem bolta înstelată. Zburăm cu viteze supracos- 
mice. 

Astrofizicienii au observat că în spectrele galaxiilor 
vizibile benzile de absorbție sînt deplasate spre ex- 
tremitățile roșii, ceea ce demonstrează că galaxiile 
se împrăştie în toate direcțiile și, cu cît sînt mai de- 
părtate de noi, cu atît se deplasează mai repede, 

fiind în același timp cu atît mai îndreptate spre do- 
meniul roșu al spectrului benzilor de absorbţie ale 
gazelor lor. Cele mai îndepărtate se deplasează 
aproape tot atît de repede ca și fotoniil. Și doar vi- 
teză mai mare ca a fotonilor (mai clar spus, a lumi- 
nii) nu există în univers. 

Aceasta mai înseamnă că odinioară, probabil, toate 
galaxiile erau concentrate în același centru, unde 
densitatea substanţei era uriașă. Şi apoi o ex- 
plozie fără egal şi fără precedent a împrăștiat ma- 
teria în toate direcţiile. S-a întîmplat, după toate pro- 
babilităţile, acum 10—13 miliarde de ani. „Acesta — 
consideră unii astronomi — constituie un fapt expe- 
rimental care nu poate fi ignorat.” Alţii susțin că nu 
s-a petrecut nici o explozie a vreunei substanţe su- 
perdense: nici nu știm de unde şi încotro se îndreaptă 
galaxiile. 

Faptul că materia stelară și-a început veşnicul ei 
circuit de la un start sau altul nu prezintă prea mare 
importanţă. Important este faptul că ea există. 

Sub ce formă însă? 

Câmpuri de forţă, plasmă, protoni, neutroni, elec- 
troni, fotoni, atomi... 

Dintre atomi, două treimi sînt de hidrogen, aproape 
o treime de heliu și abia a suta parte o formează 
toate celelalte elemente cunoscute pe Pămînt. Deci 
universul în care ne rotim este alcătuit mai ales 
din hidrogen şi heliu. 


i Steaua 3 C—9, descoperită în 1965 de astronomul american 
M. Schmidt, se află la o distanță de Pămînt de 9 miliarde de 
ani-lumină şi zboară cu o viteză egală cu 4/5 din viteza luminii. 
lar una dintre galaxiile stelare albastre se îndepărtează de nol 
doar cu 1/8 mai încet faţă de viteza luminii. 

Universul este preocupat de sinteze: la temperaturi 
de sute de milioane de grade și la presiuni de miliar- 
de de atmosfere, în miezul stelelor (și sînt milioane 
de miliarde), din nucleele elementelor ușoare se fău- 
resc nucleele elementelor grele. 

Pe Soare, care dogorește atît de puternic într-o 
amiază de vară, din hidrogen se formează doar he- 
liu. De ce? Pentru simplul motiv că temperatura este 
— vail — prea scăzută pentru sinteza elementelor 
grele. De unde apar însă aceste elemente în atmo- 
sfera Soarelui și în miezul sateliților săi? Fierul, 
plumbul, uraniul? Cîndva, în timpuri foarte îndepăr- 
tate, substanța din care este alcătuit astăzi întregul 
sistem solar a constituit „trupul“ unei stele uriașe. 
În măruntaiele ei s-au născut elementele grele. Apoi 
steaua a explodat, iar din fragmentele rezultate au 
fost modelate Soarele și planetele. Cu alte cuvinte, 
toţi sîntem alcătuiți din atomi care au mai fost folo- 
siți odată. 

Așadar, acum 5 miliarde de ani, Soarele strălucea 
puternic și fierbinte. Strălucea însă în van, căci nu 
bucura pe nimeni. Pămîntul nu exista încă. Nu exis- 
tau nici alte planete. Doar un praf cosmic se rotea 
în jurul unui singuratic pitic galben (denumirea ire- 
verenţioasă pe care astronomii o dau Soarelui nostru). 

Praful era rece: minus 200 de gradel Contractîn- 
du-se din ce în ce mai mult, el a suferit un proces 
lent de condensare. A urmat fenomenul de stratifi- 
care și apoi individualizarea fiecărui strat într-o sferă 
densă ce se rotea cu frenezie. Așa s-au născut pla- 
netele. 

Pe cea de-a treia sferă mică, rotitoare, trăim noi 
astăzi. La început era foarte rece. Substanțele radio- 
active — uraniul şi radiul — dezintegrîndu-se, au 

încălzit rocile terestre. Sfera a început să fie incan- 
descentă. Apoi s-a răcit din nou, dar numai la supra- 
faţă. 

În timpul topirii sferei, mineralele mai ușoare s-au 
ridicat la suprafaţă, și cele grele s-au cufundat în 
adîncime. Din această cauză, cînd proaspătul Pămînt 
nou-născut a căpătat o crustă subțire, s-a constatat 
că rocile solidificate la suprafaţă sînt alcătuite din 
două strate: un strat ușor superior și un strat greu 
inferiori. Ele sînt denumite „sial“ și „sima“. Cei doi 
termeni au fost introduși în știință de cunoscutul 
geolog austriac Eduard Suess. Prima silabă a celor 
doi termeni, „si“, este simbolul siliciului (Si), sila- 
bele terminale — „al“ și „ma“ — provenind de la 
literele cu care încep denumirile aluminiului și mag- 
neziului (Al și Ma). 

Rocile ușoare ale scoarţei terestre sînt alcătuite 
mai ales din siliciu și aluminiu (ele sînt doar relativ 
ușoare, întrucît greutatea specifică a stratului sial 
este egală cu aproximativ 2,67, iar a stratului sima 
cu 3,27). Stratul greu inferior — sima — este alcătuit 
din siliciu și magneziu. 

Stratul sial se numește și scoarță granitică, întru- 
cît în alcătuirea lui intră mai ales granite și grano- 
diorite. Grosimea sialului este de 10—30 km, pe 
alocuri și mai subțire, de pildă 3—5 km în nord- 
vestul R.F. a Germaniei. 

Stratul superior al simei (pînă la adîncimea de 


1 Scoarța terestră, cu o grosime de aproximativ 100 km, este 


atit de subţire în raport cu mărimea întregului glob terestru, în- 
cît poate fi comparată cu coaja unui măr. 

aproximativ 30—60 km) este format din bazalt. Aici 
încep să se întilnească roci incandescente, numite 
magmă. Sub bazalt se află peridotitul, cu duritate și 
mai mare (greutatea specifică 3,6—A4)!, veritabil im- 
periu al magmei; temperatura aici este atît de mare?, 
încît toate mineralele și rocile sînt în stare topită. 
Dar ele nu sînt lichide. „Presiunile colosale care 
predomină în această zonă — scrie geologul sovietic 
S. Kuzneţov — menţin substanţele magmei în stare 
plastică, pe alocuri solidă.“ Magmă, în greacă, în- 
seamnă „alifie groasă, aluat“. 

Ea reprezintă o soluţie de silicați naturali, adică 
de piatră încălzită peste punctul de topire. Dacă, 
dintr-o cauză sau alta, presiunea în adiîncul Pămîntu- 
lui scade, magma trece în stare lichidă, volumul ei 
se mărește și, cu o forţă uimitoare, pătrunde în stra- 
tele superioare ale scoarţei terestre, iar uneori iese 
și la suprafaţă. Așa se produc erupțiile vulcanice. 
Magma revărsată se numește lavă. 


1 Unii geolog. consideră că din sial fac parte și stratele ba- 
zaltice şi cele granitice, sima flind doar scoarța de peridotit. 
Conform acestui sistem, scoarța terestră este alcătuită din sial 
şi doar din stratele superficiale ale simei sau chiar numai din 
sial (granite şi bazalte), sima (peridotite ş.a.) alcătuind mantaua 
terestră care înfăşoară nucleul greu şi sferele minerale adia- 
cente. 

2 Coborînd în adincul litosferei, temperatura crește în medie 
cu un grad la 30—32 m. Pe alocuri, ca, de pildă, în Africa de 
Sud, încălzirea miezului terestru are loc de trei ori mai încet, 
iar în nordul Caucazului (raionul Groznii), de trei ori mai re- 
pede. 

Naşterea leagănului vieții 


Să ne întoarcem pe sial. S-ar părea că grosimea lui 
trebuie să fie egală pe întreaga suprafață a globului. 
În realitate, situația este alta. Sialul este mai gros 
în dreptul continentelor, se subțiază spre marginea 
lor şi este aproape inexistent pe fundul oceanelor. 
Cuveta Oceanului Pacific (inclusiv, după cum au ară- 
tat lucrările oamenilor de știință sovietici, a Ocea- 
nului Îngheţat de Nord) este căptușită doar de sima. 
De aceea se și spune uneori despre continente că 
sînt blocuri gigantice de roci ușoare care plutesc 
pe suprafața unei mase minerale mai grele, dar mai 
puţin solide. Sima, după cum am mai arătat, este 
foarte plastică. 

Numeroase substanţe, chiar foarte dure, la presiuni 
ridicate trec într-o stare specifică, așa-numita „stare 
fluidă“. Căldura adincurilor terestre! topeşte pietre 
și metale, presiunea uluitoare (3 000 000 de atmosfere) 
acţionînd în sens invers, forțind vaporii și lavele in- 
candescente să se întărească din nou. Din această 
cauză, în măruntaiele planetei noastre materia se află 
într-o stare ciudată: nici lichidă, nici solidă. Ea poate 
fi comparată cu sticla: este plastică și curge dacă 
se apasă asupra ei încet și puternic, dar posedă o 
mare forță internă de frecare, proprie corpurilor so- 
lide. 


1 Se presupune că în centrul Pămîntului temperatura este tot 
atît de mare ca la suprafaţa Soarelui: 5000—18 000 de grade, 
după alţi autori 12000 de grade; omul de știință sovietic Otto 
lulievici Schmidt consideră că ea nu depăşeşte 1000 de grade. 
Chiar şi atit nu e puţini 

Pe această masă fluidă se sprijină scoarţa terestră. 
Toate părţile ei componente sînt în echilibru izosta- 
tic, al cărui nivel zero se află la aproximativ o adin- 
cime de 120 km. Deci, cu cît va fi mai ușoară o anu- 
mită regiune a scoarţei terestre, cu atit ea se va 
ridica mai sus față de acest nivel. Dimpotrivă, părţile 
mai. grele sînt situate la adincime mai mare. Iată 
de ce fundul bazinelor oceanice, căptușit mai ales 
cu stratul greu de sima, se ridică mai puţin deasupra 
nivelului zero al echilibrului izostatic decît regiu- 
nile scoarţei terestre alcătuite mai ales din strate 
groase de sial ușor și din strate subțiri de sima, 
adică continentele. 

Dacă ipoteza este veridică, blocurile continentale 
plutesc într-o masă plastică subterană, ca aisbergu- 
rile în mare. Ele pot fi comparate cu niște butuci 
aruncaţi într-un catran gros. 

Să -aruncăm acolo și niște surcele; împotmolite în 
catran, ele vor sugera fundul Oceanelor Atlantic și 
Indian, acoperit de un strat subţire de sial, iar scoarţa 
ușor întărită a catranului din jur va fi sima „nudă“, 
care căptușește fundul Oceanului Pacific. Să turnăm 
acum puţină apă sărată şi „peisajul“ obținut își va 
desăviîrși asemănarea. 


Continente rătăcitoare 


Cînd se vorbește de plutirea continentelor pe sima, 
„se presupune că aceste blocuri supergigante de pia- 
tră sînt capabile doar de deplasări lente pe verticală 
(în sus și în jos). În lungul simei ele nu plutesc, în- 
trucît blocurile de sial, de calibru diferit, sînt strîns 

lipite unele de altele, înțepenindu-se parcă reciproc. 

S-ar putea însă ca să nu fie atît de legate între 
ele și să se deplaseze uneori și pe orizontală, alune- 
cînd pe suprafața compactă şi netedă a simei ca mo- 
bila pe parchet? 

Această idee, care multor specialiști li se pare 
fantastică, i-a venit în cap acum 50 de ani unui geo- 
fizician german. 

Geofizicianul se numea Alfred Wegener și a mu- 
rit în zăpezile Groenlandei, studiindu-i ghețarii. În 
1913 a apărut cartea lui Wegener Originea continen- 
telor şi a oceanelor, care numai în următorii 20 de 
ani a cunoscut cinci reeditări. În carte, el a expus 
celebra ipoteză a migraţiunii, care a primit denumi- 
rea de teoria deplasării, a mobilităţii sau teoria de- 
rivei continentelor. 

Puţine ipoteze au stirnit asemenea dispute și au 
fost folosite în asemenea măsură de specialiştii al- 
tor științe atunci cînd încercau să explice anumite 
neconcordanţe supărătoare din domeniul cercetărilor 
lor. La început, geologii au luat aproape în unani- 
mitate poziție împotriva lui Wegener. Astăzi situaţia 
s-a schimbat; el a găsit o recunoaștere deplină la 
unii cercetători, iar alții îi acceptă ipoteza doar cu 
anumite corective. 

Cele mai importante principii ale ipotezei, moder- 
nizate și completate, au fost folosite pentru construi- 
rea multora din cele mai noi teorii geotectonice. 

Wegener a fost impresionat de perfecta corespon- 
denţă dintre marginile continentelor (puteţi observa 
singuri aceasta, privind o hartă). Liniile de coastă ale 
unor continente se completează unele pe altele ca 
suprafeţele de contact ale celor două jumătăţi ale 
unei sticle sparte. De pildă, colțul nord-estic al Ame- 


colecția cristal $ colecţia cristal $ colecţia cristal 


s 


ricii de Sud și golful Guineii din Africa: primul este 
croit parcă din cel de-al doilea. Marginea estică a 
Americii de Nord, alăturată ipotetic de țărmul vestic 
al Europei, va alcătui cu aceasta un monolit. 

În sudul Atlanticului există golfuri croite parcă pe 
măsura capurilor continentului-antipod, care se întind 
de partea cealaltă a oceanului. 

Observînd atîtea lucruri ciudate, și altele asemă- 
nătoare, Wegener a ajuns la concluzia că la început 
sialul acoperea Pămîntul în strat compact cu o gro- 
sime de aproximativ 30 km. Deasupra sialului se 
spărgeau valurile oceanului primordial sau primar: 
Pantalassa. Oceanul acoperea în întregime Pămîntul, 
dar adîncimea lui era foarte mică: nu depășea 2,6 km. 
Apoi forţele provocate de rotația Pămîntului și de 
fluxul magmei atrase de Lună au rupt scoarța sialu- 
lui, adunîndu-i bucățile într-un singur bloc granitic, 
un supercontinent: Pangea. În jur, pe sima eliberată 
de sial, se spărgeau apele nețărmurite ale oceanului 
secundar, pe care îl vom numi Pacific. 

Apoi supercontinentul s-a spart și fragmentele lui 
au alunecat în direcții diferite: America de Sud şi 
de Nord s-au îndreptat spre apus, Australia spre ră- 
sărit, Antarctida spre sud. În cartea sa, Wegener a 
inserat și hărți, pe care erau figurate etapele suc- 
cesive ale separării continentelor. 

După calculele lui Wegener, continentele și-au în- 
ceput grandioasa lor derivă cu aproximativ 
130 000 000 de ani în urmă, continuîndu-și mișcarea 
pînă astăzi. De pildă, distanţa dintre Norvegia și 
Groenlanda s-a mărit în ultimii 60 de ani cu 600 m, 
ceea ce înseamnă că America se îndepărtează de 
noi cu o viteză de 10 m pe an. Unii savanți consi- 
deră însă că distanţa dintre Lumea veche și Lumea 

nouă s-a mărit nu datorită derivei continentelor, ci 
din cauza erorilor vechilor măsurători! 

Frînturile de sial, rupte prin frecare din talpa con- 
tinentelor, cădeau pe sima, în prăpastia formată la 
„pupa“ continentelor în derivă, sau, cu alte cuvinte, 
pe fundul Oceanelor Atlantic şi Indian, care umpleau 
„crăpăturile“ intercontinentale. Iată de ce, scria mai 
tirziu Wegener, fundul acestor bazine cuprinde de- 
pozite mai mari sau mai mici de sial. Pe fundul 
Oceanului Pacific lipsește sialul, întrucît prin acest 
ocean n-a trecut încă nici un continent. 

În faţa frontului continentului plutitor, ca la prora 
unei corăbii, se buluceau „valuri“ de sial. 

America plutea spre vest, din care cauză cea mai 
mare rezistenţă la frecarea de fundul oceanului a 
opus ţărmul ei vestic. El a început să se încreţească, 
pe margini au apărut cute lungi (ca spuma de la 
lapte cînd o sufli) și așa s-au format Cordilierii, care 
mărginesc continentul american spre partea Oceanu- 
lui Pacific. 

Cu ajutorul teoriei lui Wegener se pot explica şi 
alte enigme geologice, paleontologice, paleoclimatice 
şi chiar zoologice. De pildă, originea glaciațiilor, ale 
căror urme îndepărtate se întilnesc în mai mare sau 
mai mică măsură pe toate continentele, chiar și pe 
cele sudice: Africa, America de Sud și Australia. De- 
oarece continentele „plutesc“, unele dintre ele se 
apropiau cîteodată de pol (Nord sau Sud), se produ- 
cea glaciaţia, apoi continentele se îndepărtau, ghe- 
ţurile se topeau și din nou se instaura domnia cli- 
matului cald. Citeodată și regiunile polare se apro- 
piau de ecuator, și atunci animale și plante tropicale 
populau pămînturile eliberate de ghețari. 

Unii geofizicieni contemporani consideră chiar că 
periodic continentele se deplasează de la poli spre 
ecuator (sub acţiunea unei așa-numite forțe „polo- 
fuge“, provocată de rotația Pămîntului) și apoi, cioc- 
nindu-se frontal, cam în zona Mării Mediterane, por- 
nesc pe drumul de întoarcere (sub acţiunea unei forţe 
„polopete“, apărută în magmă cînd continentele nor- 
dice și sudice se apropie). 

Alţii presupun că nu are loc propriu-zis o mișcare 
în derivă a continentelor pe sima, ci doar o întindere 
a lor la suprafața acesteia, sub acţiunea forțelor care 
se străduiesc să distribuie uniform sialul ușor pe 
toată scoarţa terestră. Conform acestei teorii, Ame- 
rica nu s-a rupt de Africa, ci doar s-a îndepărtat de 
ea: între ele, pe fundul Oceanului Atlantic, ar exista 
o punte de legătură formată din sial întins la maxi- 
mum (din care cauză e foarte subțire). 

Deși teoria lui Wegener se bucură astăzi de o mai 
mare atenţie decît în trecut, în totalitate ea este ac- 
ceptată însă de puţini. Majoritatea oamenilor de ști- 
inţă consideră că continentele nu sînt capabile de o 
„plutire“ atît de îndepărtată pe cît socotea Wegener. 
Totuşi ele descriu mici deplasări pe orizontală. 
Știința datorează lui Wegener primatul acestei obser- 
vaţii. 


Ipoteza lunară 


De ce, totuși, cuveta Oceanului Pacific este căptușită 

numai de roci grele? De ce lipsește aici sialul? 
Pentru a explica acest fapt ciudat au fost formu- 

late diferite ipoteze, una dintre ele (cea mai poetică, 

dacă nu cea mai veridică) presupuniînd că formarea 
Oceanului Pacific a fost precedată de următoarea 
întîmplare dramatică. Depresiunea Oceanului Pacific, 
susțin adepţii acestei ipoteze, este o uriașă cicatrice 
pe trupul Pămîntului, o veche plagă vindecată de 
cataplasme cu apă de mare. Se presupune că odini- 
oară, în trecutul foarte îndepărtat, forţele cosmice 
au rupt din coasta planetei noastre o bucată substan- 
țială, care se rotește azi în jurul Pămîntului sub în- 
fățișarea satelitului cunoscut de toţi, Luna (autorul 
acestei ipoteze, George Darwin, fiul lui Charles Dar- 
win, a explicat cu ajutorul unor calcule matematice, 
mult prea complicate pentru rîndurile de față, care 
au fost aceste forțe). Au fost smulse mai ales stratele 
superficiale ale scoarței terestre, adică sialul, sima 
rămînînd pe loc. 

Studiul Lunii a arătat într-adevăr că ea este alcă- 
tuită mai ales din roci uşoare (a căror greutate re- 
prezintă doar 0,6 din greutatea medie a Pămîntului), 
iar dimensiunile ei corespund cu aproximaţie acelei 
fose rămase pe suprafaţa Pămîntului după desprinde- 
rea Lunii, adică mărimii Oceanului Pacific. 


Oceanele au fost făurite de riurile de foc 
ale împărăției subpămîntene 


Există și alte ipoteze care încearcă, cu mai mult sau 
mai puţin succes, să explice originea „leagănului“ în 
care natura și-a dădăcit primii născuţi. E clar pen- 
tru oricine astăzi că oceanul reprezintă leagănul 
vieţii. 

În ultima vreme a cucerit numeroși adepţi așa-nu- 
mita teorie a convecţiei. 

Prin dezintegrarea substanţelor radioactive din 
adîncurile Pămîntului, diferite porţiuni ale magmei 
se încălzesc mai mult decît altele. Supunîndu-se le- 
gilor fizice ale convecţiei, ele se îndreaptă în sens 
ascendent (curenţi ascendenți anticiclonici), ating ro- 
cile grele ale scoarţei și se îndreaptă în diferite di- 
recţii, sub formă de curenţi orizontali (viteza lor este 
relativ redusă, de numai cîţiva centimetri pe an). 
În locurile în care acești curenţi se separă, are loc 
scăderea presiunii. În locurile unde doi (sau mai 
mulţi) curenţi, cu centre anticiclonice diferite, se în- 
tilnesc, presiunea magmei crește: aici, scoarţa se ri- 
dică (datorită presiunii și materialului plastic adus 
de curenţii din adîncurile Pămîntului). În regiunile 
separării curenților și a unei presiuni magmatice scă- 
zute, scoarţa se cufundă. Nu este exclus ca tocmai 
aici să se fi format depresiunile oceanice, umplute 
azi cu megatone de apă sărată. 

Cele patru oceane sînt centre de flux anticiclonic 
(vertical) ale rocilor topite de sub scoarța Pămîntului. 
Continentele reprezintă zonele de contact ale aces- 
tor curenţi, care aduc la suprafață materialul în- 
călzit ce alcătuiește uscatul. 

Cercetările au arătat că cele mai vechi roci se 
distribuie, de obicei, mai aproape de centrul conti- 
nentului. „Aceasta confirmă — scrie oceanologul 
Athelstan Spilhaus — ipoteza conform căreia margi- 
nile continentelor se ridică treptat, iar bazinele ocea- 
nice sînt alcătuite dintr-un material mai nou, «mai 
tînăr», adus din adîncurile Pămîntului.“ 

Cum au ajuns tropicele în regiunea polară? 


Puţini ştiu, probabil, că în plimbările noastre zilnice, 
călcăm în picioare miliarde de busole microscopice, 
țintuite în pietre şi stînci. Pietrele conţin granule 
extrem de mici de fier, unele de 100 000 de ori mai 
mici decît acul indicator al unei busole obișnuite. 

În epocile geologice apuse, cînd s-au format cele 
mai vechi roci, sub acţiunea cîmpului magnetic al 
Pămîntului, particulele de fier din sedimentele încă 
nesolidificate de pe fundul mărilor şi lacurilor (sau 
în lavele încă fierbinţi) s-au orientat exact ca acul 
busolei, cu o extremitate a axei longitudinale spre 
Polul Nord și cu cealaltă spre Polul Sud. Cînd rocile 
s-au întărit, aceste busole miniaturale au împietrit 
pentru totdeauna în poziția pe care, atîta timp cît 
se mai puteau cît de cît mișca, le-o dicta magnetis- 
mul terestru. 

S-ar putea crede că ele își păstrează şi azi orien- 
tarea meridiană. Dar s-a dovedit că în multe ţări ale 
globului — pe insulele Oceanului Pacific și în sudul 
Africii, în vestul S.U.A. și în zeci de alte țări — pe 
întinderi nesfîrșite, cîmpurile paleomagnetice ale Pă- 
mîntului sînt orientate nu de la nord spre sud, ci în 
cu totul alte direcţii. 

Care este explicaţia unui asemenea fapt ciudat? 

Probabil că, alunecînd pe suprafaţa globului te- 
restru, continentele s-au răsucit în așa fel în raport 
cu polul magnetic, încît sînt orientate astăzi altfel 
decît în momentul formării rocilor studiate. 

Nu toţi oamenii de știință sint însă de acord cu 
acest punct de vedere, Există și alte ipoteze care dau 
o explicaţie convenabilă deplasării cîmpurilor paleo- 

magnetice, de pildă schimbarea poziţiei polilor maq- 
netici și chiar geografici. 

În orice caz, faptele acumulate de știința foarte 
tînără care studiază paleomagnetismul oferă două al- 
ternative: sau continentele migrează și polii Pămîn- 
tului rămîn imobili, sau continentele sînt imobile, iar 
polii călătoresc. 

Sau poate că se întîmplă și una și alta? 

Cercetătorii urmează abia să rezolve dacă conti- 
nentele plutesc sau doar se întind, sau dacă își mo- 
difică coordonatele geografice pe altă cale. În pre- 
zent sînt doar ipoteze. Este incontestabil însă că nu 
o dată la ambii poli ai planetei climatul a fost umed 
şi cald, de loc polar. Acolo unde astăzi „au împietrit“ 
grămezile de ghețuri antarctice, tălăzuiau cu milioa- 
ne de ani în urmă apele calde ale unei mări tropicale 
în care trăiau corali. Iar în jurul Polului Nord creş- 
teau păduri luxuriante. Frunzișul lor veşnic verde 
se oglindea în apele albastre ale lacurilor acoperite 
cu nuferi. Au fost găsite de altfel „documente“ de 
necontestat care confirmă aceasta. 

Căpitanul Neirus, cercetător polar, a dezgropat, de 
pildă, în nordul Groenlandei un strat de cărbune cu 
a grosime de aproximativ 7 m, deci cu peste 
200 000 000 de ani în urmă creșteau aici copaci 
uriași. Murind, ei se prăbușeau în mlaștini. Trunchiu- 
rile pe jumătate putrezite, presate de alte depuneri ul- 
terioare, au format cu timpul zăcământul de cărbune. 

Cărbune există și în Spitzbergen. Unele plăci de 
cărbune au păstrat urme distincte de nuferi, care 
acum cresc la multe mii de kilometri la sud de Spitz- 
bergen. Printre sraturile de cărbune au rămas in- 
tacte trunchiuri de arbori doborţi de uraganele pre- 
istorice, care au avut loc acum 200 000 000 de ani. 

Și mai surprinzător este că trunchiurile nu prezintă 
inele anuale! Creșteau, probabil, în climat subtropi- 
cal: nu exista pe atunci iarnă în regiunea polară. 
Tot anul era o vreme caldă, ca astăzi la tropice, 
unde arborii sînt de asemenea lipsiţi de inele anuale. 
Temperatura medie din Spitzbergen era, probabil, cu 
30 de grade mai ridicată decît astăzi. 

S-ar putea presupune că, în acele vremuri înde- 
părtate, Spitzbergen „plutea“ în mări tropicale. El 
nu s-a acoperit dintr-o dată de ghețuri; acum 
50 000 000 de ani, pe Spitzbergen era destul de cald, 
aproximativ ca astăzi în Franţa. Pe pămînturile lui 
se răsfăţau arbori sudici: palmieri, nuci, castani, ar- 
țari, şi chiar vița de viel În Antarctica creșteau ar- 
bori care acoperă și azi versanţii Cordilierilor pata- 
gonezi — araucaria și genul de fag Nothofagus. Asta 
se întîmpla la începutul perioadei terțiare, cu 
50 000 000 de ani în urmă. 

Dacă însă vom săpa mai adînc şi ne vom adresa 
pentru documentare la stratele jurasice ale Pămîn- 
tului, formate cu 150 000 000 de ani în urmă, vom 
găsi la Polul Sud resturi fosile de plante tropicale! 

Cu încă 50000000 de ani mai devreme, în per- 
mian, Antarctica nu era decît o mlaștină uriașă. Dom- 
nea un climat cald și umed. O demonstrează marile 
zăcăminte de cărbune cu urme de Glossopteris, 
plantă din perioada permiană, binecunoscută paleon- 
tologilor. Stratele de cărbune au o grosime de 4 m 
şi în ele au fost găsite fragmente de arbori fosili- 
zaţi, avînd o lungime de 7 ml 

Paleobotaniștii au făcut în Antarctica o descoperire 
şi mai senzațională: urme clare de glaciație sub de- 
pozitele tropicale ale permianuluil Deci Antarctica, 
înainte de a vizita tropicele, fusese la pol... 

Multe lucruri ciudate și neînțelese s-au petrecut 
pe Pămînt în primele acte ale erei biologice. 

Oameni de știință de diferite specialităţi au adunat 
mii de fapte surprinzătoare neexplicate sau expli- 
cate. 

Știința se străduieşte astăzi să lege în același lanţ 
logic, eliminînd inutilul, toate verigile disparate ale 
diferitelor idei, presupuneri, greşeli, fapte şi parado- 
xuri. Curînd, în fața noastră se va înfățișa zguduitorul 
tablou al autofacerii lumii. 

Dar pentru moment, el încă nu există. 


Schema simplificată a originii leagănului 


Deocamdată nu există decît ipoteze, şi numărul lor 
trece de douăzeci. Despre toate nu se poate vorbi și, 
de fapt, nici nu este necesar. Cea mai simplă și mai 
generală schemă de formare a oceanelor şi a con- 
tinentelor sună în felul de mai jos. Numeroși oameni 
de ştiinţă sînt de acord că istoria planetei noastre 
s-a desfășurat după schema (mult simplificată) care 
urmează. 

La început, probabil, toate continentele Pămîntu- 
lui erau reunite într-un singur conglomerat de con- 
tinente. Acest supercontinent ipotetic se numeşte 
Megagea. Africa, Europa, Asia, cele două Americi și 
Antarctida alcătuiau un singur masiv de uscat. Spre 
est și vest, el era spălat de apele unicului ocean 
existent pe atunci, Oceanul Pacific. 

Pe continent existau cîteva mări interioare: Atlan- 
ticul de Nord și cel de Sud, Marea Scandinavă și ve- 
chea Arctică. 

Apoi, pentru prima oară în istoria Pămîntului, s-a 
produs o coborîre a scoarței terestre. Marea a inun- 
dat multe dintre regiunile continentului primitiv. 
Porţiunile rămase din uscat, așa-numitele scuturi con- 
tinentale — blocuri de sial care niciodată n-au fost 
acoperite complet de mare — au constituit baza con- 
tinentelor actuale. 

Au existat şapte scuturi: 

1) scutul canadian, care reunea străvechiul conti- 
nent Laurenţia!, Groenlanda și o mare parte din Ame- 
rica de Nord; 

2) Fenosarmația, care includea actuala Scandinavie 
şi o mare parte din Cîmpia Rusă: la est pînă la Ural 
și la sud pînă la Marea Neagră; 

3) Angara, sau scutul Siberiei estice; 

4) scutul chinez, sau sinic, de dimensiuni foarte 
reduse; 

5) pe locul actualelor insule Filipine se întindea 
în acea vreme micul continent Filipinia; ulterior, el 
a fost aproape total înghiţit de ape; 

6) scutul cel mai sudic, Antarctica; apărut în zorii 
istoriei Pămîntului, Antarctica va rămîne, probabil, 
pentru totdeauna un continent unic; 

7) Gondvana, sau Gondvania, cel mai mare dintre 
continentele globului, fără egal în istoria Pămîntului. 
Numit astfel după o localitate puțin cunoscută din 
India, acest masiv gigant de uscat și-a făcut celebru 
numele la un miliard de ani după naștere și după 
100 000 000 de ani de la dispariţia sa. 


1 Numit astfel după fluviul Siîntul Laurenţiu, al cărui bazin 


se află astăzi acolo unde cu un miliard de ani în urmă se ri- 
dicau din mare stincile negre ale acestui continent. 

Este însă timpul să facem cunoștință şi noi cu ma- 
rele continent Gondvana. Se întindea pe cîteva scu- 
turi: brazilian, african (inclusiv India anterioară) și 
vest-australian, reunind într-un singur masiv conti- 
nental teritorii astăzi atît de îndepărtate. 

Mai tirziu, în cursul a sute de milioane de ani, 
harta geografică, sau, mai bine zis, paleogeografică, 
a lumii și-a modificat în repetate rînduri înfățișarea, 
împestriţîndu-se cu denumirile unor noi mări și con- 
tinente. Numai Gondvana a trecut cu succes toate 
prefacerile geologice și și-a păstrat intacte graniţele. 
Ea a constituit arena unor lupte titanice între dino- 
zauri, a fost călcată în picioare de uriași între uriași, 
brontozaurii, iar de pe întinderile ei s-au ridicat spre 
cer primii aviatori, pterodactilii. Doar cu 100 000 000 
sau, poate, cu 70000 000 de ani înainte de zilele 
noastre, acest gigant conglomerat s-a rupt, continen- 
tele căpătind configuraţia lor actuală. 

A început o nouă eră în istoria oceanelor și a con- 
tinentelor, precum și în istoria vietăţilor care le 
populau. 


Din tăriile înaltului 
sau din adincurile Pămîntului? 


Într-un mod sau altul, cu ajutorul continentelor ră- 
tăcitoare, al circuitului magmei și al emigrării Lunii, 
sau pe altă cale, s-a ajuns la un moment dat la for- 
marea depresiunilor oceanelor și mărilor. Totul era 
pregătit acum pentru primirea „saramurii“ în care 
mai tîrziu avea să se nască viaţa. Rămînea doar de 
umplut cuvetele oceanice cu apă. 

Se poate presupune că aceasta s-a întimplat în fe- 
lul următor: 

Cînd globul terestru a prins o „crustă“, vaporii de 
apă care au răbufnit din adîncuri s-au condensat în 
atmosferă, acoperind cerul cu nori negri. Întreaga 
planetă de la poli pînă la ecuator era învăluită ca 
în vată într-un strat compact de nori, asemănător ce- 
lui ce învăluie astăzi planeta Venus. Şi din acești 
nori a pornit să cadă ploaia. Niciodată lumea n-a 
cunoscut un asemenea potop. Treceau ani, iar ploaia 
continua să cadă. Se poate să fi trecut o sută sau 
chiar o mie de ani. Apele care au inundat conti- 
nentele s-au năpustit spre depresiuni; se prăbușeau, 
în cascade zgomotoase, de pe podișuri in prăpăstii, 
umplînd ochi fosele dintre continente; în feiul acesta 
s-au format mările și oceanele. 

În ultimii ani, însă, numeroși oameni de știință 
nu consideră întru totul real acest tablou dramatic 
al potopului universal. Ei presupun că depresiunile 
oceanice s-au umplut cu apă nu datorită ploilor. 

„Probabil — scrie oceanologul american Spilhaus 
— a patra parte din apa oceanului a fost eliminată 
la suprafaţa planetei de procese eruptive interne, 
survenite în ultima patruzecime a existenţei Pămîn- 
tului.“ 

Erupţiile vulcanice și ieșirea rocilor magmatice la 
suprafață au avut loc și în milioanele precedente 
de ani (nu numai în ultima patruzecime a istoriei 
Pămîntului), şi nu avem motive să credem că în 


1 Un mê de aer la o temperatură de 100°C și o presiune de 
760 mm Hg conţine doar 600 g de apă. Rezultă că, pentru um- 
plerea cu apă a tuturor oceanelor și mărilor, grosimea atmosfe- 
rei ar fi trebuit să fie de cîteva mii 'de kilometri. 

acea epocă bogată în evenimente vulcanii climinau 
mai puţină apă decît astăzi. 

Se presupune de aceea că, în ultimele două miliar- 
de de ani, din adîncurile Pămîntului a ieșit atita apă 
juvenilă, „neîncepută“, neajunsă încă la suprafaţă, 
cîtă a fost suficientă pentru a umple pînă la refuz 
oceanele şi mările. 

Dacă activitatea vulcanică ar fi continuat, peste 
cîteva sute de milioane de ani întregul uscat al pla- 
netei noastre s-ar fi aflat sub apă, atît de mare este 
cantitatea de apă eliminată în timpul erupţiilori. 

Se mai adaugă și acţiunea vînturilor și rîurile, care 
duc în mare anual milioane de tone din rocile ce for- 
mează uscatul, ceea ce lărgește de asemenea dome- 
niile lui Neptun. 

Pe de altă parte are loc şi un proces invers: ma- 
rea devine tot mai adîncă. Fundul oceanului se lasă. 
În abisul mării domnesc temperaturi foarte scăzute: 
aproape de 0 grade. Astfel, la adîncimea de numai 
4 000 m temperatura este, în medie, de 6 grade. Iar 
pe uscat, la aceeaşi adincime, sînt 135 de grade. 

Unii oameni de știință consideră că sub fundul rece 
al mării scoarța terestră se răcește mult mai repede 
decît sub masivele continentale, din care cauză ea 
se și contractă aici mai puternic. Contractindu-se, ea 
se lasă în jos, iar oceanul devine mai adînc. 

Apa mării este sărată, dar de ce este sărată nu se 
știe prea exact. Cînd a devenit marea sărată? Și la 


1 Oamenii de ştiinţă emit părerea că întreaga rezervă de 
apă din mantia Pămîntului este egală cu aproximativ 210% g. 
Pentru a umple oceanele, substanța mantiei (cu o grosime de 
700—800 km) ar fi trebuit să sufere o deshidratare totală. Or, 
acest fapt este puţin probabil. 

această întrebare știința dă deocamdată două răspun- 
suri: primul, de foarte multă vreme; al doilea, mai 
recent. 

Unii oameni de ştiinţă au ajuns la concluzia că 
oceanul a devenit sărat încă înainte de apariţia 
vieţii pe Pămînt și de atunci salinitatea lui nu s-a 
modificat, în esenţă, nici cantitativ și nici calitativ. 

Alţii presupun că viaţa s-a dezvoltat într-un ocean 
nu prea sărat. Salinizarea s-a produs treptat: sărurile 
au fost aduse de rîuri. Deși apa rîurilor este dulce, 
ea conține săruri solubile. Dar în apa rîurilor con- 
centraţia lor este de 70 de ori mai mică decît în cea 
marină (în total 0,05%), din care cauză nici nu ni se 
pare sărată, 

Dacă în apa riîurilor cantitatea de săruri este atit 
de mică, pot oare ele săra marea sau mai curînd o 
îndulcesc? 

Rîurile îndulcesc marea, dar o și salinizează. Îndul- 
cirea este un fenomen de ordin local, cuprinzînd nu- 
mai regiunile mării din vecinătatea gurilor fluviilor. 
Apoi apa fluviilor se amestecă, cu cea marină; o par- 
te din ea se evaporă la Soare și se pierde în nori, să- 
rurile aduse rămînînd însă în mare. S-a calculat că, 
anual, apele curgătoare ale continentelor aduc Ocea- 
nului Planetar peste 2 834 000 000 de tone de dife- 
rite substanţe, a 16-a milioana parte din întreaga can- 
titate de săruri dizolvată în oceanel. 

Procentul nu este deosebit, dar să nu uităm că de 
foarte multă vreme fluviile poartă spre mare povara 


1 Oleg Aleksandrovici Alekin, membru corespondent al Aca- 
demiei de Ştiinţe a U.R.S.S., a obţinut în calculele sale cifre şi 
mai mari: 3265000 000 de tone de substanţe solubile aruncă 
anual în oceane fluviile de pe întreaga planetă. 

lor de sare: fără întrerupere, de 2 miliarde de uni, 
timp suficient pentru a „săra“ marea picătură cu pi- 
căturăl 

Cea mai însemnată parte din sărurile aduse în mare 
de apele dulci se precipită și se depun pe fund, iar 
sub uriașa presiune a maselor de apă, din sedimente 
se formează noi roci. 

Există o foarte serioasă obiecție pe marginea ipo- 
tezei salinizării treptate a mării de către apele dulci. 
Apa rîurilor și apa marină nu conțin în soluţie ace- 
leași substanțe. În apa -marină predomină clorurile 
(săruri ale acidului clorhidric), şi în special sarea de 
bucătărie (ea reprezintă trei sferturi din totalul să- 
rurilor marine). În apa rîurilor, cantitatea de sare de 
bucătărie este de 10 ori mai mică, în schimb se află 
mai mulţi carbonaţi (carbonat de sodiu și bicarbonat 
de calciu), săruri ale acidului carbonic. Apoi apa 
mării conţine mult sodiu, apa dulce mult calciu. Deci 
deosebirea dintre sărurile marine și cele fluviale este 
de ordin nu numai cantitativ, ci și calitativ. 

Adepții teoriei „fluviatile“ au imaginat pentru con- 
solidarea ei o ipoteză destul de ingenioasă. La înce- 
put, afirmă ei, apa mării nu se deosebea de apa rîu- 
rilor actuale decît prin faptul că era puţin mai sărată. 

Animalele care ulterior au invadat oceanul au mo- 
dificat proporţia de săruri în apa mării. Aproape toți 
locuitorii mării „pescuiesc“ din apă carbonaţii și cal- 
ciul, din care își construiesc scheletele, cochiliile şi 
carapacele. Viaţa există pe Pămînt de cel puţin 2—3 
miliarde de ani. În toată această perioadă, apa mării 
a fost „prelucrată“ de legiuni fără număr de organis- 
me vii, care au extras carbonaţii și au evitat pe toate 
căile clorurile. Din această cauză ar fi devenit apa 
mării puternic clorurată și săracă în carbonaţi! 

Astăzi ipoteza are mai mulţi adversari decît adepţi. 

După toate probabilitățile, încă înainte de dezvol- 
tarea impetuoasă a vieţii oceanice, în orice caz încă 
din cambrian — perioada geologică cu care începe 
era primară din istoria Pămîntului — apa marină 
era tot atit de sărată ca astăzi. 

De atunci și pînă în prezent, rîurile nu au mai 
modificat prea mult calitatea apei de mare. Lev 
Aleksandrovici Zenkevici, oceanolog sovietic, mare 
cunoscător al mării, scrie: „E mai corect să ne ală- 
turăm părerii acelor oameni de știință care consideră 
că din cambrian oceanul n-a suferit modificări esen- 
tiale în ce priveşte salinitatea”. 

Cum a devenit, totuși, marea sărată? Trebuie să pre- 
supunem că nu datorită mormanelor de sare de bu- 
cătărie de pe fundul ei, deși într-o vreme aceasta 
constituia o explicaţie. 

Știința actuală consideră că substanţele dizolvate 
în apa mării au fost spălate de apele curgătoare din 
rocile eruptive (parţial au fost aduse și din atmos- 
feră). Fiecare litru de apă „a prelucrat“ aproximativ 
600 g de roci eruptive, care alcătuiau scoarţa terestră 
primordială, şi astfel s-a obţinut „saramura“ marină. 


Unde era așezat leagănul vieţii? 


Planeta noastră, cu întregul ei inventar: fiinţe, mi- 
nerale, ape, păduri, munţi, adică întreaga materie te- 
restră cu infinita ei diversitate, este alcătuită din 
aceleași elemente. Se cunosc 104. Multe dintre ele 
sînt însă atit de rare și în cantităţi atît de impercep- 
tibile, încît intervin în mică măsură în actele crea- 

toare ale naturii. lar dacă Pămiîntul, cu munţii, pădu- 
rile şi orașele lui, s-ar descompune pînă la cele mai 
mici particule, pînă la molecule şi la atomi, am 
vedea că el este alcătuit mai ales din 10—20 de ele- 
mente, mai frecvent întilnite. Chimiștii au făcut de 
mult această experienţă. Au luat probe din diferite 
zone și sfere de viață. După multe analize s-au con- 
vins că și omul, și trunchiul unui arbore, și muntele 
Elbrus sînt alcătuite din aceleași substanţe. E drept 
că omul conţine mai mult oxigen şi azot, iar Elbrusul 
mai mult oxigen şi siliciu, dar și unul și celălalt au 
şi hidrogen, şi sulf, şi fier, și calciu, şi magneziu, şi 
multe alte elemente. Dacă ținem seama de materialele 
din care sînt alcătuite aceste două minuni ale naturii, 
putem afirma că omul şi muntele din Caucaz sînt, 
într-un fel, fraţi, copii ai Pămîntului. 

Și un orb ar constata însă că ei nu sînt întru totul 
asemănători. Însăși calitatea materialului din care sînt 
alcătuiți omul şi Elbrusul este diferită: unul repre- 
zintă o substanţă vie, celălalt nevie. 

Organisme vii sînt puzderie pe Pămînt, iar diversi- 
tatea lor — fără margini (ce asemănare există între 
un coral și un leu?), și totuși toate au o caracteristică 
comună: sînt vii. Şi leul, și spongierul, şi ciuperca 
pălăria-şarpelui alcătuiesc o lume aparte, unitară, a 
planetei noastre. 

Granița clară care desparte viul de neviu este mar- 
cată pretutindeni în natură. Cine a trasat-o? Cum 
a trecut substanţa pragul care desparte astăzi cele 
două lumi ale universului? 

Religia și miturile susțin că Dumnezeu a fost pri- 
mul care a nesocotit acest prag; din neviu, el a creat 
viul. Cum, cînd și mai ales în ce scop, despre toate 
acestea creatorii lui Dumnezeu ne spun doar poveşti. 

Omul care vrea să afle adevărul nu este satisfăcut 
cu o astfel de „ipoteză“. Chiar dacă vom renunţa la 
încercările de a ajunge la esenţa lucrurilor şi vom 
accepta fără cîrtire (și fără bătaie de cap) că viaţa 
a fost creată de Dumnezeu, această capitulare în faţa 
celei mai mari taine existente nu explică nimic. Pro- 
blema principală privind izvoarele vieţii rămîne fără 
răspuns: de unde a apărut însuși demiurgul, cine l-a 
creat pe Dumnezeu? Știința a renunţat de mult la 
ipoteza-Dumnezeu. 

Teoriile științifice explică în mod diferit apariţia 
vieții pe Pămînt. Unii, neavînd încredere în forţele 
creatoare locale, invită oaspeţi de departe: viaţa, 
spun ei, a fost adusă pe Pămînt din cosmos, unde 
există veșnicie. De îndată ce pe una din planete se 
creează condiţii cît de cît favorabile vieţii, sosesc din 
cosmos „seminţele vieţii“: sporii de bacterii și alte 
forme primordiale de viaţă, asemănătoare cu ipoteti- 
cele „cosmozoade“. Ele sînt transportate din loc în 
loc în univers de razele luminoase care exercită o 
anumită presiune. O presiune neînsemnată, desigur, 
dar și bacteria este o cantitate neglijabilă în compa- 
raţie, de pildă, cu un grăunte de nisip. 

Ipoteza este ispititoare mai mult prin caracterul ei 
poetic decît științific, deși recentele descoperiri de 
substanță organică și, probabil, de celule bacteriene 
în meteoriți vor concentra o mai mare atenţie asu- 
pra ei. 

Alţi oameni de ştiinţă consideră că viața a apărut 
pe Pămînt ca rezultat al unei interacțiuni rare şi ne- 
repetabile de forțe chimice, fizice şi cosmice. Ca în 
jocul cu zaruri, dintr-o dată, întîmplător, s-a produs 
o favorabilă asociere a tuturor elementelor, și viața 


colecţia cristal $ colecţia cristal $ colecţia cristal 


a căpătat şanse de cîştig. În mii de alle variante 
putea să nu existe nici o şansă de cîştig. 

În sfîrşit, un al treilea grup îl constituie teoriile 
care consideră că viaţa este un proces legic și deter- 
minat de perfecționare a naturii. La un anumit stadiu 
de dezvoltare, materia nevie devine inevitabil vie, 
substanța vie constituind cea mai organizată parte a 
universului, adică posedă, cum spun fizicienii, un mi- 
nim de entropie. În univers, totul se rostogolește ca 
pe un plan înclinat spre maximumul entropiei. Singură 
viața se opune acestei legi. Ea restituie lumii energia 
liberă, neentropizată. 

Puţini se mai îndoiesc astăzi că prologul erei cos- 
mice a omenirii a început în apa mării. Aici materia 
vie, în dezvoltarea ei impetuoasă, a pășit tainicul 
prag și a căpătat o calitate nouă de nepreţuit, a de- 
venit vie. Aici s-a născut viața. 

Din aminoacizii dizolvaţi în oceanul primordial 
s-au format la început coacervate proteice, cheaguri 
de proteină. Tocmai ele au făcut primul pas pe dru- 
mul progresului vital: au început să realizeze schim- 
buri de substanță cu mediul ambiant. Rupîndu-se în 
două, au început să se înmulțească, au dobîndit trep- 
tat și alte calităţi proprii materiei vii, şi s-au transfor- 
mat în fiinţe unicelulare miniaturale!. 


1 Se apropie timpul cînd primele ființe vii vor fi sintetizate 
în laborator. Nu de mult doctorul Spiegelman din S.U.A. a anun- 
tat lumii întregi că „a creat“ în eprubetă o substanţă vie, care 
la interval de două minute a dat naştere unei substanţe iden- 
tice. Era acidul ribonucleic — codul materializat al eredității 
unui virus. Doctorul Spiegelman afirmă că în 24 de ore se pot 
obține prin autoreproducere 10!% pfunzi (1 pfund are aproxima- 
tiv 0,5 kg — n.r.) din această substanţă! 

În haosul iniţial, picăturile de proteină și-au putut 
păstra individualitatea numai prin faptul că au dobiîn- 
dit o însușire uimitoare: ereditatea. Materia vie a cu- 
cerit adevărata nemurire. Fiecare ființă vie, murind, 
continua să supraviețuiască în descendenţii săi. Din 
milioane de variante individuale supraviețuiau cele 
mai reușite și mai bine adaptate la mediul înconju- 
rător. Ele conservau și dăruiau descendenților cele 
mai bune calităţi. Jar aceștia, perfecţionîndu-le, le 
transmiteau mai departe, ștafetă care trecea din ge- 
neraţie în generaţie. 

Gelatina marină (evident nu toată, ci numai o 
parte) a fost înzestrată la un moment dat cu o sub- 
stanță miraculoasă, clorofila, și o dată cu ea nu nu- 
mai că a căpătat culoarea verde, dar a devenit capa- 
bilă să capteze energia solară, s-o transforme în 
folosul ei și să creeze cu ajutorul fotonilor zaharuri şi 
alte substanţe indispensabile vieții. Așa au apărut 
plantele. 

Începutul a fost făcut. Ulterior, dezvoltarea vieţii 
s-a petrecut în ritmuri de șoc. Aceasta s-a întîmplat 
aproximativ acum 3 miliarde de ani, în apele puţin 
adinci, calde și însorite. Aici se află leagănul vieţii. 
Aici îşi dădăcea marea primii săi născuţi. De aici 
mai tîrziu, prinzînd putere, au pornit ei spre cuceri- 
rea uscatului. 


Prima diviziune a muncii pe Pămînt 


Unele dintre cele mai simple ființe unicelulare au obi- 
ceiul de a se grupa laolaltă într-o colonie, alcătuită 
din numeroase celule identice. Din asemenea aso- 

ciaţii primare s-au și dezvoltat animalele pluricelu- 
lare, al căror corp reprezintă, în esenţă, tot o „colo- 
nie” de celule, dar nu identice, ci diferite: fiecare 
grup de celule specializate, numit țesut, are o struc- 
tură aparte și îndeplineşte în organism un rol anu- 
mit. Unele celule hrănesc „colonia“, altele o prote- 
jează, iar altele o deplasează sau se ocupă de per- 
petuarea speciei etc. 

Unii biologi consideră că animalele pluricelulare 
nu s-au dezvoltat din grupuri de celule identice, ci 
din celule diferite, de origine diferită, care s-au adap- 
tat cu mai multă ușurință la îndeplinirea diferitelor 
funcții ale organismului. 

Empedocle, gînditor din Grecia antică, a fost pri- 
mul care s-a oprit mai serios în meditaţiile sale asu- 
pra spinoaselor probleme ale evoluţiei. El era de pă- 
rere că mai întîi s-au format ochi, urechi, păr, degete 
și miîini de diferite tipuri şi mărimi, care abia ulterior 
s-au contopit într-o singură ființă. Aceste organe s-au 
grupat mai întîi la întîmplare și nu pe baza unor legi, 
din care cauză în haosul inițial s-au realizat cele 
mai fantastice asocieri: ochi concrescuţi cu miinile, 
picioare concrescute cu capul, urechi pe miîini în loc 
de degete. Toate combinaţiile absurde au pierit. Au 
supraviețuit doar organismele normale, alcătuite după 
toate regulile, dintr-un mozaic de organe. 

Evident, o astfel de teorie este foarte naivă, dar 
prezintă valoare prin ideea de dezvoltare evolutivă 
şi de selecţie naturală pe care o conţine. 

Într-un fel sau altul, la începutul paleozoicului, mai 
precis în cambrian, cu aproximativ 600 000 000 de ani 

în urmă!, în mare trăiau, alături de animale unicelu- 
lare, şi altele pluricelulare: spongieri, polipi, meduze, 
stele-de-mare, holoturii, viermi, moluște, crabi și bra- 
hiopode. După toate aparențele, reprezentanţii tuturor 
tipurilor de nevertebrate cunoscute de știință populau 
mările cambrianului?. Existau și cordate, deși resturile 
lor, insuficient de solide, nu s-au putut păstra. 

Peştii încă nu apăruseră. Abia în perioada urmă- 
toare, în silurian, au apărut primii strămoși ai pești- 
lor. Foarte imperfecte, lipsite de înotătoare-perechi și 
de maxilare (gura fiind un simplu orificiu lipsit de 
dinți), acoperite cu plăci osoase sau „dinţate“, aceste 
prime fiinţe asemănătoare peștilor au fost numite 
ostracodermi, fiindcă aveau pielea ca o carapace, ca 
o cuirasă,. 

Din cordatele primitive, evoluţia a modelat agnatele 
cu scuturi de tipul ciclostomilor. Aceste vieţuitoare 
ciudate trăiesc și astăzi în mare număr în nisipurile 
apelor litorale din mările tropicale. Numeroase exem- 
plare se întîlnesc la țărmurile Chinei de sud. În gol- 
ful Taivan se pescuiesc cu tonele și se vînd pe piaţă. 
Chinezii mănîncă ciclostomi. 

Ciclostomii sînt asemănători cu peștii numai prin 
conturul lor oval, însă nu au nici înotătoare, nici 


1 Geologii veacului trecut presupuneau că perioada cambria- 
nului s-ar fi situat cu 50000000 de ani în urmă. Calendarul 
actual, bazat pe studiul radioactivităţii rocilor, a mărit cifra 
de 12 ori. 

2 Denumirea de cambrian vine de la munţii Cambria din su- 
dul ținutului Wales, unde au fost descoperite primele fosile. Ro- 
manii dădeau Walesului numele de Cambria. Silurii, care au 
împrumutat numele următoarei perioade geologice, reprezintă 
un vechi trib care popula Cambria. 

maxilare, nici schelet, nici ochi, nici urechi (deşi 
percep lumina cu întreaga suprafață a corpului lor 
semitransparent). Cea mai mare parte a vieţii și-o 
petrec îngropaţi în nisip. Doar capul rămîne afară. 
Deschizînd gura, înghit apa, o filtrează, trecînd-o prin 
orificiile aflate pe laturile corpului, şi extrag din ea 
diferite organisme microscopice. 

Din orificiile cu rol asemănător la început unei 
strecurătoare s-au dezvoltat mai tîrziu branhiile peş- 
tilor (și maxilarele peștilor! Mai tîrziu însă). Iar noto- 
cordul — o coardă cartilaginoasă întinsă în corpul 
ciclostomilor de la cap la coadă — a dat naștere 
coloanei vertebrale. 

Înseamnă că animalele înrudite cu ciclostomii au 
fost nu numai strămoșii peștilor, ci şi ai vertebratelor 
în general: păsări, reptile, mamifere şi, bineînţeles, 
omul. În această privință nu încape nici o îndoială. 
De unde au provenit însă primele cordate? Iată o 
problemă care a suscitat vii controverse. 

Cu excepția moluștelor, care n-au fost luate nici- 
odată în consideraţie, toate celelalte nevertebrate au 
figurat la momente diferite și în diferite teorii ca 
strămoşi ai noştri îndepărtați. Au dreptate, se pare, 
oamenii de știință care derivă ciclostomii și rudele 
lor din viermii anelizi marini. La rîndul lor, viermii 
anelizi provin, probabil, din celenterate (meduze, po- 
lipi şi corali). 

În ultimul timp, unii biologi, înlăturînd pretenţiile 
viermilor, acordă echinodermelor dreptul măgulitor 
de a se intitula strămoși ai constructorilor rachetelor 
cosmice. Deși echinodermele adulte nu seamănă cu 
nici una dintre viețuitoarele planetei, larvele lor, după 
cum afirmă specialiștii, sînt înzestrate cu anumite 
proprietăţi care le apropie de vertebrate. 

Dacă astfel stau lucrurile, atunci aricii de mare, 
stelele și castraveţii-de-mare sînt verii noștri din lu- 
mea tăcerii. 


Și omul păși pe planetă! 


La numeroase agnate primitive, descendenţi ai ciclo- 
stomilor cu piele fină, întreaga suprafaţă a pielii era 
acoperită cu... „dinți“! Moment crucial: natura fa- 
brică dinţi! Din cap pînă la coadă, ea și-a îmbrăcat 
în platoşe dinţate și zale fine primii copii vertebraţi. 
Apoi o parte din dinţii care nu aveau loc pe piele 
s-au deplasat în gură, pe maxilare. Pe atunci peștii 
primitivi căpătaseră deja maxilare, transformate din 
primul arc branhial. 

Lumea a început să muşte! Dinţii de pe carapace 
s-au transformat apoi în solzi. Rechinii i-au păstrat 
şi pe piele. Pînă astăzi rechinul este dinţat, placoid, 
aproape în întregime acoperit de dinţi. 

Acum s-a petrecut şi marele exod al peștilor de 
mare în apele dulci. Nu este exclus ca ei să se fi re- 
fugiat în apele dulci de teama gigantostracilor prădă- 
tori, strămoși și rubedenii ai xifosurelor, care trăiesc 
pînă astăzi în anumite regiuni ale oceanelor. 

Din fluvii și lacuri au ieșit pe uscat primele. patru- 
pede. Peștii care trăiau aici acum 350 000 000 de ani 
respirau şi prin branhii, şi prin plămîni. Din care 
cauză au și fost numiţi dipnoi. Fără plămini, ei s-ar 
fi sufocat în apa stătută, săracă în oxigen, a lacurilor 
primitive. 

Unii dintre ei, cu dinţii ca pietrele de moară, măci- 
nau plantele (așa-numiții dipnoi propriu-ziși). Alţii, 
crosopterigienii, consumau tot ce puteau prinde. Se 

repezeau din ascunziș asupra prăzii şi o împroșcau 
cu venin. Veninul se scurgea dintr-o glandă situată în 
cerul gurii în lungul unor canale dentare (dacă nu 
cumva ihtiologii s-au înșelat, considerînd veninoasă 
glanda intermaxilară a crosopterigienilor). 

Ulterior crosopterigienii din grupul Celacanthus au 
trecut înapoi în mare. Acolo însă n-au avut şanse de 
supravieţuire și au pierit cu toţii (cu excepţia celebrei 
Latimeria, a cărei recentă descoperire a făcut atita 
vîlvă). . 

Crosopterigienilor rămași credincioși apelor dulci 
li s-a deschis un viitor strălucit: soarta i-a destinat 
să fie strămoșii tuturor patrupedelor și aripatelor us- 
catului. 

Străvechii pești cu plămîni aveau niște apendice 
locomotorii ciudate, prevăzute cu schelet articulat și 
asemănătoare unor membre foarte mobile și muscu- 
loase. Cu ajutorul acestor apendice, ei se tirau pe 
fundul apei. Probabil ieşeau pe țărm pentru a respira 
și a se odihni în liniște (în acea vreme, uscatul era 
un pustiu, refugiu ideal pentru cei ce căutau singu- 
rătatea). 

Treptat, înotătoarele-membre s-au transformat în 
labe adevărate. Peştii au ieșit din apă și au început să 
trăiască pe uscat. Ce cauză a îndemnat oare peștii, 
care fără îndoială nu se simțeau de loc rău în apă, 
să-și părăsească elementul lor natural? Insuficienţa 
de oxigen? Nu, oxigenul era în cantitate satisfăcă- 
toare. Iar cînd în apa stătută se înregistra lipsă de 
oxigen, peştii se puteau ridica la suprafaţă pentru 
a respira aer proaspăt. Deci insuficienţa de oxigen 
în apă nu a putut constitui cauza care a determinat 
peştii să-și schimbe ambianța. Poate i-a alungat pe 
uscat foamea? Nu, pentru că în acea vreme uscatul 

era și mai pustiu, și mai sărac în hrană decît lacurile 
și mările. Poate primejdiile? Nu, nici un fel de pri- 
mejdie, întrucît în lacurile primordiale ale acelei 
epoci crosopterigienii erau răpitorii cei mai mari și 
mai puternici, 

Strădania de a rămîne în apă, iată ce a împins peştii 
să părăsească apal Pare un paradox, dar tocmai la 
această concluzie au ajuns oamenii de știință, exami- 
nînd cu atenţie cauzele posibile. În acea epocă înde- 
părtată, bazinele puţin adinci ale uscatului secau me- 
reu. Lacurile se transformau în mlaștini, mlaștinile 
în bălți. Şi, în sfîrșit, sub razele dogoritoare ale Soa- 
relui se uscau și bălțile. Crosopterigienii, care cu ui- 
mitoarele lor înotătoare se tîrau destul de bine pe 
fundul apelor, pentru a nu pieri trebuiau să caute 
noi refugii, noi bălți pline de apă. 

În căutarea apei, peștii străbăteau pe uscat distanţe 
apreciabile. Au supraviețuit aceia care se tirau mai 
bine și care s-au adaptat mai ușor modului terestru 
de viaţă. Treptat, datorită unei selecţii riguroase, 
peştii care căutau apă au căpătat o nouă patrie. Ei 
au devenit locuitorii a două elemente: apa și uscatul. 
Au apărut amfibienii, iar din ei reptilele, apoi mami- 
ferele și păsările. Și, în sfîrșit, pe planetă păși grăbit 
omul! 


Cum s-au petrecut lucrurile? 


În vara anului 1925, în orășelul american Dayton a 
fost judecat John Scopes. Era profesor la colegiu și 
le povestise elevilor cum a apărut omul pe pămînt. 
Dar nu după Biblie, ci după Darwin. Credincioşii, 

jigniţi, l-au dat în judecată. A urmat celebrul „proces 
al maimuţelor“, care a acoperit de rușine America. 

Procesul s-a desfășurat după toate uzanţele. Au 
fost audiaţi acuzatorul, martorii și apărarea. Avocatul 
lui Scopes a insistat ca în sala de ședințe să fie invi- 
taţi și oameni de știință care să explice înaltei curţi 
esenţa teoriei evoluționiste a lui Darwin. Cererea a 
fost respinsă. lar profesorul de colegiu John Scopes 
a fost găsit vinovat de încălcarea legilor statului și 
condamnat la o amendă. E drept, amenda era doar 
de 100 de dolari. 

Ce este însă teoria evoluționistă de care n-au vrut 
să știe judecătorii lui Scopes? 

Dacă dăm crezare Bibliei, Dumnezeu a muncit doar 
cinci zile pentru a crea și Pămîntul, și stelele de pe 
bolta cerului, și toate plantele și jivinele pămîntului. 
Iar în a șasea zi Dumnezeu a constatat că nu era încă 
totul perfect, nu era încă totul făcut. „Îl voi creea 
acum pe om“, și-a spus el. Şi într-o singură zi l-a 
creat pe om, după chipul și asemănarca sa. 

S-a întîmplat, chipurile, acum 7 500 de ani. 

Ţinînd seama de vîrsta lumii, se pare, că în Biblie 
s-a strecurat o „mică“ greșeală: de 5 milioane de 
milenii. 

Geologii au demonstrat că aceasta este virsta pla- 
netei noastre. Jar paleontologii au găsit pe Pămînt 
„cîtă frunză și cîtă iarbă“ diferite resturi de plante 
și de animale. Cîndva ele trăiau și prosperau. Apoi 
unele au pierit, iar din altele s-au dezvoltat noi specii. 

Deci natura nu stă pe loc, ci se dezvoltă! Oriciît ar 
părea de ciudat, oamenii de știință au ajuns la acest 
adevăr, recunoscut astăzi de toţi, abia acum o sută 
de ani. E drept, presupuneri au existat și înainte, dar 
fără să fie demonstrate. 

În 1859 a fost publicată la Londra cartea naturalis- 
tului Charles Darwin Originea speciilor prin selecţie 
naturală sau păstrarea raselor favorizate în lupta pen- 
tru existență. În ea a fost expusă celebra teorie a 
evoluţiei. Esenţa ei devine clară chiar din titlul cărţii. 

Marele administrator al Pămîntului este selecţia na- 
turală. Selecţiei naturale îi este obligată planeta pen- 
tru infinita diversitate a locuitorilor ei. Și tot selecţiei 
naturale i se datorește uimitoarea adaptabilitate care 
domnește în lumea vie. 

Un lord englez, renumit pentru ciinii săi, a fost în- 
trebat odată cum obţine exemplare atit de frumoase. 
„Foarte simplu — răspunse lordul — cresc mulţi și 
spînzur mulți.“ 

Cam tot așa acţionează și natura. 

Experimentind, ea crește un număr uriaș dintre 
cele mai variate vieţuitoare. Supravieţuiesc însă doar 
cele care trec prin sita selecţiei naturale. Indivizii cei 
mai puternici. Cei mai bine adaptaţi. Exemplarele ne- 
reușite pier. Natura este ambițioasă și nu-i place să 
lase dovada vie a greșelilor și a insucceselor sale. 

Tot ce e viu pe Pămînt posedă două caracteristici 
distincte: variabilitatea și ereditatea. Pe ele se ba- 
zează selecţia naturală. După spusele lui Darwin, ea 
„cercetează critic, zilnic şi ceas de ceas, în întreaga 
lume, cele mai ușoare variaţii, respingîndu-le pe cele 
dăunătoare, păstrîndu-le și acumulîndu-le pe toate 
cele folositoare; ea lucrează în tăcere și pe nesimţite, 
oricînd și oriunde i se oferă prilejul, la perfecționarea 
fiecărui organism... ."1. 


1 Ch, Darwin, Originea speciilor, Bucureşti, Editura Academiei 
R.P.R., 1957, p. 98. 


colecția cristal $ colecţia cristal $ colecţia cristal 


Astfel se desfășoară evoluţia într-un interval de 
milioane de ani și natura se dezvoltă. 

lată ce teorie „revoltătoare“ a formulat Darwin. E 
drept că se revoltau doar cei care credeau în Domnul 
Dumnezeu creatorul. În schimb, naturaliștii erau feri- 
ciţi. În special paleontologii. Au reușit şi ei în sfîrșit 
să se descurce în haosul colecţiilor lor de fosile. Teo- 
ria evoluționistă a permis introducerea unei ordini 
logice și stabilirea genealogiilor multor locuitori ac- 
tuali ai Pămîntului. În acest sens au avut șanse deo- 
sebite elefantul și calul. Paleontologii au găsit resturi 
de fosile ale strămoşilor acestora pînă la a șaptea 
spiţă. 

Însuși Darwin și-a folosit propria teorie pentru a ex- 
plica originea omului. „Fiinţa superioară creată de 
Dumnezeu după chipul și asemănarea sa“ s-a dovedit 
a fi rudă cu... maimuța. 

Darwin a adunat nenumărate dovezi cu privire la 
originea terestră și animală a omului: organe rudi- 
mentare necesare strămoșilor noștri, animalele, astăzi 
nedezvoltate la om deoarece nu sînt necesare: părul 
de pe corp, apendicele, mușchiul urechii — atavisme. 
Istoria cunoaște destul de multe. În Muzeul antropo- 
logic din Moscova există, de pildă, mulajul unui om 
păros: Adrian Evtihiev. Întregul lui corp, urechile, 
fruntea, nasul, obrajii erau acoperite de păr lung. Fiul 
său s-a născut cu aceeași caracteristică. Sau mexicana 
Iulia Pastrana, care era în întregime acoperită de păr, 
ceea ce n-a împiedicat-o, ba poate chiar a ajutat-o 
să devină o celebră dansatoare. 

Într-un cuvînt, Darwin a adunat exemple, cazuri și 
dovezi. Principalele concluzii: omul se trage din ani- 


colecţia cristal $ colecţia cristal $ colecţia cristal 


45 


46 


male. Undeva în adîncul veacurilor s-au pierdut ur- 
mele strămoșilor lui: prima maimuţă antropoidă. 
De ce însă maimuţele și nu un alt animal? 


Rude de sînge 


Nu încape nici o îndoială, priviţi o fotografie: sea- 
mănă perfect cu omul. E suficient să te uiţi la mîna 
maimuţei. Mînă, nu labă. Cu cinci degete, ca și la om. 
lar degetele sînt prevăzute cu unghii, nu cu gheare. 

Palma maimuţei are aproape aceleași linii ca și 
cea omenească. lar dacă degetul mare al maimuţei 
ar fi mai mare, totul ar fi perfect, întrucît el este acela 
care a transformat maimuţele în om. Îndepărtaţii noş- 
tri strămoși nu ar fi putut munci fără acest deget. 
Or, după cuvintele lui Engels, „tocmai munca l-a creat 
pe om“. 

La maimule, elementul omenesc se întiîlnește cu 
prisosinţă. Să luăm doar mimica. Cimpanzeii, de pildă, 
se întristează și se bucură cu aceleași expresii ca și 
omul. Se supără sau se enervează. Despre curiozitatea 
Și „maimuţăreala“ maimuţelor s-au scris sute de po- 
vestiri. 

Toate acestea ar fi suficiente pentru a hotărî: „Sînt, 
într-adevăr, rude“. Dar nu e totul. Creierul maimuțe- 
lor, mintea lor — iată principala dovadă a înrudirii 
cu omul. Creierul unui cimpanzeu este de trei ori 
mai mic decît cel omenesc (maximum 700 cm3), dar 
scizuri şi circumvoluţii are destule. Nimic uimitor: 
maimuța este o fiinţă deşteaptă și nu o dată își pune 
mintea la contribuţie. Ce alt animal s-ar pricepe să 
construiască o piramidă din lăzi pentru a ajunge la 

o banană agăţată prea sus? Sau l-ar pîndi pe îngriji- 
tor în momentul cînd trece pe sub banan și i-ar sări 
în spinare pentru a lua fructul oprit? Iar cimpanzcii 
cercetătorului Keller făceau și alte năzdrăvănii. 

Toate acestea nu sînt însă decît „dovezi indirecte“ 
de rudenie. Există altele directe. S-a făcut odată 
transfuzie de sînge de la om la porumbel: porumbelul 
a murit. S-a făcut transfuzie unui iepure: s-a îmbol- 
năvit. S-a făcut transfuzie unui cimpanzeu: nici o 
reacţie. Deci oamenii de știință n-au greșit cînd au 
plasat omul și maimuţele antropoide în aceeași celulă 
zoologică, ordinul primate. Transfuzia de sînge dă 
rezultate satisfăcătoare numai cînd donatorul și pri- 
mitorul sînt legaţi printr-o rudenie apropiată. 

Recent (cînd sîngele maimuţelor antropoide era pe 
deplin studiat) s-a încercat transfuzia la om. Pînă 
astăzi s-au realizat zeci de asemenea transfuzii, toate 
reușite. 

Deci noi şi cimpanzeii sîntem rude de sînge și în 
sensul propriu al cuvîntului. Avem aceiași paraziți 
şi aceleași boli (tuberculoza, cancerul, infarctul, de- 
zinteria, hipertonia, ateroscleroza). 

Vă înșelaţi însă crezînd că maimuţele antropoide 
actuale sînt strămoșii noștri. 

Multe aspecte neclare prezintă problema strămoși- 
lor omului; asupra unuia însă oamenii de știință au 
căzut de acord: să nu-i caute printre maimuţele ac- 
tuale. Deși rude, nu sîntem în linie directă. Pur și 
simplu am avut aceiaşi strămoşi. 

Maimuţa care a dat naștere genului uman a dispă- 
rut acum 2 000 000 de ani. 

Cu o încăpăţinare demnă de laudă, oamenii de știin- 
tă au căutat sub pămînt și pe pămînt, pretutindeni 

unde natura a păstrat o amintire, trăsăturile familiale 
şi dragi inimii noastre, ale maimuţei stră-stră-stră- 
bunice, încercînd să-i reconstituie portretul. 


Concursul strămoşilor 


1#». . Copilul se pare că a suferit o moarte violentă. 
În partea stingă a parietalului se văd urme clare de 
lovitură. Craniul este spart și cu numeroase fisuri. 
Nu ne rămîne decit să presupunem că moartea copi- 
lului a fost cauzată de ceea ce criminologii numesc 
«o lovitură cu obiect bont»”. Așa scrie paleontologul 
englez Louis Leakey despre un nou candidat la titlul 
de Primul Om de pe Pămînt. 

Oamenii de ştiinţă au iniţiat un „concurs“ puţin 
timp după ce Darwin făcea cunoscute lumii întregi 
ideile sale. S-a făcut următoarea supoziţie: dacă, evo- 
luînd, o anumită maimuţă bipedă s-a transformat în 
om, cu siguranţă că pămîntul păstrează urmele acestei 
transformări. 

Cuvîntul a fost dat paleontologilor. Scormonind 
pămîntul, ei trebuie să găsească verigile intermediare 
dintre om și maimuţă şi să prezinte pe candidaţii care 
corespund tuturor condiţiilor cerute de concursul stră- 
moșilor. Condiţiile erau deosebit de severe. 

În primul rînd, ființa care pretinde titlul de strămoş 
al omului trebuie să stea pe picioarele dindărăt (să 
fi cucerit deci staţiunea bipedă). . 

În al doilea rînd, mîinile eliberate trebuie nu numai 
să poată apuca pietre și bețe, dar să execute și dife- 
rite alte mișcări. 

În al treilea rînd, prin dimensiuni și dezvoltare, cre- 
ierul fiinţei trebuie să fie apropiat de cel al omului. 

În al patrulea rînd și cel mai important, condiţie 
adăugată de altfel de foarte puţin timp, ființa trebuie 
să fie man tool maker, făuritor de unelte. Toţi oame- 
nii de știință consideră astăzi că maimuța a devenit 
om în momentul cînd a realizat prima unealtă. 

Şi au început căutările. 

Se găseau destui candidaţi. 

În 1848 au fost găsite pentru prima oară oasele 
omului de Neandertal. În 1856 a apărut driopitecul. 
În 1891, în insula Djawa, a fost găsit pitecantropul. 
În 1911, parapitecul și propliopitecul; în 1918, sinan- 
tropul, în 1924, australopitecul; în 1933, maimuța 
proconsul; în 1934—1935, ramapitecul. Descoperirile 
urmau una după alta. Materialul trebuia triat, sortat. 
Trebuia găsit locul fiecărei descoperiri în evoluţia 
omului şi mai ales de identificat printre ele pe Primul 
Om de pe Pămînt. 

Mai întîi a început trierea pitecilor. 

La titlul de hominizi ei nu concurau, întrucit erau 
maimuțe veritabile, vechi, fosile, antropoide. 

Prima treaptă a fost ocupată de mica maimuţă pa- 
rapitec, cea mai veche maimuţă antropoidă de pe Pă- 
mâînt. Firește, dintre cele găsite. 

Treapta următoare pe scara evoluţiei a fost rezer- 
vată propliopitecului. Se consideră că tocmai el este 
strămoșul comun al maimuţelor antropoide actuale 
şi al omului. 

Apoi (puţin mai sus) au fost plasați driopitecii, crea- 
tori a trei genuri: cimpanzei, gorile și om. Fiecare 
dintre ei a provenit din driopitecul său. Unii oameni 
de știință încearcă să doboare driopitecii și să con- 
fere prerogativele începutului proconsulului african, 

ramapitecului sau kenianopitecului,  presupunînd că 
aceste maimuțe au mai multe drepturi de a se consi- 
dera strămoșii gorilei, cimpanzeului și omului. 

Este doar o problemă de convingere științifică. Nu 
are sens, de altfel, încercarea de alcătuire a unui lanţ 
de strămoși ai omului. Toate descoperirile sînt în- 
tîmplătoare. Iar stabilirea rudeniei este posibilă nu- 
mai între clanuri întregi de fiinţe dispărute și descen- 
denţii lor. 

Mai tîrziu... Mai tirziu au apărut hominizii. Cei 
mai vechi sînt pitecantropii și sinantropii, urmaţi de 
neandertali și apoi de Cro-Magnon. Nici omul de Ne- 
anderta!, nici cel de Cro-Magnon nu participă la con- 
curs: ei sînt pe deplin oameni, dar nu primii. 

Pitecantropul a fost multă vreme un pretendent 
serios la locul de cinste de prim patriarh uman. El 
seamănă foarte mult cu maimuța, dar se proptește 
bine pe picioarele sale (femurul spune aceasta). Volu- 
mul creierului pitecantropului este de aproximativ 
900 cm3, mult mai mare decît al maimuţei. Și, totuși, 
i s-a refuzat dreptul de primogenitură. Prea multe ca- 
ractere omenești. Nu, au hotărît oamenii de știință, 
deși au botezat pitecantropul maimuţa-om, nu el este 
multașteptatul missing link, adică acea verigă de le- 
gătură dintre ultima maimuţă și primul om. 

Și au început să studieze cu sîrg australopitecul, 
care este un candidat foarte convenabil. Stătea foarte 
sigur pe două picioare. Cu băţul (unealtă doar!) sco- 
tea rădăcini, iar animalele le ucidea cu măciuca. 

E drept, avea un creier cam mic, circa 600 cm3. 

Şi totuși oamenii de știință au convenit să-l consi- 
dere ultima maimuţă — primul om. 

Unii s-au opus: australopitecii africani (astăzi sînt 

peste 300 de fosile) nu sînt decît maimuțe antropoide 
deosebit de înzestrate și locul lor este printre piteci. 

Tot astfel consideră şi paleontologul englez Louis 
Leakey. Dreptul de a se numi ultima maimuţă — pri- 
mul om i-l atribuie cu tărie „flăcăului” acestuia, pre- 
zinjantropul. El a fost descoperit de Leakey în 1960 
în Africa, în valea Oldoway, la 500 km de Nairobi. 
Ce n-a găsit Leakey în această „uriașă groapă de 
praf“, scormonind neobosit timp de 30 de ani: o gira- 
fă cornută, un elefant cu fildeși pe maxilarul inferior, 
iar în 1959 — victoriel — lucrătorii au scos cu grijă la 
lumină un craniu înnegrit de zinjantrop. Iată-l, primul 
om al planetei, a hotărît dintr-o dată Leakey. S-a în- 
șelat însă. S-a dovedit că zinjantropul nu este decît 
unul din australopiteci. 

După un an a fost găsit în „groapa de praf“ prezin- 
jantropul. S-ar putea ca el să fie într-adevăr primul. 

Să ne reamintim condiţiile concursului. Prima: sta- 
țiunea bipedă. „Piciorul prezinjantropului este foarte 
asemănător cu piciorul omului actual, deși nu atit de 
perfecţionat“, scrie J. Napier, colegul lui Leakey. Dect 
prezinjantropul mergea pe două picioare. 

A doua condiţie: mîna capabilă să apuce pietre și 
bețe. Palma prezinjantropului nu seamănă nici cu 
cea a omului, nici cu a maimuţei, dar are o particula- 
ritate deosebit de interesantă: virfurile degetelor sînt 
lăţite, caracteristica unei miini obișnuită cu munca. 

A treia condiţie: creierul. Da, se pare că este locul 
cel mai vulnerabil al prezinjantropului: 680 cm3. Cam 
puţin pentru o ființă man tool maker. Prezinjantropul 
își construia chiar adăposturi împotriva vîntului. În 
pămînt, alături de oasele prezinjantropului, s-au gă- 
sit munţi de pietriș spart și abia-abia ascuțţie. Leakey 
consideră că acestea erau uneltele prezinjantropului. 

Iar îngrăditurile sub formă de cercuri largi alcătuite 
din bolovani, găsite tot aici, sînt, după părerea lui, 
resturi ale unor ziduri de apărare împotriva vintului. 

Construcţiile de piatră au o vechime de aproape 
2 000 000 de ani! Primul constructor este, fără îndo- 
ială, primul om de pe pămînt! Numele lui este prezin: 
jantropl Antropologii Leakey, Napier și Tobias l-au 
numit pe latinește Homo habilis, omul îndemiînatic. 

Așa a fost găsită veriga de legătură dintre maimuţă 
şi om. 

Acum am putea și noi trage concluziile pe marginea 
acestui „concurs“. Dar... rareori toţi membrii juriu- 
lui sînt în unanimitate de acord. Antropologii au în- 
ceput să aibă păreri divergente și cu privire la pre- 
zinjantrop. 

Prezinjantropul e om? Şi încă îndemînatic? Cu un 
asemenea creier și cu o mină atit de grosolană? Zi- 
duri de protecţie? Cum a fost capabil Homo habilis 
să le ridice din bolovani astfel încît să nu se prăbu- 
şească? Poate le-a îngrămădit apa. Unelte? Rămine 
încă de dovedit dacă sînt într-adevăr unelte și dacă 
prezinjantropul este cel care le-a realizat. 

Mai curînd se pare că prezinjantropul este tot unul 
dintre australopiteci, consideră scepticii. Chiar ritmu- 
rile evoluţiei prezinjantropului sînt proprii maimuțe- 
lor. A apărut în Oldoway acum 1750000 ani, a hă- 
lăduit aici circa 1 000 000 de ani și nu s-a schimbat 
de loc în acest timp. lar „omul“ derivat din el, în nu- 
mai 500 000 ani a fost și pitecantrop, și neandertalian, 
pentru a deveni, în sfîrşit, el însuși. Adepții lui Lea- 
key şi ai prezinjantropului afirmă, e drept, că la înce- 
put ritmurile evoluţiei erau mai mult lente. 

În general, disputa continuă. 

Concursul de asemenea. 

PARADA NATURII 


Cit cîntăreşte viaţa? 


Mica sferă rotitoare pe care trăim prezintă cinci înve- 
lișuri diferite: în partea superioară, unul ușor, gazos 
— atmosfera, altul apos — hidrosfera (mări, lacuri, rî- 
rui, ape freatice și ghețari), și al treilea pietros — li- 
tosfera (solul, scoarţa terestră şi rocile pînă la adiîn- 
cimea de 1 200 km). Tot ce este ascuns sub scoarţa 
terestră, în măruntaiele inaccesibile ale planetei, se 
numește centrosferă. 

Al cincilea înveliș este biosfera, sau zona vieţii, 

prin ea înţelegîndu-se părţile primelor trei învelişuri 
populate de fiinţe vii. 

Domeniile vieţii sînt destul de restrînse, mai ales 
în comparaţie cu întreaga masă a Pămîntului. 

În adîncul litosferei, fiinţele vii pătrund, probabil, 
doar pînă la adîncimea de 3 km: aici au fost descope- 
rite coloniile unor bacterii termorezistente (capabile 
de a supravieţui la temperaturi de aproximativ 100 de 
grade) și anaerobe (nu extrag oxigenul din aer sau 
din apă, ci din diferiţi oxizi). 

Hidrosfera (mări, oceane și ape dulci) este împin- 
zită de viață pe toată întinderea ei, de la suprafaţă 
şi pînă în abisul oceanului posomoriît, rece și mut. 

Pînă nu de mult se credea că adîncurile mărilor nu 
sînt locuite. Astăzi se spune că uscatul este un deșert 
lipsit de viaţă în comparaţie cu marea. Cea mai mare 
adîncime la care au fost descoperite fiinţe vii este 
de 10236 m!. Adîncimea maximă cunoscută pînă în 
prezent este de 11 030 m (fosa Marinelor din Oceanul 
Pacific). Rezultă deci că viaţa umple pînă la fund 
apele sărate ale planetei noastre. 

În atmosferă, limita superioară a biosferei nu a fost 
stabilită cu precizie. Întinderea ei depinde de doi 
factori primordiali: apa (fără care viaţa ar fi imposi- 
bilă) și radiația cosmică, care în doze mari ucide tot 
ce este viu. Se presupune că cele mai puţin favora- 
bile condiţii de viaţă se sfirșesc în așa-numita ozo- 
nosferă, la înălţimea de aproximativ 20—25 km. To- 
tuși, la limita inferioară a acestei zone (la 20 km 
deasupra solului) se mai întîlnesc în aerul rarefiat 
bacterii și spori de ciuperci. 


1 În Oceanul Pacific, stabilită în 1952 de către” expediţia da- 
neză de pe vasul „Galateea“. 

Pentru a răspunde la întrebarea cît cîntăreşte bio- 
sfera, cu alte cuvinte întreaga substanţă vie a plane- 
tei noastre, vom fi nevoiţi să facem cîteva exerciții 
de aritmetică. 

Unii oceanologi presupun că toţi peștii marini, ba- 
lenele, moluştele, crabii şi spongierii, întregul bentos, 
necton și plancton, adică toate vietăţile ce se tirăsc 
pe fundul oceanului, înoată sau plutesc pe valuri, cîn- 
tăresc aproximativ 60 de miliarde de tone!. Biomasa, 
sau greutatea vie a vieţuitoarelor uscatului, este de 
10 miliarde de tone. 

Rezultă deci că pentru a cîntări (imaginar, fireşte) 
întreaga populaţie animală a planetei noastre, ar fi 
necesară o greutate de 70 de miliarde de tone. După 
toate probabilitățile, în mare și pe uscat plantele sînt 
de 130 de ori mai numeroase: aproximativ 40 de tri- 
lioane de tone (cifrele sînt, evident, aproximative. Ele 
indică doar o anumită ordine de mărime, de altfel 
foarte diferită de la autor la autor). 

Dacă substanța vie a biosferei s-ar repartiza uni- 
form pe suprafaţa Pămîntului, la fiecare metru pătrat 
de suprafaţă ar reveni aproximativ 18 kg de masă ve- 
getală şi 140 g de masă animală. 

În apa mării, arena vieţii este cea mai largă, bio- 
sfera avînd aici grosimea maximă, întrucît oceanul 
este populat de la suprafaţă pînă la fund, iar anima- 


t În ultima vreme, unii specialişti consideră această cifră ca 
mult exagerată. „Părerea după care resursele nutritive ale ocea- 
nului sînt inepuizabile constituie o erezie — susţine prof. 
V, G. Bogorov, specialist în problemele mării. După toate apa- 
rențele, greutatea totală a întregii populaţii animale a Oceanu- 
lui Planetar este de aproximativ 32,5 miliarde de tone, iar a 
algelor, de 1,7 miliarde de tone.“ 

lele (uneori pînă la 77 000 000 pe metrul cubl) putîn- 
du-se întîlni pînă la adîncimea de 3, 6 sau chiar 10 km. 

În litosferă, „adîncimea“ arealelor de viaţă este cu 
desăvirșire neînsemnată. Doar bacteriile pot supra- 
vieţui în măruntaiele Pămîntului pînă la adîncinea de 
cîțiva km. 

Pe uscat trăiește însă un număr uriaș de fiinţe, de o 
diversitate infinită. Ele mișună peste tot. S-a calcu- 
lat, de pildă, că pe o mică suprafaţă de pășune (de 
mărimea unei batiste) din apropierea Leningradului 
se luptă pentru viață 3000 de animale diferite, în- 
deosebi insecte. Pe stîncile din Novaia Zemlea, de 
pildă, clocesc și scot pui 4000000 de alce (Uria). 
lar în Finlanda cuibăresc aproximativ 32 000 000 de 
perechi de păsări. În Anglia, numărul păsărilor este 
de două ori mai mare. În S.U.A., numai vrăbiile (după 
calcule aproximative) ajung la 150 000 000. Numărul 
total al păsărilor care cuibăresc în S.U.A. este de 
aproximativ 5,5 miliarde. 

Specialiștii presupun că pe glob trăiesc în prezent 
cel puţin 100 de miliarde de păsări. Dacă socotim 
greutatea medie a fiecărei păsări la 20 g (întrucît cele 
mai multe sînt păsărele cîntătoare mici), vom obţine 
o biomasă egală cu 2000 000 de tone. 

Cît de numeroase pot fi uneori stolurile de păsări 
ne demonstrează istoricul porumbeilor migratori (Ec- 
topistes migratorius) din America de Nord. 

Cînd apăreau aceste stoluri, Soarele se întuneca și 
se lăsa un întuneric greu ca de eclipsă; excrementele 
păsărilor cădeau din cer ca fulgii de zăpadă, vuietul 
aripilor amintea șuierul unui uragan. Într-un aseme- 
nea stol s-au numărat odată 2230272.000 de po- 
rumbei. 

Totuşi, păsările sînt departe de a fi cei mai nume- 

roşi locuitori ai uscatului; principala masă a substan- 
tei vii o alcătuiesc, după cît se pare, insectele, aca- 
rienii, păianjenii și viermii tericoli. Rimele, de pildă, 
trăiesc între 16 (pădure de pin) și 600 (grădină de lc- 
gume) pe metrul pătrat de sol. Ţinind seama că ri- 
mele se întîlnesc în toate ţările, cu excepţia celor 
foarte secetoase și foarte reci (deși unele specii au 
fost găsite şi în zona gurilor fluviului Lena), în medie 
20 pe metrul pătrat, rezultă că pe întregul glob trăiesc 
aproximativ 2 cvadrilioane (2-10!5) de viermi. Am 
exclus din calcul Antarctida, insulele arctice și teri- 
toriile ocupate de pustiuri și de tundră sau acoperite 
de ghețari. 

Admiţînd că fiecare rîmă cîntărește cel puţin o ju- 
mătate de gram, rezultă că biomasa tuturor acestora 
de pe Pămînt este egală cu un miliard de tone, adică 
cu a șaptezecea parte din întreaga substanţă animală 
ipotetică a planetei. Cantitatea rimelor este de o mie 
de ori mai mare decit a păsărilor (ca greutate, nu ca 
număr de exemplare). Această cifră este, probabil, 
apropiată de adevăr, întrucît numeroşi oameni de 
știință consideră că rimele și rudele lor mai mici 
— oligochete şi nematode! — reprezintă cele mai nu- 
meroase fiinţe vii de pe Pămînt, neţinînd seama, bine- 
înţeles, de microorganisme, care într-un singur gram 
de sol de pădure se află în număr de 25000000. În 
apa mării, în fiecare centimetru cub de plancton, nu- 
mai bacteriile ajung la 20 000 000. 

În anumiţi ani favorabili, unele insecte apar în 
„hoarde“ în arena vieţii, rivalizind prin numărul lor 


1 Rîmele aparţin ordinului oligochetelor, iar nematodele alcă- 


tuiesc o clasă aparte, un picior cub (0,02832 m?) de sol numă- 
rînd aproximativ 7000000 de asemenea viermi. 

cu legiunile de viermi care sapă neobosit pămîntul 
sub picioarele noastre. Un exemplu îl constituie lă- 
custa. Nori de lăcuste întunecă cerul, cîntărind cîte- 
odată mii și chiar milioane de tone. 

Un alt exemplu: afidele. Zoologii nu sînt ma- 
tematicieni de frunte, dar au reușit totuşi să calcu- 
leze că descendenţii unui singur păduche de frun- 
ză ar acoperi în decurs de un an întregul pămînt 
într-o masă colcăitoare şi compactă: fiecare pădu- 
che pe frunză poate da naștere în răstimp de zece 
luni la 17000 de octilioane de alți păduchi 
(17 000 000 000 000 000 000 000 000 000). Avem norocul 
că în natură afidele au numeroși dușmani, care le 
distrug fără milă, și, oricît de mult s-ar înmulţi afi- 
dele, ele nu ajung nici la jumătate din înspăimîntă- 
toarea cifră de mai sus. 


„Modele“ de viață 


Cea mai mare parte din substanța vie de pe planeta 
noastră este alcătuită din 20—23 de elemente chimice. 
Principale sînt şase: carbonul, hidrogenul, oxigenul, 
azotul, sulful și fosforul. Urmează potasiul, sodiul, li- 
tiul, calciul, magneziul, bariul, fierul, nichelul, cuprul, 
zincul, aluminiul, siliciul, clorul, iodul, borul și 
fluorul. 

Combinînd în mod diferit aceste „cărămizi“ elemen- 
tare și altele cîteva, natura a creat întreaga varietate 
a lumii animale și vegetale: 1 500 000 de diferite spe- 
cii de organisme vii. Aproximativ o treime aparţin 
regnului vegetal, iar milionul rămas aparțin celui ani- 

mal!. Nimeni și niciodată nu va putea realiza, de pildă, 
o colecţie destul de completă de coleoptere; sînt prea 
multe specii: peste 100 000. Pe locul al doilea se află 
moluștele și fluturii, urmaţi de viespi, albine, furnici, 
muşte, crustacee şi păianjeni. Peștii sînt şi ei nume- 
roși: 20 000 de specii, iar păsările numără doar 9 000. 

Să facem cunoştinţă mai îndeaproape cu cîteva 
fiinţe vii tipice, aşa-zise „model“. 

Organismele vii care populează Pămîntul sînt fie 
plante, fie animale, fie și plante şi animale în același 
timp, fie, în sfîrşit, nici plante, nici animale, ci viru- 
suri. 

Plantele se deosebesc de animale mai ales prin 
faptul că țesuturile lor conţin o substanţă miracu- 
loasă: clorofila. Ea este de culoare verde? şi capabilă, 
captind energia razelor solare, să creeze substanțe 
organice din cele anorganice. Din șase molecule de 
bioxid de carbon și şase molecule de apă se formează 
o moleculă de zahăr și șase molecule de oxigen. Acest 
proces se numește fotosinteză, adică sinteză cu ajuto- 
rul luminii. 

În continuare, plantele transformă zaharurile în di- 
feriţi acizi organici, le adaugă azot și alte substanţe 


1 După alte date, numărul speciilor de plante depăşeşte 
500 000. În 1953 erau cunoscute 1120310 specii de animale. 
Anual, zoologii descoperă aproximativ 10000 de specii şi de 
subspecii noi de animale, iar botaniștii, aproximativ 5000 de 
specii de plante. 

2 Fizicienii au stabilit că din toate radiaţiile spectrului, cea mai 
mare energie o dau radiaţiile roşii. Lumina roşie este cel mai 
bine absorbită de corpurile de culoare verde. Iată de ce cloro- 
fila este verde. 

extrase din sol și sintetizează în țesuturile lor proteine 
și grăsimi. 

Algele (18 000 de specii) sînt cele mai primitive și 
mai vechi plante. Ele pot fi unicelulare, microscopice, 
şi pluricelulare, foarte mari, ajungind uneori la o lun- 
gime de 70 m. Toate algele pluricelulare sînt plante 
talofite: ele sînt alcătuite dintr-un corp nearticulat 
(talul), uneori divizat în fragmente, dar totdeauna lip- 
sit de flori, frunze adevărate, ramuri și rădăcini. Al- 
gele se înmulţesc prin spori, adică prin „semințe“, 
fără fecundaţie. 

Din spori răsar mici plăntuţe, roade ale „imaculatei 
concepţii”. Unele dezvoltă ovule, altele anterozoizi 
mobili, care se orientează spre ovule. Se contopesc, 
și din ovulul fecundat se formează alga propriu-zisă. 
Plantele cu flori, fanerogamele, se dezvoltă din se- 
minţe fecundate încă în floare. Ele se înmulţesc după 
fecundare, iar algele înainte. În aceasta constă prin. 
cipala deosebire dintre sămînţă și spor. 

Ciupercile reprezintă un grup de plante înrudite cu 
algele, tot talofite sporulate, dar lipsite de clorofilă. 

Mușchii au tulpini și frunze, iar ferigile au rădăcini, 
însă sînt lipsite de flori şi de seminţe. Mușchii și fe- 
rigile se înmulţesc tot prin spori. 

Coniferele reprezintă etapa următoare de dezvol- 
tare a regnului vegetal: au seminţe, dar sînt lipsite 
de flori și de fructe. De aceea se și numesc gim- 
nosperme; seminţele coniferelor nu sînt acoperite cu 
pulpa şi cu învelișurile fructelor. 

Şi, în sfîrşit, angiospermele, plantele cu flori, care 
prin formele lor desăvirșite încununcază regnul vege- 
tal, după cum omul desăvîrșește dezvoltarea regnului 
animal. Cel mai vechi dintre angiosperme este plopul: 
resturile lui fosile au fost găsite în Groenlanda în 

strate cu o vechime de 100 000 000—130 000 000 de 
ani. Unii botaniști contestă însă plopului dreptul de a 
se intitula patriarhul tuturor angiospermelor, oferind 
laurii întîietăţii superbei magnolii. 

Animalele sînt lipsite de clorofilă, din care cauză 
ele se hrănesc numai cu substanţele organice prepa- 
rate de plante. Animalele de obicei aleargă, sar, se 
tîirăsc, zboară sau înoată, într-un cuvînt nu stau pe 
loc, ci se deplasează. Plantele sînt însă imobile. Acest 
caracter nu este constant: există animale total imo- 
bile, iar unele nici nu se pot clinti din loc. Este cazul 
spongierilor. Pe de altă parte, unele ciuperci inferioare 
și algele sînt capabile să alunece încet în apă sau în 
sucurile propriului corp, cu care își aștern în preala- 
bil calea. 

Se spune că natura, creînd lumea animală, a mani- 
festat o pasiune nemăsurată pentru diversitate. Zoolo- 
gii împart toate fiinţele care trăiesc pe Pămînt în cel 
puţin zece încrengături. Încrengătura este categoria 
superioară în clasificarea științifică a regnului ani- 
mal, iar specia (subspecia) — categoria inferioară. Ca 
la armată: corpul de armată corespunde încrengăturii, 
iar plutonul — speciei (grupa reprezintă subspecia). 

Fiecare încrengătură are planul său de structură. 
Pentru a înțelege, vom compara, de pildă, încrengă- 
tura artropodelor (crustacee, păianjeni și insecte) cu 
vertebratele (pești, broaște, reptile, păsări și mami- 
fere). Și la unele, și la altele, animalele au cap, ochi 
și alte organe de simţ, stomac, intestin, sistem nervos, 
musculatură, schelet. Dar ordinea sau, mai bine zis, 
planul după care aceste „piese“ ale mașinii vii sînt 
reunite într-un unic agregat diferă. La vertebrate, 
scheletul — suportul tuturor organelor — este ascuns 
sub musculatură, iar trunchiul axial al sistemului ner- 

vos se întinde de-a lungul coloanei vertebrale, pe par- 
tea dorsală a animalului, din care cauză se și numeşte 
măduva spinării sau măduva dorsală. La artropode, 
scheletul, sub formă de scut rezistent, acoperă întregul 
corp. Musculatura se află sub schelet, concrescută cu 
suprafaţa internă a carapacei, iar în lungul corpului, 
pe partea ventrală, se întinde lanţul nervos, care ar 
putea fi denumit măduva ventrală. 

Animalele grupate în încrengătura moluștelor, adică 
animale cu corpul moale (melci, sepii, caracatiţe), se 
descurcă și fără schelet. 

La moluște și la artropode, la vertebrate și la 
viermi, corpul are o simetrie bilaterală; prin el se 
poate trasa un singur plan care-l împarte în două ju- 
mătăţi identice și simetrice, aceste animale avînd o 
parte ventrală și alta dorsală, o extremitate anterioară 
şi alta posterioară. 

Însă primele sale experiențe natura le-a realizat 
făurind viaţa după un cu totul alt plan de construcţie: 
primii ei născuţi posedau o simetrie radiară, iar des- 
cendențţii lor ajunși pînă în zilele noastre ilustrează 
acest adevăr prin formele ciudate ale corpului lor, 
lipsit de parte ventrală şi parte dorsală. Există doar 
extremităţile anterioară și posterioară. De aceea ani- 
malele „radiare“ pot fi separate cu ușurință în cinci, 
şase, opt sau un număr infinit de fragmente identice. 

Este cazul spongierilor și al celenteratelor (meduze 
şi corali). 

Ciudata denumire a „celenteratelor“ demonstrează 
că această creatură nearătoasă reprezintă de fapt un 
simplu intestin gros. La extremitatea posterioară, in- 
testinul este „lipit” și bine fixat de o piatră aflată pe 
fundul mării, iar celălalt capăt al intestinului, de fapt 
o gură lipsită de dinţi, este înconjurat de tentacule. 

Celenteratele s-au oprit parcă în dezvoltarea lor la 
cel mai tînăr stadiu embrionar. 

Tot ce este viu se dezvoltă din ou, iată un adevăr 
pe care ştiinţa l-a stabilit demult. Oul se divide şi se 
transformă rapid într-o sferă alcătuită dintr-o grămă- 
joară de celule, descendenţii lui. Apoi una dintre păr- 
tile sferei se învaginează și formează un săculeţ sfe- 
ric, gol în interior, cu pereţi dubli: gastrula. 

Din ou se dezvoltă toate animalele: și viermele, și 
pasărea, şi leul, regele animalelor, şi chiar omul trec 
printr-un stadiu de gastrulă. Apoi gastrula se com- 
plică: în ea se formează diferite organe și se trans- 
formă în embrion. 

Celenteratele, devenite gastrulă, au considerat, pro- 
babil „sublimă“ această clipă, și și-au oprit preferin- 
tele la acel sac gol cu pereți dubli, fără a merge mai 
departe în căutarea unor noi forme de viaţă, pe dru- 
mul spinos al evoluţiei. 

Ca și fluturele care se dezvoltă din omidă, nume- 
Ioase specii de celenterate prezintă două generaţii 
succesive: meduze și polipi. 

Din ou se naște polipul, asemănător unui peduncul 
tentacular. Pedunculul înmugureşte, din el se ramifică 
noi polipi, hidranţii. Ei înmuguresc la rîndul lor și ani- 
malul se transformă în scurt timp într-o colonie de 
polipi, asemănătoare cu un mic arbore ramificat. 

Asemănarea cu plantele este mărită de prezenţa 
„rădăcinilor“, filamente care se aştern pe fund și cu 
ajutorul cărora întreaga familie se fixează de pietre. 

Hrana apucată de tentaculele unui polip se con- 
sumă la masa comună, întrucît cavitățile interne ale 
hidranţilor sînt reunite prin canale într-un sistem di- 
gestiv comun. 

La un moment dat, colonia formează muguri de un 

tip deosebit. Sînt viitoarele meduze. Crescind, ele se 
desprind de arborele-animal și se pierd în mare în 
căutare de aventuri. Corpul meduzei este şi el un sac 
gol, dar cu pereţi foarte groși, turtit de sus în jos. 
“Țesuturile meduzei sînt pline de apă, de unde şi ma- 
rea ei transparenţă; este o gelatină vie puternic di- 
luată (în proporţie de 98%). Plutind pe valuri, medu- 
zele poartă în tot oceanul ouăle care se formează în 
corpul lor. Larvele eclozate din ouă se lasă la fund și 
se transformă în polipi ramilicați, pentru a lua totul 
de la capăt. 


La graniţa dintre două lumi 


De foarte multă vreme zoologii şi botaniștii discută în 
contradictoriu despre flagelate: sint plante sau ani- 
male? 

Obiectul disputei lor este atît de mic, încît nu poate 
fi văzut cu ochiul liber. Flagelatele sînt ființe mi- 
croscopice, „sfere“, „cîrnăciori“, „bărcuţe“ vii, prevă- 
zute cu codițe. „„Codiţele“ sînt subţiri și au forma de 
bici, cu care lovesc apa și plutesc. 

În fiecare baltă sînt miliarde de flagelate. La 
microscop li se observă o culoare verde: sub o „pie- 
liţă“ transparentă, ele prezintă puzderie de grăun- 
cioare de clorofilă. Deci sînt plante? 

Răspunsul nu e chiar atit de simplu. 

Mii de sfere codate, de parcă ar fi molecule în miş- 
care termică, sar dezordonat într-o picătură de apă. 
O asemenea sferă a întîlnit o bacterie, a prins-o în- 
tr-o „gură“ miniaturală şi... a înghiţit-o. Plantele 
nu au însă gură. Nici ochi. Iar flagelatele au ochi și 

chiar... „căprui“, de obicei o simplă pată brună sau 
roşiatică ce recepționează lumina. Alteori însă această 
pată este adîncită ca o cupă, în care se află un grăunte 
de amidon de forma unei lentile transparente: crista- 
linul ochiului primar. 

Deci sînt animale? 

Totul depinde de vreme: într-o zi însorită, cu multă 
lumină, flagelatele sînt mai degrabă plante. Se ocupă 
de fotosinteză: din bioxid de carbon şi apă prepară 
zahăr, cu care se și hrănesc. Pe vreme mohorită, cu 
lumină slabă, unele dintre ele trec la o altă dietă: 
capturează bacterii și alge mici. 

Este și motivul pentru care biologilor nu le este 
uşor să stabilească cu cine au de-a face în cele din 
urmă. Zoologii consideră că flagelatele sînt proto- 
zoare!. lar botaniștii le trec în rîndul algelor infe- 
rioare. 

Virusurile sînt opusul flagelatelor: ele nu aparţin 
nici regnului animal și nici celui vegetal. Și ele se 
află la graniţa dintre cele două lumi, dar această gra- 
niță desparte natura vie de cea nevie. 

Virusurile au fost descoperite acum 75 de ani de 
savantul rus Dmitri Ivanovski. El a studiat cauzele 
îmbolnăvirii tutunului. O boală ciudată: frunzele se 
acoperă cu un mozaic de pete de culoare deschisă și 
închisă, se răsucesc și se îndoaie de parcă ar fi putre- 
zit. Ivanovski a hotărît să treacă sucul plantei bol- 
nave printr-un filtru bacterian de extremă finețe, care 


1 Protozoarele au un plan de structură asemănător: corpul lor 
este alcătuit dintr-o singură celulă. Depozitele de cretă şi de 
calcaruri de pe fundul mărilor sînt formate din cochilii de pro- 
tozoare. 

reţine microorganismele!. Sucul astfel filtrat a fost 
aplicat pe o plantă sănătoasă. În scurt timp, țesutul 
frunzelor noii plante s-a mortificat. Deci sucul era 
contaminat cu agenţi patogeni atît de mici, încît au 
putut străbate filtrele de porțelan capabile să reţină 
toate bacteriile. Acești agenţi au fost denumiți viru- 
suri filtrante (în latină virus înseamnă „otravă”). 
„Otrăvurile vii“ provoacă la plante, la animale și la 
om o serie de boli grave: variola, turbarea, pojarul, 
poliomielita, gripa și, probabil, cancerul. Au fost stu- 
diate numeroase tipuri de virusuri, iar 1935 biochi- 
mistul american Stanley a descoperit cea mai caracte- 
ristică proprietate a lor. Ca și Ivanovski, el a efectuat 
experienţe cu virusul din sucul de tutun, l-a izolat 
din mediul obișnuit şi dintr-o dată virusul și-a pier- 
dut toate proprietăţile vitale. S-a transformat în... 
cristale. „Cristale obișnuite, cum sînt cele de sare sau 
de zahăr, virusul — scria Stanley — a devenit «mort» 
ca o piatră“. Virusul cristalizat nu se înmulțește. E 
suficient să introduci însă cristalele acestei substanţe 
neanimate în țesuturile verzi ale plantei de tutun 
pentru ca ele „să învie” imediat, să se înmulțească 
rapid și să infecteze întreaga plantă. 

Virusurile se înmulţesc într-un mod cu totul aparte, 
ca nimeni altcineva din natură. Ele nu se divid, nu în- 
muguresc și nu recurg la ajutorul celulelor sexuale. 
Nu, ele acţionează după metoda cucului: pătrunzînd 
într-un organism viu, ele îl forțează să construiască... 
noi virusuri din substanţele nutritive rezervate nevoi- 
lor proprii. Virusul care se înmulțește dă numai in- 
dicaţii celulei „terorizate“ de el după ce plan să-i 


1 Astăzi s-a demonstrat experimental că și unele bacterii 
extrem de mici pot trece prin asemenea filtre. 

făurească copiii și urmărește ca lucrările să se desfá- 
șoare în strictă concordanţă cu modelul necesar. Mo- 
delul îl constituie cele cîteva gene din care este al- 
cătuit virusul. Ele sînt formate din acizi nucleici și 
conțin codul cifrat al eredității virusului. „Corpuscu- 
lul“ nucleic al virusului este ascuns într-un manșon 
proteic ca grafitul într-un creion. Aceasta este cuirasa 
virusului. Dar cînd pătrunde într-o celulă vie, virusul 
își lasă armura proteică la pragul ei, luînd în interior 
doar o mică parte de proteine. 

Celula care a consumat toate sucurile creatoare de 
viață pentru formarea unor copii străini piere, supra- 
încărcată de paraziţii pe care singură i-a adus pe lu- 
me, sub ameninţarea pistolului acizilor nucleici ai vi- 
rusului. 

Întrucît virusurile nu se pot înmulţi tără ajutorul 
altor organisme şi pierd orice însușiri vitale dacă sînt 
scoase din organisme, unii oameni de știință consideră 
că virusurile nu sînt fiinţe vii. Sînt doar grupe de ge- 
ne, spun ei, incluse într-un înveliș proteic protector. 

Unele virusuri pot fi omoriîte dacă li se distruge 
structura moleculară cu ultrasunete. Ele încetează 
să se mai înmulțească, dar nu-şi pierd proprietățile 
fizice: nu se dezintegrează, nu se dizolvă, nu putre- 
zesc ca orice corp mort, ci doar cristalizează. 

Pe planeta noastră nu există fiinţe mai mici decît 
virusurile. Ele nu pot fi văzute la microscopul optic 
obişnuit, oricît ar fi de mare puterea lui măritoare. 
Virusurile pot fi observate numai cu ajutorul micro- 
scopului electronic, la care lentilele de sticlă sînt înlo- 
cuite cu lentile electromagnetice, iar raza de lumină 
— cu fluxul de electroni. Microscopul electronic are 
o putere de mărire de 300 000 de ori. 

Cele mai mici virusuri nu depășesc 2,5 mllimicroni, 

adică aproximativ două milionimi de milimetru. Viru- 
surile mari, de 200 de milimicroni, agenţii patogeni ai 
variolei, conţin în corpul lor sferic, în afară de pro- 
teine și de acizi nucleici, o cantitate mică de lipide și 
de glucide!. 

În ultimele decenii, microbiologii au descoperit nu- 
meroase alte fiinţe ultramicroscopice. Ele sînt ase- 
mănătoare virusurilor ca dimensiuni sau ca mod de 
viață, dar se deosebesc printr-o serie de însușiri: ri- 
ckettsiile, de exemplu, agenţii patogeni ai tifosului 
exantematic, sau prietenii noștri bacteriofagii, consu- 
matori de bacterii. Virusuri ale virusurilor! 

Așa-numitele forme L și PPLO sînt, probabil, frag- 
mente de bacterii cu membrană celulară distrusă. 
Știința a întredeschis doar ușa spre microlumea plină 
de taine ce-și desfăşoară domeniul chiar la izvoarele 
vieţii. 


O cuantă de viaţă conservată 


Cele mai mici ființe care pot fi văzute la microscopul 
optic (cu excepţia unor rickettsii) sînt bacteriile?. Și 
ele sînt de altfel extrem de mici: mii de microbi se 


1 Toate virusurile care parazitează pe animale au o formă 
sferică, cu excepţia virusului poliomielitei, de forma unui bas- 
tonaş. 

2 Unii oameni de ştiinţă consideră că din bacterii, care sînt 
cele mai inferioare ființe, au provenit toate plantele şi anima- 
lele superioare. Alţii presupun că este vorba de grupuri de or- 
ganisme diferite, fără nici o legătură de rudenie. Unele sînt 
apropiate de plantele verzi, altele de ciuperci, al treilea grup 
de flagelate și, în sfîrşit, al patrulea nu seamănă çu nimeni. 

pot instala confortabil pe vîrful unui ac. Dacă bacte- 
riile ar ajunge la dimensiunea unui creion, marea i-ar 
ajunge omului (căruia i-am mări în aceeași proporţie 
dimensiunile) la genunchi. El ar păşi fără greutate 
peste munţi, întrucît ar fi de patru ori mai înalt de- 
cît Everestul. 

Bacteriile au o faimă proastă. Se știe că ele pro- 
voacă boli grave: tuberculoza, febra tifoidă, dizente- 
ria, holera, lepra. Dar cîţi știm oare că există și bac- 
terii utile? Puțin spus utile: practic indispensabile! 
Fără bacterii, viața pe Pămînt ar fi imposibilă. 

Bacteriile dau solului azot, mărindu-i fertilitatea, 
asigură însăşi formarea solului, ajută pe om să con- 
serve castraveți, varză și furajele pentru animale, 
să pregătească brînzeturi!, iaurt, oţet şi țesături de 
in. Instalîndu-se în intestine, ele intervin în procesele 
de digestie. Tot bacteriile străpung bezna groasă a 
mării cu strălucirile fantomatice ale focurilor vii, 
trasformînd în lumină anumite substanţe ce se întil- 
nesc în „felinarele de buzunar“ ale peștilor abisali și 
ale calmarilor. 

Forma corpului la bacterii este de trei tipuri: sfe- 
rică, spiralată și bacilară. 

Bacteriile sferice se numesc coci: monococi cînd 
sferulele sînt izolate, diplococi cînd sînt duble, tetra- 
coci cînd sînt grupate laolaltă patru, sarcini dacă 
numărul sferulelor este de opt sau mai multe, strep- 
tococi cînd bacteriile sferice formează lanţuri ca măr- 


1 Un simplu fapt probează cît de activă este participarea 
bacteriilor la fermentarea brînzeturilor: într-un gram de brînză 
proaspătă se numără pînă la 33000 000 de bacterii, iar într-un 
gram de coajă chiar 150 de miliarde. 

gelele înșirate pe aţă şi stafilococi cînd se grupează 
în ciorchine. 

Bacteriile spiralate sînt vibrionii (cu corpul uşor 
curbat), spirilele, răsucite o dată sau de mai multe 
ori, şi spirochetele, în forma unor spirale mărunte și 
subţiri. 

Bacteriile-bastonaş formează două grupuri: bacte- 
riile propriu-zise și bacilii. Primele nu au spori. Cei- 
lalţi, atunci cînd condiţiile externe sînt nefavorabile, 
formează în interiorul corpului lor, izolîndu-l de pro- 
toplasmă, un ghem mic, oval și strălucitor de proteină 
vie, sporul (după care bacilul se dezagregă). Sporul, 
înconjurat de un înveliș dens, este deshidratat la ma- 
ximum și poate suporta, fără pericol pentru scînteia 
de viaţă pe care o poartă, cele mai nefavorabile con- 
diţii, de pildă o presiune de 20 000 de atmosfere! sau 
frigul cosmic de —253 de grade! Sau o încălzire pînă 
la 90—140 de gradel Ani în șir stă în repaus letargic 
această cuantă de viaţă conservată, pentru ca dintr-o 
dată, ajungînd în condiţii favorabile, să învie; să se 
înmulțească, să se înmulțească fără socoteală, fără 
măsură — iată unica preocupare a bacilului reînviat! 

Și, deşi se înmulţeşte în cel mai primitiv mod — 
se rupe în jumătate —, numărul descendenților lui 
atinge valori astronomice. După numai 20—30 de mi- 
nute, fiecare jumătate se împarte din nou în două și 
așa fără sfirșit. Un singur colibacil din flora noastră 
intestinală aduce pe lume în 24 de ore peste 272 des- 
cendenţi. Din fericire, cei mai mulţi mor; în caz con- 
trar, după cîteva săptămîni nu numai abdomenul 
nostru, ci întreaga planetă nu ar mai putea găzdui 


1 Bacteriile care nu formează spori suportă presiuni de ma- 
ximum 6 000 de atmosfere. 

invizibilele legiuni fără număr: după numai 4—5 zile, 
ele ar umple pînă la refuz oceanele și mările! 

Să admitem că o bacterie se divide la fiecare ju- 
mătate de oră. După o oră, dintr-o bacterie se for- 
mează patru. După două ore vor fi 16, iar după trei 
ore 64. În continuare, numărul lor crescînd în pro- 
gresie geometrică, ajunge în scurt timp la cifre astro- 
nomice. După 15 ore, numărul bacteriilor va fi de 
1000 000 000, iar după încă 24 de ore, de 
1 000 000 000 000 000 000 000 000 000 000. 

Și dacă fiecare bacterie ar ocupa în spațiu nu mai 
mult de un micron cub, un octilion (cifra de mai sus 
este chiar un octilion) n-ar încăpea într-o cisternă 
cu înălțimea, lăţimea şi lungimea de 1 km. Pentru a 
transporta un asemenea munte de bacterii, ar fi ne- 
cesară o garnitură de 20 000 000 de vagoane. 

Desigur, făcînd astfel de calcule presupunem că 
nici una din bacteriile nou-născute nu mor cel puţin 
în primele 48 de ore. Din fericire însă nu se întîmplă 
niciodată așa: majoritatea bacteriilor mor. Pe de altă 
parte, am ales și un ritm optim de diviziune; nu toate 
bacteriile se înmulţesc atît de rapid. Bacilul tubercu- 
lozei, de pildă, se divide o dată la 36 de ore. 


Producători, consumatori și reducători 


Bacteriile își procură hrana pe diferite căi. Multe sînt 
parazite: ele distrug țesuturile animalelor și plante- 
lor, fiind de obicei agenţii diferitelor boli. Există şi 
bacterii autotrofe, care se hrănesc pe cont propriu. 
Din substanţe anorganice (amoniac, bioxid de carbon 
şi diferite săruri), ele sintetizează substanțe organice 

(proteine, amidon), construindu-și propriul lor corp. 
Energia necesară transformării substanţelor simple în 
substanțe complexe este obţinută din razele solare. 
Bacteriile chemotrofe se hrănesc de asemenea cu bi- 
oxid de carbon și amoniac, dar energia necesară 
preparării proteinei este asigurată de oxidarea fieru- 
lui, manganului, molibdenului, sulfului sau siliciului 
(„rod“, cu alte cuvinte, piatra și metalul). 

Multe bacterii saprofite provoacă putrefacţia pro- 
teinelor şi a altor substanţe organice, descompuniîn- 
du-le în părţi componente mai simple, de pildă din 
nou în bioxid de carbon și amoniac. Aceste bacterii 
sînt foarte folositoare. Munţi de cadavre s-ar întîlni 
pretutindeni dacă n-ar fi bacteriile!. Ele eliberează 
planeta de plantele și de animalele în care s-a stins 
viaţa. Putrezind (cu ajutorul bacteriilor) și transfor- 
mîndu-se în pulbere, fiinţele se întorc în pămînt. Nu 
cu multă vreme în urmă pulberea fusese extrasă sub 
formă de săruri de către rădăcinile plantelor, fusese 
transformată în zaharuri, celuloză, proteine și grăsimi 
și depozitată în frunzele, tulpinile și seminţele plan- 
telor. Apoi concentratele alimentare finite au ajuns 
în stomacul unei vaci, al unei capre sau al unui alt 
erbivor, al unei insecte sau al unei păsări. Stomacul 
a digerat țesuturile vegetale, intestinele le-au absor- 
bit, sîngele le-a purtat spre toate celulele corpului, 
unde din produsele preparate de plante au crescut 
noile ţesuturi ale animalului. Iar cînd animalul a mu- 
rit, bacteriile de putrefacție au înapoiat pămîntului- 
mamă substanţele corpului lor: ciclul s-a încheiat. 


1 S-a calculat că, dacă oasele animalelor care au populat 


Pămîntul din perioada glaciaţiilor nu ar fi putrezit, ele ar fi 
acoperit uscatul cu un strat compact cu o grosime de 1,5—2 m. 

Marele circuit al substanțelor constituie baza vieţii 
pe Pămînt, formînd aşa-zisa „bază energetică“. Toate 
organismele, trăind, hrănindu-se și murind, pun în 
mișcare uriașul „volan“ al circuitului vieţii și al 
morții. 

„Roata“ are trei faze de rotire, de fiecare dintre 
ele rolul motorului principal fiind preluat de un alt 
grup de fiinţe vii: în prima — producătorii, în a doua 
— consumatorii și în a treia — reducătorii. În prima 
fază se formează substanța organică din aer și să- 
ruri; în a doua, substanța organică se transformă în 
noi substanţe; iar în faza a treia se reîntoarce în 
pămînt și în aer, descompunîndu-se în componente 
simple. 

Producătorii sînt plantele, numai ele fiind prevă- 
zute cu miraculoasa clorofilă, capabilă să conserve 
energie solară în proteine, glucide și lipide, sinteti- 
zîndu-le, la strălucirea Soarelui, din apă şi bioxid 
de carbon. Plantele dizolvă zahărul în sucurile lor, 
iar oxigenul îl elimină în atmosferă (în cazul plan- 
telor terestre) sau în apă (în cazul celor acvatice). 
Procesele intime de sinteză se petrec în grăuncioa- 
rele de clorofilă, care umplu toate țesuturile verzi 
ale plantelor. Energia necesară sintezei este captată 
de clorofilă din razele luminoase, a căror principală 
sursă pe Pămînt este Soarele. 

Kliment Arkadievici Timireazev numea toate sub- 
stanţele organice preparate de plante „concentrate 
de energie solară“, sau, și mai simplu, „conserve de 
Soare“. 

Apoi plantele transformă zahărul în acizi organici 
de diferite tipuri, le adaugă azot şi alte substanţe 
extrase din sol și sintetizează în țesuturile lor pro- 
teine și grăsimi. 

Animalele se hrănesc cu produse finite, sintetizate 
de plante. Animalele sînt denumite din această cauză 
consumatori. 

Animalele respiră şi oxigenul eliminat de plante 
în cursul fotosintezei. Cîndva, în zorii vieţii, înainte 
de apariţia pădurilor, atmosfera Pămîntului era 
aproape total lipsită de oxigen. Atunci, probabil, res- 
piraţia era foarte dificilă. Sub cupola albastră a ceru- 
lui, plantele au fost acelea care au injectat gazul dă- 
tător de viaţă. Și astăzi ele îi completează rezervele. 
De aceea noaptea (pe întuneric), cînd clorofila nu 
lucrează, oxigenul se află în aer în cantitate mai 
mică, iar bioxidul de carbon în cantitate mai mare 
decît ziua. 

Nici animalele nu rămîn datoare doicilor lor verzi: 
respirînd, ele elimină în aer sau în apă (dacă trăiesc 
în apă) o mare cantitate de bioxid de carbon, cu 
care, după cum se știe, se hrănesc plantele. Iar 
după moarte, consumatorii lasă producătorilor o moș- 
tenire de nepreţuit: cadavrele lor, pline de substanţe 
nutritive. 

Acum intervin reducătorii: bacteriile; ele descom- 
pun aceste substanțe în părţile lor componente, pe 
care plantele le asimilează cu ușurință din pămînt, 
din apă și din aer, formînd alte substanţe organice 
complexe: „roata vieţii“ a descris o mişcare com- 
pletă. 

„Întreaga ordine a naturii — afirmă cunoscutul 
botanist Ferdinand Cohn — se bizuie pe faptul că 
unele și aceleași particule de materie trec din cor- 
pul mort în cel viu într-un circuit veșnic.“ 

Transformarea, evident, nu este lipsită de pierderi; 
o parte din substanţele incluse în organismele vii 
nu pot fi atacate de bacterii, care se dovedesc inca- 

pabile de a le repune pe orbita circuitului. Este pai- 
tea care dispare din circuit temporar sau pentru tot- 
deauna. Substanțele excluse din ciclul biologic for- 
mează în pămînt și pe fundul mărilor mari depozite, 
munți întregi de roci sedimentare. Deșertul Sahara, de 
pildă, și-a desfășurat nisipurile deasupra unui aseme- 
nea străvechi cimitir; el se întinde pe un masiv cal- 
caros, alcătuit în întregime din cochiliile invizibile 
cu ochiul liber ale unor animale microscopice: rizo- 
podele. 

Marmurile, grafitul, diferite tipuri de cărbuni, une- 
le minereuri de fier sau de mangan, turba și petrolul 
sînt de asemenea moștenirea unei vieţi apuse, „zgu- 
ra” metabolismului sau rămăşiţele pămîntești ale unor 
plante și animale odinioară înfloritoare. 

S-a calculat că numai carbonul de origine organică 
acumulat pe Pămînt ajunge la 10 sau 20 de cvadri- 
lioane de tone (10—20 000 000 000 000 000 t). În trecut, 
carbonul, unit cu oxigenul, trona în atmosferă sub 
formă de bioxid de carbon, apoi plantele l-au „mîn- 
cat“, l-au depozitat în țesuturile lor sub formă de 
proteine, zaharuri și grăsimi. Animalele au mîncat 
plantele. Bacteriile au descompus cadavrele plantelor 
şi animalelor în bioxid de carbon și alte substanţe 
simple, iar carbonul, în asociaţie cu oxigenul, s-a în- 
tors din nou în atmosferă. O mică parte doar a ră- 
mas fixată pe Pămînt. 

Această „mică“ parte este apreciată la 10—20 de 
cvadrilioane de tonel Convingătoarele șiruri de ze- 
rouri ale cifrelor demonstrează pe deplin importanţa 
tuturor proceselor vitale care, în diferite ipostaze, se 
desfășoară astăzi pe Pămînt. Substanţa vie a biosfe- 
rei acoperă cu o peliculă extrem de subţire planeta 
noastră: grosimea acestei pelicule, în cazul unei dis- 

tribuții uniforme pe suprafața globului, nu este mai 
mare de 2 cm, întreaga substanţă vie cîntărind 
aproape de 600 000 000 de ori mai puţin decît în- 
treaga planetă. Pelicula este însă foarte activă și ca- 
pabilă să schimbe fața Pămîntului. 

Cît de mare poate fi uneori influența biosferei asu- 
pra înfăţişării Pămîntului o demonstrează exemplul 
oxigenului. După cum am mai arătat, înainte de apa- 
riția vieții pe Pămînt atmosfera nu conţinea oxigen 
(sau era prezent în cantitate foarte mică, mai ales 
în stratele ei superioare). Cînd s-a născut Pămiîntul, 
rotindu-se ca un virtej de pulbere în jurul Soarelui, 
atmosfera lui era formată mai ales din două gaze: 
hidrogenul și heliul. Cînd s-a constituit o sferă densă, 
atmosfera Pămintului a pierdut mare parte din hidro- 
genul și din heliul primordial și s-a îmbogăţit în bi- 
oxid de carbon, azot, metan și amoniac. Oxigenul 
nu exista încă. 

Și abia cînd plantele au îmbrăcat planeta într-o 
mantie verde, oxigenul a început treptat să se acu- 
muleze sub cupola albastră a cerului. Astăzi compo- 
ziția atmosferei este cu totul alta: 78%, azot, oxigen 
— 21%, bioxid de carbon — 0,03, hidrogen — 0,00005 
şi heliu — 0,00062 %. 

Se presupune că datorită activității vitale a plan- 
telor, s-au eliminat în atmosferă cel puțin de 26—52 
cvadrilioane tone de oxigen, de cîteva zeci de ori 
mai mult față de conținutul actual. 

Și în zilele noastre activitatea continuă. Noi gene- 
rații de producători, consumatori şi reducători for- 
mează depozite de minereuri pentru minierii erelor 
viitoare. 

Roadele muncii lor sînt încă puțin vizibile pentru 
că viața omului este prea scurtă pentru a putea, 

în scurtul interval de timp, hărăzit de natură, să 
cuprindă cu ochii toate perspectivele uriașelor trans- 
formări ce se desfășoară cu fiecare mileniu pe Pă- 
mînt. Activitatea organismelor vii se manifestă pre- 
tutindeni, la nivel planetar. Scînteia vieţii, aprinsă 
acum trei miliarde de ani în mările ancestrale, a in- 
cendiat întreaga planetă, modificîndu-i în vîrtejul pa- 
siunilor, energiilor și maselor sale, întreaga fizio- 
nomie. 

MICROMECANICA VIEŢII 


„Atomul vieţii“ — celula 


Capitolul pe care tocmai l-aţi terminat de citit era 
intitulat Parada naturii. În puţine cuvinte și foarte 
incomplet am vorbit despre ceea ce se numește de 
obicei diversitatea lumii vii. Viaţa ne-a demonstrat 
uimitoarea ei varietate. Totodată, în varietate se ma- 
nifestă însă și contradicţia ei dialectică, unitatea. 
Unitatea vieţii. Toţi, și peşti, şi păsări, și oameni, 
și viermi, și insecte, și chiar mușchi sau arbori, sîn- 
tem copiii aceleiaşi mame, natura. 

Unitatea vieţii nu apare nicăieri cu mai multa 
pregnanţă decît la nivelul structurilor microscopice 
existente în celulele vii. Căci tot ce e viu pe Pămînt: 
şi floarea, și balena, și privighetoarea, și omul care 
păşeşte grăbit pe planetă, este alcătuit din celule, ca 
o casă din cărămizi. 

În fiecare celulă a oricărui animal sau a oricărei 
plante întîlnim protoplasmă și nucleu, ribozomi și 
cromozomi, precum și numeroase alte microorgane și 
organite ciudate. În nucleele celulelor, în filamentele 
cromozomiale sînt strîns ambalate — ca biscuiţii în 
pachete — genele, mici grupaje de atomi care diri- 
jează dezvoltarea din sămînță sau din ou a tot ce 
este viu pe Pămînt. 

Planul de structură al organismului, culoarea fiecă- 
rui perișor sau solz, forma fiecărei petale și fiecare 
mișcare instinctivă a psihicului sînt codificate în lim- 
bajul criptic al radicalilor chimici, în moleculele pur- 
tătoare de informaţie ereditară. Întregul plan, cu pa- 
tru dimensiuni, este programat în dispozitivul de me- 
morizare al unei singure celule-ou fecundat. 

Pentru a încăpea în particula microscopică de sub- 
stanță vie, genele, purtători ai informaţiei ereditare, 
trebuie să fie extrem de mici. Dar în același timp 
şi destul de mari: altfel ele nu ar putea rezista im- 
pactului termic al atomilor, și-ar pierde uimitoarea 
lor stabilitate şi edificiul vieţii, cimentat parcă de 
ereditate, s-ar prăbuși. 

Ne aflăm în fața unui miracol; aţi văzut cît de va- 
riată este natura, cît de dificilă este descrierea chiar 
în puţine cuvinte doar a principalelor tipuri de con- 
strucții vii. Fiecare tip are însă sute de alte variante: 
specii şi varietăţi. Numărul varietăţilor ajunge la un 
milion. 

Toate caracteristicile calitative și cantitative ale 
acestor variante, adică toate însușirile speciilor, ba, 
mai mult, ale fiecărui individ în parte, sînt consoli- 
date ereditar și se transmit cu consecvență din ge- 
neraţie în generaţie. 

Știm de asemenea că particula de substanţă vie 
purtătoare a unei uriașe informaţii ereditare, denu- 
mită convenţional genă, este alcătuită „doar“ din cî- 
teva zeci de mii de atomi! 

În toate celulele corpului uman nu se află un nu- 
măr mai mare de gene decît moleculele dintr-un tol 
cub (16,3872 cm?) de aer. 

În substanţa nevie, comportarea oricărui grup de 
atomi este haotică și întîmplătoare şi doar în masă 
se supune unor legi statistice. Iar în cazul de faţă, 
numărul de atomi, sub aspect statistic, este foarte 
mic. În același timp, asociaţia lor este foarte stabilă 
și consecventă. Informaţia ereditară, înscrisă de lim- 
bajul chimiei în structurile acizilor nucleici, va fi 
păstrată peste milenii. Fenomen de-a dreptul uimitor! 


„„Pielea“ celulei 


Tot ce este viu pe Pămînt, plante sau animale, e al- 
cătuit din celule, la fel ca moleculele din atomi; o 
afirmaţie care nu uimește pe nimeni în zilele noastre, 
fiind nouă doar pentru foarte puţini. Descoperirea 
ei s-a făcut însă relativ recent și cu totul întîmplător. 

Omul care a văzut pentru prima oară celula este 
Robert Hovuxe, asistentul cunoscutului fizician Boyle. 
S-a întîmplat în Anglia anului 1667. 

În acea vreme, naturaliștii și nenaturaliștii care îşi 

puteau permite asemenea distracţie erau captivaţi de 
lupe și de microscoape. Le cumpărau sau le confe: - 
ționau singuri, examinînd prin lentilele măritoare tot 
ce le ieșea în cale. 

Robert Hooke și-a construit singur microscopul, ur- 
mărind cu ajutorul lui diferite obiecte care-și dez- 
văluiau astfel proprietăţi invizibile cu ochiul liber. 
Mai tîrziu el a povestit toate acestea în cartea sa 
Micrographia. 

Într-o zi i-a căzut în mînă un dop de plută. Hooke 
l-a secţionat în foiţe subţiri și l-a pus sub obiectiv. 
Şi a văzut... şiruri regulate de alveole sau de ce- 
lule, cum le-a botezat el. Robert Hooke a desenat, 
cu posibilitățile sale, celulele arborelui de plută 
(Quercus suber). Însă nici descoperirea și nici dese- 
nele lui n-au produs vreo impresie contemporanilor. 
Au trecut 200 de ani și abia în 1839 a fost creată 
teoria structurii celulare. 

Independent unul de altul, botanistul Mathias 
Schleiden și zoologul Theodor Schwann au arătat că 
din celule este alcătuită nu numai scoarţa arborelui 
de plută, ci, în general, toate țesuturile animale și 
vegetale, tot ce este viu pe planeta noastră. 

Dimensiunile celulelor sînt de obicei foarte mici. 
Într-o picătură de sînge înoată aproximativ 5 000 000 
de globule roșii, fiecare reprezentînd o celulă. Ele au 
o lungime de 7—8 microni, micronul fiind a mia parte 
dintr-un milimetru. 

Bacteriile, la care fiecare individ reprezintă o ce- 
lulă, sînt şi mai mici; într-o picătură de apă, 
40 000 000 de bacterii trăiesc tot atît de comod ca 
peștii într-un heleşteu. 

Există şi celule foarte mari. De pildă oul de găină, 
sau, mai exact, gălbenușul lui, care este tot o celulă. 

Dar oul de struţ sau de Epiornis, uriașa pasăre dis- 
părută din Madagascar? În coaja unui asemenea ou 
ar încăpea o găleată de apă. 

În general, celulele plantelor și animalelor se asea- 
mănă. Deosebirea constă doar în faptul că la plante 
membranele celulelor sînt alcătuite din celuloză, un 
zahăr macromolecular, iar la animale mai ales din 
lipide, substanţe grase. 

Moleculele de lipide sînt dispuse în două straturi 
paralele între ele, dar așezate perpendicular pe su- 
prafaţa membranei celulare. Și spre exterior și spre 
interior, membrana lipidică este acoperită de protei- 
ne, formînd reţele solide și elastice. 

În afara rolului său pur mecanic, membrana celu- 
lară îndeplinește funcţia unui organ selectiv, de ex- 
tremă importanţă în viaţa celulei. Ea îngăduie pă- 
trunderea în celulă (sau ieșirea din celulă) a anumi- 
tor substanțe și împiedică circulaţia altora. 

Ce forţe asigură pătrunderea în celulă doar anu- 
mitor molecule? 

În primul rînd forţa de difuziune. Celulele vii se 
află aproape întotdeauna într-un mediu lichid, într-o 
soluţie apoasă de diferite concentraţii și compoziţii. 
Această soluţie este fie apă dulce sau marină, fie suc 
tisular vegetal sau lichid interstiţial animal. Parti- 
culele de substanţă dizolvate în apă, sub acţiunea 
energiei termice, au tendința de a se repartiza uni- 
form în spaţiu, fenomen cunoscut din fizică În con- 
cordanță cu aceeași lege a fizicii, substanţele dizol- 
vate în mediul care înconjură celula pătrund prin 
membrana ei. Dacă concentraţia lor în interiorul ce- 
lulei este mică, iar în mediul ambiant este mare, ele 
pătrund în celulă. În caz contrar, ele tind să iasă în 
exterior. 

Pentru unele substanţe, membrana celulară poate fi 
impermeabilă. Cînd concentraţia substanţei este mai 
mare în celulă decît în exterior, începe să pătrundă 
apă în celulă și aceasta se umflă. Cînd însă concen- 
trația substanţei oprite de membrana celulară este 
mai ridicată în mediul extern, apa părăsește celula. 
Difuziunea unui solvent printr-o membrană semiper- 
meabilă se numește osmoză. Dializa este difuziunea 
prin aceeași membrană a moleculelor substanţei di- 
zolvate. 

Ambele forme de difuziune — osmoza și dializa — 
reprezintă baza fizică de care depinde viaţa celulei. 

A doua forţă care înlesnește transportul substanțe- 
lor prin barierele celulare este cea electrică. Nume- 
roase substanţe dizolvate sînt disociate în ioni. Mem- 
branele celulare păstrează de obicei diferenţa de po- 
tenţiale între suprafaţa internă și cea externă. Dife- 
rența de potenţial determină migraţiunea ionilor co- 
respunzători în interiorul celulei. 

În sfîrșit, a treia forţă care participă la transportul 
pasiv al substanţelor prin membrană este așa-numita 
forţă de sucţiune. În cazul cînd membrana este po- 
roasă, soluţia poate trece prin porii ei ca prin niște 
capilare. 

Pătrunderea substanţelor în celulă nu se limitează 
la aceste trei căi pasive. Citologii au observat adese- 
ori că unele substanţe pot pătrunde în celulă îm- 
potriva forţelor descrise mai sus. Ele se orientează 
nu spre zona scăderii gradientului forţelor care asi- 
gură transportul pasiv, ci spre zona măririi lui. Are 
loc deci în acest caz un travaliu, pentru care energia 
este furnizată de celulă. Ca exemplu de substanţe 
a căror concentraţie în celulă contravine legilor 
transportului pasiv se pot lua sodiul și potasiul. În 

multe celule, potasiul este în cantitate mult mai mare, 
iar sodiul mai puţin decît în mediul ambiant. În eri- 
trocite, concentraţia potasiului este de douăzeci de 
ori mai mare, iar a sodiului de douăzeci de ori mai 
mică în comparaţie cu plasma sanguină. Normal ar 
fi ca sodiul și potasiul să se distribuie uniform între 
plasmă și eritrocite. Întrucît lucrurile nu se petrec 
astfel, rezultă că în eritrocite acţionează un mecanism 
deosebit, care „„pompează” permanent în celulă ionii 
de potasiu și extrage din celulă ionii de sodiu. 

Mecanismul nu este pe deplin cunoscut. Pentru ex- 
plicarea lui au fost formulate numeroase ipoteze. 
Una dintre ele, care a primit denumirea de „modelul 
Shaw“, prezintă astfel lucrurile. La suprafaţa externă 
a membranei,  ipoteticele  molecule-transportori se 
unesc cu ionii de potasiu. Ele pierd astfel o parte din 
energie, dar dobîndesc capacitatea de a se difuza îm- 
preună cu încărcătura lor prin membrană în interiorul 
celulei. Aici, pe suprafaţa internă a membranei, mo- 
lecula-transportor cedează citoplasmei potasiul și ca- 
pătă de la aceasta energie. Sub acțiunea energiei do- 
bîndite, ea se transformă pe loc într-un transportor 
de sodiu. Unindu-se cu sodiul, ea se îndreaptă din 
nou spre suprafața externă a membranei celulare, 
unde cedează sodiu și energie, transformîndu-se iarăși 
în transportor de potasiu, și trece din nou împreună 
cu acest element pe suprafaţa internă a membranei. 
Acolo iarăși captează potasiul, pentru a-l introduce 
în interiorul celulei. 

Mai există o formă deosebit de interesantă prin 
care celula vînează substanţele necesare: fenomenul 
de pinocitoză, prin care celula bea sau, mai precis, 
înghite lichidul care o înconjură. 

Lucrurile se petrec astfel. La suprafaţa membranei 

celulare se formează o invaginaţie, care, închizîn- 
du-se, ia forma unei vezicule sau vacuole ce se des- 
prinde de membrană şi migrează în interiorul celu- 
lei, ca și cum celula într-adevăr bea soluţia care o 
înconjură. Pinocitoza este precedată de adsorbţia pe 
suprafaţa membranei a moleculelor substanţei absor- 
bite. Cînd concentraţia ei atinge anumite limite, 
membrana începe să se invagineze, formînd o vacuolă 
pinocitotică. 

Unele amibe reușesc într-o jumătate de oră să ex- 
tragă din apa în care trăiesc o cantitate de proteine 
solubile echivalente cu un sfert din propria lor greu- 
tate înainte de pinocitoză. 


„Corpul“ celulei 


Forma celulei este diferită, însă anatomia ei este 
identică la toate. Aproape întreaga cavitate a celu- 
lei din interiorul membranei este ocupată de proto- 
plasmă. Aceasta seamănă cu albușul oului de găină. 

Schleiden, demonstrînd că toate plantele sînt alcă- 
tuite din celule, le-a denumit „vezicule microscopice 
cu mucus vegetal“. Mai tîrziu, botanistul Mohl a dat 
acestui mucus primordial denumirea de protoplasmă. 

Protoplasma este corpul celulei și nu un corp sim- 
plu, ci foarte complex orînduit. Pînă astăzi, structura 
ei nu este complet cunoscută. Diferitele părţi ale pro- 
toplasmei au consistenţa unei soluţii simple, dar și a 
unui gel coloidal. 

Ce substanţe cuprind aceste soluţii? 

În primul rînd proteinele în proporţie de 10—20 %, 
apoi lipidele 2—3% și glucidele abia 1%. Tot atîția 

acizi nucleici şi alte substanţe. Restul de 76—86% 
revine, bineînţeles, apei. La o moleculă de proteină 
protoplasmatică revin 18 000 de molecule de apă. De 
ce atîta apă este perfect explicabil. Doar toate reac- 
tiile celulare se desfășoară în soluţii apoase. Se poate 
spune că apa este principalul purtător al vieţii. 

În trecut, unii oameni de știință demonstrau pe 
bază de preparate că structura protoplasmei este al- 
veolară, alții granulară, iar alţii fibrilară, adică fila- 
mentoasă. Toţi aveau dreptate și toţi greșeau. Pro- 
toplasma este un sistem foarte mobil și în sens pro- 
priu, şi în sens figurat. În raport cu starea funcţio- 
nală a celulei, cu vîrsta ei şi cu factorii externi, ea 
îmbracă înfățișări diferite. 

Protoplasma se află întotdeauna în mișcare, în miș- 
care mecanică. Ea curge în spaţiul închis de mem- 
brană, antrenînd cu sine într-un veșnic carusel toate 
organitele corpului celular. Aproape la toate celulele 
vii, în centrul protoplasmei se află un corpuscul dens, 
rotund şi oval, în formă de mărgele, de potcoavă sau 
altă formă. Este faimosul nucleu celular, despre care 
nu o dată s-a vorbit aici și a cărui importanţă este 
hotăriîtoare în toate fenomenele vieţii. În nucleu, mai 
precis în corpusculii speciali numiţi cromozomi, se 
află substanţele care dirijează dezvoltarea organis- 
mului,. 

În celulele animale şi în cele ale unor plante infe- 
rioare s-au descoperit încă din secolul trecut centrio- 
lul, un corpuscul strălucitor, abia distinct, și așa-nu- 
mitul aparat Golgi. El a fost găsit numai la animale. 
Destinația acestui organ ciudat nu este încă pe de- 
plin clarificată. 

Deci protoplasma, nucleul, membrana, centriolul și 
aparatul Golgi sînt principalele microparticule care 

au putut fi observate la microscopul optic obișnuit în 
acel strop de viaţă care este celula vie. 

Cele mai bune microscoape optice măresc de 2 000 
de ori. Nu putem cere mai mult, căci, oricît le-am 
perfecționa, particulele cu dimensiuni mai mici de 
două zecimi de micron vor rămîne invizibile. Totul 
este determinat de natura luminii pe care o trecem 
prin sistemele optice ale microscopului. Fizicienii au 
demonstrat că, indiferent de perfecțiunea dispoziti- 
vului măritor, în razele luminii vizibile nu pot fi 
examinate decît obiecte sau detalii care nu trec de 
o treime din lungimea undei luminoase. Adică apro- 
ximativ două zecimi de microni. 

În 1931 Knoll şi Ruska au pus la punct un micro- 
scop electronic. În locul unor lentile de sticlă, el are 
lentile electromagnetice, iar în loc de lumină trece 
un flux de electroni. Obiectele de studiu se exami- 
nează pe un ecran asemănător cu ecranul unui tele- 
vizor. Lungimea de undă a electronilor ce se depla- 
sează în vid este de 100 000 de ori mai mică decit 
a undei luminoase. Microscopul electronic realizează 
o mărire de 300 000 de ori. Și aceasta nu este limita. 

Astfel, înarmaţi cu microscopul electronic, biologii 
au început să caute și au găsit în celulă noi organe 
importante, sau organite, care înainte puteau fi ob- 
servate doar sub formă de puncte sau nu erau de loc 
vizibile. Astăzi nu numai aceste particule infinitezi- 
male de viaţă au devenit vizibile, ci și structura lor 
internă este accesibilă observaţiilor. 

Corpusculii care prezintă striaţii transversale au 
fost denumiți mitocondri. Ei se întîlnesc în toate 
celulele. Și nu în număr mic: de obicei ajung la o 
mie sau la cîteva mii. Rolul mitocondrilor este foarte 
important. Sînt „staţiile energetice“ ale vieţii. 

Fără asemenea corpusculi, celula este inactivă și 
moartă, ca o mașină fără combustibil. Mitocondrii 
transformă energia legăturilor chimice în energie vi- 
tală. Fără zgomot, fără căldură sau presiune, mito- 
condri ard combustibilul vieţii și, în condiţii priel- 
nice, transmit altor organite celulare energia pe care 
o conţin. lar acestea, primind combustibil, capătă 
viaţă. 

În instalaţiile energetice realizate de om, lucrurile 
stau altfel: acolo bubuie mașinile, cuptoarele ard, se 
află un mare număr de ţevi. Flacăra care arde în 
mitocondri nu frige. Ei lucrează fără zgomot și cu 
mare randament: peste 50% din energia combusti- 
bilului oxidat este folosită eficient în celulă. În teh- 
nică nu se cunoaște nici o mașină care să funcţioneze 
cu un asemenea randament. De obicei doar o treime 
din energia termică a unui combustibil poate fi trans- 
formată de om, cu ajutorul mașinilor, în lucru util. 


Cum „mănîncă“ plantele lumina 


Plantele, fericiţii posesori ai clorofilei, se hrănesc 
literalmente cu lumina Soarelui și cu aer. Mai pre- 
cis, cu bioxidul de carbon extras din aer. Procesul 
se numește fotosinteză, adică sinteză cu ajutorul lu- 
minii. 

Din șase molecule de bioxid de carbon și șase mo- 
lecule de apă, plantele formează o moleculă de glu- 
coză. Glucoza se unește cu alte molecule de glucoză. 
Șase mii de molecule formează o moleculă de amidon 
polimerizată. Grăuncioarele de amidon, depozitate de 
plante în țesuturile lor, mai ales în tuberculi și în 

seminţe, reprezintă „conservele solare“ necesare pen- 
tru tot ce e viu pe Pămînt. Sub forma legăturilor chi- 
mice ale moleculelor de glucoză este captată și acu- 
mulată în ele energia Soarelui. În fiecare an învelișul 
verde al continentelor captează și conservă atita 
energie solară cîtă ar putea furniza 200 000 de cen- 
trale electrice puternice, de talia hidrocentralei „Kui- 
bișev“. Două cvadrilioane de kilowatt-orel 

Această energie hrănește toate celulele vii, toate 
organismele vii, de la virus la om (cu excepţia unor 
bacterii chemotrofe, care trăiesc pe seama energiei 
chimice a substanţelor anorganice). Ea este, dacă ne 
putem exprima astfel, energia globală a vieţii, în- 
trucît ajunge și chiar prisosește nu numai pentru 
existenţa plantelor, ci și a tuturor animalelor care, 
neavînd clorofilă, sînt nevoite, pentru menţinerea 
vieţii lor, să împrumute resursele energetice de la 
plante, iar plantele le iau de la Soare. Deci noi toţi, 
fiinţe vii, „mîncăm“, în ultimă analiză, lumina solară. 

Dar ce este lumina, sursa primară de energie, care 
alimentează viaţa? Glumeţii afirmă că lumina este 
cea mai întunecată zonă a fizicii. Desigur, natura 
luminii are multe aspecte ciudate și neînţelese. Fi- 
zicienii le-au descifrat în mare măsură. Lumina, sus- 
ţin ei, este un flux din cele mai mici microparticule, 
din care, în ultimă analiză, sînt alcătuiți toţi atomii 
și întregul univers. Numele acestei microparticule 
este foton. Ea se mai numește și cuantă de lumină. 
Este o particulă fără încărcătură electrică, fără masă 
de repaus, un concentrat de energie preambalat. 

Cînd lumina, sau, cu alte cuvinte fotonii, străbate 
tesutul semitransparent al frunzelor și atinge grăun- 
cioarele de clorofilă, moleculele de clorofilă le ab- 
sorb. Electronii moleculelor capătă de la fotoni o 

porţie suplimentară de energie și trec, în limbajul 
fizicienilor, la un nivel energetic mai înalt. Această 
stare este neobişnuită pentru ei, mai precis instabilă, 
şi electronii se străduiesc să revină la o fază ener- 
getică mai stabilă, cedînd cuiva excesul de energie 
obţinută pe seama luminii. De aceea clorofila extrasă 
din celulă cedează imediat fotonii, luminează ca toa- 
te substanţele fosforescente, în care energia chimică 
se transformă în energie luminoasă. Deci în eprubetă 
clorofila nu poate menţine energia solară captată. 
Ea se descarcă ca o baterie la care se scurtcircuitează 
electrozii. În eprubetă, clorofila suferă un asemenea 
scurtcircuit, iar energia acumulată se irosește fără 
folos în spaţiu. 

Altfel stau lucrurile în celulă; în sistemul energetic 
al clorofilei intervine o lungă serie de substanţe spe- 
ciale, care, într-o succesiune de reacţii (desfășurate 
în circuit închis), transmit una alteia electroni „fier- 
binţi“, adică excitaţi, bogaţi în energie. Parcurgînd 
drumul, electronii se răcesc treptat, se eliberează de 
surplusul de energie obținută de la fotoni și se îna- 
poiază la start, la locurile lor din moleculele de clo- 
rofilă. Din acest moment ea devine din nou capabilă 
să absoarbă fotoni. Iar energia excedentară pierdută 
de fotoni este tocmai acea tainică „forţă vitală“ des- 
pre care au discutat atît de mult filozofii naturii din 
secolele trecute. Hrănindu-se cu astfel de energie, 
viaţa există. 

Energia pierdută în celulă de electronii „fierbinţi“ 
este preluată rapid de substanţele transportoare de 
energie. Ele funcţionează conform principiului unei 
baterii cu acumulatori: unele, încărcîndu-se cu ener- 
gie, o transportă la toate organitele vii ale celulei 
unde se resimte nevoia de energie. Acolo se descarcă 

și, sub forma altor substanţe cu legături chimice mai 
sărace în energie, se reîntorc la clorofilă pentru în- 
cărcare. 

Adenozindifosfatul, prescurtat ADP, și adenozintri- 
fosfatul, prescurtat ATP, circulă în celulă printre clo- 
rofilă şi consumatori, distribuind energie în porţii 
mici. 

ADP este o formă descărcată. Ea se încarcă, unin- 
du-se cu o grupare fosforică și transformîndu-se în 
ATP. Ca urmare a transformării, energia luminoasă 
se transformă în energie chimică. Doar ATP este 
mai bogat în energie decît ADP cu o întreagă gru- 
pare fosforică. 

În acele organite celulare în care se desfășoară 
sinteza glucozei, proteinelor și grăsimilor sau au loc 
alte procese însoţite de absorbţie de energie: trava- 
liul muscular, gîndirea, diviziunea nucleelor ș.a., ATP, 
pierzînd gruparea fosforică și cu ea o parte din ener- 
gie, se transformă din nou în ADP. Și așa fără sfîrşit. 

Biochimiștii nu cunosc încă exact ce substanţe con- 
ductoare de electroni intervin în circuitul din jurul 
clorofilei, care, transmiţindu-şi reciproc electronii 
„fierbinţi“, furnizează energia necesară pentru prepa- 
rarea de ATP din ADP. 


Cum „mănîncă“ animalele lumina 


ATP şi ADP sînt transportori universali de energie 
în celulă, fie ea animală, fie vegetală. Datorită acti- 
vităţii lor, în plante are loc prepararea glucozei, gră- 
similor și proteinei. Şi în celulele animale tot mole- 

culele de ATP distribuie către consumatori energia 
extrasă din aceste substanţe. 

Înainte însă de a extrage energia din conserve, ele 
trebuie deschise. Ce cuţit de conserve a realizat na- 
tura? Oxigenul. Oxidînd substanţele organice și ar- 
zîndu-le lent în cuptoarele lor, celulele eliberează 
energia înmagazinată. 

Arderea este o reacţie de oxidare în lanț, însoțită 
de eliberarea bruscă a unui prea mari cantităţi de 
energie. Evident că pentru celule reacția în lanţ nu 
este potrivită, ele însele fiind în acest caz în pericol 
de a arde. 

Energia trebuie să se obţină în doze extrem de scă- 
zute, pentru ca moleculele să nu se distrugă, substan- 
tele transportoare să aibă răgazul de a o distribui 
integral consumatorilor, iar celula să nu se supra- 
încălzească. 

Conservele trebuie consumate pe etape. Iniţial se 
rup, de pildă, din glucoză doi atomi de hidrogen și 
se unesc cu oxigenul. Se formează apa și se elibe- 
rează energie, care este captată imediat de molecu- 
lele de ADP și, transformîndu-se în ATP, își urmează 
destinaţia. Apoi încă doi atomi de hidrogen, în aso- 
ciaţie cu oxigenul, dau naștere la apă și la energie 
utilă etc. Cînd întregul hidrogen se epuizează, sub- 
stanţele reglatoare îndreaptă oxigenul către atomii 
de carbon. Ca urmare, se produce bioxid de carbon 
și din nou se eliberează energie. 

Substanțele reglatoare amintite mai sus sînt enzi- 
mele oxidative, sau, cu alte cuvinte, catalizatorii. Fără 
ele nu este posibilă oxidarea lentă. Ele acţionează 
după sistemul benzii rulante, distribuindu-se în lanţ 
într-o ordine strictă. Aproximativ șase enzime diferite 
își trec una alteia atomii de carburant. La fiecare 

transport se eliberează o mică parte de energie, in- 
clusă în legăturile chimice ale „conservelor solare”. 

Unde funcţionează benzile rulante ale enzimelor 
oxidative? În ce cuptoare ard celulele combustibilul 
vieţii? În mitoconădrii. 

E timpul să ne reîntoarcem la ele. 

Combustibilul vieții — hrana digerată și dizolvată 
în sînge — și „cheia de conserve“, oxigenul, unit 
cu eritrocitele, curg prin artere. Sîngele le transportă 
la toate celulele corpului, iar acolo se orientează spre 
mitoconării. 

Mitocondria se aseamănă unui vas cu lichid a că- 
rui cavitate este despărțită prin pereţi incompleţi. În 
acești pereţi, pe partea interioară, și în lichidul care 
umple mitocondriile se plasează benzile rulante ale 
enzimelor care scindează glucoza și încarcă cu ener- 
gie moleculele de ADP. În fiecare mitocondrie sînt 
5—10 000 de asemenea benzi rulante. 


Patru litere atotputernice sau esenţa a tot 
ce e viu pe Pămînt 


După descoperirea mitocondriilor, microscopul elec- 
tronic a ajutat biologilor să găsească în celulă alte 
particule de extremă importanţă vitală: micii corpus- 
culi numiţi ribozomi. Cu 20 de ani în urmă, existența 
lor nici nu era bănuită. Iar astăzi știm că ribozomii 
sînt centre extrem de mici, de dimensiunea sutimilor 
de micron, ale producţiei de proteine. În ribozomi 
se formează din aminoacizi proteinele. 

Aminoacizii sînt substanţe organice care conţin 
concomitent gruparea acidă și cea alcalină. În pre- 

zent, numărul aminoacizilor cunoscuţi depășește cu 
puţin cifra de 20. Unindu-se unii cu alţii în diferite 
asociaţii, aminoacizii formează molecule de proteine. 
În corpul nostru sînt zeci de mii de proteine diferite, 
toate alcătuite din 20 de aminoacizi, grupaţi în fie- 
care proteină într-o succesiune strictă și caracteris- 
tică. 

Abia de curînd biochimiștii au realizat o reprezen- 
tare clară a unei asemenea sinteze. 

În primul rînd, ca orice proces de producţie, sin- 
teza proteinelor necesită o materie primă, aminoaci- 
zii. Celulele vegetale îi sintetizează singure în mito- 
condrii, iar celulele animalelor primesc numeroși 
aminoacizi din hrana digerată. 

Sint necesari muncitori. Există și ei: enzimele. 
Este necesară energie: știm de unde provine. Soarele 
şi moleculele de ATP o furnizează. Enzimele acti- 
vează aminoacizii, sau, cu alte cuvinte, îi ajută să 
obţină energie din ATP. 

Molecula de ATP se rupe și ambele ei părţi se 
unesc cu aminoacidul și cu enzima în același com- 
plex. Cînd ATP se rupe, energia legăturilor chimice 
care-l consolidează se transmite aminoacidului. El 
trece la un nivel energetic mai ridicat, intervenind 
mai activ şi mai rapid în reacţiile chimice. 

Tocmai aici intră în joc și ARN, acidul ribonucleic, 
Rolul lui în sinteza proteinelor este extrem de im- 
portant. ARN interpretează două personaje: ARN-so- 
lubil sau transportor (sARN) care transportă amino- 
acidul activat, şi ARN-mesager (MARN), care dictea- 
ză ordinea de constituire a proteinei din aminoacizi. 

ARN-mesager este mult mai lung decît ARN-solu- 
bil și se află mai ales în ribozomi. Aici are loc pro- 

ducţia în masă a proteinelor. Doar anumite tipuri de 
proteine se sintetizează în nucleu şi în mitocondrii. 

Aşadar, sARN aduce aminoacidul, înzestrat în prea- 
labil cu doza necesară de energie, direct la mARN. 
Pe suprafaţa lui, aminoacidul nu se fixează la în- 
tîmplare, ci numai pe un loc strict determinat. Fie- 
care din cei 20 de aminoacizi are pregătit, pe supra- 
fața ARN-ului care sintetizează proteine, locul de an- 
corare. Nici un alt aminoacid nu poate ocupa acel loc. 

La fiecare jumătate de secundă, un aminoacid se 
alătură altui aminoacid, întotdeauna la locul deter- 
minat. Zeci şi sute şi uneori mii de aminoacizi se în- 
șiruie pe suprafața mARN. Apoi aminoacizii se unesc 
unii cu alţii într-un lanţ lung, iar molecula finită de 
proteină „sare“ de pe matriţă reprezentată de mARN. 
Ordinea grupării aminoacizilor pe mARN, sau, altfel 
vorbind, formula viitoarei proteine, depinde de struc- 
tura chimică a mARN-ului pe suprafaţa căruia se 
grupează. lar această structură, matriţa, este realizată 
după chipul și asemănarea altui acid nucleic, ADN. 

MAÂRN-ul, al cărui cifru chimic dirijează sinteza 
proteinei, este la rîndul său mulajul, copia ADN-ului. 
Molecula de mARN „reprezintă cureaua de transmi- 
sie care transmite informaţia de la nucleu la ribo- 
zomi", afirmă geneticianul sovietic Nikolai Petrovici 
Dubinin. lar ADN-ul este originalul, sursa primară de 
informaţie genetică. În ADN este ascunsă ereditatea 
noastră. Proprietăţile înnăscute ale organismului viu 
sînt codificate în ADN printr-un alfabet alcătuit doar 
din patru litere și niște cuvinte avînd trei litere, com- 
puse cu ajutorul lor. 

Cum sînt codificate? 

Aproximativ la fel cu cifrarea gîndurilor omenești 
și cu transmiterea lor de la om la om prin cuvintele 


n 

fiecărei limbi. Toate ideile omenirii, toată experienţa 
ei de viaţă și toate cunoștințele sînt codificate în cir- 
ca 100 000 de cuvinte. Fiecare cuvînt sau grup de cod 
este alcătuit din litere. Ele nu sînt multe, doar cîteva 
zeci. 

Literele formează alfabetul. Astfel întreaga bogă- 
ție a gîndirii omenești, acumulată în milenii, întregul 
arsenal — s-ar părea de necuprins — de cunoștințe 
și de idei poate fi exprimat, păstrat pe rafturile biblio- 
tecilor şi transmis generațiilor viitoare în asociaţiile 
doar cîtorva zeci de litere sau, în limbajul ciberne- 
ticienilor, de simboluri. 

Aceeași uriașă informaţie poate fi exprimată prin- 
tr-un număr şi mai mic de litere: doar prin două 
simboluri. Ca exemplu servește alfabetul Morse, în 
care succesiunea diferită a punctelor și a linioarelor 
este capabilă să redea toate gindurile omului. 

ADN-ul are un alfabet compus din patru litere. Li- 
terele sînt patru compuși chimici (bazele azotate): 
adenina (A), timina (T), guanina (G) și citozina (C), 
iar grupările de cod sau cuvintele sînt asociaţiile lor 
în molecula ADN, ca în alfabetul Morse alternanța 
punct-linioară. 

Din cîte litere, din cîte baze azotate sînt alcătuite 
cuvintele care transmit informaţia ereditară? 

Pentru a ne orienta mai ușor, vom lua exemplul 
sintezei proteinelor, deoarece prima verigă în lungul 
lanț de sinteze ale organismului după planul inclus 
în ereditate este făurirea unor proteine specifice or- 
ganismului. 

Toate proteinele, iar numărul tipurilor și al varie- 
tăţilor lor este uriaș, se construiesc pe bază de 
mARN din 20 de aminoacizi. Am mai vorbit despre 
aceasta. Fiecare aminoacid ocupă locul său pe mARN 

în dreptul grupării de cod corespunzătoare, adică în 
dreptul unei asociaţii corespunzătoare de baze azo- 
tate, 

Ele sînt doar patru, iar aminoacizii în număr de 20. 
Deci un aminoacid nu poate fi codificat de o singură 
bază, de un cuvint cu o singură literă în lexiconul 
genetic. l 

Se potriveşte, poate, un cuvînt din două litere? Nu, 
numărul cuvintelor alcătuite din două litere este total 
insuficient; aminoacizii sînt în număr de 20, iar din 
patru litere se pot alcătui doar 16 cuvinte cu două 
litere. 

Și iată că cuvintele cu trei litere se dovedesc sufi- 
ciente și chiar cu prisosință. Fiecare dintre cele patru 
simboluri, A, T, G, C, cu care am notat bazele azotate 
de cod, poate deține locul întîi, al doilea sau al trei- 
lea într-un cuvînt cu trei litere. Nu e greu de calcu- 
lat că numărul acestor cuvinte ajunge la 64. 

Saizeci şi patru, iar aminoacizii sînt doar douăzeci. 
Deci 44 de cuvinte-triplet sînt de prisos în limbajul 
genetic al ADN-ului? 

Puțin probabil. Se poate presupune că unor amino- 
acizi care se repetă cu frecvenţă mai mare în pro- 
teină le corespund nu una, ci mai multe grupări dife- 
rite de cod. Același aminoacid se poate plasa pe 
suprafața ARN și în dreptul succesiunii de baze azo- 
tate AGC, dar și ACG, nicăieri însă în altă parte: nici 
un alt cuvînt din alfabetul genetic nu-l atrage. 

Nu este exclus ca unele grupări de cod din cifrul 
genetic să fie simple semne de punctuație. Să indice 
începutul şi sfîrșitul frazei genetice. În moleculele 
de ADN, toate simbolurile de cod se succed unul după 
altul fără intervale. 

Să zicem CATCATCAT. 

Cum să despărțim în cuvinte această frază: ... CAT, 
CAT, CAT sau ...C, ATC, ATC, AT? 

Poate că unele asociaţii de radicali azotaţi indică 
tocmai unde se pune punctul și de unde se începe 
citirea informaţiei genetice a ADN-ului și a copiei 
lui: m ARN. 

Biochimiștii n-au găsit pînă în prezent un răspuns 
corespunzător la această întrebare. 

Astfel, am stabilit că în alfabetul genetic există 
doar patru litere; iar toate cuvintele formate din ele 
au trei litere. Nu-ţi vine să crezi că aceste simboluri 
și cuvinte sînt suficiente pentru a codifica întregul 
plan, infinit de variat, al structurii organismului, de 
la sinteza proteinelor specifice și pînă la culoarea 
ochilor și particularităţile caracterului! 

Cuvintele cu care sînt înscrise frazele genetice sînt 
foarte numeroase. În unele molecule de ADN sînt 
pînă la 30 000 de baze azotate. Posibilităţile asociații- 
lor lor reciproce sînt practic nelimitate. 

Dacă în fiecare ADN s-ar găsi numai o sută de 
baze azotate, colecţia completă a diferitelor asociaţii 
ar putea ajunge la 41%. Patru la puterea o sută. Mai 
mult decît numărul atomilor în întregul sistem solar! 
lar molecula de ADN nu conţine o sută, ci mii și 
chiar zeci de mii de baze azotate! E și greu de ima- 
ginat ce număr uriaș de fraze genetice, sau, altfel 
vorbind, de gene, sînt capabile să formeze, legindu-se 
una de alta în diferite succesiuni. 

S-a calculat de asemenea că, dacă s-ar putea ex- 
trage din celulele omului toate fiiamentele moleculare 
de ADN şi s-ar desfășura într-un singur lanț, el ar 
străbate întregul sistem solar! 

După aceste exerciţii de aritmetică cred că veţi 
acorda mai mult respect şi consideraţie celor patru 
litere ale alfabetului genetic; posibilitățile lor de ex- 
primare sînt practic nelimitate. 


Din ce sint alcătuite? 


Ce reprezintă de fapt aceste litere atotputernice? 
Compuși ai azotului, carbonului, hidrogenului și oxi- 
genului. 

În molecula de ADN, fiecare bază este legată de 
un zahar, dar nu de un zahar obișnuit; el nu are 
şase atomi de carbon, ca alte zaharuri, ci doar cinci. 
Zaharul care intră în compoziția ADN se numește 
dezoxiriboză şi are un atom de oxigen mai puţin 
decit riboza, zaharul din ARN. Zaharurile sînt legate 
în lanţuri lungi prin intermediul acidului fosforic. 
Și aceasta nu e tot; două filamente glucofosforice de 
ADN se asociază într-o moleculă răsucită în spirală. 
Ele se grupează astfel încît bazele azotate ale celor 
două filamente-antipozi, fixîndu-se una de alta, for- 
mează parcă treptele unei scări. Adenina se uneşte 
întotdeauna cu timina (A—T), iar guanina cu citozina 
(G—C). 

Molecula de ARN rămîne monofilamentară. 

În ciudata dublare a ADN-ului este un profund sens 
biologic, datorită ei înlesnindu-se copierea stereotipă 
a ADN-matern de către ADN-filial la diviziunea ce- 
lulei. Cînd celula se împarte în două jumătăţi, toți 
cromozomii și moleculele de ADN cuprinse în acestea 
se dublează și fiecare celulă nouă primeşte o copie 


colecţia cristal $ colecţia cristal $ colecţia cristal 


99 


199 


completă a cromozomilor și a ADN-ului celulei ma- 
terne. 

Copierea este însă necesară nu numai la diviziune, 
ci și în cursul întregii vieţi a celulei, pentru sinteza 
proteinelor, pentru că ADN elaborează o matriță de 
ARN după chipul și asemănarea sa, iar ARN, după 
aceeași asemănare, matrițţează proteine din amino- 
acizi. 

Copierea are loc astfel: spirala de ADN se desfă- 
şoară, legătura dintre trepte (bazele azotate) se rupe, 
iar cele două lanţuri componente se depărtează ca 
două jumătăţi de fermoar deschis. Apoi jumătăţile 
încep să-și refacă antipozii, fixînd la fiecare bază 
azotată substanţa necesară. Și astfel fiecare dintre 
filamentele desperecheate de ADN refac copia com- 
pletă a partenerului pierdut. Ca urmare are loc du- 
blarea numărului filamentelor de ADN, iar celulele- 
fiice primesc o garnitură completă de informaţie ere- 
ditară, identică celei materne. 

În cazul sintezei proteinelor, copierea se produce 
la fel. Numai că acum jumătăţile desperecheate de 
ADN refac alături de ele nu un ADN obișnuit, ci un 
ARN, și nu o moleculă, ci mii de molecule. Cele mai 
lungi molecule de ARN sînt mult mai scurte decît 
ADN. Astfel, de-a lungul unei molecule de ADN se 
sintetizează concomitent un lanţ întreg de molecule 
de ARN. 

Copiind de la strămoșul lor informaţia ereditară, 
moleculele de ARN părăsesc nucleul și trec în proto- 
plasma celulei, mai precis în ribozomi, unde dirijează 
sinteza proteinelor. 

După ce toate moleculele de ADN dau naștere la 
dublurile lor, celula se divide. Intervine acel impor- 
tant micromecanism care distribuie premisele eredi- 

tare la descendenţi. El este pus în mișcare de energia 
luminoasă acumulată de plante. Deci pînă la cel mai 
mic reprezentant al regnului animal sau vegetal, nici 
un fenomen al eredității nu s-ar putea manifesta dacă 
n-ar exista în celule mitocondriile, iar în frunzele 
verzi grăuncioarele de clorofilă. 

Mai este oare nevoie să subliniem că fără ereditate 
n-ar exista nici viaţă pe Pămînt? 

GENETICA 


Dialectica la izvoarele vieții 


Genetica este o știință tînără, un adevărat copil al 
veacului nostru și de o virstă cu el. 

Fără dispozitivele și metodele moderne de cerce- 
tare, genetica nu s-ar fi putut naşte. În schimb, fără 
ea nu poate fi concepută plenipotența activității omu- 
lui secolului al XX-lea în numeroase sfere ale cu- 
noașterii și ale producției: în biologie, medicină, 
agricultură și chiar în cucerirea cosmosului. Genetica 
este știința eredității și a variabilității. Unitatea aces- 

tor contrarii se poate observa pretutindeni unde 
descendenții preiau schimbul de la strămoși. 

Ereditatea este însușirea tuturor vietăţilor de pe 
Pămînt de a semăna cu strămoșii. Biologii denumesc 
variabilitate toate deosebirile și abaterile de la acel 
acr comun propriu fiecărei familii. 

Fiecare dintre noi seamănă cu tatăl sau cu mama 
sa, iată cîmpul de acţiune al eredității. Asemănarea 
nu e însă perfectă. Copiii se deosebesc întotdeauna 
întrucîtva de părinţi: și fizic şi psihic. Tocmai aceas- 
ta reprezintă variabilitatea. 

Variabilitatea și ereditatea sînt două proprietăți 
primordiale ale vieţii, fără care nu este posibilă evo- 
luţia și dezvoltarea lumii animale și vegetale. Unul 
dintre aceste principii este conservator, celălalt re- 
voluţionar. În lupta și unitatea lor își găsește expre- 
sia însăși dialectica naturii. Cu cît formele de viaţă 
sînt mai variate, cu atit cîmpul de acţiune al selec- 
tiei naturale este mai larg, cu atit evoluția se desfă- 
șoară cu mai mare succes, cu atît natura atinge o 
mai mare perfecţiune. Variabilitatea furnizează ma- 
terial pentru evoluţie. Ereditatea îi consolidează re- 
zultatele. Variabilitatea creează noi tipuri de ființe 
vii, iar ereditatea le conservă. 

Geneticienii deosebesc trei tipuri principale de va- 
riabilitate. Schimbările provocate nemijlocit de me- 
diul de viaţă reprezintă așa-numitele modificaţii. Ele 
corespund întotdeauna cerinţelor mediului, sînt adec- 
vate lor. Urmează mutațiile, care sînt schimbările 
bruște, neașteptate şi deseori neadecvate influenţei 
mediului, şi recombinările, modificări provocate de 
o redistribuire a materialului ereditar, diferit de cea 
parentală. 

Ereditatea nu conservă toate cele trei tipuri de 
variabilitate. Modificaţiile nu se moștenesc. Mutaţiile 
se moștenesc întotdeauna, întrucît reprezintă însăşi 
schimbări ale substanţei ereditare, adică ale geno- 
tipului. 

Fenotipul reprezintă totalitatea însușirilor și a ca- 
racterelor manifestate de către un organism, în con- 
trast cu setul de gene, care este genotipul. 

Nu este adevărat, deşi aşa se consideră adeseori, 
că substanțele care poartă informația ereditară diri- 
jează sinteza proteinelor și dezvoltarea organelor nu- 
mai în momentul creării organismului. Nu, viaţa și 
ereditatea merg mînă în mînă de la naștere pînă la 
moarte. Informaţia genetică nu se află numai în nu- 
cleele celulelor sexuale, ci şi în fiecare celulă a 
corpului. 

În corpul omului sînt 60 de trilioane de celule. 
Mare parte din ele mor în fiecare zi. Înainte însă de 
a pieri, celulele bătrîne dau naștere unor tineri înlo- 
cuitori. Formarea descendenților se desfășoară după 
un plan programat în ereditatea ascunsă a nucleelor 
lor. 

Ce se va întîmpla însă dacă în mecanismul ereditar 
al lunei anumite celule din corpul nostru o anumită 
piesă va înceta, dintr-o cauză sau alta, să mai funcţio- 
neze? Va apărea vreo avarie? 

Noile celule produse de această celulă vor deveni 
mutanţi, nemaifiind ceea ce au fost. Celulele cu de- 
fecţiuni vor înceta să corespundă destinaţiei lor şi 
în țesutul lezat se va dezvolta... o tumoră cance- 
roasă, care, în ultimă instanţă, va ucide organismul. 

Fără variabilitate și ereditate, viața nu ar fi atins 
perfecțiunea şi diversitatea pe care le constatăm as- 
tăzi. Fără variabilitate, organismele n-ar avea uimi- 

toarea capacitate de a se adapta la diferite condiţii 
lor sale de dezvoltare. Iar fără ereditate, noile cuceriri 
ar fi fost pierdute. 

Şi proteina, fără care nu există viaţă, și purtătorii 
eredității — acizii nucleici ADN și ARN — s-au for- 
mat, probabil, concomitent pe Pămînt. Unii oameni 
de ştiinţă presupun chiar că substanţa capabilă să 
transmită informaţia ereditară, acidul ribonucleic, ar 
fi apărut înaintea proteinei sau, în cel mai bun caz, 
doar puţin mai tîrziu. Vechea și chinuitoarea între- 
bare: ce a fost mai întii, oul sau găina? nu este încă 
definitiv rezolvată. 

Deci, chiar de la primii săi pași, viața a dobiîndit 
una dintre însușirile esenţiale: ereditatea. 


Mitoza şi meioza 


De multă vreme sînt cunoscute două tipuri de divi- 
ziune celulară: diviziunea mitotică și cea reducţio- 
nală. Prima se numește mitoză, a doua meioză. 

Prin mitoză se divid toate celulele, prin meioză 
doar cele sexuale. 

Mai întîi despre mitoză. Ea este precedată de 
dublarea numărului moleculelor purtătoare ale infor- 
maţiei ereditare. 

Moleculele de ADN, în care este inclusă informaţia 
genetică, se dispun în nucleul celulei în filamente 
speciale, numite cromozomi. Fiecare specie de ani- 
male sau de plante are un număr strict determinat 
de cromozomi. De obicei ei se află în număr variabil 

de la unu la cîteva zeci. Omul, de pildă, are 46!. O 
specie de viermi are doar doi. Unele crustacee au 
aproximativ 200 de cromozomi. Recordul a fost atins 
de radiolarii microscopici: 1 600 de cromozomi! 

Cînd moleculele de ADN se dublează, se dublează 
Și cromozomii. Fiecare își construiește un geamăn 
identic. Deci, un anumit timp în celulele noastre există 
un număr dublu de cromozomi. 

Între două diviziuni, în așa-numita interfază, cro- 
mozomii nu pot fi observați la microscopul obișnuit. 
Ca şi cum n-ar exista. La microscopul electronic se 
observă că ei sînt totuși aici, neclintiţi, dar atît de 
subţiri încît nu pot fi observați decît la o mărire 
foarte puternică. 

În cele zece-douăzeci de ore de repaus relativ din- 
tre două diviziuni, cromozomii trebuie să-și sinteti- 
zeze dubletele cu o garnitură completă a tuturor gene- 
lor, a tuturor moleculelor de ADN pe care le conţin. 

De îndată ce gemenii vor fi preparaţi, lungile fila- 
mente cromozomiale (atit originalele, cît şi copiile) 
încep să se răsucească în spirale strînse, care, la rîn- 
dul lor, se răsucesc în spirale de ordinul al doilea. 
Sensul răsucirii este pe deplin explicabil. Pînă atunci, 
cromozomii se aflau sub forma unui ghem încilcit 
și repartizarea lor la cei doi poli ai celulei n-ar fi 
fost de loc simplă. Acum însă fiecare cromozom — 
răsucit în spirală — devine un „bagaj“ foarte com- 
pact și ușor de transportat. 

Toate moleculele de ADN dintr-o celulă umană, 
desfășurate într-un singur filament, au o lungime 


1 Pînă în 1956 se credea că în celulele umane sînt 48 de cro- 


mozomi. În 1956, geneticienii Tjio şi Levan au stabilit cu pre- 
cizie că omul are 46 şi nu 48 de cromozomi. 

de aproximativ un metru. Răsucit însă, în sphala, 
filamentul este cuprins în 46 de cromozomi, lungi 
mea fiecăruia nedepășind cîțiva microni. 

Astfel, înainte de diviziune, cromozomii se auto- 
împachetează într-un „samar” compact. În acest mo- 
ment, numit în diviziunea celulară profază, membrana 
nucleului se dizolvă, iar centriolii, sau centrosomii, 
se îndreaptă spre polii opuși ai celulei. Filamentele 
așa-numitului aparat mitotic, sau fus acromatic, unesc 
cei doi poli. 

Apoi cromozomii se grupează în perechi (originalul 
și copia sa, unul lîngă celălalt) în dreptul ecuatorului 
celulei, ca dansatorii la un bal. Acest stadiu al divi- 
ziunii se numește metafază. Fiecare dintre cromozo- 
mii-pereche atrași de firele fusului se îndreaptă apoi 
către unul dintre poli. Partenerii se despart pentru 
totdeauna, întrucît în scurt timp, la nivelul ecuatoru- 
lui celulei, un perete va separa celula-mamă în două 
celule noi. Ai impresia că centriolii trag spre ei cro- 
mozomii de sfori ca pe niște marionete. Și, într-ade- 
văr, cromozomii au aspectul pe care îl are orice corp 
elastic tras cu o sfoară printr-un lichid. 

Locul de care este tras este întotdeauna același la 
fiecare cromozom. El se numește kinelochor sau cen- 
tromer. De amplasamentul centromerului pe cromo- 
zom depinde adesea și forma lui. Cînd kinetochorul 
este plasat la mijloc, cromozomul, în timpul mitozei, 
tirît cu sfoara, se îndoaie și devine asemănător cifrei 
romane cinci (V). Cînd kinetochorul se află la extre- 
mitatea cromozomului, acesta se curbează după tipul 
literei „J“. 

Un timp s-a crezut că filamentele aparatului mito- 
tic sînt un fel de șine pe care cromozomii alunecă 

spre poli. Apoi s-a convenit că ele seamănă cu niște 
fire subţiri de elastic sau mușchi în miniatură, care, 
contractîndu-se, trag spre poli încărcătura -cromozo- 
mică. În acest caz, filamentele, contractindu-se, ar fi 
devenit mai groase și ar fi „slăbit“, lungindu-se. Or, 
fenomenul nu are loc. Scurtîndu-se și lungindu-se, ele 
nu devin nici mai groase şi nici mai subţiri. 
Mecanismul fusului celular este, probabil, altul. 
Unii oameni de știință consideră că filamentele se 
scurtează, datorită faptului că unele din moleculele 

lor componente ies din joc, adică din filamente. tar 
adăugarea de molecule în sens liniar duce la alun- 
girea filamentelor. 

Într-un mod sau altul, cromozomii se deplasează 
din centrul celulei spre polii ei cu viteză de circa 
un micron pe minut. Este momentul în care mitoza 
trece în stadiul de anafază. 

După anafază urmează telofaza. Spiralele cromo- 
zomice se desfac. Se reconstituie nucleele. Ghemele 
de cromozomi filiformi se acoperă cu membrane nu- 
cleare; în celulă există acum două nuclee gemene. 

O gituitură inelară separă în scurtă vreme celula 
în două jumătăţi. În fiecare jumătate este acum un 
nucleu. 

Diviziunea celulară se încheie prin dublarea centri- 
olilor. Erau patru: cîte doi la fiecare pol al celulei. 
Celula s-a divizat și în fiecare jumătate nou-născută 
rămîn doar cîte doi centrioli. 

Pe ecranul microscopului electronic, centriolii se 
aseamănă cu nişte mici cilindri goi pe dinăuntru, 
alcătuiți din tuburi subțiri. Centriolii sînt situaţi în- 
totdeauna în unghi drept unul faţă de altul. De aceea 
unul dintre centrioli apare întotdeauna în secțiune 
transversală, iar celălalt în secţiune longitudinală. 

În telofază, din fiecare centriol se separă cîte un 
alt mic centriol: un corpuscul cilindric și dens. El 
creşte repede și iată că în celulă sînt din nou patru 
centrioli. i 

Prin mitoză, dintr-o celulă se formează două celule, 
pe deplin identice în ce priveşte ereditatea ascunsă 
în cromozomii lor (dacă în nici una dintre ele nu a 
avut loc vreo mutație). 

De obicei mitoza durează o oră sau două. În ţesu- 
tul nervos, mitoza se produce foarte rar. În schimb, 
în măduva osoasă, în care la fiecare secundă apar 
10 000 000 de eritrocite, fiecare secundă înregistrează 
10 000 000 de mitoze! 

Înainte de a începe povestirea referitoare la cel 
de-al doilea tip de diviziune celulară, meioza, trebuie 
să introducem cîţiva termeni noi. 

Garnitura cromozomială inclusă în nucleul unei 
celule normale somatice (cu alte cuvinte nesexuală, 
ci obişnuită) este numită de geneticieni diploidă, adică 
dublă. La om, garnitura diploidă de cromozomi este 
de 46. Toţi cei 46 de cromozomi se împart cu ușu- 
rinţă în perechi cu configuraţie identică, cu aceleași 
habitusuri și dimensiuni (doar partenerii unei singure 
perechi — cromozomii sexuali X şi Y — nu se asea- 
mănă. Dar despre aceasta va fi vorba mai tirziu). 

Garnitura cromozomială în care din fiecare pereche 
se află numai un singur partener se numește haploidă 
sau ordinară. Toate celulele sexuale sau gameţii con- 
ţin o garnitură de cromozomi haploidă (aceasta în- 
seamnă că în spermatozoizi şi în ovulele umane se 
află doar cîte 23 de cromozomi). În caz contrar, la 
fecundarea oului, cînd se contopesc gameţii materni 
și paterni, s-ar forma un zigot cu un număr dublu 
de cromozomi faţă de normal. 

Meioza care precedă formarea spermatozoizilor și 
a ovulelor are rolul de a înzestra gameţii cu un nu- 
măr haploid de cromozomi. lar cînd gameţii se con- 
topesc, zigotul va avea un număr diploid normal de 
cromozomi: jumătate de la mamă, jumătate de la tată. 

Este limpede acum de ce toţi cromozomii zigotului 
sint perechi? 

Fiecărui cromozom matern îi corespunde un cromo- 
zom patern, identic ca formă, mărime și caracter al 
informaţiei ereditare. Cromozomii perechi se numesc 
omologi. 

Meioza începe cu conjugarea, cu reunirea în pe- 
rechi a cromozomilor de aceeași configuraţie. Apoi 
fiecare cromozom al fiecărei perechi formează din 
substanţele dizolvate în protoplasmă propriul său du- 
blet. Ca și în mitoză. 

Se formează acum nu doi, ci patru cromozomi de 
același tip. Grupaţi în tetrade, strîns lipiţi unii de 
alţii, acești cromozomi se distribuie la ecuatorul ce- 
lulei. Filamentele fusului separă din nou tetradele în 
perechi, pe care le trag spre poli diferiţi. Celula se 
divide în două și apoi încă o dată, dar în alt plan, 
perpendicular pe primul. De această dată cromozomii 
nu se dublează. 

Perechile aliniate la ecuator se desfac, iar partene- 
rii se îndepărtează unul cîte unul spre poli diferiţi. 

La fiecare pol, numărul lor este acum pe jumătate 
față de mitoză sau de prima fază a meiozei. Celula, 
rupîndu-se în două, cei doi gameţi formaţi primesc 
un număr haploid de cromozomi. Întrucît, în prima 
fază a meiozei, dintr-o singură celulă se formează 
două celule haploide, la sfîrşitul celei de-a doua faze 
există patru gameţi. Și fiecare, repet, are un număr 
haploid de cromozomi. 

Dacă aceștia sînt gameţi umani, ei vor avea cîte 
23 de cromozomi. Și cînd la fecundare, se vor con- 
topi într-un singur zigot, numărul cromozomilor va 
ajunge din nou la 46. 

Zigotul dă naștere unui embrion uman, ale cărui 
celule vor avea toate cîte 46 de cromozomi. 

Mecanismul diviziunii celulare în meioză — sepa- 
rarea pe gameţi a cromozomilor perechi, care provin 
fie de la mamă, fie de la tată — explică numeroasele 
legi ale eredității și variabilităţii, descoperite de Gre- 
gor Mendel și de alţi geneticieni. 

Recent, oamenii de știință polonezi au realizat prin 
metoda microfilmării cu accelerator un excelent film 
despre mitoză. Pe ecran, toate fazele mitozei sînt ac- 

celerate de citeva sute de ori. În realitate, mișcările 
cromozomilor în timpul diviziunii au loc mult mai 
lent. Am văzut acest film și m-a impresionat mai mult 
decît unul dintre cele mai bune filme artistice. 

Aici apar actori neobişnuiţi: cromozomii. Ei se apro- 
pie și se depărtează, se așază în şir sau se împrăștie 
ca dansatorii la un bal, executînd pașii complicaţi ai 
unui dans străvechi. Biologul american Miller, crea- 
torul geneticii radiaţiilor, a denumit ciudatele mișcări 
ale cromozomilor în timpul diviziunii celulei „dansul 
cromozomilor“. 

La fiecare secundă, în corpul nostru se produc mi- 
lioane de mitoze și sute de milioane de mici balerine 
neînsufleţite, dar foarte disciplinate, execută cel mai 
vechi dans de pe pămînt: dansul vieţii. În aceste dan- 
suri, celulele corpului îşi completează rîndurile. Iar 
noi creștem și existăm. 

Pe dispersarea coordonată a cromozomilor spre polii 
celulei se bizuie toate fenomenele eredității și vieţii. 
Fiecare cromozom este un compus de acizi nucleici 
gigantici şi de proteine. Acizii nucleici poartă cu ei 
un mare număr de unităţi ereditare, genele, adică 
esenţa a tot ce există pe Pămînt. 


Pot blonzii da naștere brunilor? 


Pe anumiţi cromozomi, genele sau complexele de gene 
se pot observa sub forma unor benzi negre transver- 
sale. Unii cromozomi umani conţin pînă la 40000 de 
gene sau chiar mai mult. Fiecare genă este plasată 
într-un loc strict determinat. 

Porțiunea de cromozom ocupată de genă se numeş- 
te Jocus. În fiecare locus se plasează numai o variantă 
sau formă alternativă a unei anumite gene. Vom lua 
ca exemplu gena ce determină trăsătura ereditară 
binecunoscută de toţi care este culoarea părului la 
om. 

În acest caz, într-un anumit locus poate exista fie 
varianta genei părului negru, fie a părului blond. Nici- 
odată amîndouă. Asemenea gene înrudite, dar care 
se exclud reciproc una pe alta, se numesc allele. Fie- 
care locus are de obicei două allele. Citeodată și mai 
multe. Atunci se vorbeşte de allele multiple. 

Vom nota, de pildă, allela părului negru cu litera A, 
iar allela părului blond cu litera a. 

Fiecare cromozom conţine numai una dintre cele 
două allele: fie A, fie a. Niciodată amîndouă conco- 
mitent. A doua allelă își poate găsi adăpost doar în- 
tr-un cromozom pereche omolog, celulele tuturor ani- 
malelor şi plantelor superioare fiind diploide. Fiecare 
cromozom își are perechea identică cu care se con- 
jugă în meioză. Să nu uităm că unul dintre membrii 
perechii omologe provine de la tată, celălalt de la 
mamă. 

Și iată ce se întîmplă. 

Să admitem că numeroasele generaţii de strămoși 
ale ipoteticului nostru individ nu au avut nici un 
blond în familie. Este pe deplin posibil ca în celulele 
părinţilor săi ambii cromozomi pereche purtători ai 
genelor care determină culoarea părului să conţină 
cîte o singură allelă, notată de noi cu A. În fiecare 
gamet parental intră în momentul diviziunii celulelor 
sexuale cîte un cromozom cu allela A. 

La diviziunea celulelor, cromozomii se vor distribui 
în gameţi diferiţi. Iar cînd gameţii mamei și ai tatălui 

se vor contopi, în zigotul descendentului lor vor apă- 
rea din nou doi cromozomi omologi, fiecare cu o 
allelă A. Deci omul care se dezvoltă din acest zigot 
va fi brunet. Un tablou similar se obţine şi cînd pă- 
rinţii sînt blonzi. 

Cu totul alta este situaţia cînd unul dintre părinți 
este blond, iar celălalt brunet. În acest caz, descen- 
dentul lor va avea în celulele sale cromozomi cu două 
allele diferite care determină culoarea părului: A și a. 
Cu alte cuvinte, unul dintre cromozomii omologi va 
purta în locusul corespunzător gena părului negru, 
iar celălalt, în același locus, gena părului blond. 

Genotipul în care se găsesc allele alterne se numeș- 
te heterozigot, iar cel în care allelele sînt identice, 
ca în primele cazuri examinate, homozigot. 

Ce culoare va avea părul unui om heterozigot la 
care unul din părinţi este blond, iar celălalt negru? 
O nuanţă intermediară? Nu. Categoric nu. Părul lui 
va fi negru. 

Foarte multe gene se comportă astfel: cînd într-o 
celulă se întîlnesc două allele, una dintre ele poate 
inhiba acţiunea celeilalte. Uneori o inhibă atît de 
puternic, de parcă una dintre allele nici n-ar exista 
în zigot. 

Genele care îşi inhibă partenerii slabi se numesc 
dominante, iar allelele slabe, inhibate, sînt recesive. 
Genele care determină culoarea părului blond sînt 
recesive în raport cu genele părului negru. Din aceas- 
tă cauză, blonzii se nasc numai din blonzi sau din 
bruni şi şateni heterozigoţi în familiile cărora au exis- 
tat blonzi; niciodată, din blonzi nu se pot naşte bruni. 
Niciodată. De ce? Pentru că blonzii sînt întotdeauna 
homozigoţi. Cu alte cuvinte, ei nu au în genotipul lor 
allele pentru părul negru. 

Ereditatea se cuantifică 
la fel ca orice substanţă și energie! 


Această foarte importantă lege a eredității, legea do- 
minaţiei unor caractere asupra altoră, a fost desco- 
perită de Gregor Mendel, călugăr augustin, fiu de 
țăran. Cu 100 de ani în urmă, în grădina unei mănăs- 
tiri din oraşul Brno, Cehoslovacia, pe atunci Austro- 
Ungaria, el a efectuat cu ingeniozitate și cu minuţio- 
zitate experienţe pe hibrizi vegetali. 

Mendel a încrucișat diferite soiuri de mazăre, fa- 
sole, porumb şi alte plante. A studiat peste 10000 de 
hibrizi. În 1865 și 1869, în două comunicări, a expus 
rezultatele experienţelor sale publicate în revistele 
societăţii locale ale naturaliștilor. 

Contemporanii nu l-au apreciat însă pe Mendel. 
Abia după 35 de ani a cunoscut celebritatea mondială. 
În 1900, concomitent și independent unul de altul, 
trei mari botaniști — Correns, Tschermak și de Vries 
— „au descoperit“ lucrările uitate ale lui Mendel. 
Este anul în care s-a născut genetical 

Legile elaborate de Mendel pe baza observaţiilor 
asupra caracterelor ereditare ale mazării au constituit 
baza noii ştiinţe, care și-a început drumul triumfal 
prin toate țările lumii. 

În ce constă esenţa descoperirii lui Mendel? De ce 
oare cele două mici articole ale sale au modificat 
radical concepţiile biologilor despre fenomenele ere- 
dităţii şi au dat un impuls dezvoltării uneia dintre 
cele mai importante științe actuale? 

Înainte de Mendel, diferitele „ipoteze“ şi concepţii 
referitoare la ereditate aveau caracterul unor anec- 
dote amuzante. Mulţi zootehniști credeau, de pildă, 
că mai adesea „tatăl transmite descendenților partea 

anterioară a corpului, iar mama pe cea posterioară“. 
E drept, mai tîrziu, în această „lege genetică“ s-a 
introdus un corectiv referitor la coadă. Coada, suna 
corectivul, deși se află în domeniul eredității materne, 
se transmite totuși de la tată. 

Se credea de asemenea că de la tată se moștenesc 
formele exterioare, iar de la mamă organele interne, 
că oamenii și animalele prea tinere sau prea bătriîne 
sau pur și simplu flămînde transmit însușirile lor la 
descendenţi, cu o forţă ereditară mai mică în compa- 
raţie cu indivizii maturi și bine hrăniţi. 

În general, nimeni nu știa nimic precis despre ere- 
ditate. 

Cercetătorii serioşi au respins una după alta toate 
ipotezele care încercau să explice într-un fel sau altul 
una dintre cele mai mari taine ale naturii. 

Încă în 1871, Vi!'chens, un medic și “ootehnician 
care a studiat el î:suși această „grea problemă“, a 
ajuns în ultimă instanţă la o concluzie destul de 
tristă: „Legile care dirijează ereditatea sînt cu desă- 
vîrşire necunoscute și nimeni nu poate spune de ce 
una și aceeași particularitate uneori se moşteneşte, 
alteori nul“ 

Cînd se scriau aceste cuvinte, necunoscutul natu- 
ralist amator de la mănăstirea din Brno îşi încheia 
experienţele sale pe mazăre. Experiențele sale au con- 
tribuit, în sfîrşit, la găsirea drumului drept în haosul 
acelui „moloz“ de teorii abandonate. 

Mulţi mari biologi, printre care și Charles Darwin, 
s-au străduit să înţeleagă sensul legilor genetice. In- 
succesele lor s-au datorat, poate, și faptului că înainte 
de Mendel biologii considerau substanţa ereditară ca 
o substanță omogenă şi indivizibilă. Ei considerau că 
însușirile moștenite de organisme de la părinţi se 


colecția cristal $ colecţia cristal $ colecţia cristal 


117 


118 


amestecă, așa cum se amestecă două lichide diferite. 
S-a presupus de aceea că descendenţii reprezintă un 
fel de medie între însuşirile celor doi părinţi. 

Mendel, fără a ști ceva despre cromozomi, a arătat 
totuși clar că însușirile ereditare nu se amestecă pre- 
cum lichidele în vas sau culorile pe paletă. 

Întîlnindu-se în acelaşi zigot, unele caractere le 
reprimă pe celelalte, iar ulterior, la o nouă recombi- 
nare a substanţei ereditare, caracterele reprimate se 
pot manifesta din nou în generaţia următoare, dacă, 
bineînţeles, se vor afla în același zigot cu gene rece- 
sive asemănătoare, obținute de la alt părinte. 

Mendel a demonstrat că genele dominante și rece- 
sive se combină liber și, fără să se amestece, se dis- 
persează în gameţii celulelor sexuale. Deci substanţa 
ereditară pe care o conţin chiar gameţii aceleiași 
fiinţe nu este omogenă. 

Înainte de Mendel se credea că descendenţii cu o 
constituţie intermediară între formele parentale pro- 
duc și celule sexuale de tip intermediar. S-a presupus 
de altfel că celulele sexuale ale fiecărui organism 
poartă caractere identice. În ele, substanţa ereditară, 
obţinută de la ambii părinţi, este uniform amestecată 
şi uniform distribuită în toţi gameţii. 

Mendel a arătat că lucrurile nu stau așa, că dife- 
ritele caractere se moștenesc ca unităţi elementare, 
individualizate. Ele își menţin cu consecvență indivi- 
dualitatea, trecînd chiar de o mie de ori din generaţie 
în generaţie. Cu alte cuvinte, el a stabilit caracterul 
discret (discontinuu) al structurilor materiale răspun- 
zătoare de transmiterea caracterelor înnăscute. 

Ereditatea se cuantifică la fel ca orice substanță 
şi energie, iată o concluzie importantă care reiese 
din analiza legilor descoperite de Mendel. Contribuţia 

lui în biologie este echivalentă ca valoare şi ca esen- 
tă cu formularea teoriei cuantelor în fizică. 

Mendel n-a stabilit de fapt nici un fel de legi. Suc- 
cesorii lui au formulat însă rezultatele acestor cerce- 
tări sub forma a trei reguli sau legi fundamentale ale 
eredității. 

„Cîndva — scrie geneticianul Correns, unul dintre 
cei trei botanişti care au descoperit lucrările uitate ale 
lui Mendel — astrologul se străduia prin calcule com- 
plicate să cunoască soarta nou-născutului, alcătuin- 
du-i horoscopul după poziţia planetelor în momentul 
nașterii. Știm de mult că toate acestea nu sînt decît 
superstiții. 

Astăzi însă biologul se angajează pe un drum care 
ne va duce din nou spre alcătuirea de horoscoape“. 

Dar nu după stele, ci după genotipul nou-născutu- 
lui, după însușirile primite în dar de la strămoşi. Cheia 
horoscopului va fi codul genetic al omului descifrat 
de biologi, şi mai ales legile eredității, elaborate de 
Gregor Mendel. 


Prima lege a eredității 


Mendel a fost un modest profesor de matematică, care 
și-a ridicat la rangul de legi biologice rezultatele în- 
delungatei sale activităţi, lucru făcut abia de biologii 
de la începutul secolului nostru. Ei au fost uimiţi de 
simplitatea uluitoare a mecanismelor descoperite de 
Mendel, prin care se demonstrează că natura conser- 
vă peste veacuri realizările evoluţiei sale. 

Şi astfel prima lege a eredității, sau, cum se mai 
spune, a mendelismului, este legea uniformităţii hibri- 


zilor din prima. generație, sau Jegea dominanţei. Des- 
cendenţii părinţilor homozigoţi, în privinţa diferitelor 
allele seamănă perfect unul cu altul. Fenotipul lor 
este determinat de allelele dominante ale unuia dintre 
părinți. 

Cum se moștenește de la părinţi la copii culoarea 
ochilor? Să presupunem că tatăl are ochi căprui și 
mama albaștri. Copiii ce ochi vor avea? 

Prima lege a lui Mendel afirmă că toţi copiii vor 
evea ochii de culoarea corespunzătoare allelei domi- 


` ante. Genele ochilor căprui sînt dominante față de 


„enele ochilor albaștri. Deci toţi copiii vor avea ochi 
căprui. Dar numai dacă tatăl va fi homozigot în ceea 
ce privește allelele ochilor căprui. Realizarea unei 
asemenea variante este posibilă numai dacă în nea- 
mul tatălui n-au existat strămoşi cu ochi albaștri (sau 
au existat, dar el n-a moștenit gena „ochilor albaş- 
tri“). 

La fecundarea ovulului matern, fiecare dintre cei doi 
cromozomi paterni înzestrați cu gene de ochi căprui 
se poate uni cu oricare dintre cei doi cromozomi ma- 
terni purtători de allele corespunzătoare ochilor al- 
baștri. Cu care anume... este rolul întimplăriil 

Nu este greu de înţeles că sînt posibile patru va- 
riante ale unei asemenea asocieri. Toate sînt calitativ 
uniforme, heterozigote. Cromozomii perechi conţin 
diferite gene cu acţiune similară: allela ochilor căprui 
și allela ochilor albaștri. Întrucît prima domină faţă de 
cea de-a doua, toţi descendenții heterozigoţi vor avea 
ochi căprui. 

Aici putem vedea încă o dată ilustrarea unui prin- 
cipiu genetic: oameni, animale și plante cu același 
fenotip, adică aceleași însușiri interne și externe, pot 
avea diferite genotipuri, diferite garnituri de gene. 
Fenomenul este explicabil. Multe gene recesive pre- 
zente în genotip, reprimate de genele dominante, nu 
se exteriorizează în fenotip. 

În exemplul dat, copiii şi tatăl au genotipuri dife- 
rite; totuşi au ochi de aceeași culoare: căprui. 

Legea dominanţei acţionează, bineînţeles, nu numai 
la moștenirea ochilor căprui sau albaștri. Am amintit 
de faptul că genele care determină culoarea închisă 
a părului domină faţă de genele părului blond. 

Domină de asemenea părul creț faţă de cel lins; la 
numeroase animale, lina sc rtă față de cea lungă. La 
cai, surul e mai expresiv decît murgul, murgul decit 
negrul, negrul decît roibul. La vaci, lipsa coarnelor 
este un caracter dominant. 

Asemenea exemple se pot da la infinit. Numai la 
porumb geneticienii au studiat peste 400 de tipuri 
de gene. 


A doua lege a eredității 


A doua lege a lui Mendel este legea segregării inde- 
pendente a caracterelor (legea disjuncției). 
a susține următoarele: descendenţii obţinuţi din 


încrucișarea hibrizilor din prima generaţie formează 
grupuri asemănătoare cu formele parentale în propor- 121 

ţia 3 A:la. Deci trei sferturi din descendenţi posedă 
caractere dominante, iar un sfert doar recesive. 

Bineînţeles, doar în cazul cînd grupurile sînt sepa- 
rate după fenotip. Dacă însă la baza clasificării pu- 
nem genotipul, raportul dintre hibrizii din a doua ge- 
neraţie va fi altul: 1 AA:2Aa:1aa. 

Formula trebuie citită astfel: în a doua generaţie 
de hibrizi există o pătrime de homozigoţi cu gene do- 
minante, două pătrimi de heterozigoţi și o pătrime 
de homozigoţi cu gene recesive. 

Dar, întrucît indivizii cu genotip AA și cei cu ge- 
notip Aa nu se deosebesc în aparenţă, obţinem la 
aprecierea fenotipului, a caracterelor exterioare, for- 
mula de mai sus: 3 A:1a. 

În ce priveşte caracterul dominant, aici cei trei A 
se realizează din totalitatea numărului de hibrizi ho- 
mozigoţi și heterozigoţi care aparent nu se deosebesc 
între ei. 

Mendel a descoperit raporturile numerice experi- 
mentînd pe mazăre. Ne vom referi şi noi la aceeași 
plantă. În încrucișarea diferitelor soiuri de mazăre, 
florile roșii-liliachii domină asupra celor albe. Deci 
toţi hibrizii din prima generaţie au flori roşii-liliachii. 
Știm că în acest caz acţionează prima lege a eredită- 
ţii, descoperită de Mendel, și anume legea dominaţiei. 

Apoi Mendel, prin metoda autopolenizării, a obţinut 
o descendență de hibrizi heterozigoţi din prima gene- 
raţie, și iată ce s-a întîmplat. Genele s-au scindat: 
cromozomii omologi s-au distribuit în diferiţi gameţi, 
ducînd cu ei genele ce ne interesează. Apoi gameţii, 
combinîndu-se liber unul cu altul, s-au asociat în 
perechi şi au format patru tipuri de noi grupuri de 
cromozomi: o pătrime homozigoţi dominanţi cu flori 

roşii-liliachii, două pătrimi heterozigoţi dominanţi și 
o pătrime homozigoţi cu flori albe recesive. 

Întrucît, în conformitate cu prima lege a eredității, 
culoarea florilor heterozigote va fi roșie-liliachie, 
noua recombinare a cromozomilor în a doua gene- 
raţie de hibrizi se va exterioriza astfel încît vom avea 
75% plante cu flori roșii-liliachii și 25% (un sfert) 
cu flori albe, în deplină concordanţă cu formula legii 
a doua: 3A:la. 

Să nu uităm însă că raportul este aproximativ. El 
înseamnă doar o relaţie de şanse: în cazul nostru, 
florile vor avea trei șanse din patru să fie roșşii-li- 
liachii și doar una din patru ca să fie albe, asocierea 
cqameţilor fiind dirijată de întîmplare. Trebuie efec- 
tuate numeroase încrucișări pentru ca rezultatele lor 
să se apropie de relaţia stabilită în mod empiric de 
Mendel. Calculele teoretice o confirmă. Numai legile 
statistice vor determina însă gradul de inexactitate, 
de neconcordanţă a formulei şi rezultatele practice 
obţinute. 

În toate procesele dirijate de legi statistice acţionea- 
ză o regulă foarte simplă. Regula rădăcinii pătrate 
din n; n este numărul plantelor folosite în experienţe, 
iar rădăcina pătrată din n este numărul de abateri 
de la rezultatul teoretic așteptat. Deci, cu cît numărul 
plantelor este mai mare în cadrul unei experienţe, cu 
cît este mai mare cifra n, cu atît mai mic va fi gradul 
de inexactitate, cu atît mai puține vor fi abaterile 
de la proporţia așteptată. 

Să presupunem că în experienţa noastră au fost 
folosite 16 plante. Rădăcina pătrată din 16 este 4, 
deci în 4 cazuri din 16, hibrizii obţinuţi de noi nu vor 

corespunde regulii 3A:1a. Gradul de inexactitate este 
egal în cazul de faţă cu 25%. Dacă la experienţă par- 
ticipă 100 de plante, abaterea va fi doar de 10%, iar 
la n egal cu 10 000, numai de 1%. Acum relaţia teo- 
retic așteptată va deveni o realitate. Abaterile vor 
fi neînsemnate. Legile descoperite de Mendel dirijea- 
ză în egală măsură atit plantele, cît și animalele. 
Sîntem deci îndreptăţiţi să aplicăm legea segregării 
independente a caracterelor și la cazul examinat mai 
sus: cazul ochilor căprui şi albaștri. 

Ce ochi vor avea nepoţii unui bunic cu ochi căprui 
şi ai unei bunicuţe cu ochi albaştri? 

Evident, culoarea ochilor nepoților poate fi deter- 
minată după formula cunoscută a segregării caracte- 
relor. Să nu uităm însă că ea arată doar gradul de 
probabilitate. Se poate întîmpla ca la început să se 
nască dintr-o dată doi nepoți cu ochi albaștri si apoi 
șase cu ochi căprui. Sau invers. Posesorii de c-hi al- 
baștri şi căprui pot apărea pe lume în orice combi- 
nație. Numai regula rădăcinii pătrate din n ne poate 
indica norma de abateri de la rezultatul teoretic 
scontat. 

Mai probabil însă va fi: trei sferturi dintre nepoți 
vor primi ca dar în momentul conceperii ochi căprui, 
iar un sfert albaştri. 

Atrage în mod deosebit atenţia următorului fapt: 
din părinţi cu ochi albaştri nu se pot naște niciodată 
copii cu ochi căprui! Aşa ceva nu este posibil, pentru 
că oamenii cu ochi albaștri nu au premisele necesare 
pentru ochi căprui. Indivizii cu ochi căprui pot însă 
spera să aibă copii cu ochi albaștri. Dar numai în 
cazul cînd în neamul lor (atît din partea mamei, cît 
şi din partea tatălui) au existat strămoși cu ochi al- 
baștri. 

A treia lege 


Pină acum am vorbit despre legile moştenirii a două 
caractere allelomorfe la așa-numiții monohibrizi, a 
căror proporţie de disjuncţie este de 3:1. 

Geneticianul operează însă de cele mai multe ori 
cu transmiterea ereditară a două, trei sau mai multe 
perechi de allele, adică cu o încrucișare di- tri- sau 
polihibridă. Pe di- şi trihibrizi a experimentat şi 
Mendel. 

A treia lege a lui Mendel vorbește tocmai despre 
repartiţia genelor. în cazul încrucișării polihibride. 

lecare pereche de gene allelomorfe, susține această 
lege, se moștenește independent de altă pereche. 

Cu alte cuvinte, aici acționează primele două legi, 
deja cunoscute. Dar, întrucît la încrucișarea polihibri- 
dă intră în joc diferite tipuri de gameţi, numărul com- 
binaţiilor cromozomice așteptate în noii zigoţi este 
cu totul altul. Nu trei la unul, ci nouă la trei, încă 
o dată la trei și la unul. Aceasta în cazul încrucișării 
dihibride, sau 27:9:9:9:3:3:3:1 la încrucișarea trihibri- 
dă. În general, numărul diferitelor tipuri de gameţi ce 
se formează la fiecare hibrid din a doua generaţie se 
poate determina cu ușurință din formula 2", unde n 
reprezintă numărul genelor prin care organismul res- 
pectiv este heterozigot. 

Ca exemplu vom lua primul caz, care este mai sim- 
plu. 

Vom nota un caracter ereditar al dihibridului nostru 
cu litera A, iar al doilea cu litera B. Allelele lor re- 
cesive vor fi notate corespunzător a și b. Tipurile de 
gameţi şi cele 16 variante posibile de asociere pot fi 

cafeniu 


negru. A 
cu pårul lung 


Cu părul scurl 


pă citi 


Bog a i 


Incrucisarea de cobai 
negri cu pârul scurt 
cu cobai carenii cu 


pă rul lung. 


ilustrate cu ușurință printr-o schemă pe care o puteţi 
alcătui singuri. Din 16 variante, la 9 sînt prezente 
ambele allele dominante, deci toate cele 9 variante 
vor avea același aspect exterior. 

Trei au A, dar n-au B. În alte trei, dimpotrivă, lip- 
sește A, dar există B. Într-una din variante nu există 

nici A, nici B, ci doar allelele lor recesive a şi b. Un 
calcul sumar ne duce la raportul 9:3:3:1. 

Acum, înarmați cu aceste cunoștințe, să examinăm 
pe un exemplu mai concret posibilităţile asocierii 
genelor într-o încrucișare dihibridă. 

La cobai, rozătoare binecunoscute, culoarea neagră 
predomină față de cea cafenie şi părul scurt faţă de 
cel lung. Să notăm gena culorii negre cu B, iar gena 
părului scurt cu S. Cu literele mici corespunzătoare 
(b şi s) se notează allelele recesive. 

Variantele care se obţin din asociaţia acestor gene 
se pot vedea din schema de la pagina 126. 


Excepţiile confirmă regula 


Uneori dominaţia nu este completă. Într-adevăr, unele 
gene se comportă astfel de parcă prima lege nu ar fi 
pentru ele lege. În acest caz, posesorii heterozigoţi 
ai genelor out-sider moștenesc caractere intermediare. 
Astfel, la încrucișarea unor plante cu flori albe și 
roșii, hibrizii din prima generaţie vor avea flori roz. 

Sau găinile albastre andaluze. Cînd se încrucișează 
găini negre cu găini albe, toți hibrizii din prima gene- 
raţie sînt albaștri. Nuanţa deosebit de frumoasă a pe- 
nelor rezultă din amestecul unor foarte mici pete albe 
și negre. 

Găinile albastre nu pot fi reproduse în linie pură. 
Ele reprezintă heterozigoţi de culoare albă şi neagră, 
iar la încrucișare dau disjuncţia 1:2:1. Aici, prima 
şi a treia cifră reprezintă descendenţii homozigoţi albi 
şi negri, asemănători părinţilor la culoare. A doua 
cifră (2) reprezintă heterozigoţii albaștri. 

Formula 1:2:1 este tipică pentru toate cazurile de 
ereditate intermediară. 

Geneticienii au studiat pînă în prezent numeroase 
tipuri de abatere de la disjuncţia normală. Toate se 
datoresc unor interacțiuni diferite ale genelor. Nu- 
meroase gene se manifestă diferit în funcţie de pre- 
zenţa altor gene în genatip. Și, ca orice excepţie de 
la regulă, abaterile nu fac decit să confirme legile 
generale ale mendelismului. 

De pildă, nu rareori în a doua generaţie se observă 
un tip neobişnuit de disjuncțţie: 9: 7. Un genetician cu 
experienţă, întîlnind o asemenea proporție de carac- 
tere, va decide dintr-o dată că are de-a face cu gene 
complementare, care se manifestă în fenotip numai 
în asociaţie cu altele. Fiecare dintre ele, în parte, este 
incapabilă „să hotărască” ceva. 

Să luăm ca exemplu planta lintea pratului (Lathirus 
odoratus), cu flori albe. La încrucișarea a două soiuri 
diferite au flori albe, în descendență apar dintr-o dată 
flori roşii. S-ar părea că acest „pasaj“ neașteptat con- 
trazice toate bazele mendelismului. La lintea pratului, 
florile roșii sint dominante faţă de cele albe. Iar men- 
delismul susține că nu se pot obţine caractere domi. 
nante de la părinţi cu alele numai recesive. 

O cercetare mai atentă arată că nu se produce nici 
o abatere de la legile mendelismului. Pur și simplu 
florile de Lathirus se colorează în roșu numai atunci 
cînd în genotipul plantei se întîlnesc două gene com- 
plementare, răspunzătoare pentru culoarea roșie. Le 
vom nota cu literele C și E. Numai planta în a cărei 
constituţie ereditară intră măcar o genă C și una E 
formează flori roșii. 

Cele două soiuri de lintea pratului cu flori albe 
care au servit ca model pentru încrucişare aveau ur- 
mătoarea garnitură de gene: două C, două e, două c și 
două E. 

Tipurile de asociere ale genelor din primele două 
generaţii sînt ilustrate în schema alăturată (pag. 130). 
Genele C și E, deși dominante, nu sînt capabile de 
manifestare dacă le luăm separat. De aceea florile 
celor două plante parentale sînt albe. 

În genotipul hibrizilor din prima generaţie, cele 
două gene complementare se întilnesc şi se pot ma- 
nifesta abia după asocierea lor. Florile hibrizilor sînt 
roşii. 

În a doua generație, 9 hibrizi posedă de asemenea 
ambele allele dominante, din care cauză au flori ro- 
şii. Alte 7 din 16 variante posibile sînt lipsite de una 
dintre allelele dominante. Ele nu au fie allela C, fie 
allela E. Rezultatul: au flori albe. Iată de ce s-a şi 
realizat acel straniu raport de 9:7. 

Genele supresoare, cînd se întîlnesc în genotip, al- 
terează de asemenea disjuncția normală stabilită de a 
doua lege a lui Mendel. Ele nu îngăduie unora dintre 
genele dominante să-şi manifeste acțiunea. Supresorii 
tulburători ai ordinii se moştenesc totuşi după toate 
legile mendeliene, ca şi genele obişnuite. 

Să presupunem că gena dominantă A determină la 
o plantă apariția florilor de culoare roşie, iar allela 
recesivă a, pe cele de culoare albă. Dacă la fecun- 
dație pătrunde în zigot gena supresor H, planta care 
se dezvoltă, cu genotipul HA, va avea de asemenea 
flori albe. Proporția 13: 3 este tipică pentru variantele 
în care participă supresorii. 

Un exemplu interesant de acțiune combinată a ge- 
nelor îl oferă legea, de mult descoperită, a moştenirii 

crestei la cocoşi. Diferitele rase de găini prezintă 
patru tipuri de creastă: simplă măzărată, nuciformă 
și în formă de fluture. La formarea fiecăruia dintre 
tipuri participă două perechi de gene. 

Creasta simplă se formează atunci cînd în zigot se 
întîlnesc ambele perechi de allele recesive rrpp. 

Una dintre genele dominante (o vom numi gena B) 
duce la formarea crestei măzărate, iar cealaltă (ge- 
na R) la formarea crestei în formă de fluture. Amîn- 
două împreună dau un nou caracter: creasta nuci- 
formă. 

Există şi alte tipuri de interacțiuni genice, de pildă 
efectul epistasiei, cînd una dintre genele dominante 
inhibă manifestarea altei gene dominante; sau efec- 
tul genelor polimerizate ori multiple. În acest caz, 
cîteva gene diferite determină dezvoltarea aceluiași 
caracter sau, invers, pleiotropia, cînd aceeași genă 
influenţează dezvoltarea unor caractere diferite. 

Toate abaterile de la legile mendeliene se datoresc 
faptului că interacţiunea dintre gene se manifestă 
constant în ereditate. Influenţa fiecărei gene depinde 
întotdeauna de aşa-zisa ambianţă: de alte gene ale 
genotipului. Dar, pentru a nu complica excesiv tema 
noastră, nu vom vorbi despre toate tipurile de in- 
teracţiune. 

Citeva cuvinte despre genele multiple sau polimeri- 
zate şi genele cu allele multiple. 

Cu toată asemănarea denumirii, aceste două tipuri 
de asociaţii genice sînt total deosebite. În primul caz, 
cîteva gene diferite determină dezvoltarea unui anu- 
mit caracter, de obicei nu un caracter calitativ, ci 
cantitativ, ca, de exemplu, înălțimea, greutatea şi, în 
general, dimensiunile plantei și animalului, prolificita- 
tea lor sau coacerea timpurie. 

Allelele multiple asigură manifestarea unor carac- 
tere diferite, dar de același tip; de pildă, moștenirea 
grupelor sanguine la om depinde de cîteva allele la 
un locus. 

Tuturor allelelor dintr-o serie le este rezervată 
în cromozom o zonă comună, un locus. Dacă locusul 
este ocupat de o allelă, cealaltă nu-și mai are locul 
aici. Deci, cu toate că numărul allelelor multiple este 
mare, în fiecare cromozom se distribuie întotdeauna 
numai una dintre ele. 

Alta este situația genelor multiple. Ele alcătuiesc 
diferite sisteme de gene care ocupă diferiţi loci, ade- 
seori chiar în cromozomi diferiți. Din această cauză, 
în cazul allelelor multiple, disjuncţia în a doua gene- 
raţie are loc după legile încrucișării monohibride în 
proporţie de 3:1. 

În cazul genelor multiple, disjuncţia se produce 
după schema polihibridă. 

Pentru hibrizii din a doua generaţie, genele au o 
formulă de distribuţie proprie: 15: 1, cînd sînt două 
gene polimere, și: 63: 1, cînd la dezvoltarea unui ca- 
racter participă trei gene polimere. 

Cînd sînt patru gene polimere, disjuncţia se va des- 
făşura după schema tetrahibrizilor. Fiecare hibrid din 
prima generaţie ,conform formulei 2", va avea nu 8, 
ci 16 tipuri diferite de gameţi. Iar în a doua generaţie, 
disjuncţia va da raportul 1 : 256! 

Iată de ce, la moștenirea caracterelor cantitative, 
întreaga descendență este adeseori aparent monoti- 
pică. Multe dintre caracterele cantitative depind ade- 
sea însă nu de trei sau de patru gene polimere, ci de 
zece sau chiar de mai multe. Iar cînd numărul gene- 
lor polimere este 10, numărul combinațiilor aparent 
monotipice ajunge la 60 000| Înseamnă că, la descen- 

denţi, practic nu se vor întiîlni forme aberante. Se cre- 
dea la început că moștenirea caracterelor cantitative 
se supune altor legi decît celor descoperite de Men- 
del. Că lucrurile nu stau așa a stabilit pentru prima 
oară în 1910 geneticianul Nilsson-Ehle. Astăzi nimeni 
nu se mai îndoiește de faptul că atît caracterele can- 
titative, cît şi cele calitative se supun acelorași legi 
ale mendelismului. 


Descoperirea lui Morgan 


În conformitate cu legea a treia a lui Mendel, genele 
care aparţin diferitelor perechi de allele, care deter- 
mină deci caracterele diferite, se moștenesc indepen- 
dent una de alta. Prin fecundaţie sînt posibile cele 
mai variate combinaţii și asociaţii ale acestora, dar 
numai dacă genele cu allele diferite sînt distribuite 
în cromozomi neomologi diferiţi, care la diviziunea 
celulei se distribuie liber în gameţi, formînd cele mai 
variate combinaţii. 

Presupunem, prin urmare, că fiecare pereche de 
allele se moștenește independent de orice altă pere- 
che de allele tocmai pentru faptul că ele sînt situate 
în cromozomi diferiţi. Presupunerea se bazează pe 
legea descoperită empiric de Mendel și pe observa- 
rea comportării cromozomilor în meioză. 

Acceptînd-o, ar fi trebuit în mod firesc să facem și 
o a doua presupunere, care decurge din prima: nu- 
mărul genelor trebuie să corespundă cu numărul de 
cromozomi; numai așa diferitele perechi de allele se 
vor putea combina liber și se vor manifesta indepen- 
dent una de alta. 

Cele mai simple observații contravin însă acestei 
concluzii pripite. Numărul de cromozomi la diferite 
animale și plante este în general redus, iar numărul 
de gene este enorm. La fiecare cromozom revin sute 
și mii de gene. 

Sutele şi miile de gene dintr-un cromozom trebuie 
să se transmită descendenților toate laolaltă într-un 
complex unitar. Deci, în afara unei distribuții inde- 
pendente a perechilor de allele în gameţi, are loc şi 
transmiterea lor dependentă, complexă. 

Prima distribuţie, cea independentă, se produce în 
cazul cînd diferitele perechi de allele sînt situate în 
diferiţi cromozomi. 

A doua distribuţie, dependentă sau complexă, are 
loc cînd toate genele ce ne interesează sînt locali- 
zate în același coromozom. 

ȘI, într-adevăr, o asemenea transmisie dependentă 
a unor caractere diferite, sau, după expresia gene- 
ticienilor, conjugarea genelor, a fost descoperită în 
1906 de Bateson și Punnett. În experienţele cu Lathi- 
rus, spre marea lor uimire, au observat că segregarea 
dihibridă a unor caractere nu se desfăşoară după le- 
gile mendelismului. Nu există o distribuţie indepen- 
dentă: unele gene se transmit împreună. 

Bateson și Punnett nu au putut explica abaterea de 
la segregarea mendeliană independentă. Acest efect 
ciudat a fost corect interpretat de geneticianul ameri- 
can Morgan și de colaboratorii săi Bridges și Sturte- 
vant. 

Morgan şi colaboratorii săi au studiat mica şi pro- 
lifica musculiţă de oţet (Drosophila), cu dimensiuni 
doar de cîţiva milimetri. Încă din 1901, ei au reușit 
s-o crească în laborator. Nici nu se putea dori un 

animal de experiență mai potrivit pentru cercetările 
de genetică. 

Musculiţa este nepretenţioasă şi foarte prolifică: o 
femelă dă cîteva sute de descendenţi. Ajunge foarte 
repede la maturitate: imediat ce iese din crisalidă, 
este capabilă să se înmulțească. Drosofila se dezvoltă 
extrem de rapid: în 14 zile se dezvoltă din ou larva, 
pupa și adultul, deci o generaţie este separată 
de următoarea printr-un interval de numai două săp- 
tămîni. 

În afară de aceasta, muștele ameţite cu eter pot fi 
alese ca seminţele, mutate din loc în loc, întoarse cu 
penseta și observate cu ajutorul lupei. 

Morgan a reușit să descopere cauzele linkajului 
genelor prin încrucișarea drosofilelor. 

Musculița neagră, cu aripi nedezvoltate, vestigiale, 
în combinaţie cu cea cenușie, cu aripi normale, a dat 
naştere unor urmași cenuşii cu aripi lungi. Deci aripile 
lungi și culoarea cenușie domnină asupra aripilor ne- 
dezvoltate vestigiale și de culoare neagră. 

Pînă aici, totul coincide cu prima lege a lui Mendel. 

Dar cînd un mascul heterozigot se încrucișează cu 
o femelă neagră cu aripi vestigiale și cu caractere 
recesive, segregarea așteptată pentru încrucișarea di- 
hibridă nu are loc. În locul a patru tipuri de diferite 
asociaţii a două caractere s-au obţinut numai două: 
musculițe negre, cu aripi nedezvoltate, și musculiţe 
cenușii, cu aripi normale, adică descendenţi întru to- 
tul asemănători părinților. 

Se creează impresia că și culoarea neagră, și aripile 
vestigiale se moștenesc ca un caracter indivizibil. Tot 
atît de puternic sînt înlănţuite genele culorii cenușiu 
şi cele ale aripilor normale. 

Poate că fiecare pereche de caractere asociate este 
determinată de o singură genă. Atunci totul se ex- 
plică. 

De la bun început însă experimentatorii au consta- 
tat că lucrurile stau altfel. În bogata lor colecţie de 
drosofile de tipuri diferite existau și exemplare cu 
altă asociere a caracterelor-pereche, de pildă muscu- 
liţe cenușii cu aripi nedezvoltate, sau negre, cu aripi 
lungi. 

ie alte familii și linii de drosofile, caracterele se 
grupează deci cu totul în altă succesiune. Ele se pot 
combina în mod diferit şi fiecăruia îi corespunde ge- 
na sa proprie. 

În cazurile cînd genele se moștenesc nesegregate, 
ele sînt localizate într-un singur cromozom și, îm- 
preună cu el, trec ìn bloc unitar din generaţie în ge- 
neraţie. 

Cum să explicăm însă mecanismul recombinării și 
asocierii lor în alte complexe indivizibile? 

Rezolvarea acestei probleme a devenit posibilă da- 
torită teoriei crossing-over-ului, sau schimbării re- 
ciproce a unor segmente între cromozomii homologl, 
propusă de Morgan. 

La început, cîteva cuvinte despre linkajul genelor. 
Legea distribuției independente a genelor, descope- 
rită de Mendel, acţionează atunci cînd genele sînt 
situate în diferiţi cromozomi. Iar legea lui Morgan, 
adică legea linkajului, cînd genele se află în aceiași 
cromozomi. Ambele legi demonstrează încă o dată că 
genele se află în cromozomi și nu în alte structuri ce- 
lulare. 

La drosofilă au fost studiate peste 100 de gene. În 
funcţie de modul lor de linkaj, ele se pot împărţi în 

patru grupe; tot atiţia cromozomi se află în gameţii 
drosofilei. Deci fiecare grup corespunde unui cromo- 
zom. E drept, se întîlnesc și recombinări, dar numai 
după crossing-over, despre care vom vorbi în cele ce 
urmează. 


Crossing-over-ul 


Cercetătorii au stabilit nu numai cărui grup aparţine 
fiecare genă. Cu metode deosebit de fine și de inge- 
nioase, ei au clarificat locul fiecărei gene în cromo- 
zom Şi succesiunea genelor. 

Ordinea de distribuţie a putut fi stabilită după forţa 
înlănțuirii lor. Morgan, pe deplin îndreptăţit, a stabilit 
că genele învecinate sînt mai puternic linkate. Cu cît 
sînt situate mai departe una de alta în cromozom, cu 
atît legătura dintre ele este mai slabă și cu atît mai 
frecvent se moştenesc independent una de alta. În 
timpul diviziunii celulei, ele trec în gameţi diferiţi, 
dar nu toate odată, ci dispersat. 

În cazul genelor învecinate, fenomenul se întîmplă 
foarte rar. 

Care este explicaţia acestui fapt? Cum trec genele 
dintr-un cromozom într-altul? 

Morgan a stabilit că în timpul meiozei, cînd cromo- 
zomii omologi se alătură unul de altul în pereche, 
cînd se conjugă, unii dintre ei fac schimb reciproc 
de porţiuni analoge. Aceasta se numește crossing- 
over, adică încrucișare de cromozomi. Deci tulbura- 
rea linkajului dintre genele unui cromozom se pro- 
duce datorită ruperii cromozomului. Un fragment, îm- 

preună cu genele desprinse din grupul respectiv, trece 
pe locul corespunzător în alt cromozom omolog, în- 
locuind un fragment similar, pe care cel de-al doilea 
cromozom îl oferă în dar fratelui său păgubit. 

Cu cît genele sînt situate mai departe una de alta în 
cromozom, cu atît ele sînt mai ușor de separat în 
timpul crossing-over-ului, şi cu atît mai greu se reali- 
zează separarea cînd genele sînt vecine apropiate. 
Din această cauză, Morgan a considerat că frecvenţa 
tulburărilor de linkaj dintre gene poate constitui mă- 
sura distanței dintre ele. Cu cît tulburările sînt mai 
frecvente, cu atît distanța este mai mare. 

La început, ingenioasa ipoteză a părut geneticieni- 
lor neverosimilă. Ulterior însă ea a fost confirmată 
de numeroase observaţii și experienţe. Astăzi, ni- 
meni nu se mai îndoiește de ea. 

Ruperea și schimbarea segmentelor homologe de 
cromozomi poate fi dublă sau triplă. 

În cursul meiozei poate apărea un număr și mai 
mare de chiasme, adică puncte de contact (de schimb) 
între două din cele patru cromatide care formează o 
tetradă cromozomială. 

Uneori, şi trei sau chiar toate patru cromatidele par- 
ticipă concomitent la crossing-over. 

Sensul biologic al crossing-over-ului este pe deplin 
clar: el are menirea să pună la dispoziţia evoluţiei 
un număr maxim de variante diferite, un material 
abundent pentru selecţia naturală. 

Numărul genelor este incomparabil mai mare decit 
al cromozomilor. În consecinţă, sute și chiar mii de 
gene, linkate în fiecare cromozom, nu ar putea parti- 
cipa în absenţa crossing-over-ului la recombinările 
caracterelor din zigoţii noii generaţii. Fără îndoială 

că aceasta ar limita considerabil posibilităţile varia- 

bilităţii recombinatorii și, implicit, resursele evoluţiei. 
Natura a găsit însă o ieșire, realizînd recombinarea 

intracromozomică prin crossing-over. 


Băiat sau fată? 


Toate fiinţele vii, toate plantele și chiar bacteriile sînt 
împărţite de natură în două sexe: masculin și feminin. 
Sensul biologic al diferenţierii este foarte clar: crea- 
rea unui număr cît mai mare de variante pentru selec- 
ţia naturală. Cînd animalul sau planta se înmulțește 
vegetativ sau partenogenetic (fără fecundare), toţi 
descendenții posedă o ereditate asemănătoare, iden- 
tică cu cea maternă. Toţi descendenţii primesc numai 
cromozomi şi gene materne. Nu are loc o recombi- 
nare; numai mutaţiile introduc o anumită varietate în 
seriile monotipice ale descendenţilor-gemeni. 

Pentru evoluţie, care formează noi specii şi tipuri 
folosind materialul speciei din arsenalul variabilității, 
acest lucru este insuficient. Cu cît este mai mare va- 
rietatea modelelor din natura vie, cu atît mai larg 
este cîmpul de acțiune al selecţiei naturale, care 
creează noi specii. 

Înmulțirea sexuată este chemată să completeze re- 
zervele speciei, care, în absenţa ei, ar rămîne extrem 
de sumare. 

După meioză, care precedă înmulţirea sexuată, cro- 
mozomii perechi se despart pentru totdeauna în dife- 
riți gameţi. Ulterior, gameţii parentali, proveniţi din 
linii genealogice diferite, se contopesc pentru a da 
viaţă unui nou organism. Ei aduc în celulele nou for- 


colecţia cristal $ colecţia cristal $ colecţia cristal 


mate un material ereditar de diferite tipuri: matern 
și patern. 

Rezultă că ereditatea și, în consecinţă, însușirile fie- 
cărui frate sau ale fiecărei surori nu sînt identice. 
Ele diferă însă şi de ereditatea sau de însuşirile pă- 
rinților; a avut loc o recombinare a cromozomilor și 
noi asociaţii de gene au intrat în joc. Deci selecţia 
naturală a dobîndit materialul variat atît de necesar. 

Două sexe servesc mai bine evoluţia decit unul. 
Cînd și cum oferă organismului natura un sex sau 
altul? 

Există animale care își dobîndesc sexul pe o cale 
foarte ciudată, deși simplă. Un asemenea individ ori- 
ginal a fost găsit în ocean. Este viermele marin Bo- 
nellia. Femelele de Bonellia au mărimea unei prune și 
sînt prevăzute cu o trompă ciudată, despicată la ca- 
păt. Masculii sînt pitici chiar în comparaţie cu o 
prună: au o lungime doar de cîţiva milimetri și sînt 
lipsiţi de trompă. Ei trăiesc în tractul genital la fe- 
meleii, preocupaţi doar de un singur lucru; fecunda- 
ţia ouălor. Din ouă ies larve, care se îndepărtează. 

După o scurtă perioadă de plutire, larvele se lasă la 
fund; din ele se formează femelele. Iar cele care nu 
se așază pe fundul apei, ci pe trompa unei femele 
adulte, se vor transforma în masculi. Probabil că anu- 
mite secreții ale trompei îi obligă la aceasta. 

Dacă exemplarul tînăr de Bonellia va deveni mascul 
sau femelă este doar un joc al întîmplării, depinzînd 
de substratul pe care se va fixa larva. De aceea ra- 
portul sexelor la Bonellia nu este constant, uneori în- 
tilnindu-se un excedent de masculi, alteori de femele. 

Mult mai constant este acest raport în cazul cînd 
acţionează mecanismul genetic de determinare a 
sexului. Asemenea mecanism funcţionează la majori- 

tatea animalelor şi plantelor. El este foarte puţin com- 
plicat. Pur şi simplu unul dintre cele două sexe, de 
obicei cel masculin (uneori și cel feminin), primește 
în momentul concepţiei ca semn al prerogativelor sale 
masculine sau feminine un cromozom special, numit 
cromozomul Y. Partenerul său omolog este cromozo- 
nul X. 

Cromozomul X este un cromozom normal, în timp 
ce cromozomul Y este de obicei foarte mic, nedezvol- 
tat şi poartă un număr mult mai mic de gene decît 
cromozomul X. 

La majoritatea animalelor, sexul masculin este he- 
terogamet, adică în genotipul său coexistă doi cro- 
mozomi sexuali diferiți: X și Y. Masculii unor aseme- 
nea animale posedă două tipuri diferite de gameţi: 
jumătate poartă un cromozom X, jumătate un cromo- 
zom Y. Sexul feminin este homogamet, întrucît celu- 
lele femelelor poartă doi cromozomi X. La păsări, 
fluturi și unii pești, femelele, dimpotrivă, sînt înzes- 
trate cu cromozomi sexuali diferiți, neperechi, adică 
sînt heterogametici, iar masculii sînt homogametici. 
Ei au cromozomi sexuali perechi, identici (XX). 

La formarea gameţilor (la masculii heterogameţi), 
în urma meiozei, 50% din toţi spermatozoizii primesc 
coromozomi X, iar 50%, doar cromozomi Y. 

Femelele formează întotdeauna gameţi monotipici 
cu cromozomi X. Gameţii masculini și feminini se con- 
topesc şi dau naștere în proporţie egală la două ti- 
puri de zigoţi. Unii numai cu cromozomi X; vor fi 
femele. Alţii cu cromozomi X și Y, care se vor dez- 
volta în masculi. 

Același mecanism genetic dirijează şi determinarea 
sexului la om. Bărbaţii sînt heterogametici. În geno- 
tipul lor sînt doi cromozomi sexuali diferiti, X şi Y 

De aceea și spermatozoizii sint diferiţi: jumătate 
poartă cromozomi X, jumătate cromozomi Y. Femeile 
posedă doi cromozomi X. Ovulele lor sînt monotipice, 
toate cu cromozomi X. Cînd ovulul se contopește 
cu un spermatozoid purtător de cromozomi X, se nasc 
fetiţe. Iar cînd se unește cu un spermatozoid înzestrat 
cu cromozom Y, băieţi. 

Întrucît numărul spermatozoizilor cu cromozomi X 
şi Y este identic, teoretic numărul băieţilor născuţi 
trebuie să fie tot atît de mare ca al fetelor. In reali- 
tate, după datele statistice, la 100 de fete se nasc 107 
băieţi. 

Dar dacă vom face calculele cu nouă luni în urmă, 
în momentul concepţiei, se observă că printre em- 
brioni numărul băieţilor este și mai mare. Aproxima- 
tiv 114 la 100 de fete. 

Care este explicaţia? 

Se presupune că spermatozoizii cu cromozom Y 
sînt mai ușori decît spermatozoizii cu cromozom X. 
Acesta din urmă este însă mult mai mare decît par- 
tenerul său Y. Spermatozoizii Y ajung astfel mai re- 
pede la ovul decît spermatozoizii X și îl fecundează 
mai des. Tocmai de aceea numărul băieţilor printre 
embrionii timpurii este mai mare decît al fetelor. 

Ulterior însă, în perioada dezvoltării intrauterine, 
mor mai mulţi băieți decît fete. Iar raportul nou-năs- 
cuţilor se apropie de 107 : 100. 

Fetele și femeile în general sînt mai rezistente de- 
cît băieţii şi bărbaţii. Aceasta se datorește, probabil, 
prezenţei celor doi cromozomi X. Micul cromozom Y 
nu compensează, probabil, complet toate însușirile 
cromozomului X pierdut de sexul masculin. În orice 
caz, şi după naștere mortalitatea băieţilor şi mai tîrziu 
a bărbaţilor este mai mare decît a reprezentantelor 

sexului „slab“. Cu virsta, raportul 107: 100 se modi- 
fică în sens invers, în sensul predominării numărului 
femeilor asupra numărului bărbaților. 


Boli numai pentru bărbaţi 


În afara funcţiei lor fundamentale, determinarea sexu- 
lui, cromozomii X și Y îndeplinesc și alte „misiuni“. 
Natura este foarte econoamă! În afara genelor care 
influenţează dezvoltarea caracterelor sexuale, ei con- 
ţin şi gene obișnuite, neavînd nici o legătură cu sexul 
și cu înmulţirea. 

Cromozomul X este mai mare decît cromozomul Y 
şi poartă un număr mult mai mare de gene. Înseamnă 
că numeroase gene prezente în cromozomul X lipsesc 
din cromozomul Y. Pe de altă parte, şi cromozomul Y 
are genele sale specifice, care lipsesc din cromozo- 
mul X. Caracterele a căror dezvoltare este determi- 
nată de genele specifice se numesc linkate cu sexul. 

Unele maladii și deficienţe ereditare aparţin aces- 
tui grup foarte interesant de caractere înnăscute, de 
pildă daltonismul, sau incapacitatea de a distinge cu- 
lorile (cecitate cromatică). Omul cu o asemenea ano- 
malie va fi un conducător auto periculos, întrucît nu 
este capabil să distingă culoarea roşie de cea verde. 

Gena daltonismului este situată în cromozomul X. 
Ea este recesivă. Se explică astfel de ce daltonismul 
este de obicei o boală a bărbaţilor, întîlnindu-se foarte 
rar la femei. 

Bărbatul care a primit această genă de la mamă nu 
va putea, oricît s-ar strădui, să distingă roșul de 

verde. Cromozomul Y nu posedă o allelă dominantā 
care să reprime dezvoltarea daltonismului. 

Femeia va deveni daltonistă numai în cazul cînd va 
primi două gene de cecitate cromatică; una de la 
mamă, care poate nici să nu sufere de daltonism, şi 
alta de la tatăl daltonist. 

Gena daltonismului este recesivă şi, în pereche cu 
allela sa dominantă, a vederii normale, nu se mani- 
festă. Numai cînd în același genotip se întîlnesc două 
gene recesive de daltonism, ele se vor manifesta şi 
în fenotipul femeii. 

Tot astfel se moşteneşte și o altă boală, mai pri- 
mejdioasă însă, hemofilia. Singele oamenilor bolnavi 
de hemofilie nu se coagulează în contact cu aerul 
atmosferic. Orice mică tăietură duce la o hemoragie 
epuizantă și deseori la moarte (după cum se știe, de 
hemofilie suferea fiul ţarului Nicolae II). 

Practic toți hemofilicii sînt bărbaţi. Ei primesc însă 
allela dăunătoare de la mamă împreună cu cromozo- 
mul X. Mama nu suferă de hemofilie, cînd poartă doar 
într-unul din cromozomii sexuali gena recesivă a he- 
mofiliei. Teoretic, este posibil ca din căsătoria unui 
bărbat hemofilic cu o fameie purătoare de hemofilie să 
se nască femei hemozigote în ce privește genele re- 
cesive ale hemofiliei. Aceste femei vor fi bolnave de 
hemofilie. Asemenea căsătorii sint însă foarte rare. 

Cînd am început povestirea despre caracterele le- 
gate de sex, am afirmat că și cromozomul Y poartă 
unele gene specifice, care nu există în cromozomii X. 
Aceste gene, ca și însuși cromozomul Y, se transmit 
numai de la tată la fiu, de pildă o anomalie inofen- 
sivă ca membrana dintre degetele de la picioare. Fe- 
meile nu au asemenea defect. Bărbaţii îl moștenesc 
numai de la tată și îl vor transmite tuturor fiilor. 

În afara genelor localizate în cromozomii sexuali, 
de sex este legată încă o categorie de caractere ere- 
ditare, așa-numitele caractere limitate de sex. Ele nu 
trebuie confundate cu caracterele legate de sex. Este 
cu totul o altă grupă de caractere înnăscute, Genele 
care le determină se pot distribui nu numai în cromo- 
zomii sexuali, ci în orice cromozomi. 

Genele limitate de sex, deși sînt prezentate la am- 
bele sexe, nu se manifestă decît în fenotipul unui sex 
pentru care sînt specifice, de pildă însușirile de lacta- 
ție la vaci. Taurii posedă toate genele care determină 
lactaţia la descendenţi, dar nu dau lapte. 

Un alt exemplu: caracterele sexuale secundare, să 
zicem barba la bărbaţi. Mama, lipsită de barbă, poartă 
toate genele de care depinde forma și gradul de dez- 
voltare a bărbii la fii ei. 

Una dintre cele mai interesante gene limitate de 
sex este gena care provoacă chelia prematură la om. 
La bărbaţi, gena este dominantă; la femei, recesivă. 
Rezultatul: mult mai mulţi bărbaţi cu calviţie decit 
femei. Pentru o chelie prematură, bărbatului îi este 
suficientă o singură genă de chelie; femeia are nevoie 
de două. 

Copiii bărbatului heterozigot la gena de chelie și 
ai femeii heterozigote la aceeași genă vor manifesta 
această anomalie ereditară într-un grad diferit, în 
funcţie de sex. Trei sferturi din băieţi vor avea chelie 
și un sfert păr des. Dintre fete, numai un sfert vor ma- 
nifesta această anomalie. 

Incontestabil, chelia poate fi şi neereditară, cauzată 
de diferite boli. 

- DE LA ȘI PINA LA 


S-a născut omul 


Omul se naște înainte de a apărea pe lume: cu nouă 
luni înainte, cînd unul! din cele 200 000 000 de sper- 
matozoizi paterni, concentrîndu-și toate microforţele, 
se îndreaptă (cu o viteză de 7,5 cm pe orăl) spre 


1 Pînă nu de mult se credea că numai unul din milioanele «le 
spermatozoizi pătrunde în ovul. Doctorul Shartle de la Univer- 
sitatea Columbia, prezentind însă o serie de fotografii excep- 
tionale, a demonstrat recent că prin membrana ovululul pătrund 

ovulul matern şi, rupînd barierele membranei aces- 
tuia, se varsă literalmente în el. O clipă fericită! Du- 
pă numai o jumătate de oră, nucleele lor se unesc 
pentru totdeauna într-un singur nucleu nou, diploid: 
s-a născut omul. 

El este încă în fază de zigot monocelular: fără mîini, 
fără picioare, lipsit de orice organ. Dar întregul său 
viitor, care depinde de ereditate, toate însușirile bune 
şi rele, trăsăturile de caracter, inteligența și conforma- 
ţia corporală sînt acum pe deplin definite. Prin unirea 
nucleelor gameţilor şi combinarea genelor tatălui și 
mamei, capătă viață o nouă individualitate, al cărei 
întreg ciclu de dezvoltare este programat în noile 
asociaţii de cromozomi și de ADN. 

Dezvoltarea începe dintr-o dată: zigotul se divide în 
scurt timp în două jumătăţi. După 10 ore, o nouă mi- 
toză, o nouă diviziune: viitorul om este alcătuit din 
patru celule. 

După o săptămînă sînt o sută. Cîntăresc aproximativ 
un gram, iar grămăjoara de celule, numită acum em- 
brion, are în diametru transversal ... mărimea unui 
degetar? Nu, mai puţin. Este cu mult mai mică decît 
o gămălie de ac — 0,2 mm! 


numeroşi spermatozoizi, dar numai unul ajunge primul la nucleu 
şi se contopeşte cu el. Aceasta nu se întimplă întotdeauna, ci 
numai la 9—15 zile (în medie de la începutul menstruației). 
Ovulaţia — ieşirea ovulului matur din ovar — are loc de obicei 
în a 13-a zi. După ce părăseşte ovarul, ovulul îşi păstrează 
încă 24 de ore capacitatea de a fi fecundat şi întrucit sperma- 
tozoizii trăiesc în uter și în trompe circa 48 de ore, se consi- 
deră (evident, cu oarecare aproximaţie) că femeia poate deveni 
mamă numai în cursul unei săptămîni pe lună. 

În acest moment se întimplă un lucru foarte impor- 
tant, un cveniment de mare însemnătate în viața omu- 
lui: trecerca în uter. 


Ovulul, părăsind ovarul matern, ajunge într-o for- 
maţie cu aspectul unei piîlnii de gramofon, a cărei 
parte mai umflată vine în contact cu ovarul!. Rupîn- 
du-i învelișul, trecînd pragul ovarului, ovulul se anga- 
jează pe drumul unor neîncetate transformări. 


Denumirea completă a trompei este trompa lui Fal- 
lope. Cu celălalt capăt, ea este concrescută cu ute- 
rul. Mai precis, tocmai aici, în trompa lui Fallope, sau, 
cu alte cuvinte, în oviduct, spermatozoidul atinge 
ovulul şi, contopindu-se cu el, dă naștere omului. 


După o săptămînă, embrionul, alunecînd în jos pe 
trompă, trece în uter. Aici celulele sale externe se 
contopesc cu suprafaţa laxă a uterului și formează 
placenta, sau casa copilului. Această bucată de carne 
cu aspect buretos îi este omului, în primele sale nouă 
luni de viaţă, și plămiîn, şi stomac, și ficat, şi ri- 
nichi, 

Vasele de sînge din placentă vin în contact strîns 
cu sîngele matern (fără a se amesteca însă). Din sînge 
în sînge, de la mamă la copil, trece prin difuziune oxi- 
genul: embrionul respiră. Trec și substanţe nutritive, 
la numai o oră după digerarea lor în organismul ma- 
tern. Prin intermediul placentei, embrionul elimină 
deșeurile. Tot placenta, ca un bun filtru, opreşte tre- 
cerea microbilor și a substanţelor toxice spre embrion. 

Din păcate, nu a tuturor! Nicotina și alcoolul, sifi- 


t Mai exact, el ajunge întîi îr cavitatea corpului și abia ul- 
terior cilii vibratili ai trompei, împreună cu fluxul lichidului 
cavitar, îl împing în trompă. 

lisul și virusul rujeolei! ocolesc posturile de pază ale 
placentei și ajung adesea la embrionul lipsit de apă- 
rare, însemnîndu-l cu otrava lor pentru tot restul 
vieţii. În perioada cuprinsă între 28 şi 49 zile de la 
concepţie, embrionul este deosebit de sensibil la di- 
ferite substanţe chimice și toxice, mama trebuind să 
evite acum, pe cît posibil, chiar și medicamentele! 

Probabil că tocmai în aceste zile fatale, talidomida, 
un somnifer brevetat, a mutilat zeci de mii de copii, 
lipsindu-i de membre. Ei s-au născut fără mîlini şi fără 
picioare, pentru că mamele lor, dînd crezare reclame- 
lor zgomotoase, au luat tablete tranchilizante de tali- 
domidă. 

Spre sfîrşitul lunii a treia, placenta este pe deplin 
matură și funcţionează în plin. Pînă atunci însă, pînă 
la deplina ei maturizare, au loc o serie de evenimente. 

După o lună, embrionul are lungimea unghiei dege- 
tului mic, prezintă primordii de mîini şi picioare, dar 
are... coadă și branhii. Nu branhii proprlu-zise, ci 
așa-numite fante branhiale, darul atavic al strămoșilor 
noştri, peștii. Ulterior ele dispar sau se transformă 
parțial în timus şi tiroidă, în urechi şi țesuturile feţei. 
Iar coada, deși este veritabilă, treptat-treptat dispare, 
din ea rămînînd doar o bucăţică. 

Embrionul în vîrstă de o lună nu are încă schelet. 
Există doar inima (ea începe să pulseze în a 18-a zi 


1Rujeola este deosebit de periculoasă în prima lună de viaţă 
embrionară; atunci, mai mult de jumătate din embrionii atinși ca- 
pătă complicaţii pe viaţă (malformații ale inimii, cataractă, sur- 
ditate, debilitate mintală). După două luni, proporţia este doar 
de 8—99%, 

și bate fără odihnă pînă in clipa morţii!!) si primordhH 
de plămîni, ficat, rinichi, nervi, ochi și urechi. 

Două luni; avem de-a face cu un om pe deplin 
constituit. Mai precis, un homunculus mititel: doar 
de 2—3 cm. Toate organele sale (inclusiv degetele de 
la mîini și picioare) sînt gata formate. 

Trei luni; embrionul a mai crescut: 5—6 cm. Pri- 
mele oase susțin mușchii „iar nervii, ca niște fire, îl 
înlășoară în întregime. Poate fi identificat chiar sexul: 
feminin sau masculin. Acum embrionul se numește făt. 

Patru luni; fătul se poate instala comod în palmă: 
arc o lungime de 10—16 cm, iar greutatea de 40—50 g. 
Placenta s-a deplasat spre uter (pînă atunci ea în- 
conjura embrionul). Micul omuleţ e învelit ca într-o 
foiţă de celofan, într-o membrană embrionară tran- 
sparentă şi extrem de subţire. Se poate vedea cum 
plutește omuleţul în membrană și, încreţindu-și feţi- 
șoara, „respiră“ lichidul fetal, trăgîndu-l în plămiîni și 
apoi dîndu-l afară. E un adevărat antrenament pentru 
plămiîni: în realitate, fătul nu respiră prin plămîni, ci 
prin cordonul ombilical, care, prin intermediul pla- 
centei, îi oxigenează sîngele (nu este exclus, de ase- 
menea, ca, „inspirind“ lichidul fetal, omuleţul să pri- 
mească în același timp substanţele necesare și să eli- 
mine pe cele netrebuincioase). 

Mama începe să simtă loviturile pe care le dă cu 
piciorușele (de fapt embrionul începe să se miște din 
a treia lună, dar pe atunci lichidul perifetal amortiza 
loviturile și mama nu le percepea). 

Am spus că „se vede” ce face omuleţul în corpul 
mamei. Cum și cine a văzut aceasta? 


1 La embrionul de o lună, inima este de 9 ori (relativ) mai 
mare decit la omul adult şi bate de 65 de ori pe minut. 

Lennart Nilsson, fotograf suedezi Fără nici un 
regret, el şi-a pierdut zece ani din viaţă pentru a în- 
registra pe peliculă întreaga evoluţie a embrionului 
de la concepţie la naștere. A construit diferite apa- 
rate și și-a realizat experienţa într-una din clinicile 
orașului Stockholm. Adaptiînd un microaparat de fil- 
mat și un microbliţ la capătul unui tub de cistoscopie 
cu care este examinată în interior vezica urinară, 
Nilsson a făcut mii de cadre unice direct în uter, de 
unde omul face primul pas în lume. Multe din ceea 
ce ştim astăzi despre primele noastre zile de viaţă le 
datorăm asiduităţii și ingeniozităţii lui Lennart Nils- 
son. 

Cinci luni; omul cîntărește aproximativ 400 g şi își 
manifestă obiceiurile sale bune sau rele. Aude stri- 
gătele din lumea zgomotoasă în care trăiește mama, 
se sperie în felul său ori, dimpotrivă, dacă are un ca- 
racter agresiv, se supără și ameninţă. 

Reacționează cu sensibilitate la dispoziţia mamei și 
se pare, chiar la cuvinte dulci și la mîngiieri. 

În cazul unei naşteri premature, omulețul poate 
chiar supravieţui. E drept, cu şanse de 1%. Dacă 
medicii nu-și precupeţesc forțele, acest lucru este 
posibil: în Danemarca s-a născut o fetiţă de cinci luni 
cu o greutate de 675 g. Imediat a fost introdusă sub 
un clopot cu soluție nutritivă și a supravieţuit. 

Șase luni; omuleţul se pregătește să părăsească 
locul, devenit prea strîmt. Se întoarce cu capul în 
jos: e mai uşor să iasă astfel. Mai are de așteptat însă 
8—9 săptămîni, lungi și fără griji, pline de satisfacţii 
nealterate de constrîngere (așa ne asigură Freud). Mai 
tîrziu vor începe să se manifeste instincte și dorințe de 
tot soiul; deocamdată însă, în paradisul încă nepier- 
dut, bucurîndu-se senin de o fericire fără margini și 

anticipînd bucuria  poltelor satisfăcute, viitorul 
prunc... își suge degetul mare. 

Șapte luni; fătul deschide ochii! Și, deşi acolo unde 
trăieşte este un întuneric deplin, privește fără a clipi, 
ca și cum n-ar mai avea răbdare ca să vadă acele 
minunate imagini pe care în curînd i le va dezvălui 
viaţa. 

Șapte luni și greutate de cel puţin 1 kg, două con- 
diţii indispensabile care dau medicului speranţa că, 
folosind întreaga sa artă, va salva viaţa prematurului. 

După o lună, speranţa se spulberă. După încă o 
lună, omul se naște și supraviețuiește fără ajutorul 
medicului. Prima respiraţie a pruncului este cea mai 
grea: plămiînii nu au aer, pereții fiind lipiţi ca la un 
sac gol. 

Și atunci, pentru a deschide gura și a-și umple plă- 
mînii cu aer, omului i se dă prima palmă și el ţipă, 
pentru că nu-i place să fie pedepsit. Acest țipăt, spun 
mamele, este primul și ultimul plîns al copilului, 
care nu tulbură, ci bucură. 


El nu s-a născut singur! 


Se întîmplă ca ovulul, prin segmentare, să se împartă 
în două, patru sau mai multe jumătăţi, și atunci mama 
și tatăl se bucură de apariţia neașteptată a așa-numi- 
ţilor gemeni monovitelini sau identici, pe deplin ase- 
mănători unul cu altul. 

Se întîmplă însă ca nu unul, ci mai multe ovule 
dintr-o dată să intre în contact cu spermatozoizii și 
din fiecare ovul să se dezvolte un embrion propriu. 
În acest caz se nasc gemeni heterovitelini, care nu 
seamănă unul cu altul. 

Legi ciudate, dovedite statistic, acţionează în toate 
cazurile!. De obicei, la 87 de naşteri simple revine o 
pereche de gemeni; la 87 de gemeni dubli, un grup 
de trei; la 87 gemeni tripli, un grup de patru; la 87 de 
gemeni cvadrupli, un grup de cinci etc. 

O treime sînt monozigotici. Este vorba de o medie 
făcută la nivelul populaţiei Pămîntului. La diferite 
popoare, nașterea de gemeni are o anumită frecvenţă; 
cei mai mulţi se întîlnesc la negrii americani și cei 
mai puţini la japonezi: doar 35 de perechi de gemeni 
dubli la 10 000 de indivizi. 

În S.U.A., la fiecare 86—88 de nașteri simple apare 
o pereche de gemeni. Deci, în S.U.A., legea lui Allen 
acționează mult mai precis: fiecare al 44-lea american 
este un geamăn. 

O femeie în vîrstă de 35—39 de ani, avind 8 copii, 
are cele mai multe şanse de a deveni mama unor 
gemeni (heterovitelini, întrucît gemenii identici nu 
respectă această lege). Urmează femeia de aceeași 
vîrstă care a născut un copil mai puţin ș.a.m.d. 

Seria a doua de mame care pot să nască gemeni 
este reprezentată în aceeași succesiune de femei în 
vîrstă de 30—35 de ani. 

Capacitatea de a naște gemeni heterovitelini depin- 
de de genele dobiîndite ereditar și care se transmit în- 
totdeauna pe linie feminină, de la mamă la fiică. Ta- 
tăl nu are aici nici un amestec. Multe femei posedă la 
perfecţie această capacitate: o italiancă a născut re- 
cent a șasea pereche de gemeni dubli. Recordul — 
unsprezece gemeni în unsprezece ani — a fost atins 


1 Teoria nașterii gemenilor a fost formulată pentru prima oară 
la sfîrşitul secolului trecut, de biologul francez Allen. 

cu mulţi ani în urmă în Sicilia şi se pare că a rămas 
pînă azi nedepășit. 

Gemenii heterozigotici nu apar întotdeauna pe lu- 
mo în aceeași zi. Uneori al doilea copil se naște la 
o lună după primul. lar o femeie din India a născut 
acum cîţiva ani pe cel de-al doilea geamăn la 45 de 
zile după primul. 

Trei, patru şi mai ales cinci gemeni (identici sau ne- 
identici) reprezintă fenomene foarte rare. 

Pînă în prezent, după cum afirmă unii, în întreaga 
istorie a speciei umane, femeile noastre au născut 
doar de 50 de ori cîte 5 gemeni. Din ei au supra- 
vieţuit doar două grupuri: cel canadian, născut în 
1934, şi cel argentinian, în 1943. În ansamblu, un 
„cinci“ revine la 52 000 000 de indivizi. 

Cîte şase gemeni s-au născut doar de trei ori, dar 
nu au trăit mult timp; toți au murit după cîteva zile. 

A văzut vreodată omenirea șapte gemeni? Probabil 
că da. Un basorelief și o inscripţie săpate pe un mo- 
nument din orașul german Hameln argumentează afir- 
maţia: „La începutul anului 1600, în dimineaţa zilei de 
9 ianuarie, ea născu doi băieţi și cinci fete”. 

Foarte rar (aproximativ o dată la 10 000 000 naşteri 
normale) apar gemeni siliți nu numai să fie asemă- 
nători, ci și nedespărţiţi. 

Sînt așa-numiții copii siamezi sau concrescuțţi. Apro- 
ximativ o cincime dintre ei supraviețuiesc. 

Denumirea de „gemeni siamezi“ a fost formulată 
pentru prima oară în 1811, cînd o chinezoaică a năs- 
cut în Siam (din 1939 Tailanda) doi băieţi: Cian și 
In. Ei erau legaţi la nivelul pieptului printr-un mic 
cordon. La început, Cian și In puteau sta doar cul- 
caţi faţă în faţă; mai tîrziu însă, crescînd, au întins 

cordonul ce-i unea și au început să meargă sau să 
alerge (repede și armonios) umăr la umăr. Au învă- 
tat chiar să înoate şi erau în general foarte mobili, 
ceea ce se numește copii de tip motor. Fraţii citeau 
mult și și-au făcut studiile în condiţii bune. Ei per- 
cepeau în mod independent lumea înconjurătoare: 
gîndeau şi simțeau în mod diferit, iar deseori nu-și 
sincronizau orele de lectură, de activitate și de somn. 

Mama lor i-a vîndut unui circ ambulant. La 18 ani 
au ajuns la celebrul circ „Phineas Barnum”, și mulţi 
ani au făcut turnee în America și în Europa. 

După ce și-au adunat ceva bani, s-au stabilit în 
Carolina de Nord, s-au căsătorit cu două surori și au 
avut 20 de copii normali și 2 surdomuţi. 

Războiul civil din S.U.A. i-a ruinat și Cian, de ne- 
caz, a început să bea. În 1869 el a paralizat și nu-și 
mai putea mișca jumătatea dreaptă a corpului. Fraţii 
au mai trăit încă cinci ani, pînă în 1874, cînd Cian 
a făcut a congestie pulmonară. El a murit în somn. 
Dimineaţa In s-a trezit și l-a chemat pe unul din fiii 
săi: „Irezește-l pe unchiul Cian“, l-a rugat el. 

— Unchiul Cian a murit! 

— Atunci voi muri și eu, spuse In, și muri după 
două ore. ` 

Aceasta este povestea fraților siamezi. 

Ea nu a fost însă nici prima, nici ultima; și înainte, 
şi după s-au născut nu o dată gemeni concrescuțţi. 
Unii au fost separați pe cale chirurgicală. Se pare că 
încă în secolul al XVII-lea o asemenea operație s-a 
desfășurat cu succes. Altele au avut un deznodămînt 
fatal. Astăzi medicina nu mai este ce a fost, iar ge- 
menii siamezi nu mai sînt condamnați la o veşnică 
dependență. 

Nimeni n-a murit încă de bătrineţe 


Nașterea, copilăria, tinereţea, maturitatea, bătriîneţea 
și — vai — moartea. Inevitabilul drum pe planetă al 
liocărei fiinţe vii, al fiecărui om. Nu moare decît cel 
ce nu trăieşte, căci moartea poate fi anulată numai 
prin anularea vieţii. Aceasta este dialectica naturii. 

„De pe acum — scria Friedrich Engels — nu poate 
fi socotită științifică o fiziologie care nu consideră 
moartea ca un moment esenţial al vieţii... care nu 
admite'că negarea vieţii e cuprinsă în esenţă, în în- 
săşi viaţa și nu consideră viaţa totdeauna în raport 
cu rezultatul ei necesar, pe care îl conţine în ger- 
mene — cu moartea“! 

Și astfel 'moartea reprezintă sfîrşitul natural al 
vieţii. Bătrînețea și moartea sînt tot atît de necesare 
ca Şi tinereţea și maturitatea. 

În corpul omului sînt 60 de trilioane de celule. Și 
iată că la un moment dat ele îmbătrînesc. Cantitatea 
de apă din celule scade, ele se contractă, se conden- 
sează, își îndeplinesc cu mare dificultate îndatoririle, 
se înmulțesc slab și, în sfîrșit, pier. 

Celulele nervoase 'și musculare moarte sînt înlo- 
cuite de ţesut conjunctiv, care proliferează intens, 
şi iată sclerozal Scleroza inimii, scleroza vaselor, a 
mușchilor, a nervilor. 

Iia Ilici Mecinikov credea că vinovate sînt în pri- 
mul rînd toxinele cu care ne otrăvesc permanent 
microbii din intestin. 


1 Friedrich Engels, Dialectica naturii, E.S.P.L.P., Bucureşti, 1954, 
pag. 303—304. 

Ivan Petrovici Pavlov considera că „în procesul 
îmbătrînirii rolul primordial și hotăritor îl are siste- 
mul nervos central și în special scoarţa cerebrală şi 
alte sisteme legate de ea“. 

Suferințele psihice (amărăciunea, tristețea, melan- 
colia, spaima) epuizează sistemul nervos. Toate con. 
stituie cauza multor boli, care atrag după sine bătri- 
neţea şi moartea. 

Iluzia vieţii 'veșnice este total lipsită de realitate. 
Nemurirea este tot atit de imposibilă ca şi încercarea 
de a opri mișcarea atomilor, moleculelor și plantelor. 
Prelungirea vieţii omului, amînarea bătrîneţii este însă 
pe deplin posibilă. 

Acum 300 de ani s-a născut o nouă ştiinţă, geronto- 
logia, care studiază împreună cu tenatologia această 
importantă problemă. 

Tenatologia este știința despre moarte și a fost 
astfel denumită de Ilia Ilici Mecinikov. Sarcina 
tenatologiei este să înţeleagă esenţa morţii, cu toate 
legile şi' manifestările ei și, cunoscînd-o, s-o împingă 
la limitele posibilului. 

Încă nici un om de pe Pămînt n-a trăit secvența 
de timp dăruită lui de natură şi nu a murit într-ade- 
văr de bătrineţe, iată care este părerea științei con- 
temporane! Cauza morţii a fost întotdeauna o anu- 
mită tulburare a procesului vital şi nu încheierea lo- 
gică a lui, denumită moarte fiziologică. 

Pentru a crea omul au fost necesare milioane de ani 
de evoluţie chinuitoare, și lui i se dăruiesc doar 60— 
80 de ani de viaţă conştientă! Rațiunea, în veșnică 
căutare, a intrat însă în conflict cu această nedreptate 
flagrantă şi încearcă să găsească noi căi și moda- 
lități de a prelungi viața pînă la limitele ei naturale. 

„Încununarea creaţiei“ a fost ofensată 


Care sînt limitele vieţii? 

Oamenii de ştiinţă dau răspunsuri diferite. I. P. Pav- 
lov considera că limita naturală a vieţii omului este de 
100 ani; I. I. Mecinikov și A. A. Bogomoleţ, 150—160 
de ani. Marele medic și savant german Ch. Hufeland, 
creatorul științei longevităţii, susținea că durata nor- 
mală a vieţii omului se cifrează la 200 de ani. 

Asupra aceleiași cifre insistă E. Pfluger, cunoscutul 
fiziolog al secolului al XIX-lea. Paracelsus presupu- 
nea că omul poate trăi 600 de ani, iar Roger Bacon, 
chiar 1 000. 

Nici unul dintre oamenii de șiință n-a putut de- 
monstra însă cu certitudine că tocmai aceste cifre și 
nu altele sînt exacte. Pînă în prezent nu există me- 
tode precise pentru determinarea virstei-limită. 

Celebrul naturalist francez Buffon presupunea, de 
pildă, că există o dependenţă între longevitate și 
creştere. După părerea lui, durata de viaţă este de 
aproximativ cinci ori mai lungă decît durata de creş- 
tere a animalului, 

Cămila crește 8 ani și trăiește 40. Creșterea la cal 
durează 5 ani, iar durata de viaţă 25. Omul crește 
timp de 20 de ani, deci trebuie să trăiască 100. Teoria 
lui Buffon are însă atit de multe excepţii, încît a tre- 
buit să fie abandonată. Oaia, de exemplu, crește cam 
5 ani și trăiește doar 10—15 ani. Papagalul însă își 
încheie creșterea la 2 ani și trăiește 100. La struţ creș- 
terea durează 3 ani, iar viața 30—40 de ani. 

Nici alte metode de determinare a duratei naturale 
a vieţii omului nu s-au dovedit mai fericite. Şi, totuși, 
oamenii de știință sînt în unanimitate de acord că, dacă 
se înlătură toate cauzele nocive care-i scurtează 

viața, omul poate trăi 200 de ani. Acesta este terme- 
nul stabilit de natură pentru om. Teoretic. Dar 
practic? 

În Grecia antică, durata medie de viaţă a omului 
era de 29 de ani. La Roma ceva mai mult. 

În Europa, în secolul al XVI-lea, 21 de ani, în seco- 
lul al XVIII-lea, 26 de ani, în secolul al XIX-lea, 34 de 
ani, iar la începutul secolului nostru viața omului a 
ajuns dintr-o dată la 45—50 de ani (mai cu seamă 
prin reducerea mortalităţii infantile). 

În U.R.S,S., în prezent, durata medie de viaţă se 
apropie de 71 de ani, și totuși nici pe departe nu este 
folosit integral intervalul stabilit de natură. „Fraţii“ 
noștri din lumea animală sînt mai fericiți decît noi 
în această privinţă: 


Ştiucile trăiesc aproape 300 de ani 


Crapii n "u 150 " 
Broaștele 
țestoase ,„ u 175 u 
Broaştele u u 16 u 
Broaștele 
riioase Ti rr 36 n" 
Pescărușii „ u 55 r 
Papagalii „ n" 90 „ (un papagal 
Cacatua a 
răit 117 ani) 
Corbii n u 70 n 
Giștele u ri 80 e 
Giștele 
sălbatice , u 80 PA 
Struţii n u 35—40 »„ 
Gaia " „ 118 „ 
Vulturii n u 104 n 

Şoimii n IT) 162 Li 


Caii PA PA 20—30 „ (un cal 
a ajuns 
la 60 de ani) 
Taurii n u 25—30 „| 
Oile PP u 12—14 , 
Caprele PA PA 18—27 , 
Cîinii n n 16—22 , 
Pisicile u u 10—12 , 


De ce oare ființe cu organizație inferioară trăiesc 
adesea mai mult decît cele cu un grad mai accen- 
tuat de perfecțiune? E de-a dreptul jignitor. De ce 
omul, „încununarea creației“, nu este mai înzestrat 
în ce priveşte longevitatea decît papagalul? 

Dar dacă vom examina datele din punctul de vedere 
al lui Mecinkov? 

După cum vă amintiți, el presupunea că îmbătrîni- 
rea și moartea prematură se datoresc otrăvirii trep- 
tate cu toxinele microbiene. Bacteriile preferă mai 
ales intestinul gros. Zilnic aici se nasc aproximativ 
130 000 000 de microorganisme. Mulţi microbi intes- 
tinali nu sînt dăunători, dar printre ei există și unii 
toxici, care ne otrăvesc lent cu fenol și indol, ade- 
vărate otrăvuri! S-ar putea ca, datorită lor, celulele 
şi țesuturile să îmbătrînească înainte de vreme? 

Examinaţi datele: cine trăieşte mai mult ca toţi? 
Peștii, reptilele și păsările. Ele fie că nu au de loc 
intestin gros, fie că îl au foarte scurti Face excep- 
ție struțull El are o talie mare, dar nu trăiește dacît 
35—40 de ani. Şi ce credeţi: struţul are un intestin 
gros dezvoltati 

Mamiferele, ca și struţii, trăiesc relativ puţin și au 
intestinul gros lung şi voluminos. Dintre mamifere, 

cel mai prost stau cu longevitatea rumegătoarele, la 
care intestinul gros are o dezvoltare maximă. Dim- 
potrivă, liliecii constituie o excepţie din ambele puncte 
de vedere; ei au un intestin gros foarte scurt și sînt 
relativ longevivi; în orice caz, trăiesc mai mult decît 
insectivorele de aceeaşi talie. 

Incontestabil, legătura stabilită „intestin gros-lon- 
gevitate“ funcţionează şi influenţează viaţa omului, 
deși nu în măsura atribuită de I. I. Mecinikov. 

Numeroși oameni au trăit vreme îndelungată după 
ce li s-a scos intestinul gros, ca și cum n-ar avea 
nevoie de el. Mulţi alții au ajuns însă la adînci bă- 
trîneţe cu intestin cu tot. 


„Tinerețe fără bătrineţe“ 


În tot cursul istoriei sale, cel mai longeviv reprezen- 
tant al speciei umane trebuie considerat, după toate 
aparențele, eroul biblic Matusalem. 

După cum susţine Biblia, acest patriarh a trăit 969 
de ani. Totuși, Biblia, deși cel mai vechi document, 
din păcate nu este şi cel mai vrednic de crezare. 
Mai mult, cercetări recente au arătat că s-a produs 
pur și simplu o încurcătură în numărătoarea calen- 
daristică. În timpul lui Matusalem, anul calendaristic 
după care s-a calculat „stagiul de viaţă“ al respecta- 
bilului patriarh era egal ca număr de zile doar cu 
o lună. 

Mileniul „vîrstei matusalemice“ este egal cu doar 
78 de ani actuali. Așa că, undeva în Gruzia, Matusa- 
lem ar putea fi considerat un tinerel oarecare. 

Oricît ar fi de tentant să avem certitudinea că unul 

dintre fiii omului, fie el şi în timpuri biblice, a trăit 
aproape zece veacuri, cazul lui Matusalem trebuie 
trecut la rubrica curiozităţi. Vom recurge la date mai 
concrete. 

Aproape două veacuri — 185 de ani — a trăit aba- 
tele Kentingern, care a murit în anul 600. Țăranul 
ungur Petrus Czerten s-a născut în 1539 şi a murit 
în 1724, deci a trăit tot 185 de ani. Timp de 180 de 
ani a trăit osetina Tense Abzive, care a murit nu de 
mult. Nu mai puțin a trăit John Ravel (172 de ani). 
Soția lui, Sarra Ravel, avea în acea vreme 164 de ani. 
Acesta este de altfel exemplul celei mai lungi căs- 
nicii. Ei au trăit împreună 176 de ani. Albanezul Hu- 
dic a trăit 170 de ani, numărul urmașilor săi ajungind 
în acest timp la 200. Țăranul englez Thomas Parr a 
trăit 152 de ani. Thomas a murit în 1721 din cauza 
unei ocluzii intestinale produse după banchetul de 
la curtea regală organizat în cinstea lui: regele a 
dorit să onoreze pe cel mai bătrîn om din Anglia. 
Renumitul medic Harvey, după disecţie, a declarat 
că Thomas a fost un om de o rară vigoare şi în mică 
măsură înfrînt de bătrîneţe. Fiul lui Thomas Parr a 
murit la 127 de ani. 

Cu cîţiva ani în urmă, ziarele informau lumea că 
în America de Sud a murit o ţărancă în vîrstă de 
208 de ani. Pînă în ultima zi ea a lucrat pe cîmp. În 
Gruzia este foarte popular corul bătrînilor centenari. 
lar dansatorul L. Saria, la 112 ani, a primit chiar 
premiul pentru cel mai frumos dans. Astăzi, în 
U.R.S.S., aproape 30 000 de oameni își trăiesc al doi- 
lea veac. Atîţia bătrîni centenari nu există nicăieri 
în lume. 

În general, exemple asemănătoare se pot da la in- 
finit. 

Cazuri de longevitate excepţională au fost obser- 
vate în toate timpurile şi la toate popoarele. Intere- 
sant că, pentru a ajunge la o vîrstă atît de înaintată, 
nu este întotdeauna necesar ca viaţa să fi fost liniș- 
tită. 

Astfel, Drakenberg, în vîrstă de 146 de ani, a dus 
o viaţă destul de grea şi de zbuciumată. 91 de ani a 
servit ca marinar și 15 ani a fost rob al piraţilor afri- 
cani. Nu întotdeauna este necesară o viaţă deosebit 
de cumpătată. Citeodată oamenii care au atins vîrsta 
de 100 de ani se caracterizau printr-o mare necum- 
pătare. Chirurgul Politeman, care a trăit 140 de ani, 
începînd de la vîrsta de 25 de ani avea obiceiul să 
se îmbete zilnic. Țăranul irlandez Brown, care a de- 
cedat la 120 de ani, a lăsat cu limbă de moarte săi 
se facă un astfel de epitaf: „El era întotdeauna beat 
și atît de înspăimiîntător în această stare, că însăși 
moartea se temea de el“. 

Un episcop parizian care a trăit 115 ani şi care a 
devenit celebru prin monstruoasele sale chefuri, la 
vîrsta de 100 de ani a trecut la „o viaţă moderată“, 
iar în cartea privind cauzele longevităţii sale scria 
în mod serios că de atunci el mînca pe zi cel mult 
400 g de carne şi bea cel mult de un litru de vin. 

Din cele spuse nu trebuie să se înțeleagă că alcoo- 
lul este un remediu excepţional pentru prelungirea 
vieţii. Dimpotrivă, abuzul de băuturi alcoolice distru- 
ge organismul și scurtează viaţa. Beţivii longevivi ar 
fi trăit și mai mult dacă n-ar fi băut. Exemplul lor 
dovedeşte numai cu ce enormă vitalitate înzestrează 
cîteodată natura pe om. 

În general, e greu de determinat exact care sînt 
cauzele longevității excepţionale a acestor oameni, 
dar, incontestabil, primul loc revine eredității. Unele 

familii sînt înzestrate de la natură cin o rară longe- 
vitate. În altele, dimpotrivă, toţi traiesc scurt timp. 

Un caz interesant de longevitate familială citează 
academicianul A. A. Bogomoleţ în lucrarea sa Prelun- 
girca vieţii: „La 31 iulie 1654, cardinalul d'Armagnac 
a văzut trecînd pe stradă un bătrîn de 80 de ani care 
plîngea. La întrebarea cardinalului, bătrînul a răspuns 
că a fost bătut de taică-său. Mirat, cardinalul a do- 
rit să-i vadă tatăl. I-a fost prezentat un bătrîn foarte 
viguros de 113 ani. Bătrînul îi explică motivul: își 
bătuse fiul pentru lipsa de respect față de bunicul 
său, pe care nu-l salutase cînd a trecut pe lîngă el. 

Intrînd în casă, cardinalul găsi un bătrîn de 143 
de ani“. 


De o sută de mii de ori „pentru că“ 


Dacă o să vă cadă vreodată în mînă voluminoasa lu- 
crare Enciclopedia medicală populară, editată în 1963, 
deschideţi-o la pagina 1 030. Acolo veţi citi: „Îmbă- 
trînirea animalelor şi omului este o apropiere trep- 
tată a bătrîneţii, adică a acelei perioade din dezvol- 
tarea individuală care urmează perioadei de maturi- 
tate şi care este însoţită, într-o măsură sau alta, de 
înhibarea funcţiilor vitale ale organismului. 

Îmbătrînirea reprezintă un proces firesc, ca urmare a 
necontenitelor transformări biologice care alcătuiesc 
procesul vieţii. Sînt cunoscute aproape două sute de 
ipoteze referitoare la esenţa biologică a îmbătrînirii“. 

Așadar, știința medicală oferă dintr-o dată două 
sute de „pentru că“ la un singur „de ce“: de ce îm- 
bătrîneşte omul? 

Ipotezele de mai sus sînt așa-zisele presupuneri 
ale oamenilor de știință. Există însă și alţi „pentru 
că“, imaginaţi de oamenii de rînd. 

Nu voi vorbi despre reţetele atît de „eficiente“ ale 
prelungirii vieţii folosite în vechime. Dar iată un 
exemplu din timpuri recente. 

Locul acţiunii: Rusia. Timpul acţiunii: perioada di- 
naintea revoluţiei... La locuinţa „regelui reporteri- 
lor din Moscova“, scriitorul Vladimir Alekseevici 
Ghilearovski, apare un vizitator. El este hotărît şi 
sigur de sine. Ghilearovski („om de mare sensibili- 
tate şi de largheţe sufletească“) trebuie să-l susţină, 
deoarece el a creat teoria „mîncărurilor crude“. 

— Da, tocmai a „mîncărurilor crude”. Dacă oamenii 
vor mînca totul fără excepţie în stare crudă: legume, 
carne, boabe de secară sau de grîu, în loc de pîine 
coaptă şi altele, atunci li se garantează absenţa tu- 
turor bolilor; ei vor avea nervi tari și longevitatea 
lui Matusalem. 

— Cu ce vă pot ajuta? întreabă Ghilearovski pe 
propovăduitorul „mâncărurilor crude“. 

— Trebuie să dăm drumul unui articol de ziar, răs- 
punde acesta. 

După ce s-a despărţit de consumatorul de crudi- 
tăți, scriitorul nu s-a interesat de gradul de pregătire 
al vizitatorului, fiind convins că în capul lui s-au 
născut idei ciudate. 

Astfel încheie relatarea secretarul lui Ghilearovski. 

Un alt creator în materie de prelungire a vieţii a 
încercat pe propria sa piele (şi nu fără succes) dife- 
rite procedee. 

Este vorba de marele bogătaș John Rockefeller 
(1839—1937). El a jurat că, oricît l-ar costa, va ajunge 
la vîrsta de o sută de ani. S-a sfătuit vreme înde- 

lungată cu medicii şi a ales un regim potrivit. Apoi 
s-a închis în camere curate, aproape sterile, izolate 
de lume, respectind cu grijă toate regulile de igienă 
“i de mişcare şi a trăit astfel cîteva decenii. A murit 
la 98 de ani, cu doi ani mai puţin decît termenul 
propus. 

În general, aproape fiecare om are propria sa teo- 
ric cu privire la îmbătrînire şi la prelungirea vieţii. 
Știința însăşi dispune de cel puţin două sute de ase- 
menea teorii. O singură concluzie se impune: ere- 
ditatea e totul. Ce depinde însă de noi? Alimentaţie 
corectă (fără a te îndopa şi fără a flămiînzi), spre bă- 
trînețe mai multe legume și fructe (mai puţină carne 
şi grăsimi), mai multă mişcare (aproximativ 8 km pe 
zi de mers pe jos), o şedere mai îndelungată la aer 
curat (a dormi cu fereastra deschisă chiar iarna), mai 
puţine emoţii și neliniște, mai multe bucurii şi muncă 
intelectuală și fizică, dar fără surmenaj. La oameni 
trîndavi se dezvoltă mai devreme scleroza, obezitatea 
şi apatia, pe urmele lor venind bătrîneţea și moartea. 

Încă în secolul al XVIII-lea, Hufeland scria: „Nici 
un leneș n-a ajuns la o vîrstă înaintată: toţi care au 
atins-o duceau o viaţă foarte activă”. 

Din toate fiinţele vii, numai omul, înarmat cu ra- 
ţiune, poate învinge în lupta cu moartea. Știința şi-a 
pus serios problema de a face din cel de-al doilea 
secol de viață un bun al tuturor, și știm doar că 
știința realizează tot ce-și propune, chiar imposibilul. 

SI ACUM SĂ VORBIM DESPRE SIMTURI 


Semnalele Morse ale nervilor 


Tot ce ştim despre lumea înconjurătoare, despre cu- 
lorile, mirosurile şi sunetele ei, despre forma, durita- 
tea, gustul şi căldura tuturor obiectelor din jur, ştim 
datorită simţurilor noastre. Acestea sînt singurele 
canale, singurele „dispozitive de intrare“ prin care 
creierul primește informaţia referitoare la tot ce e 
înăuntrul nostru. 

De sute de mii de ani, oamenii sînt slujiţi de sim- 
turi. Dar abia de curînd au aflat cercetătorii care 

ceste modul lor de funcţionare, cum sînt organizate în 
cele mai intime detalii ale lor și ce fel de energie le 
pune în acţiune. Știința despre organele de simţ a 
făcut un prim pas important atunci cînd primii ingi- 
neri au inventat aparatura cu care se putea măsura 
intensitatea curentului în nervi. Evenimentul s-a pe- 
trecut la mijlocul secolului trecut. Iar astăzi inginerii 
care construiesc dispozitive caută idei noi tocmai în 
cercetările de fiziologie. Şi, desigur, bionica, dezvol- 
tînd și perfecţionînd metodele sale, va ajuta științei, 
care studiază mecanismele „simţitoare“ ale naturii, 
să facă un al doilea mare pas înainte. Organele noas- 
tre de simţ funcţionează aproximativ la fel ca tele- 
vizorul. Lumea înconjurătoare le bombardează cu o 
ploaie de semnale mecanice, chimice, electromagne- 
tice sau de alte tipuri. Ele traduc informaţia pe care 
o poartă aceste semnale într-un limbaj de impulsuri 
electrice, limbaj standard pentru toate celulele ner- 
voase de pe Pămînt, și le trimit prin nervi spre 
creier. 

În impulsuri, cu frecvenţa lor variabilă, printr-o 
metodă asemănătoare alfabetului Morse, este codifi- 
cat sensul fiecărui semnal!. 

Creierul primește cifrul electric şi-l transformă în 
fapte de conştiinţă, în senzaţii. Organele de simţ de 
care aispune lumea animală sînt împărţite de natură 
în mecanice (simţul tactil, auzul, receptorii termici) 
şi chimice (gustul, mirosul și văzul). Dar, indiferent 


i După toate aparențele, codificarea depinde nu numai de 
frecvenţa impulsurilor nervoase, ci şi de tipul fibrelor ner- 
voase, de frecvenţa impulsurilor din fiecare tip de fibră, pre- 
cum și de combinaţia impulsurilor trimise de diferite fibre de 
la un anumit organ la creier. 

ce ar comunica ele creierului — culoare, sunet, căl- 
dură sau durere —, ele își transformă în primul rînd 
întreaga informaţie în electricitate. Dar nu în curent 
continuu, ci în descărcări izolate, de aproximativ 
aceeași intensitate şi durată (miime de secundă). Nu 
intensitatea impulsurilor electrice, ci numai frecvenţa 
cu care se succedă poartă spre creier informația spe- 
cifică. Ele se grăbesc foarte mult cînd semnalul care 
a trezit la acţiune organul de simț este destul de pu- 
ternic. Și nu se grăbesc de loc cînd este slab. 

Dacă cineva vă va atinge ușor mîna cu creionul, 
creierul va afla despre aceasta, primind de la re- 
ceptorii cutanaţi aproape zece descărcări electrice pe 
secundă. Dar dacă contactul creionului va fi foarte 
puternic, în aceeaşi secundă o sută de impulsuri se 
vor năpusti la creier prin nervi. 

Pentru ca primul impuls să se îndrepte pe traseul 
nervos de la organul de simţ la creier, semnalul re- 
cepţionat de acest organ, sau, cum spun fiziologii, 
excitantul, trebuie să depășească un anumit nivel 
minim, „pragul senzaţiei“!. 


1 Multe dintre organele animalelor şi omului sînt instrumen- 
te deosebit de sensibile: pragul senzaţiei este foarte scăzut. De 
pildă pragul optic la om este egal cu 6-1017 waţi (un om poate 
percepe la distanţa de 1 km, dacă atmosfera este limpede, o 
sursă de lumină de 1000 de ori mai slabă decît flacăra unei 
lumînări). 

Unele experienţe au arătat că ochiul adaptat la întuneric 
poate înregistra doar 6—10 fotoni. Iar urechea noastră percepe 
pulsaţii ale undelor sonore de un miliard de ori mai scăzute 
decît presiunea atmosferică. „Urechea“ unui greier, pe care el 
o ascunde în picioare, aude sunete de numai citeva cvadrilio- 
nimi de watt, 

Vom mări excitaţia (vom apăsa mai puternic creio- 
nul pe miînăl): impulsurile vor deveni mai frecvente; 
vom strînge mai tare: ele vor deveni şi mai dese. 
Dar, la un moment dat, apare un „prag de saturație“, 
cînd nici o excitație suplimentară nu mai poate mări 
frecvenţa impulsurilor. 

Cu peste 100 de ani în urmă, cercetătorul german 
Ernst Weber a vrut să afle ce doze minime de exci- 
tant suplimentar sînt capabile să înregistreze simţu- 
rile noastre. El a luat în fiecare mină cîte o greutate 
egală. Apoi a mărit treptat greutatea dintr-o mînă 
pînă cînd a simţit aceasta. Astfel el a stabilit că la 
greutatea iniţială (oricare ar fi ea) trebuie să adău- 
găm 1/17 parte din greutatea ei pentru ca mîna omu- 
lui să perceapă adausul. 

S-ar putea ca acest simţ, studiat de Weber pe sine 
însuşi, să nu fi fost prea dezvoltat. Mai tîrziu, alți 
oameni de știință, experimentînd pe subiecţi diferiţi, 
au obținut date diferite; se pare că limita sensibilită- 
ţii față de modificarea încărcăturii nu este de 1/17, 
ci 1/50 din greutatea iniţială. Diferențe mai mici nu 
sînt percepute de sistemul nostru nervos. 

Legea care poartă numele lui Weber rămîne în pi- 
cioare: fiecare excitant are doza sa suplimentară de- 
finită şi constantă (în orice caz, la excitanţi de in- 
tensitate medie), care determină în simţurile noastre 
senzații corespunzătoare. 


Energie pentru simțurile noastre 


Deci noi simţim cu ajutorul electricităţii; sistemul 
nervos reprezintă o împletitură complicată de fire 

electrice. Firele au însă o structură aparte; curentul 
nu circulă în nervi ca în firele electrice!. 

Pentru electroni în nervi nu a fost pregătită o șosea 
netedă. Nu, natura a transformat drumul lor într-o 
cursă de obstacole. Cursa începe aproximativ astfel: 
celula nervoasă, sau neuronul, seamănă întrucitva cu 
rădăcina unui arbore. „Rădăcinile“ reprezintă corpul 
celulei, zbiîrlit de ramificaţiile care se desprind din 
el: dendritele. „Trunchiul“ este axonul, o fibră ner- 
voasă lungă care crește din corpul celulei. La extre- 
mitatea sa, axonul se ramifică; acestea sînt „ramu- 
rile“ arborelui cu care se aseamănă celula nervoasă. 

Axonul poate avea diferite lungimi. Pe unele trasee 
nervoase, care unesc, de pildă, creierul omului cu 
vîrfurile degetelor de la picioare, doar trei neuroni 
aşezaţi succesiv formează un lanţ de transmisie ner- 
voasă. 

Axonii lor au o lungime care depășește un metrul 
(deși însuși neuronul prevăzut cu o asemenea „coa- 
dă“ lungă are un diametru transversal mai mic de 
două sutimi de centimetru). Axonii neuronilor din 
creier nu sînt însă mai lungi decit a suta parte din- 
tr-un milimetru. 

Axonul este conductorul prin care circulă influxul 
nervos. Prin ramificaţiile sale terminale care intră în 
contact cu „bornele“ de intrare ale altor: neuroni, 
el transmite excitaţia următorilor membri ai lanţului 


1 Nervii ar fi practic inutilizabili dacă ar fi folosiţi ca fire 
electrice; rezistenţa lor, de pildă, este de 100 de milioane de 
ori mai mare decît a unei sirme de cupru, iar „izolarea“ lor 
este de un milion de ori mai slabă decit a unu: conductor elec- 
tric obişnuit. 

nervos. Locul de contact al axonului cu dendritele 
sau cu corpul altui neuron se numeşte sinapsă. 

După cum știm, membrana celulei pompează ionii 
de sodiu din celulă spre exterior și aspiră în proto- 
plasmă ioni de potasiul. 

De aproximativ 100 de ani se știe că protoplasma 
celulei are o sarcină electrică negativă în raport cu 
lichidul care înconjoară celula. Transportul activ și 
selectiv al ionilor de către membrana celulară men- 
ține, fără îndoială, tensiunea electrică ce se dezvoltă 
la nivelul ei. În celula nervoasă, potenţialul negativ 
intern este egal cu aproximativ 70 de milivolţi. 

Unele celule înregistrează minus 80—90 de mili- 
volţi. Cînd însă neuronul primește prin „bornele“ sale 
impulsuri electrice de la alţi neuroni, aceștia reduc 
într-o oarecare măsură potenţialul lui electric intern. 

lată ce urmează. „Scăderea potenţialului — scrie 
Dean Wooldridge într-o lucrare a sa — cuprinde zona 
cea mai apropiată, situată la baza axonului. Dacă 
depolarizarea atinge o valoare apreciabilă, axonul 
prezintă o particularitate interesantă, caracteristică: 
în membrana lui se produce o «breșă» electrică; mai 
precis, micșorarea potenţialului său intern de la 70 
la 60 de milivolţi duce la modificarea bruscă a per- 
meabilității membranei care separă protoplasma axo- 
nului de lichidul înconjurător“. 

Se deschide, cum spun cîteodată fiziologii, „por- 
tita” sodiului, iar ionii de sodiu, care se grămădeau 
în afara membranei celulare incapabili s-o străbată, 


1 Concentrația ionilor de sodiu în exterior este de 10 ori mai 
ridicată decît în interiorul axonului, iar a celor de potasiu în 
interiorul axonului, invers, de 30 ori mai ridicată decît în ex- 
terior. 

se îndreaptă dintr-o dată spre interiorul axonului. Ei 
sînt încărcaţi pozitiv, din care cauză potenţialul in- 
tern al axonului la locul unde s-a produs „breșa“ 
scade și mai mult: de la minus 60 de milivolţi pînă 
la o anumită mărime pozitivă în raport cu teritoriul 
de dincolo de membranăl. 

Potenţial pozitiv în interiorul celulei! Imediat în 
zona învecinată a axonului apare o nouă „breșă“, iar 
după breşă transferul ionilor de sodiu în interiorul 
axonului. Urmează depolarizarea acestei zone și o 
nouă „breșă“, a treia, într-o regiune învecinată. Şi 
aşa mai departe: în lungul axonului trece în goană 
impulsul de depolarizare sau, cum se mai spune, po- 
tențialul de acţiune. Iar în locul unde s-a produs 
„breșa“ se desfășoară alte evenimente. 

„Portița sodiului”, întredeschisă pentru puţină vre- 
me, se închide imediat, pentru a se deschide „portiţa 
potasiului“. Membrana axonului lasă să treacă iute 
ioni de potasiu, care, repezindu-se spre exterior, duc 
cu ei sarcinile electrice pozitive (aceștia, ca și ionii 
de sodiu, sînt marcați cu cruciuliţel). Din locul de 
unde s-a deschis „portița potasiului“ și s-au scurs 
sarcinile pozitive se instalează imediat un potenţial 
negativ nominal de minus 70 de milivolţi. În această 
zonă a axonului de îndată începe să acționeze pompa 
de sodiu și de potasiu, iar membrana celulară reali- 
zează din nou segregarea ionilor de sodiu și de pota- 
siu (ambele portiţe s-au trîntit!) 

Totul se petrece într-una sau două miimii de se- 
cundă. „În momentul cînd o anumită porţiune a axo- 


1 De pildă pînă la plus 40 'de milivolţi în axonul gigantic 


al calmarului, care are o grosime de peste i mm, folosit frec- 
vent în experienţele pe neuroni, 

nului dobîndește din nou capacitatea de excitare — 
continuă Wolldridge — potenţialul de acțiune a și 
parcurs o distanţă, depășind cu mult diametrul axonu- 
lui, și se găsește acum prea departe pentru a provoca 
o a doua descărcare în protoplasma ce și-a recăpătat 
excitabilitatea“. Iată de ce impulsul nervos trece în- 
totdeauna prin axon numai într-o singură direcţie: de 
la neuronu! propriu spre alt neuron. 

De îndată ce membrana care îmbracă baza axonului 
va trînti ambele „portiţe“, de la acest start, un nou 
impuls nervos poate porni în călătorie prin axon. 

Dacă semnalele care trezesc neuronul la acțiune sînt 
foarte puternice, „breşa“ distruge rapid granița care 
desparte ionii interni de cei externi. „Din această 
cauză, şi impulsurile nervoase se succedă cu atita re- 
peziciune: uneori la fiecare sutime de secundă. Cînd 
însă semnalele sînt slabe, este necesar mai mult timp 
pentru depășirea posturilor de frontieră ale membra- 
nei de către ioni. Atunci şi frecvența impulsurilor ner- 
voase este scăzută. 

Prin fibrele nervoase groase, descărcările electrice 
se deplasează mai repede decît prin cele subțiri. 

La om există axoni prin care ele trec cu viteza 
unui uragan: 100 m/s! Există însă și altele: excita- 
ţia Boi prin ele în pasul unui pieton: 3—4 km/oră 
(1 m/s). 

Indiferent cu ce viteză și frecvență s-ar răspîndi 
impulsurile prin nervi, ele ajung la punctul de sosire 
tot atît de puternice pe cit au pornit de la start, chiar 
dacă distanța dintre start și punctul de sosire este de 
o mie de ori mai mare decît diametrul conductorului, 
adică al fibrei nervoase. 

La început fiziologii n-au putut înțelege deloc 
de ce aceşti alergători electrici prin nervi sînt atît 

de „rezistenți”". Astăzi ştim de ce: fiecare „breșă“ 
declanşează un impuls de aceeaşi intensitate cu im- 
pulsul inițial, datorat „breșei“ precedente. Astfel, pe 
tot traiectul lor, impulsurile se reînnoiesc de nenu- 
mărate ori. 

lar energia necesară pentru alimentarea continuei 
regenerări este luată de celula nervoasă prin menține- 
rea forțată (în pofida normelor presiunii osmotice) a 
unei concentraţii inegale de ioni de sodiu și de po- 
tasiu de ambele părţi ale membranei sale. 

Segregarea ionică la graniţele atomului vieţii, iată 
sursa primară de energie a senzațiilor și a simţurilor 
noastre. 


Un fragment de creier în contact cu lumina 


Cînd privim un obiect, în ochi pătrund raze de lu- 
mină. Ele vin direct de la Soare sau de la o sursă 
luminoasă, dar de cele mai multe ori ele reprezintă 
o lumină reflectată. Suprafeţele obiectelor nu sînt uni- 
forme şi reflectă în mod diferit lumina, motiv pentru 
care nu vedem lumea înconjurătoare monotonă și 
amorfă, ci bogată în forme și culori. 

Ochiul nostru este construit ca un aparat de foto- 
grafiat. Încă în secolul trecut, Helmholtz a demonstrat 
aceasta. Cum transformă însă ochiul energia lumi- 
noasă în energie a impulsurilor nervoase? 

La fel ca pe o peliculă fotografică: o substanţă, 
transformîndu-se sub acţiunea luminii în alta, pro- 
voacă în nerv un impuls electric. Ca peliculă foto- 
grafică servește retina, membrana internă a ochiu- 
lui, în întregime acoperită de celule sensibile la lu- 

mină!, iar ca substanţă transformatoare de energie 
rodopsina (purpurul retinian), proteină opsină com- 
binată cu retinen. Retinenul nu este altceva decit vi- 
tamina A oxidată, din care cauză o dietă săracă în vi- 
tamina A determină orbirea la om. El vede slab mai 
ales în amurg: este ceea ce se numește „orbul“ găini- 
lor.“ Rodopsina se găsește în așa-numitele celule cu 
bastonașe, celule fotoreceptoare din retină. În afară 
de ele există și celulele cu conuri. Acestea s-au spe- 
cializat însă pentru perceperea culorilor luminii vizi- 
bile și reacţionează nu numai la razele colorate, ci 
și la cele strălucitoare, purtătoare ale unei mari can- 
tităţi de energie luminoasă. Bastonașele, în schimb, 
funcţionează în amurg, noaptea și, în general, în con- 
diţii de luminozitate scăzută. Deci la o carenţă de 
vitamină A se înregistrează un deficit de radopsină 
în bastonașe și ochiul vede slab în amurg. 

S-a stabilit că fiecare foton absorbit de molecula 
de rodopsină excită un singur bastonaș. Cuantele de 
lumină acţionează însă asupra retinei altfel decit 
asupra clorofilei din frunzele plantelor. Ele nu deter- 
mină în retină nici o activitate fotochimică, ci doar 
declanșează „curentul“ în conductorii nervoși încăr- 
cați cu energie. Mecanismul de contact nu acţionează 
direct asupra axonilor; mai întîi fotonii determină ro- 
dopsina să se desfacă în opsină și  retinen; unele 
substanţe care apar în cursul acestei transformări ex- 


1 Pe fiecare mm? de retină din ochiul uman se află 400000 
de celule fotoreceptoare (în total sînt 130 000 000 de celule cu 
bastonaşe şi 7000 000 cu conuri). Aproximativ aceleași cifre la 
pisică, iar la bufniţă de 1!/, ori mai mult: 680000. La alte ani- 
male numărul este mai mic: la calmar 162000, la caracetiță 
64 000, la crap 50 000, iar la păianjen doar 16 000. 


colecţia cristal $ colecţia cristal $ colecţia cristal 


12 — Biologie distractivă 


177 


178 


cită bastonașele, care, excitate prin intermediul bor- 
nelor biochimice ale neuronilor, „aprind lumina și 
în creier“: de la retină, prin axonii nervului optic, 
aleargă impulsuri electrice, a căror frecvenţă va po- 
vesti unui creier orb despre toate imaginile și mi- 
nunile lumii înconjurătoare proiectate pe retină. 

Cîteva cuante de lumină sînt suficiente pentru a 
pune în funcţiune un sistem de transmisie a senza- 
țiilor vizuale. Ochiul nostru vede aproape minimum 
de energie, aproape cel mai mic „pacheţel“ posibil în 
univers: 6—10 fotoni! Asemenea sensibilitate, cu ade- 
vărat fantastică, este asigurată de un mecanism reti- 
nian de contact extrem de economic, care intră în 
acţiune, absorbind doar o cuantă de lumină. E sufi- 
cient doar un foarte slab „bobirnac“ luminos pentru 
a împinge un electron în molecula restinenului și 
atunci intră în funcţiune portiţele de sodiu și de po- 
tasiu ale neuronilor optici, iar spre creier se îndreaptă 
un flux de informaţie. 

Formula chimică a retinenului este astfel alcătuită, 
încît catena laterală a atomilor de carbon care intră 
în constituţia lui conţine o serie de duble legături 
succesive. Ele reprezintă întregul secret. „Voi relata 
cîteva cuvinte despre aceasta — spune R. Feinmann 
în interesantele sale lecţii de fizică. — Dubla legă- 
tură înseamnă prezența unui electron suplimentar, 
care poate fi cu ușurință deplasat la dreapta sau la 
stinga. Cînd lumina atinge această moleculă, elec- 
tronul fiecărei duble legături se deplasează cu un pas. 
Ca urmare, electronii se deplasează pe întreaga ca- 
tenă, asemănător mișcării de alunecare provocate de o 
ușoară lovitură a unui întreg șir de piese de domino 
aşezate una în spatele alteia, și, deși fiecare electron 
nu parcurge decît o foarte mică distanţă, în ansamblu 

se realizează impresia că electronul de la o extremi- 
tute a sărit la cealaltă. Și, întrucît mişcarea electro- 
nului înainte și înapoi nu este prea dificilă, reti- 
nenul absoarbe intens lumina“. 

Dar, înainte de a se întîmpla toate acestea, lumi- 
na trebuie să vină în contact cu retina. Celulele ei, 
transformînd alfabetul luminos într-un cod inteligibil 
pentru creier, vor funcţiona cu exactitate și vor re- 
produce în conștiința noastră reprezentarea clară a 
celor văzute numai în cazul cînd sistemul de lentile 
al ochiului va plasa pe retină imaginea perfect foca- 
lizată a obiectului pe care îl examinăm. Lumina este 
localizată (razele sînt „frînte“ și concentrate într-un 
singur centru) mai întîi de cornee, o emisferă trans- 
parentă care formează peretele anterior al ochiului 
(cînd dormim ea este acoperită de pleoape). 


Propriu-zis, forma corneii nu este perfect sferică. 
Natura, modelînd ochiul, a „prevăzut“ totul (sau 
aproape totul) pînă la cele mai mici amănunte. „O 
lentilă sferică — susține Feinmann — posedă o anu- 
mită aberaţie optică. Partea externă a corneii este 
puţin «aplatisată», exact atît ca aberaţia ei să fie mai 
mică decît a unei lentile cu care am înlocui-ol“ 

În spatele corneii se află un iris colorat (negru, 
căprui, albastru, cenușiu etc.), străbătut de un ori- 
ficiu, pupila. Irisul reprezintă a diafragmă: el se con- 
tractă și se dilată, mărind sau micșorind în mod co- 
respunzător pupila și lăsînd să treacă exact atîta lu- 
mină cît trebuie. Ca la un aparat fotografic: în amurg 
diafragma este mică și deschiderea mare, în schimb 
pe soare puternic diafragma este mare și deschide- 
rea mică. 

Trecînd de iris, razele luminoase ajung direct în 
„îmbrăţișarea“ cristalinului, o lentilă biconvexă din 
substanță organică. El le „frînge“ spre centru și mai 
mult decît corneea. Cristalinul seamănă cu o ceapă; 
este format din mai multe foițe și fiecare foiţă re- 
flectă razele sub un anumit unghi: foiţele centrale mai 
puternic decît cele externe. De aceea el își poate per- 
mite să fie mai puţin curb decît orice lentilă, reflec- 
tînd uniform lumina. 

Rolul cristalinului este dublu; focalizarea propriu- 
zisă și acomodarea, adică fixarea privirii la diferite 
distanţe. Oricine a fotografiat măcar o dată știe că, 
luînd cadre mai apropiate sau mai depărtate, focarul 
aparatului trebuie permanent modificat. Obiectivul se 
îndepărtează sau se apropie de pelicula fotosensibilă. 

Astfel sînt alcătuiți ochii la sepie, calmar și cara- 
catiță. Cînd privesc în depărtare, cristalinul devine 
„Dulbucat“, iar cînd se uită la ceva sub propriile lor 
tentacule, mușchii oculari îl trag îndărăt spre retină. 

La om și la vertebrate, mecanica acoimodării este 
alta: cristalinul nu alunecă înainte și înapoi, ca obiec- 
tivul unui aparat fotografic, ci se contractă mai pu- 
ternic, devenind sferic, sau se dilată luînd forma unui 
bob de linte, modificîndu-se astfel distanța focală a 
razelor ce-l străbat. 

Trecînd prin cristalin, ele ajung pe retină, care nu 
este decît un fragment de creier. Retina este alcătuită 
în întregime din neuroni și fotoreceptori: conuri și 
bastonașe. Din motive necunoscute, ea este întoarsă 
pe dos: la suprafață, mai aproape de intrarea în ochi, 
se află celulele nervoase urmate de receptori, așa în- 
cît lumina trebuie să treacă mai întîi printr-un mediu 
netransparent pentru a-și atinge țelul; conurile și 

bastonașele care o aşteaptă, și aceasta după ce s-a 
consumat atita ingeniozitate pentru crearea în partea 
anterioară a ochiului a celui mai desăvirșit sistem de 
lentile. „În general — se întristează  Feinmann — 
unele detalii din construcţia ochiului sînt admira- 
bile, altele de-a dreptul absurde“. 

lată un cxemplu că în natură nu este totul raţional 
si oportun. Nu există nici o rațiune superioară, nici 
o necesitate de a întoarce retina pe dos, fapt dove- 
dil la caracatiţă. 

„Dacă — scrie un savant — vom ruga pe un zoolog 
sa indice aspectul cel mai caracteristic în dezvoltarea 
regnului animal, el n-ar indica nici ochiul omului (deși 
e un organ uimitor), nici ochiul caracatiţei, ci ar 
atrage atenţia că ochiul omului și cel al caracatiţei 
prezintă a perfectă asemănare“. 

Asemănare nu numai în ce privește structura, ci 
chiar forma, fapt ciudat care a uimit întotdeauna pe 
naturaliști. Ochiul caracatiței nu se deosebește prac- 
tic prin nimic de ochiul omului. El are și cornee, și 
pleoape, și iris, şi cristalin, și două cavităţi umplute 
cu lichid transparent. Există și retină, un admirabil 
exemplu de convergenţă, de coincidenţă a evoluţiei, 
cînd, la animale cu destine diferite și foarte îndepăr- 
tate unele de altele, se dezvoltă același tip de organe. 

Construind ochiul omului și al octopodului „natura 
a ajuns de două ori la aceeași rezolvare a proble- 
mei, cu o mică îmbunătăţire la caracatiţă: retina ei nu 
este întoarsă pe dos; lumina cade mai întîi pe foto- 
receptori, iar celulele nervoase, care se ocupă de cal- 
cule și de traducerea informaţiei optice în limbajul 
universal al creierului, se află înapoia fotoelementelor, 
fără a arunca vreo umbră asupra lor. 

Nici unul din organele noastre de simţ nu „gîn- 
deşte“ atît de mult ca ochiul, nu face atitea calcule 
prealabile!. 

Analiza semnalelor primite este realizată de ce- 
lulele nervoase din scoarță și din regiunea subcorti- 
cală. Retina însă, „acest fragment de creier care vine 
în cantact cu lumina mediului înconjurător“, este atît 
de „inteligentă“, încît, combinînd senzațiile diferite- 
lor conuri și bastonașe, înțelege singură imaginile im- 
primate pe ea. Nici una din celulele cu conuri și 
bastonașe nu este legată direct de nervul optic; o 
celulă comunică alteia ceea ce „vede“, aceasta celei 
de-a treia ş.a.m.d. O reţea cu împletitură complicată 
de legături „orizontale“ întrerupe în retină legăturile 
directe spre nervul optic și prin el la creier. 


De ce vedem astfel? 


Într-adevăr, de ce, dacă vom închide un ochi, iar cu 
celălalt vom privi drept înainte, îndepărtînd treptat 
din cîmpul vizual, de pildă, un deget, el va dispărea 
brusc la un moment dat? „Se cunoaşte — spune 
R. Feinmann — deocamdată un singur caz cînd din 
acest efect s-a tras un folos real“. . 

Un naturalist l-a învăţat pe unul din regii Franței 
„să taie“ în acest mod capetele unor miniștri care 
deveniseră prea plicticoşi la obositoarele ședințe ale 


1 Şi nu efectuează atita lucru pur fizic, după cum s-a stabilit 


de curînd, ochii noștri se rotesc mereu, examinind ceva. Dacă el 
s-ar opri măcar pentru o clipă, am înceta să mai vedem. 

C'osiliului de Stat. Naturalistul a devenit astfel favo- 
ritul regelui. 

‘Totul se datorește petei oarbe, cum se numește lo- 
cul din retina ochiului nostru în care toate fibrele 
nervului optic se adună în fasciculul ce se îndreaptă 
spre creier. Întrucît numărul! fibrelor este de un mi- 
lion, fesciculul format are o grosime apreciabilă de 
4 mm? în secţiune. Aici retina nu simte lumina, din 
care cauză imaginile ajunse pe pata oarbă dispar din 
cîmpul vizual. 

Pe retină mai există o pată binecunoscută, pata gal- 
benă, unde, dimpotrivă, se înregistrează cea mai bună 
vizibilitate. Pata galbenă este tapetată în întregime cu 
celule cu conuri și, cu cît ne depărtăm de ea, cu atît 
crește numărul bastonașelor. Prin urmare, în centrul 
cîmpului vizual noi vedem cu ajutorul conurilor, iar 
despre cele petrecute la marginile cîmpului vizual ne 
informează mai ales bastonașele. Întrucît bastonașele 
sînt de un milion de ori mai sensibile la lumina scă- 
zută decît conurile, rezultă că în întuneric noi vedem 
mai bine cu coada ochiului decît privind înainte. Cu 
coada ochiului se realizează un fel de recunoaștere, 
întrucît orice obiect ajuns lateral în cîmpul vizual 
este observat mai întîi de celulele marginale ale re- 
tinei. Abia ulterior, aţintindu-ne privirea asupra lui, 
îl examinăm şi îl analizăm detaliat prin intermediul 
conurilor petei galbene. 

Întrucît bastonașele nu diferenţiază culorile (această 
operaţie revine conurilor), la marginea cîmpului vi- 
zual de unde razele cad pe zona periferică a retinei, 
prevăzută numai cu bastonașe, chiar cele mai strălu- 
citoare obiecte apar cenușii. Din această cauză, în 
amurg lumea înconjurătoare își pierde pentru noi cu- 

lorile sale strălucitoare: cînd intensitatea luminii este 
redusă, vedem numai cu ajutorul bastonașelor, dar 
ele prezintă creierului doar „filme“ alb-negru. 

Tot din aceeași cauză, toate obiectele slab lumi- 
nate ni se par cenușii, fără culoare. Chiar multe lumi 
stelare incandescente apar cenușii, la telescop, ca o 
ceaţă pe mlaștină în zori de zi. Aceasta pentru că lu- 
mina lor, parcurgînd miliarde de ani pînă să ajungă 
la noi, își pierde pe drum atita energie, încît conurile 
ochiului nu-i pot defini culoarea. Ea există însă! Re- 
cent astronomii americani au obținut fotografii color 
ale nebuloaselor Inelară și Craboidă: prima este ul- 
mitor de albastră, cu aureolă strălucitoare de culoare 
roşie, iar a doua este de un albastru-deschis, cu desen 
marmorat de culoare portocalie. 

Bastonașele retinei sînt mai sensibile la razele al- 
bastre ale spectrului decît conurile, dar, în schimb, nu 
disting de loc culoarea roșie, care apare neagră. Ast- 
fel se realizează efectul Purkinje: în amurg, albastrul 
pare mai viu decît roșul, iar ziua, pe lumină multă, 
culoarea roşie este incontestabil mai vie decît cea 
albastră. 

Se presupune că noi distingem astfel culorile (și 
albastrul, și roșul, și oricare altă culoare): există trei 
tipuri de conuri şi fiecare reacţionează la oscilaţii 
electromagnetice de anumită frecvenţă. Altfel vorbind, 
unele conuri absorb cu precădere razele roșii, altele 
pe cele verzi, iar a treia categorie razele albastre. Din 
această cauză, cînd lumina vine în contact cu ochiul, 
creierul cercetează și interpretează diferitele infor- 
maţii venite de la conuri și hotărăşte ce culoare au 
razele pe care le vede ochiul. 

Reprezentarea tuturor celorlalte culori în care este 

atît de bogată natura ajunge în conștiința noastră 
datorită excitării simultane a mai multor tipuri de 
conuri. De pildă, cînd vedem culoarea galbenă, în- 
scamnă că atît conurile verzi, cît şi cele roşii trimit 
spre creier semnele concomitente şi de frecvență 
egală. Dacă omul n-a moștenit genele de care de- 
pinde dezvoltarea în retină a conurilor roșii, verzi 
și albastre, el va fi daltonist. Aproximativ 8%, dintre 
bărbaţi și 0,5% dintre femei sînt înzestrate de la 
natură cu deficienţe ale văzului colorat; lumea în- 
conjurătoare este pentru ei total sau parţial lipsită de 
culoare. 

Ei văd lumea așa cum apare ea ochilor unui cîinc: 
se presupune că numeroase animale (nu și maimuţeie) 
nu disting culorile. Alte animale însă (pești, păsări, 
reptile, insecte) disting admirabil culorile. E drept că 
la multe insecte spectrul vizibil, în comparaţie cu al 
nostru, este deplasat puţin spre „dreapta“, în zona 
ultravioletului. Albina, de pildă, vede lumea galben- 
verde-albastru-violetă. Nu are idee de roșu. De ce 
atunci se așază pe trandafiri sau maci roșii? Pentru 
că multe nuanţe de roșu (nu toate însă) reflectă ra- 
zele ultraviolete, la care ochiul albinelor este deosebit 
de sensibil. Ce culoare au aceste raze nu știm, de- 
oarece nu le putem vedea niciodată. Ochiul nostru 
este orb din naștere faţă de ele. Numai anumite dis- 
pozitive demonstrează că razele ultraviolete există 
într-adevăr. 

Pentru albine, nici florile albe nu sînt albe. De ce? 
Pentru că ele nu reflectă în egală măsură razele ultra- 
violete: unele mai mult, altele mai puţin. Rezultă că 
albul apare albinelor colorat. Ce culoare are însă nu 
ştim. 

Staţia de radioemisie din stomac 


Pentru ca un calculator electronic să ne furnizeze re- 
zultatele calculelor sale este necesar ca întreaga in- 
formaţie iniţială intrată în el să fie tradusă într-un 
limbaj special pe înţelesul calculatorului, deci codi- 
ficată în mod corespunzător. „Natura se izbește de 
aceeași problemă — scrie D. Wooldridge — și o re- 
zolvă în același fel. După cum constructorul unui cal- 
culator electronic aplică diferite dispozitive de in- 
trare prin intermediul cărora datele privind presiunea, 
temperatura, compoziţia chimică și alte variabile fun- 
damentale se transformă în anumite combinaţii de 
modificări standard ale tensiunii electrice (cuplare- 
decuplare), tot astfel natura folosește o multitudine 
de neuroni receptori specializaţi, care transformă pre- 
siunea, temperatura, compoziţia chimică etc. în com- 
binţii de modificări standard ale potenţialului (cupla- 
re-decuplare), întrucît este singurul limbaj inteligibil 
pentru sistemul nervos central“. 

Cel mai fin mecanism al acestor transformări func- 
ționează, fără îndoială, în ochiul omenesc. Toate ce- 
lelalte organe de simţ au o construcţie mai simplă, 
iar activitatea lor nu este atît de complicată. Mulţi 
dintre receptorii cutanaţi, de pildă, reprezintă doar un 
perișor înfăşurat în ramificaţiile subţiri ale axonului. 
Cea mai mică atingere a acestui perișor determină o 
întindere a terminaţiilor. Iar deformarea lor pro- 
voacă imediat o „breşă“ în membrana axonului și o 
salvă de impulsuri nervoase. 

Alţi receptori  tactili și dureroși funcționează tot 
prin comprimare, care „cuplează“ potenţialul de acţi- 
une. Olfacţia şi gustul sînt însă simţuri chimice: ele 

trimit semia.e electrice de diferite frecvenţe în mo- 
mentul cînd vin în contact cu anumite molecule. 

Cele două tipuri de neuroni (tactili și chimici) sînt 
folosiţi pe scară largă în construcţia diferitelor siste- 
me sensibile ale organismului nostru! Şi auzul se rea- 
lizează tactil! Urechea nu captează direct undele so- 
nore. Mai întîi provoacă oscilaţia unei membrane 
speciale din melcul urechii interne: sunete de dife- 
rite intensităţi fac să vibreze diferitele ei zone. Prin 
vibraţie, undele vin în contact cu neuronii, așezați în 
șir, unul după altul, de-a lungul acestei membrane. 
Neuronii trimit impulsuri electrice în creier. Impulsu- 
rile nervoase standard care apar în aceste condiţii și 
care se transmit prin axoni realizează ansamblul pe 
care creierul îl interpretează ca grai, simfonie sau 
scîncet de prunc. 

În fiecare ureche avem aproximatix 24 000 de ce- 
lule nervoase care „pipăie“ sunetul. Fluturele nu are 
decît două şi, totuşi, aude perfect de la 30 m semna- 
lele „radar“ ale liliecilor. Capacitatea de recepţie a 
acestor două celule este doar de 100 de ori mai scă- 
zută decît a urechii noastre. 

Greierele își ascunde urechile în picioare și n-are, 
probabil, decît cîteva celule care „simt“ sunetul. Și, 
totuși, greierele aude un ţiriit cu intensitate de nu- 
mai cîteva cvadrilionimi de watti 

În general, principiul încunoștiinţării creierului cu 
privire la tot ce se întîmplă în afară este identic pe 
toate canalele prin intermediul cărora se realizează 
aceasta. 

Cele cinci organe de simţ ale noastre vorbesc ace- 
eași limbă și putem fi siguri că, dacă se va descoperi 
un al şaselea simţ, el va vorbi același dialect „elec- 
tric“, deoarece este singurul înţeles de creier. 

De altfel, ştiinţa are de multă vreme de-a face cu 
diferite simţuri cunoscute sub denumirea de al șaselea 
simț. Ele sînt studiate la numeroase animale, fapt pe 
care l-am consemnat în amănunt în alte lucrări 
apărute!. Aceste simțuri sînt foarte diferite; aici se 
înscriu și polaroizii, diferitele tipuri de ecolocatoare, 
sonarele, două tipuri diferite de vedere termică, sim- 
tul vibraţiei și simţul timpului, navigația în funcţie 
de Soare și orientarea magnetică, perceperea tensiunii 
cîmpului electric și electrolocatoarele. 

În anumite faze ale vieţii lor, unele plante şi ani- 
male emit niște radiaţii ciudate. Să fie „produse“ di- 
recte sau auxiliare ale unor organe de simţ invizibile 
și încă necunoscute? Razele ultraviolete mitogenetice 
emise de plante sînt cunoscute de multă vreme. Cu ani 
în urmă, Gheorghi Lagovski, un inginer rus care a 
primit Legiunea de Onoare pentru cercetări tehnice, a 
dezvoltat o întreagă teorie privind larga răspîndire 
a radiaţiei animale. La început teoria n-a fost accep- 
tată de biologi. În prezent, în prefața ultimei ediţii a 
lucrării sale (1963), profesori cu multă autoritate 
scriu următoarele: „Fiecare om emite unde radio și 
reprezintă un adevărat post de radio viu de foarte 
mică intensitate. Pereţii stomacului emit nu numai 
raze calorice infraroşii, ci întregul spectru al luminii 
vizibile, raze ultraviolete, raze X și unde radio. Evi- 
dent că toată această radiație este extrem de slabă. 

Dar cea mai puternică antenă existentă, antena 
Laboratorului de cercetări marine din Washington, 
care măsoară 50 de picioare, a recepționat semnalele 
radio emise de stomac la mai mult de 4 mile“. 


1 „Încotro? şi cum?", Bucureşti, Editura științifică, 1970, „Pe 
cărări de legendă", Bucureşti, Editura tineretului, 1964. 

Se scriu lucruri și mai ciudate, și mai neverosimile: 
oceanologii americani ar fi pescuit în adînca groapă 
a Filipinelor „pești radioactivi!” În vecinătatea ochi- 
lor acestor nu prea inofensivi locuitori ai adîncurilor 
strălucesc nişte organe mari care emit, în afară de 
razele obișnuite, raze Roentgen puternic penetrante. 
Peștii sînt studiaţi în prezent cu maximum de atenţie. 

Asemenea descoperiri s-ar putea să exalte imagina- 
ţia adepților telepatiei. Nu cumva, totuși, anumite 
raze, anumite radiaţii aduc în conștiința subiecților 
care le recepționează presimţiri și gînduri străine de 
la mari distanțe? 

Şi cîtă nevoie are acest nou domeniu de cercetări 
ademenitoare — pînă acum alcătuit numai din anec- 
dote — de un substrat materiall Nu o dată biologii 
s-au convins că în natura vie se realizează, într-un 
fel sau altul, aproape toate sistemele fizice posibile. 
Numai ceea ce contravine legilor naturii neînsufleţite 
devine imposibil și pentru materia vie. 

Din această cauză, și telepatia, şi vederea para- 
optică, „cu ajutorul degetelor“, și toate ciudăţeniile 
omeneşti, la modă în ultima vreme, sînt reale numai 
în măsura în care se supun legilor fizicii. Tot ce este 
imposibil din punctul de vedere al fizicii nici nu 
există. 

CU CE GINDEŞTE OMUL? 


„Măduva spinării, 
acoperită de protuberanţe“ 


Astfel ar fi răspuns un student, scrie Wooldridge, la 
întrebarea ce este creierul. 

Nu se știe ce notă a primit tînărul pentru răspuns, 
dar nu i se poate contesta agerimea. 

Într-adevăr, priviți un desen: și un profan observă 
că encefalul este prelungirea şi dilatarea măduvei spi- 
nării (a extremității superioare cînd este vorba de 
om și a celei anterioare la patrupede). Natura cea 
econoamă a fost pusă în faţa dilemei de a face să 

încapă cît mai multă substanţă cerebrală într-un spa- 
tiu extrem de limitat. De aici, probabil, marele număr 
de cute și de protuberanţe. Cea mai mică cută și 
protuberanţă a primit propria sa denumire. Un bun 
anatomist și fiziolog se orientează în acest domeniu 
ca un bătrîn localnic în orașul natal. Pentru a nuneră- 
tăci în „oraș“ și a înţelege clar cele ce urmează, 
străduiţi-vă să reţineţi cîteva dintre principalele lui 
„raioane“ și chiar „străzi“. 

Trunchiul este tot ce rămîne din creier dacă vom 
scoate emisferele cerebrale și cerebelul. Acesta este, 
ca să zicem așa, Staro Meastoi! din „orașul“ nostru, 
cea mai veche parte a creierului. Evoluţia aproape 
că nu l-a atins, ceea ce nu se poate spune despre 
„noile cartiere“, emisferele cerebrale. Înainte de a fi 
atins perfecțiunea şi de a fi creat emisferele creierului 
omenesc, natura a realizat cîteva zeci de modele. 

„Noile cartiere“ sînt atît de întinse, încît cele vechi 
nici nu se mai văd. Propriu-zis s-au dezvoltat mai 
ales „noile construcţii“ ale ultimelor etape evolutive, 
așa-numitul cortex, sau scoarţa cerebrală. În cortex 
se concentrează întreaga viaţă sufletească a omului 
în toată complexitatea și bogăţia ei. Cunoașterea lu- 
mii înconjurătoare prin metodele filozofiei şi ştiinţei, 
suferințele psihice, iubirea, conștiința, îndrăzneala, 
succesele științei, artei și politicii sînt toate rezul- 
tatul funcţionării unui mecanism perfect pus la punct, 
așa-numitul cortex cerebral. 

Dacă vă amintiţi, cea mai complicată problemă era 


1 Staro Measto (sau orașul vechi), cele mai vechi zone din 


Varşovia şi din Praga, în jurul cărora s-au organizat mai 
tîrziu orașele de azi. 

de a face să încapă mult în puţin spaţiu (multum 
in parvol). 

Cînd a început să „construiască“, natura a dat dova- 
dă de o risipă nejustificată şi a oferit trunchiului ce- 
rebral și zonelor primitive ale emisferelor cea mai 
mare parte a craniului, pentru ca, ajungind la scoarță, 
să-și dea seama că a greșit într-o oarecare măsură. 
Loc era puţin, iar de făcut rămînea mai mult decît se 
făcuse. Și a recurs la șiretlicuri. Au fost făcute lipi- 
turi, supraetajări, materialul a trebuit înghesuit, și 
adunat în cute. 

Cutele creierului se numesc circumvoluțţii, iar fan- 
tele dintre ele șanțuri. Crearea circumvoluţiilor și a 
şanţurilor a reprezentat o inteligentă rezolvare a dile- 
mei. În orice caz, natura a plasat într-un spaţiu foarte 
restrins 15 miliarde de celule nervoase, principala 
„forță de muncă“ a scoarței. De altfel 70% din în- 
treaga suprafaţă a scoarţei (ea este egală cu 2 500 cm?) 
este adăpostită în adîncul şanţurilor. 

Encefalul are două emisfere, care sînt despărțite 
printr-un șanț longitudinal, o adevărată „Strada Mare, 
principalul bulevard al creierului, care-l împarte în 
două. 

Transversal creierul este împărţit printr-un șanț 
central. Mai precis, fiecare dintre șanțurile centrale 
— ele sînt în număr de două — separă în două jumă- 
tăți emisfera respectivă. Întrucît emisferele sînt si- 
metrice, ele sînt construite după același plan. Și toate 
șanțurile, circumvoluţiile şi lobii există în dublu 
exemplar. Atîta doar că „construcțiile“ emisferei 
stîngi reprezintă reflectarea în oglindă a „construc- 
țiilor“ emisferei drepte. 

În faţa șanțului central se află o porţiune de creier 
de circa 2 cm, numită circumvoluţia precentrală. O 

cută asemănătoare înapoia șanțului se numește cir- 
cumvoluţia postcentrală. Iată deci principalele „străzi“ 
ale emisferelor, care trebuie cunoscute de prima oară. 
Mai tirziu vom face cunoștință cu alte „microraioane“ 
ale acestora. Reţinînd însă reperele de pînă acum, nu 
vă veţi rătăci. 

Acum, cînd planul general al „orașului“ ne apare 
limpede (trunchiul cerebral, emisferele și cerebelul — 
principalele subdiviziuni ale encefalului), putem cer- 
ceta fiecare „raion“ în parte. 

Nu vom vorbi prea mult despre cerebel. Vom spune 
doar că el este centrul de coordonare al tuturor miş- 
cărilor complexe. De altfel acest fapt vă este de multă 
vreme cunoscut! 

Să continuâm discuţia referitoare la emisfere, mai 
precis la scoarță. Este important s-o facem înainte de 
a uita cele afirmate în pagina anterioară. Chiar a de- 
venit o tradiţie să începi studiul encefalului cu scoar- 
ţa. Probabil pentru că scoarţa este cea mai accesibilă 
și, implicit, cea mai bine studiată parte a creierului. 
Are o culoare cenuşie, pe care o datorează corpuri- 
lor celor 15 miliarde de neuroni din care este alcă- 
tuită. 

Toate cele 15 miliarde au fost adunate de natură 
într-o peliculă, a cărei grosime nu depășește 3 mm. 
Și pe cei 3 mm ea a reușit să-i stratifice, stabilind 
neuronilor o strictă diviziune a muncii. Cel mai inte- 
resart dintre straturile scoarţei este al cincilea (în 
total sînt șase). El este alcătuit din celule enorme, cu 
un diametru de 130 de micronii, care seamănă cu 
adevărate piramide prevăzute cu ramificații. Acești 


1 Diametrul neuronilor obișnuiți ai creierului nu depășește 
4—6 microni. 193 

neuroni au și fost denumiți de altfel celule piramidale 
gigantice, sau celule gigantice Bez, după numele sa- 
vantului care i-a descris pentru prima oară. Axonii 
lungi ai celulelor Bez se adună în fascicule și se în- 
dreaptă spre trunchiul cerebral și spre măduva spi- 
nării. În lungul lor trec din scoarță comenzile mo- 
toare spre toţi muşchii. De aceea celulele piramidale 
gigantice se numesc neuroni motori, numărul lor fiind 
foarte mare în zonele creierului care dirijează miș- 
cările corpului. Iar în zonele unde ajung semnalele 
de la organele de simţ, sînt dezvoltate mai ales stra- 
turile al treilea și al patrulea. Stratul al treilea este 
de asemenea alcătuit din celule piramidale (diferite 
însă), iar cel de-al patrulea din celule granulare. 
Neuronii acestor zone se numesc senzitivi. 

Celelalte trei straturi sînt straturi de contact sau 
intermediare: prin intermediul lor se realizează un 
„acord“ între celulele diferitelor zone ale scoarţei. 

Sub cei trei milimetri de substanţă cenușie se află 
substanţa albă. Din cele două substanţe sînt alcătuite 
toate regiunile encefalului. Ele sînt distribuite în 
creier în diferite combinaţii și asociaţii, fără ca im- 
portanţa fiecăreia din ele să se modifice. 

După cum știm, substanţa cenușie reprezintă o acu- 
mulare de neuroni!. Substanţa albă este alcătuită 
doar din axoni, grupaţi în fascicule. Ele sînt un fel de 
cabluri prin intermediul cărora diferitele părţi ale cre- 


1 Mai exact vorbind, neuronii sint principala parte compo- 
nentă a substanţei cenușii şi principala ei „forță de muncă“. 
În afară de neuroni, substanţa cenușie este alcătuită dintr-o reţea 
de capilare sanguine şi din celule cu diferite funcţii auxiliare, 
ca, de pildă, menţinerea unui mediu chimic determinat necesar 
funcţionării normale a neuronilor. 

icrului fac schimb de informaţii. Cel fel de in- 
formație primește şi difuzează scoarţei neuronii? Di- 
[critele zone posedă acelaşi tip de informaţii? 

Ilitzig şi Fritsch au fost primii cărora, în 1870, scoar- 
ta le-a dat un răspuns exact la întrebările puse. E 
drept că întrebările nu erau expuse într-o formă prea 
delicată. Scoarța era excitată cu curent electric. Dar 
scopul scuză mijloacele. Rezultatele au uimit pe toţi: 
„salva“ de impulsuri trimisă într-o anumită zonă a 
determinat mișcarea cozii (întrucît scoarța aparţinea 
unui cîine). Impulsurile adresate altor zone au deter- 
minat îndoirea labei, mișcarea pleoapei... Deci au 
decis oamenii de ştiinţă, în scoarță există centre care 
dirijează toate mişcările corpului. Lucru dovedit. 

Mai tîrziu, o asemenea zonă motoare a fost obser- 
vată și în scoarța omului, în circumvoluţia precen- 
trală. Punctele de comandă au fost distribuite de na- 
tură într-o anumită ordine. Cele care dirijează miș- 
cările degetelor de la picioare, gleznei, genunchiului, 
coapsei, trunchiului, umărului, cotului, încheieturii 
mîinii se succedă într-o ordine strictă. Pe suprafața 
creierului, la nivelul circumvoluţiei precentrale, poate 
fi proiectat întregul corp. Tabloul obţinut, numit de 
altfel „homunculus“ (un omuleţ mititel), înfățișează 
cu exactitate care anume parte a circumvoluţiei pre- 
centrale este răspunzătoare de o anumită mișcare. 
„Omuleţul“ va fi răsturnat cu picioarele în sus. El are 
un cap mare, o gură imensă, o mină enormă şi un 
trup miniatural. O asemenea disproporţie se datorește 
repartizării zonelor din creier răspunzătoare mişcării 
diferitelor părţi ale corpului, natura a ţinut seama de 
complexitatea dirijării muşchilor acestora. Mişcările 
trunchiului sînt simple. Iar zona din creier respon- 
sabilă cu ele este redusă. Ceva mai mulţi neuroni au 

fost afectaţi dirijării picioarelor. În schimb, mîna, de- 
getele și gura „ocupă“ aproape două treimi din în- 
treaga circumvoluţie. Şi acest lucru este pe deplin 
explicabil. Gîndiţi-vă numai ce mișcări fine și compli- 
cate le sînt accesibilet. 

Emisferele sînt simetrice şi, prin urmare, „homun- 
culusul“ din emisfera dreaptă reprezintă antipodul în 
oglindă al celui din emisfera stingă. Fiecare dintre ei 
dirijează mișcările jumătăţii opuse a corpului: „ho- 
munculul“ stîng jumătatea dreaptă și invers. 

„Omuleţul“ din circumvoluţia precentrală are un 
geamăn în circumvoluţia postcentrală, nu însă „mo- 
tor“, ci senzitiv, în adevăratul sens al cuvîntului. La 
nivelul lui ajung semnale de la toţi receptorii tactili 
ai pielii. 

„Omuleţul“ senzitiv este plasat strict paralel cu cel 
motor, și, dacă el va simţi, de pildă, o împunsătură de 
ac în degetul mic al miîinii stîngi, va comunica de 
îndată acest fapt „omuleţului“ motor, mai precis ne- 
uronilor care pun în mișcare degetul mic al miinii 
stîngi, iar ei vor da comanda mușchilor să îndepăr- 
teze brusc degetul de ac. 

Întrucît în latineşte simţ se traduce sens, circum- 
voluţia postcentrală a fost numită senzorială, adică 
sensibilă, mai precis zona sensibilităţii cutanate. 

Plimbîndu-ne prin cartierele învecinate ale creie- 
rului, vom mai găsi cîteva zone senzoriale; Fiecare 
organ de simţ are în scoarță propria sa ambasadă. În 
lobul occipital se află ambasada nervilor optici. El se 
numește de altfel zona optică senzorială. În centrul 


1 Interesant că în scoarța cerebrală a porcului primatul îl de- 


ține zona corespunzătoare ritului, iar la cal pielea care încon- 
jură nările „ocupă“ în scoarță tot atita loc cît restul corpului. 

scoarţei temporale se află reprezentanța auzului. Iar 
gustul şi mirosul, după cum s-a stabilit recent, își 
trimit ambasadorii tot în lobul temporal, mai aproape 
însă de scizura lui Silvius, care desparte lobul tem- 
poral de restul emisferei. 

Deci fără scoarță n-am putea face un pas, n-am 
putea scoate o vorbă? 

Așa să fie? Nu chiar. Cîinele, de pildă, poate trăi 
un an fără scoarță. Poate sta pe picioare, poate merge 
și lătra. Retrage laba cînd este înţepat. Înghite carnea 
dacă i se pune în gură. E drept, „conștient“ el nu poa- 
te căuta hrana, nu se ascunde de dușmani și nu reac- 
ționează la chemare. 

Și la om se poate îndepărta, fără un deosebit pericol 
pentru viaţă, circumvoluţia precentrală (incontestabil, 
pe om nu se fac în mod special asemenea experienţe, 
dar uneori, în anumite afecțiuni cerebrale, chirurgii 
sînt nevoiţi s-o facă). 

Și acum despre omul căruia i s-a extirpat circum- 
voluţia precentrală. El nu moare. Nu mai poate însă 
efectua mișcări fine și complexe. Cele simple persistă, 
pentru că natura prevăzătoare nu a acordat suficient 
credit scoarţei, sector nou și încă insuficient încercat, 
concentrînd dirijarea tuturor funcţiunilor de impor- 
tanţă vitală în trunchiul cerebral. Aici se află centrii 
respirației, deglutiției şi reglării inimii... lar scoarța 
ajută doar trunchiul să îndeplinească funcțiunile cu 
mai multă exactitate și fineţe. Celor 15 miliarde de 
celule nervoase natura le-a dat în special în sarcină 
acel „divertisment“ pe care îl numim activitate ner- 
voasă superioară. 

Gîndirea, vorbirea, memoria, trăirile complicate, 
iată care sînt principalele aspecte ale divertismentului. 

Conștiinţa, cea mai tainică însușire a creierului 

uman, era considerată pînă nu de mult de esenţă 
imaterială, aflată dincolo de limitele înţelegerii și nu 
se supune unei cercetări cantitative. 

Dar iată că în ultimii ani biologii și medicii, dispu- 
nînd de armele fizicii, matematicii și chimiei, au în- 
cercat să infirme o asemenea părere. Şi cu destul de 
mult succes. S-a stabilit că creierul lucrează în deplină 
concordanţă cu legile fizice ale naturii. lar la baza 
„activităţii nervoase superioare“ stau anumite trans- 
formări fizico-chimice. 

Matematicienii şi fizicienii, studiind cu conștiincio- 
zitate cele mai bune lucrări despre creier, au modelat 
unele procese intelectuale: gindirea elementară și 
emoţiile. Însufleţiţi de succese, ei promit că în curînd 
vor construi un robot cu creier și cu nervi electronici, 
dar cu conștiință, sentimente și rațiune „omenească“. 

Și toate acestea nu sînt de domeniul fantasticului: 
realizările ultimilor ani au dus la „recunoașterea în- 
săși a conștiinței ca fenomen natural, la descrierea 
şi la studiul căreia se poate aplica sistemul de legi 
și de metode ale științelor naturii“. 


Protejaţi emisfera stingă! 


Acum 30 de ani, doctorul Penfield ar fi refuzat să facă 
asemenea operaţie. Pacientul avea o leziune în zona 
centrală a emisferei stîngi. Extirparea ei ar fi însem- 
nat să lipsească bolnavul de darul vorbirii sau, în 
orice caz, să provoace grave deficienţe ale ei. Pe 
atunci aceasta era părerea unanimă a neurochirur- 
gilor. 

Cam prin deceniul al șaptelea al secolului trecut, 

chirurgul francez Paul Broca a dovedit că vorbirea 
era controlată de o anumită zonă a scoarței. După 
părerea lui, această zonă este situată pe suprafața 
laterală a emisferei drepte la stîngaci și a emisferei 
stîngi la dreptacil. 

Broca era o autoritate în materie şi zona atribuită 
de el centrului vorbirii a devenit tabu pentru neuro- 
chirurgi. Între timp, bolnavii cu afecţiuni ale „zonei 
interzise“ continuau să se adreseze medicilor. Mulţi 
erau în măsură să relateze închegat și cu lux de amă- 
nunte simptomele suferinţei lor. Vorbirea nu era în 
nici un fel atinsă. 

Asemenea pacienţi l-au vizitat şi pe doctorul Pen- 
field, directorul Institutului de neurologie din Mon- 
real. Observindu-i, el a hotărît că Broca a greșit cînd 
a considerat tabu un teritoriu atît de întins. Probabil 
că centrii care dirijează vorbirea ocupă în scoarță un 
loc mult mai mic. Pentru a stabili cu exactitate loca- 
lizarea lor, Penfield şi colaboratorii săi au pierdut 
nu mai puţin de 30 de ani. 

Ei au ales metoda excitaţiei electrice. Electrodul (de 
obicei o sîrmuliță de aur sau de platină) se introduce 
în creier în zona studiată și apoi se trece un curent 
electric. Iar în acest timp bolnavul povestește medi- 
cului ce simte. În orice caz nu simte durere, pentru 
că în creier nu există receptori ai durerii. 

Deci bolnavul povestește. Excitaţia cortexului optic 


1 Cu cîteva pagini mai înainte am arătat că emisferele sînt 
simetrice. Dar aceasta nu e chiar exact. Una dintre emisfere este 
întotdeauna ceva mai mare decit a doua şi o domină. Care din- 
tre ele domină depinde de faptul dacă individul respectiv este 
dreptaci sau stîngaci. La dreptaci este mai mare emisfera stingă. 
La stingaci, cea dreaptă. 

provoacă acea stare caracterizată prin cuvintele „a 
vedea numai scîntei“ sau „a vedea stele-verzi“. Exci- 
taţia cortexului auditiv este însoţită de zgomote în ure- 
che. Prin analogie, a presupus Penfield, „înţeparea“ 
electrică a centrilor vorbirii va provoca anumite tul- 
burări de vorbire. Și a început căutarea acestor centri. 
Mai exact a graniţelor lor precise. 

Circumvoluţia precentrală a fost exclusă de la bun 
început. Pacientul poate fi lipsit de darul vorbirii prin 
simpla excitare a „buzelor limbii“ și a „laringelui“ 
omulețului motor. Bolnavul n-ar putea vorbi, întrucît 
mușchii buzelor, ai limbii și ai laringelui ar înceta 
să se supună comenzilor. 

Penfield era însă interesat de dirijarea proceselor 
de gîndire care stau la baza vorbirii. 

Electrodul a fost introdus în lobul temporal. 

— Cum vă simţiţi? întreabă medicul pe bolnav. 

— Bine? 

— Puteţi răspunde la citeva întrebări? 

— Voi încerca, 

Pe ecranul din faţa pacientului apare un desen. 

— Ce reprezintă desenul? 

— Este.... 

În acel moment, asistentul conectează curentul elec- 
tric. Bolnavul amuţește de parcă descărcarea electrică 
i-ar fi scos din cap cuvîntul cunoscut. 

— Ce este desenat aici? 

Bolnavul își caută cuvintele. 

—  Înţelegeţi întrebarea? 

— Da. 

— Vă este cunoscut acest obiect? 

— Desigur! Este... Este... acel lucru pe care se 
încalță gheata. 

Asistentul deconectează curentul. 

— Picior, adaugă de îndată bolnavul. 

Electrodul este deplasat cu cîţiva milimetri mai sus. 

— Acum numărați pînă la douăzeci. 

— Unu, doi, trei,... 

O nouă „descărcare“ în scoarță și imediat bolnavul 
se încurcă. 

— ..„ Zece, şase, cincisprezece... 

Curentul este deconectat. 

— Şaisprezece, şaptesprezece, optsprezece, noud- 
sprezece, douăzeci. 

Și tot aşa, cercetare după cercetare, timp de 30 de 
ani. 

Penfield a găsit în scoarță trei zone răspunzătoare 
de vorbire. Excitarea fiecărui punct din aceste zone 
provoacă afazia, o tulburare a vorbirii caracterizată 
prin faptul că muşchii limbii, buzelor, laringelui se 
supun omului, dar el nu poate vorbi normal! Este alte- 
rat procesul de gindire. 

Toate cele trei zone se află în emisfera stîngă. Indi- 
ferent dacă posesorul este dreptaci sau stingaci. Și 
toate trei se dublează reciproc. 

Oamenii de știință care se ocupă de securitate (pro- 
blema numărul unu în tehnică!) au formulat abia de 
curînd condiţiile fundamentale care o asigură. Dubla- 
rea este una dintre ele. Iar natura a ţinut seama de 
aceasta cu milioane de ani în urmă. A dublat multe 
din organele importante ale animalelor și omului. 

Pentru „funcţionarea“ perfectă a vorbirii nu a pre- 
getat să folosească chiar o dublă dublură. De aceea 
deseori afazia nu se instalează după lezarea uneia 
din zonele vorbirii, întrucît au mai rămas două. 

Nu toate elementele acestei treimi sînt însă egale 
ca importanţă. Regiunea temporală este cea mai im- 

portantă. Dacă o vom scoate din funcţie, celelalte 
două adesea nu se descurcă. Ea însă poate funcţiona 
pentru două. 

Și dublarea i-a părut naturii insuficientă, din care 
cauză ea a făcut scoarţa plastică: în momentul lezării 
unor zone specializate intră în funcţie fragmentul ală- 
turat de creier, nespecializat. E drept, ne referim nu- 
mai la regiunile creierului care răspund de intelect. 
Penfield a stabilit, de pildă, că la unii pacienţi vorbi- 
rea este dirijată de emisfera dreaptă. Din întrebări a 
rezultat că în prima copilărie jumătatea stingă a cre- 
ierului a fost puternic traumatizată. Iar scoarţa, cu 
marea ei plasticitate, a transmis emisferei drepte ca- 
pacitatea de comandă. Ea nu poate însă „învăţa“ decît 
la o vîrstă fragedă. La adulți, această capacitate este 
total anulată. 


Dacă vrei să faci o incursiune în copilărie... 


După ce au stabilit localizarea precisă a centrilor vor- 
birii, oamenii de știință au încercat să găsească în 
creier centrele memoriei. 

O întreagă serie de cercetări ingenioase au fost în- 
treprinse curînd după ce Penfield a descoperit urmă- 
torul fenomen interesant. 

Cînd se stimulează cu ajutorul curentului electric 
partea inferioară a zonei temporale a scoarţei cere- 
brale, bolnavul (la care era afectată această parte 
a creierului) începea să fie năpădit deodată de amin- 
tiri. Dar nu de amintiri legate de anumite fapte care 
l-au impresionat cîndva în mod deosebit, ci amintiri 
legate de întîmplări neînsemnate. Erau însă într-atit 

de vii și de reale, încît cuvîntul „amintire“ nici nu 
se potrivea unei asemenea stări. Mai curînd omul le 
retrăia. Un pacient, doctor în științe, s-a văzut elev, 
care nu reușise să tocească un anumit vers pentru 
lecţia de latină. El era atît de emoţionat, făcea efor- 
turi atit de mari să şi-l amintească, de parcă tocmai 
acum, în momentul acesta, trebuia să răspundă în fața 
unui profesor sever. 

După expresia lui Penfield, „aceasta... amintește 
prezentarea unui film cinematografic, pe care parcă 
ar fi imprimat tot ceea ce a recepționat conștiința 
omului cîndva, ceea ce i-a atras atenţia într-un anu- 
mit interval de timp. Timpul în acest «film» nu se 
opreşte niciodată, nu se întoarce înapoi și nu sare la 
alte perioade“. 

O asemenea desfășurare pas cu pas a tuturor eve- 
nimentelor din trecut are loc atîta timp cît este stimu- 
lată scoarţa. În momentul în care stimularea încetea- 
ză, „filmul“ se întrerupe. Bolnavul poate fi pus în 
situaţia de a revedea aceleași „secvenţe“, reînnoind 
stimularea aceluiași punct din scoarță sau a unuia 
învecinat. 

Faptul cel mai interesant este că, bucurîndu-se 
sau necăjindu-se din cauza unor evenimente care 
aparțin de mult trecutului, bolnavul nu uită nici un 
moment de ambianța reală. El este conștient de faptul 
că se găsește în sala de operaţii și că tot ce-l frămîntă 
nu constituie decît niște amintiri, răspunde corect la 
întrebări şi înţelege totul. Subiectul trăieşte în acelaşi 
timp în două lumi. 

Descoperind un asemenea fenomen uimitor, oamenii 
de ştiinţă au ajuns la concluzia că centrul memoriei 
se găsește în scoarța unuia din lobii temporali ai cre- 
ierului. Totuși, extirparea ei n-a provocat tulburări 

ale memoriei. Este posibil ca și natura să aplice prin- 
cipiul dublării: a doua emisferă preia funcțiunile celei 
lezate. Ce-i drept, chiar și în cazul operării ambilor 
lobi temporali, cîte ceva tot mai rămîne în memoria 
pacienţilor respectivi. Prin analogie cu centrii vor- 
birii se putea crede că intră în funcţiune plasticitatea 
creierului: activitatea centrului memoriei începe să 
fie îndeplinită de către porțiunile învecinate ale scoar- 
tei. Totuși, cercetările pe animale, cercetări ale căror 
rezultate au fost publicate curînd după aceea, au pus 
sub semnul întrebării problema dacă scoarţa este în- 
tr-adevăr depozitul memoriei. 

Animalul decorticat (la care toate legăturile dintre 
scoarță și trunchiul cerebral erau tăiate) se poate dre- 
sa încă destul de bine. Nici un fel de învăţare nu este 
posibilă dacă creierul nu memorează nimic. În scoarţa 
decorticată, memoria nu se poate păstra. Atunci în 
trunchiul cerebral? Lucrurile s-au dovedit însă mai 
complicate... 

Jessie nu era proastă. După treizeci şi cinci de lecții 
ea a reușit să memoreze că este mai bine să nu des- 
chidă uşița pe care se afla un pătrat: în spatele ușii 
se găsea ceva care dădea bobirnace peste nas. „Tre- 
buie să deschizi ușiţa pe care este desenat un cerc, 
atunci vei primi deîndată carnel“. Imediat ce și-a în- 
sușit aceasta, oamenii au început să facă cu ea lucruri 
de neînțeles. La început i-au legat ochiul sting. Şi au 
continuat s-o înveţe să deosebească ușițele. Numai 
că acum pe una era o cruce, iar pe alta un cerc. Jessie 
şi-a însușit noua notație. Apoi au schimbat legătura: 
au aplicat-o acum pe ochiul „învăţat“ și au pus-o să 
deosebească ușiţele cu ajutorul ochiului „neînvăţat“. 
Jessie a rezolvat problema dintr-o dată, deși nu în- 
ţelegea pentru ce este nevoie să fie legată la ochi. 


colecţia cristal $ colecţia cristal $ colecţia cristal 


Mai tîrziu s-au întîmplat lucruri şi mai neplăcute. 
Micuţei Jessie i s-a tăiat chiasma optică. Chiasmă în- 
seamnă o încrucișare. La animalele vertebrate și la 
om, nervii optici nu merg direct în creier, fiecare în 
emisfera corespunzătoare. La început, fasciculele de 
axoni din ambii ochi se adună și se încrucișează par- 
țial. De aceea în lobul occipital, să zicem al emisferei 
stîngi, sosesc fibre aparţinînd nu numai nervului optic 
stîng, ci, parţial, și celui drept. Acelaşi lucru se în- 
timplă și în emisfera dreaptă. În cazul lui Jessie, 
chiasma a fost tăiată în așa fel, încît să nu mai aibă 
loc amestecarea fibrelor: în emisfera stîngă venea 
acum informaţia de la ochiul stîng, iar în cea dreaptă 
numai de la ochiul drept. 

După operaţie, Jessiei i-a slăbit vederea. Totuși pu- 
tea să distingă figurile cu ajutorul ochiului „neînvă- 
tat” tot atit de bine ca mai înainte. Jessie era o pisică 
obișnuită și de aceea nu ştia că cercetătorii de la In- 
stitutul tehnologic din California au hotărit să lămu- 
rească cu ajutorul ei care este sediul memoriei. 

Ei au judecat în felul următor: pisica memorează cu 
ușurință figurile. Este meritul zonei vizuale a scoarţei 
cerebrale! Dacă n-ar exista o asemenea zonă, anima- 
lul ar putea deosebi doar lumina de întuneric. Scoarța 
permite însă o analiză mai fină. Învăţarea este posi- 
bilă, deoarece creierul memorează şi analizează orice 
experienţă reuşită sau nereușită. Este logic să se pre- 
supună că memoria se păstrează tot acolo unde are 
loc interpretarea în scoarță a celor văzute. Dacă este 
așa, atunci în experienţele cu „învăţarea“ unui singur 
ochi, după tăierea chiasmei, întreaga informație optică 
ar trebui să ajungă numai într-o singură emisferă (să 
zicem, dacă este „învăţat“ ochiul stîng, atunci tre- 
buie să ajungă în emisfera stîngă). Atunci, cu ajutorul 

ochiului „neînvăţat“, animalul nu va putea rezolva 
problema. 

Totuşi Jessie, dacă vă amintiţi, a făcut faţă cu suc- 
ces acestei probleme chiar după tăierea chiasmei. În- 
seamnă că în creierul ei urmele provenite dela ochiul 
„învăţat“ s-au transmis într-un fel celui „neînvăţat”. 

Un asemenea „punct de tranzit“ ar fi trunchiul ce- 
rebral (care primeşte informaţii de la ambele emi- 
sfere) sau scoarța însăși, căci ambele ei emisfere sînt 
legate printr-un cablu puternic, corpul calos. El are 
300 000 000 de fibre nervoase. Este pe deplin posibil 
ca o parte dintre ele să servească drept conductori 
prin care aleargă comunicările de la emisfera „neîn- 
văţată“ către „depozitul“ memoriei și înapoi. 

Pentru a se lămuri dacă lucrurile se prezintă astfel, 
Jessie a fost supusă încă unui experiment neplăcut: 
i s-a secţionat corpul calos. Acum comportamentul 
pisicii s-a schimbat radical, de parcă ar fi fost înlo- 
cuită cu alta. Ea deosebea figurile cu un singur ochi 
la fel de repede şi de bine ca mai înainte. Dar, cînd 
ochiul „învăţat“ era legat, se comporta de parcă ar 
fi fost pusă prima dată în fața acestei probleme. Nu 
avea loc nici un fel de transmitere a deprinderii de la 
un ochi la celălalt. 

De aici reiese că memoria se păstrează în scoarță, 
și anume în acea jumătate a creierului unde ajunge 
pentru prima oară informaţia. Simultan, în emisfera 
opusă, fibrele corpului calos imprimă o „copie“ a ur- 
mei. Copierea are loc în momentul învăţării. Așa că 
într-un creier neoperat există întotdeauna un set du- 
blu de urme identice. 

Iată la ce concluzii au ajuns oamenii de știință în 
urma unei asemenea experienţe și a altor experienţe 
complexe (fireşte că n-au fost ajutaţi numai de Jessie). 

Dar curînd după aceea s-au infirmat pe ei înșiși. De 
acum înainte, în numele științei, o maimuţă a fost su- 
pusă chinurilor. I s-a despicat şi ei creierul, secţio- 
nîndu-se corpul calos, iar apoi experimentatorii au 
început s-o dreseze. Numai că sarcina a fost mai com- 
plicată. La început au învăţat-o să deosebească între 
ele cercul și crucea. Apoi, cînd i se arăta crucea, ea 
trebuia să tragă de o pirghie aspră la pipăit, iar vă- 
zînd cercul să tragă de una netedă. Toată complexi- 
tatea problemei consta în următoarele: experimentato- 
rii au făcut în așa fel încît maimuța putea trage de 
pîrghie numai cu mîna condusă de emisfera care nu 
primise informaţia optică respectivă, 

Figurile erau „identificate“ de către o emisferă, iar 
piîrghiile de către cealaltă. Legătura directă dintre ele 
era distrusă, depozitul urmelor vizuale nu comunica 
cu depozitul „tactil“ (prin corpul calos al scoarţei). 
Şi, totuşi, animalul reușea să rezolve problema, tră- 
gînd de fiecare dată de pirghia necesară. Rolul coor- 
donatorului memoriei îl îndeplinea, probabil, trunchiul 
cerebral. 

Așadar, se pare că nu există un centru special al 
memoriei. Cel puţin pînă în prezent el nu a fost des- 
coperit. Se presupune că urmele evenimentelor trecute 
se păstrează în diferitele sectoare ale creierului: cele 
mai smple în trunchiul cerebral, iar cele mai complexe 
în scoarță. Este pe deplin posibil ca impresiile vizuale 
să fie înregistrate de către centrii optici din scoarță, 
cele sonore de către zonele auditive și aşa mai de- 
parte. 

Se pare că în creier există și anumite mecanisme 
care asigură sincronizarea în timp a amintirilor vi- 
zuale, auditive și altele. 

Cîţi biţi sînt în creier? 


Descoperirea fenomenului lui Penfield și cazurile de 
memorie excepțională! cunoscute în ştiinţă demon- 
strează pe deplin faptul că toate impresiile pe care le 
primim se păstrează în întregime în memoria noastră 
(deși conştiinţa are a face de obicei numai cu o mică 
parte a acestora). 

Care este însă capacitatea de informare a mecanis- 
mului de memorare al creierului? 

Şi, întrucît acum ne va fi necesară terminologia teo- 
riei informaţiei, va trebui să facem o incursiune spre 
noţiunile ei cele mai elementare. 

În ultimii ani, activitatea creierului este tot mai 
des comparată cu funcţionarea mașinilor electronice 
de calcul. Desigur, aţi auzit destule vorbindu-se des- 
pre aceste mașini. Ele joacă dame, rezolvă probleme 
complicate de șah, precum și alte probleme logice. 
Pentru a rezolva o problemă, trebuie, după cum se 
ştie, să se clarifice coordonatele ei. De aceea, înainte 
de a introduce în mașină coordonatele, ele se codifică, 
adică se transpun într-o formă convenţională, care 
poate fi „înţeleasă“ de către maşină. 

Se folosește deci codul. Cel mai des se apelează 
la codul binar, adică, pentru rezolvarea, de exemplu, 
unei probleme de logică, mașina are două posibilităţi 
de răspuns: „corect-incorect“ sau „da-nu“.. 

Mașina electronică de calcul, în varianta ideală, 
constă dintr-un număr uriaş de comutatoare cu două 


1 Se cunoaște un caz cînd un zidar de 60 de ani a descris 
(în stare de hipnoză) toate asperitățile cărămizilor din care a 
construit cîndva, în tinereţe, un zid. Descrierea a fost verificată 
şi s-a dovedit corespunzătoare realităţii. 

Celula în faţa căreia trebuie să ne scoatem pălăria. 
Ea a realizat prima diviziune a muncii în lume. 
Toate celulele spongierilor seamănă cu amibele, 
numai celulele cu guleraș (coanocitele) 

şi-au schimbat înfățișarea şi au făcut rost de un bici 
pentru a mîna mai bine apa în spongier. 


Pelromyzon marinus. 


Gura lui 
rotundă, 

lipsită de dinți. 
Probabil 

că lot aşa arălau 
agnalele 

- primitive. 


n ———— 


O mică colecţie 

de oua ciudale: 
qindac 

de bucalarie (a), 
Phasmodea (b). 
RBatoidee (c), 
ilulure (d). 


Meduzele nu se nasc din ouă, 
înmuguresc pe polipi. 

Polipii însă se dezvoltă 

din ouăle aruncate în apă 

de meduze. 

Alternind, ca fluturele şi omida 

și unii şi alţii asigură 

perpetuarea neamului celenteratelor. 


Rudele noastre 
de sînge. 


Iată otrăvurile vii, virusurile: 


virusul poliomielitei. 


Celulele tulpinzi de porumb 
(mărite de 180 ori). 


primul pas în lume: 
diviziunea oului fecundat. 


Începutul tuturor acțiunilor omului, 
După 10 ore — al doilea pas, a doua diviziune. 


Patru luni! Lungimea 10 cm, greutatea 50 g. 

Un «voal» transparent prin care omul privește spre noi. 
Membrana internă a sacului embrionar. 

Ea conţine lichidul perivitelin, 

iar omuleţui plutește în acest lichid 

legat doar prin cordonul ombilical, 

ca un cosmonaut în Cosmos. 


la 5 luni omul ştie să-și sugă degetul. 


| 

! 
Înainte de startul în lume: 
s-a întors cu capul în jos. 


Fraţii slamezi Cian și In. 


este atît de mare, 
încît dacă le-am aşeza în șir 


la om numărul lor 
em ajunge pînă la Lună! 


Eritrocite de broască (jos) 
și de om (mărite de 2 000 ori). 


Pliurile intestinului subţire 
în ale cărui vilozităţi 
are loc a treia digestie. 


O dramă veche 
de cînd lumea: 
păianjenul și musca. 


Păianjenul-cu-arcan 
ocupînd 
poziţia de luptă. 


Scytodes şi musca legată 
de aripi şi de picioare 
cu saliva lui cleioasă. 


Balaurul din apele 
de mare adincime: 
peştele-cu-undiţă. 


„ Pfui! Ce scirbos! 

Broasca a scuipat 

giîndacul bombardier. 
Interludiu tragicomic 

cu următoarea morală: 

nu tot ce zboară se mănîncă! 


Soldaţii termilelor cu cioc, 

prin lirul glandelor lor, 

care produc o secreție lipicioasă, 
îl încleiază pentru totdeauna 

pe musafirul nepoftit 

de peretele casei lor. 


Tainele de palat 
ale stupului: 
regina-mamă 

și pompoasa ei suilă 
setoase 
de hormoni! 


Intestinul colectiv în acțiune: 
albina de sus, scoţindu-și limba, 
primește ștafeta alimentară 

de la cea de jos. 


Fotodocumentar al procesului 
| de ingerare a hranei 
de către amibă 


(mărit de 200 ori). 


De spaimă, 
șerpii s-au mîncat 
unul pe altul. 


Luptă din domeniul micropăsărilor: 
păianjenul mîncător-de-păsări 
(Avicularia avicularia) 

aiacînd un colibri, 


Un animal care nu bea niciodată! 
Faimosul șobolan săritor 
(Dipus) 


Euifausiidele — 

niște minuscule crusiacee. 
Ochii lor sint plini 

cu vitamina A. 


poziţii, unite între ele într-o anumită ordine. Iar sche- 
ma după care sînt unite determină tipul de probleme 
care-i stă în putinţă să le rezolve. Comutatorul cu 
două poziţii, după cum reiese și din denumire, func- 
ționează numai în două direcţii. Sau, funcţionînd în- 
tr-un anumit mod, permite trecerea impulsului electric 
către următorul comutator (ceea ce echivalează cu 
rezolvarea „corect“, „da“) sau nu permite dacă aceas- 
la nu-i „convine“ („incorect“, „nu“). Astfel, impulsul 
care n-a primit viza de intrare aleargă la alt comu- 
tator și își caută în labirintul schemelor calea cea 
bună. 

De fapt mașina fragmentează orice problemă logică 
complexă într-o mulţime de acţiuni elementare, pentru 
rezolvarea cărora un răspuns univoc „da“ sau „nu“ 
este suficient pentru a continua căutarea soluției în 
direcția necesară. De fapt și noi procedăm la fel cînd 
rezolvăm o problemă matematică complexă. 

Se presupune că pe un principiu similar se bazează 
și activitatea creierului, iar rolul comutatoarelor cu 
două poziţii este jucat în creier de către neuroni, Ei 
permit trecerea numai a semnalelor pentru care sînt 
acordaţi, în timp ce alte semnale — fie că sînt „blo- 
cate”, fie că sînt trimise pe căi ocolite — formează 
noi înlănţuiri logice. 

În fiecare secundă, creierul nostru primește un vo- 
lum colosal de informaţie asupra evenimentelor ce se 
petrec în interiorul și în afara organismului. Toată 
cantitatea de informaţii de orice fel ar fi — fie că 
ceste vorba despre o durere în stomac sau o știre de- 
spre lansarea unei rachete spre Lună — se transmite 
creierului sub aceeași formă, și anume sub formă de 
impulsuri electrice. 

Am văzut cum este codificat fluxul de informaţie. 

Vă amintiţi: „puterea“ și durata fiecărui impuls sînt 
identice, dar frecvenţa cu care trec prin nerv și nu- 
mărul lor într-o „salvă“ sînt diferite. În fiecare se- 
cundă nervul transmite sau nu transmite impulsul, 
adică, de fapt, funcţionează pe baza unui cod binar: 
„cu impuls — fără impuls“. Un astfel de cod dă posi- 
bilitatea introducerii în creier a unei cantităţi exor- 
bitante de informaţie cît se poate de eterogenă. 

Volumul de informaţie pe care o poate „prelucra“ 
o mașină de calcul, sau, după cum spun ciberneticie- 
nii, capacitatea ei de informaţie, se exprimă în biţi. Un 
bit este egal cu numărul de unităţi binare, sau comu- 
tatoare, cu două poziţii (de tipul „da-nu“) într-o se- 
cundă. 

Astfel, dacă o fibră nervoasă este capabilă să trans- 
mită 100 de impulsuri pe secundă înseamnă că într-o 
secundă ea transmite 100 de unităţi binare de infor- 
maţie (100 de impulsuri și 100 de pauze). Utilizînd ter- 
minologia ciberneticienilor, am putea spune că fibra 
nervoasă este capabilă să transmită 100 de biţi de in- 
formaţie pe secundă, sau, cu alte cuvinte, capacitatea 
sa de informare este egală cu 100 de biţi. 

Acum ne putem întoarce la problema ridicată cu 
cîteva pagini mai înainte. Dacă creierul nostru reţine 
în întregime impresiile, care este capacitatea de in- 
formare a mecanismului său de memorare? 

John von Neuman, în lucrarea Mașina de calcul şi 
creierul, scrie că această capacitate trebuie să fie 
egală cu 280 000 000 000 000 000 000 biţi de informații, 
două sute optzeci de chintilioanel Pentru înregistrarea 
unui bit este necesar un comutator cu două poziţii. 
Rolul comutatoarelor în creier îl joacă neuronii. Pre- 
supunînd că 10 miliarde de neuroni participă la păs- 
trarea memoriei, fiecărui neuron îi revine un volum 

de informație echivalent aproximativ cu o cifră de 
O de miliarde de biţil 

După părerea lui Wooldridge, totuși, cifrele sînt 
loarte exagerate. El consideră că probabil mult mai 
puţin din tot ce s-a petrecut cu noi se imprimă în 
CTeICr. 

Cu toate că pacienţii lui Penfield se vedeau foarte 
“lar și real în trecut, este îndoielnic că scenele res- 
pective erau reproduse în creierul lor cu o exactitate 
lotografică. 

Penfield însuşi scria despre aceşti bolnavi: „Aici 
lipsesc senzațiile pe care el nu le înregistrase, con- 
versaţiile la care nu fusese atent“. 

„Probabil că în memorie — spunea Wooldridge — 
sc înregistrează doar o mică parte din întîmplările pe 
care le trăim, şi chiar din cele pe care într-adevăr 
lce reținem în memorie noi extragem și fixăm doar o 
parte infimă a datelor senzoriale primare”. 

Iată și dovezile indirecte ale exactităţii acestui 
punct de vedere. 

Un test obișnuit de atenţie: vi se arată un număr 
de circa douăzeci de obiecte care apoi sînt îndepăr- 
tate și vi se cere să numiţi tot ce aţi văzut. Un om 
cu un spirit de observaţie mijlociu poate memora la 
prima vedere și descrie cel mult 5—10 obiecte. 

Oamenii de știință care au de-a face cu mașinile de 
calcul numesc astfel de obiecte, obiecte de informaţie. 
fiecare asemenea obiect cuprinde aproximativ 15 
biţi de informaţie. Așadar, informaţia totală pe care 
o poate percepe simultan un om este de 75—150 de biţi. 

Experienţe psihologice analoge au arătat ca întrea- 
ga cantitate de informaţie pe care o poate recepționa 
creierul în mod conștient, păstrînd-o un timp oarecare 

în memorie, este egală în condiţii optime cu 25 de 
biți pe secundă. 

Efectuînd mai departe calcule asupra activităţii de 
înregistrare a creierului pornind de la mărimea reală, 
vom constata că în mod normal capacitatea memoriei 
trebuie să fie egală cu 50 de miliarde de biţi, ceea ce 
corespunde unui număr de 5 biţi sau 5 comutatoare 
cu două poziţii la fiecare neuron. 

Aceasta în loc de 30 de miliarde la von Neuman! 


Unde sălășluiește memoria noastră? 


Acum să vorbim despre mecanismele formării memo- 
riei însăși, 

Unii oameni de ştiinţă consideră că „vinovate“ sînt 
anumite modificări fizico-chimice care se petrec în 
corpul neuronilor. Alţii (majoritatea) afirmă că rolul 
principal îl joacă sinapsele. Amintesc aici că sinapsa 
este „borna“ de intrare a neuronului, și anume locul 
unirii lui cu prelungirile (axonii) altor celule nervoa- 
se. Pe corpul neuronului și pe dendritele sale există 
cîteodată pînă la 1000 de sinapse! 

Dacă memoria este păstrată de sinapse, atunci se 
înțelege cum reușește creierul să înregistreze un vo- 
lum imens de informaţie. Chiar și calculele cele mai 
reduse ne conving că neuronii singuri nu sînt în 
stare de aşa ceva. 

Și mai mult se măresc posibilităţile mecanismului 
de înregistrare al creierului dacă acceptăm punctul 
de vedere al profesorului Adey de la Universitatea 
din Los Angeles. El consideră că la formarea memoriei 
participă și glia — materia cu care sînt umplute în 

«rcier toate spaţiile dintre neuroni. Celulele gliale, 
„inemorind“, se pare că își modifică însușirile elec- 
trice, în special rezistenţa. 

Recent au apărut o serie de lucrări care demon- 
“tieaza că la formarea şi la păstrarea urmelor memo- 
nci participă ARN, acidul ribonucleic. 

la niște viermi platelminţi, planariile, au fost ela- 
borate reflexe condiţionate simple. Viermii respectivi 
au fost supuși „învăţării“. S-a constatat că, după 
„invăţare“, în celulele nervoase ale viermilor a cres- 
cut cantitatea de ARN. Apoi viermii „învăţaţi“ au 
lost daţi spre hrană unor viermi „neiînvăţaţi“. Şi de- 
odată la viermii „neînvăţaţi“, fără nici o învăţare, 
au apărut „deprinderile“ amicilor mîncaţi. 

Cercetătorii nu s-au purtat mai frumos nici cu alte 
planarii învăţate. Fiecare dintre ele a fost tăiată în 
citeva bucăţi. Ce-i drept, pentru viermi nu este un 
lucru prea înspăimîntător, căci peste cîtva timp din 
fiecare fragment se reface cite un vierme nou. După 
cum spun oamenii de știință, fragmentele regenerează. 
Așadar, fragmentele regenerate de planarii continuau 
să păstreze toate „obiceiurile“ indivizilor iniţiali din 
care au provenit fragmentele. 

Faptul că, într-adevăr, ARN era implicat în menţi- 
necrea reflexelor a fost demonstrat prin experienţe. 
Jumătăţile în curs de regenerare ale planariilor „în- 


văţate“ au fost cultivate pe un mediu conținînd ribo-: 


nuclează. Ribonucleaza este o enzimă care distruge 
ARN. Nu este greu de sesizat faptul că dacă învăța- 
rea este legată de ARN, atunci planariile și jumătă- 
tile acestora vor „uita“ tot ce au învăţat de îndată 
ce ARN va fi distrus. Așa s-a și întîmplat. Ribonu- 
“leaza a distrus acidul ribonucleic din celulele ner- 

voase ale planariilor și ele și-au pierdut toate „de: 
prinderile“ dobîndite. 

În linii generale, participarea ARN la păstrarea me- 
moriei este reprezentată în felul următor: sub influen- 
ţa unei anumite excitaţii, în protoplasma neuronului 
se modifică „arhitectonica“ moleculei de ARN. Ea de- 
vine, ca să zicem așa, „specializată“. 

În concordanţă cu legile genetice, ARN-ul specia- 
lizat cu rol de matriţă va ștanţa proteine sintetizante 
ale ARN de aceeași specializare. Cel din urmă, dic- 
tind asamblarea proteinei după un plan propriu, va 
determina o îmbinare specifică, aparte, a aminoacizi- 
lor. Noua proteină va fi deosebit de sensibilă la exci- 
tantul care „a provocat“ iniţial formarea sa. Și de în- 
dată ce-l va „simţi“ va obliga celula nervoasă ,„să- 
și amintească“ reacţia față de excitantul care a modi- 
ficat cîndva arhitectonica ARN care a dat naştere la 
noua proteină. Aşa se formează în creier reflexele 
condiţionate, reacţia-standard faţă de semnalele spe- 
cifice. Sînt primii pași ai memoriei. 

Ipoteza a fost propusă pentru prima oară cu cîţiva 
ani în urmă de omul de știință american Hyde. 

Printre altele, cercetările lui au confirmat totodată 
şi punctul de vedere al profesorului Adey cu privire 
la rolul gliei în formarea memoriei. 

Hyde a studiat conţinutul în ARN din neuronii apa- 
ratului vestibular al iepurelui de casă înainte și după 
excitare (aparatul vestibular se excită cu ajutorul unei 
mişcări de rotaţie), constatînd că, după excitare, în 
neuroni se găsește mult mai mult ARN decît înainte 
de aceasta. În schimb, în celulele gliale înconjurătoa- 
re, cantitatea de ARN este diminuată, de parcă glia, 
ca un acumulator, ar „alimenta“ neuronii. În prezent, 

mulţi oameni de ştiinţă sînt de acord cu ipoteza că 
celulele gliale constituie resurse de energie și de sub- 
stanţe biochimice pentru neuroni. 


Reședința funcţiunilor psihice 


Sa continuăm să ne familiarizăm cu microraioanele 
scoarţei. Călătoria noastră pe scoarță n-a fost nici 
sistematică, nici făcută după un plan. Totuși amplasa- 
rea principalelor sale „instituţii“ acum parcă ne este 
clară. Ceafa este sectorul văzului; creștetul — al miş- 
cării și al sensibilităţii cutanate; lobul temporal — ce 
nu cuprinde? — auzul, mirosul, gustul, aici se află cea 
mai importantă din zonele vorbirii (în tîmpla stîngă), 
și probabil depozitul memoriei. 

. Lobul frontal... Nu știm încă nimic despre el. 

... La Muzeul Universităţii Harvard se păstrează 
de peste 100 ani două exponate bizare: un craniu cu 
o gaură în creștet și o rangă de fier. Ambele au apar- 
ținut cîndva lui Phineas Gage, maistru la calea ferată. 

Într-o dimineaţă de septembrie a anului 1848, ranga 
menţionată, ca urmare, după cum s-ar spune în ter- 
meni actuali, a nerespectării regulilor de protecţie a 
muncii a străpuns creierul lui Gage. Totuși craniul 
lui n-a ajuns imediat în posesiunea Universităţii. Căci 
Phincas Gage a rămas în viaţă. Și a mai trăit după 
aceea doisprezece ani. Uimitor nu este atît faptul că 
maistrul n-a murit (la urma urmelor este vorba de 
întîmplare și de rezistenţa organismului), ci faptul că 
vătămarea ambilor lobi frontali n-a avut repercusiuni 
asupra sănătăţii lui. 

Inima îi funcţiona normal. Tensiunea n-a suferit 

modificări. El n-a început să vadă sau să audă mai 
prost, nu și-a pierdut memoria și, la fel ca mai 
înainte, se dovedea a fi priceput în munca sa. Totuși, 
direcţiunea companiei de căi ferate l-a concediat cu- 
rînd după aceea. Nu se mai putea lucra cu el, deve- 
nise insuportabil. Om liniștit și cu bun-simţ mai 
înainte; era acum încăpăţinat, grosolan și nestăpinit. 
De altfel nici Gage însuși nu prea mai înclina să ră- 
mînă în serviciu din cauza lenei și a apatiei care-l 
cuprinseseră brusc. 

Cazul excepţional al lui Phineas Gage a devenit 
pentru multă vreme obiect de discuţii și de dezbateri 
al oamenilor de știință. 

Timp de secole s-a considerat că lobii frontali sînt 
substratul formelor superioare ale intelectului și iată 
că... vătămarea lor nu s-a repercutat cîtuși de puţin 
asupra capacităţilor intelectuale. 

De aceea în ultimul secol cercetătorii au început să 
acorde o deosebită atenţie cazurilor de lezare a lobi- 
lor frontali. S-a constatat că modificările psihicului 
la toţi pacienţii erau aproximativ aceleași. Omul de- 
venea lipsit de voinţă, indiferent faţă de ceilalţi, lipsit 
de tact, nestăpînit în emoţiile sale. Dispărea atit spi- 
ritul de iniţiativă, cît și capacităţile organizatorice. 
După cum arată Wooldridge, „lezarea lobilor frontali 
tulbură de obicei capacitatea de a lega emoţiile cu 
intelectul în așa fel, înclt să se creeze motivele nor- 
male care incită și care rețin“. Așadar, principala 
funcţiune a lobilor frontali este aceea de a servi ca 
intermediar între năzuinţele noastre emoţionale şi 
activitatea intelectuală. 

Dar, dacă numai în aceasta constă „chemarea“ lor, 
este absolut de neînțeles de ce natura, care de obicei 
împarte totul cu atita economie, a repartizat frunţii 

atît de multă materie cerebrală. Căci lobilor frontali 
le revine aproape o jumătate din scoarță. Poate că 
totuşi ei mai servesc omului la ceva? 

Experiențe pe cimpanzei au arătat că după extir- 
parca lobilor frontali animalul rezolva mult mai prost 
problemele care cer executarea unor acţiuni ce im- 
plică o înlănţuire logică. De altfel și la bolnavii la 
care această parte a creierului este lezată s-a consta- 
tat dispariţia capacităţii „de a reţine în minte simul- 
tan cîteva noţiuni diferite”. 

De aceea, cercetătorii consideră că lobii frontali 
sînt răspunzători de activitatea intelectuală cu carac- 
ter complex, deosebit, de exemplu de gîndirea ab- 
stractă. Se crede, de asemenea, că în cazul unci 
suprasolicitări a părţilor „care gîndesc“ din creier, 
zona frontală a scoarţei intervine deîndată ca o re- 
zervă în rezolvarea problemelor respective. 

Structura scoarţei și distribuţia obligaţiilor ce re- 
vin diferitelor ei sectoare sînt mai mult sau mai puţin 
clare, dar legăturile și interacţiunile intime dintre ce- 
lulele ei, mecanismele acumulării, păstrării și pre- 
lucrării informaţiei în scoarță constituie deocamdată 
o taină ferecată cu șapte lacăte. Oamenii de ştiinţă 
încearcă s-o dezlege, cercetînd proprietăţile electrice 
ale creierului. 


Ritmurile-alfa 


Toate au început acum 40 de ani, cînd psihiatrul ger- 
man Hans Berger a publicatniște desene ciudate. Li- 
niile ondulate din aceste figuri, afirma Berger, consti- 
tuie înregistrarea grafică a activităţii encefalului. Nu 

i s-a dat însă crezare și a fost chiar ridiculizat. Era 
greu de imaginat că se poate afla ceva despre funcţio- 
narea unui organ enigmatic prin simpla conectare 
a unor aparate de măsurat. Mijloacele tehnice și entu- 
ziasmul lui Berger lăsau de dorit și „undele creieru- 
lui“ au fost date uitării. 

După 25 de ani, din modestele experienţe ale lui 
Berger a luat naștere electroencefalografia. 

„Undele creierului“, descoperite de el, sînt cunos- 
cute acum sub denumirea de ritmuri-alfa. În afara lor 
mai există unde beta, gama și teta. Totuși, chiar și 
acum oamenii de știință sînt tot atît de departe de 
înțelegerea esenței biologice a acestor unde ca și 
acum 40 de ani. 

Ciberneticienii presupun că undele electrice sînt 
comunicări cifrate, trimise de creier. Trebuie găsită 
doar cheia cifrului. De altfel în clinică el poate fi 
utilizat și fără cheie. Modificarea caracterului EEG, 
adică al electroencefalogramei, este un semn de alar- 
mă. Înseamnă că s-a produs o tulburare în activitatea 
unei părți a creierului. Electroencefalograma arată cu 
exactitate care este acea parte. 

Dar oamenii de știință care, înarmîndu-se cu EEG, 
vor să pătrundă în esenţa proceselor psihice tot mai 
caută secretul cifrului. Cel mai mare interes pentru 
psihiatri îl prezintă undele alfa; s-a constatat că osci- 
laţiile ei sînt strîns legate de activitatea creierului. 

Ce se știe despre ele? 

Frecvența lor este de 8—13 Hz, iar amplitudinea de 
30 de milivolţi. Înregistrarea ritmurilor alfa ale unui 
om este tot atît de deosebită de a altuia, ca și auto- 
grafele lor. Amplitudinea undelor alfa în diferitele 
părţi ale creierului este diferită. Întotdeauna este mai 
mare în lobul occipital (acolo se află „ambasada“ ner- 

vilor optici). Ele sînt clare și ritmice cînd omul doar- 
me sau pur și simplu închide ochii, nu-l frămîntă ni- 
mic şi nu se gîndeşte la nimic. Este suficient însă să 
se aprindă lumina sau să se treacă la rezolvarea unei 
probleme sau la învăţarea unor versuri, că ritmurile- 
alfa încep să se stingă. Este clar că există o anumită 
legătură între ele și procesele de gîndire, de cunoaș- 
tere. Dar în ce fel? 

lată una dintre ipoteze. 

Se presupune că undele-alfa reflectă proprietăţile 
electrice ale dendritelor, care constituie masa princi- 
pală a substanţei cenușii din creier. Potenţialele elec- 
trice dendritice sînt de obicei prea mici pentru a pro- 
voca activitatea neuronilor. Totuși, cînd ele se in- 
tensifică, se excită și neuronul: el recepționează mai 
repede și transmite mai departe ștafeta impulsurilor 
specifice care stau la baza gîndirii. Prin toţi neuronii 
parcă ar trece o undă de sensibilitate crescută, iar 
creierul, fiind mobilizat, primește, păstrează şi pre- 
lucrează informaţia. 

Walter Gray a fost primul care a văzut cum alear- 
gă ritmurile alfa pe scoarță. L-a ajutat Topsy... cel 
cu 22 de ochi. 

22 de tuburi catodice au fost unite cu electrozi. 
Fiecare electrod a fost conectat la creier. Electrozii 
primesc de la creier semnale electrice. Amplificato- 
rul le amplifică, iar tuburile catodice le transformă 
în impulsuri luminoase, a căror intensitate este în 
funcţie de activitatea sectorului corespunzător din 
creier. Toate cele 22 de tuburi sînt așezate în spa- 
tele unui ecran. Pe ecran sînt trasate contururile creie- 
rului. Tuburile sînt astfel amplasate, încît semnalele 
de la porțiunile de creier la care sînt conectate să 
poată fi proiectate pe locul corespunzător din dese- 

nul de pe ecran. Avem de-a face cu toposcopul lui 
Walter Gray. Nume de alintare: Topsy. Este vorba 
deci de un aparat pentru cercetarea topografiei acti- 
vităţii creierului. 

La majoritatea oamenilor, undele alfa apar în lobii 
temporali şi frontali și se răspîndesc mai departe pe 
întreaga scoarță. Sectoarele învecinate reacţionează 
la excitație într-o anumită succesiune, de parcă le-ar 
conecta pe rînd vreun dispozitiv de desfășurare. În- 
tr-adevăr, creierul nu manifestă o atitudine formală 
faţă de îndeplinirea obligaţiilor sale; undeva, în 
profunzimile lui, funcţionează permanent un centru 
de triere a tuturor semnalelor care merg spre scoarță. 

Dacă o anumită circumvoluţiune a creierului pri- 
mește o nouă excitație, undele alfa o comunică între- 
gului creier. Dar cînd excitația se repetă la intervale 
regulate, creierul încetează „să mai fie atent“ la ele; 
ritmurile alfa se sting pînă în momentul cînd în 
fluxul de informaţie își face loc vreun semnal în- 
tr-adevăr serios şi important. 

Paralel cu laboratorul lui Walter Gray, aceleași 
probleme le cercetează colaboratorii lui Mihail Ni- 
kolaevici Livanov de la Institutul de activitate ner- 
voasă superioară al Academiei de Științe a U.R.S.S. 

Și aici există un aparat — rod al eforturilor oa- 
menilor de știință. El are 50 de ochi (iar de curînd a 
apărut și unul cu 100 de ochi). Toposcopul lui Liva- 
nov şi Ananiev permite să se studieze simultan acti- 
vitatea întregului creier; în ansamblu și nu numai 
a părţilor lui. 

Cu aceasta vom încheia discuţia despre scoarță. 
Însă trunchiul cerebral, pe care un timp l-am dat 
uitării, ascunde în el lucruri nu mai puţin intere- 
sante. 

leţeaua de triaj 


În fața lui Deuters, care a descris-o pentru prima 
data în secolul trecut, ea s-a prezentat la microscop 
sub forma unei reţele de neuroni dispuși în mod 
haotic, într-o împletitură deasă de fibre nervoase. 
Dcuters a denumit-o formațiunea reticulară. Ea se 
găseşte în trunchiul cerebral și se întinde de la mă- 
duva spinării pînă la talamus, o altă formaţiune 
foarte interesantă a trunchiului cerebral. 

Formaţiunea reticulară a avut ghinion. Ea a fost 
descoperită, descrisă amănunţit și, neacordîndu-i-se 
multă atenţie, a fost dată uitării. Acum vreo 20 de 
ani, neurofiziologul american Magoun și colegii săi 
de la Universitatea californiană au descoperit pe ne- 
așteptate că formațiunea reticulară a prins în plasă 
și a subordonat influenţei sale aproape întreaga acti- 
vitate a sistemului nervos central. 

„Aceste mecanisme nespecifice — scria Magoun 
— sînt distribuite aproape în întreaga regiune cen- 
rală a trunchiului cerebral și, asemenea spiţelor care 
pornesc de la osia roții către obada lui, influenţele 
funcţionale ale sistemului amplasat într-o poziţie 
centrală se pot răspindi în citeva direcţii: spre mă- 
duva spinării, spre mecanismele care realizează 
funcțiunile endocrine, spre structurile unde iau 
naștere emoţiile şi spre scoarța emisferelor cerebra- 
le, care deservește toate procesele senzitive-motorii 
şi intelectuale superioare“. Formaţiunea reticulară le 
influenţează în diferite moduri. Mai înainte de toate 
ea triază și reglează deplasarea impulsurilor ner- 
voase. 

Vă aduceţi aminte cînd am vorbit despre faptul că 
în creier există un „centru de triaj“ special. Din flu- 

xul de informaţie, el alege în fiecare moment doar 
semnalele cele mai importante pentru organism. 
Obligaţia de sortatori a fost atribuită de natură neu- 
ronilor formaţiunii reticulare și de aceea i-a făcut 
nespecifici; fiecare dintre acești neuroni se poate 
descurca cu orice semnal al oricărui organ. lar pen- 
tru ca nici unul dintre semnale să nu ocolească 
punctul de control, natura a făcut astfel încit în for- 
maţiunea reticulară să ajungă dublurile tuturor im- 
pulsurilor, indiferent de sectorul din creier către care 
ar fi adresate. Ele sînt aduse de ramificaţiile subţiri, 
colaterale, care pornesc de la traectul nervos princi- 
pal. Ramificaţii colaterale sînt trimise în formaţiu- 
nea reticulară de orice cablu nervos: fibrele senzi- 
tive care se îndreaptă de la măduva spinării la 
scoarță, cele motorii care merg în direcţie inversă, 
fasciculele nervoase care leagă cerebelul de scoarță 
şi toate celelalte. 

lar formațiunea reticulară, ca un agent de circu- 
laţie expeditiv la o răscruce de drumuri animată 
în orele de vîrf, permite trecerea mai rapidă a unor 
semnale, ba chiar le „îmboldește“, furnizîndu-le 
energie suplimentară, iar altora le dă cale liberă 
mai tîrziu. Pe altele chiar le reţine pentru un timp, 
pînă cînd vor deveni importante organismului. 

Neuronii formaţiunii reticulare sînt în permanenţă 
ocupați cu compararea, aprecierea și alegerea sem- 
nalelor menite să asigure organismului un comporta- 
ment care să corespundă cu precizie ambianţei crea- 
te. Un program de acţiune bine ales este adesea o 
problemă de viaţă sau de moarte! 

Să presupunem că străbătînd cu greu prin nişte 
hăţișuri tropicale, un om şi-a zgiriat faţa. Cu numai 

o jumătate de secundă în urmă comunicarea despre 
rană ar fi fost cea mai importantă în cadrul fluxului 
de informaţie care se îndreaptă spre creierul lui. 
Dar în această jumătate de secundă, omul a văzut 
deodată că vergeaua pe care a vrut s-o apuce este un 
sarpe veninos. 

Pentru formațiunea reticulară, semnalul referitor 
la șarpe are același efect ca şi sirena mașinilor „Sal- 
vării“ pentru un agent de circulaţie. Imediat ea 
opreşte toate celelalte comunicări. Iar comunicarea 
prezenţei şarpelui o expediază prin fir direct scoar- 
tei, intensificînd-o cu o doză de energie suplimen- 
tară, pentru a atrage atenţia imediat. La fel și reac- 
tia de răspuns va fi transmisă de urgenţă, fără a-și 
aștepta rîndul. Omul, mai înainte chiar de a-și da 
seama ce se petrece, va trage automat mîna înapoi, 
se va da la o parte, va scoate cuțitul. Şi numai atunci 
cînd bucăţile „lianei“ veninoase se vor zbate con- 
vulsiv la picioarele lui, el va simţi durerea din obra- 
zul sfișiat. 

Fără formațiunea reticulară, semnalul pericolului 
ar fi trebuit să rătăcească mult timp de la un neuron 
la altul, împreună cu alte comunicări; și să-și aştepte 
rîndul la intrarea în scoarță. 

Formaţiunea reticulară mai are încă o însușire im- 
portantă. Ea aprovizionează cu energie suplimentară 
toate sectoarele creierului. Fluxul continuu de impul- 
suri, care vine din toate părţile, menţine formațiunea 
reticulară într-o permanentă încordare. Ea este tot 
timpul în stare de excitație și contaminează cu 
această stare toate sectoarele scoarței. Tonusul, 
ritmul activităţii scoarţei, este în funcţie de forma- 

ţiunea reticulară. De fapt „sistemul activator reticu- 
lar“! a luat chiar și conștiința sub controlul său! 
Iată prin ce experienţe s-a demonstrat. 

Neurofiziologii au observat de mult că activitatea 
electrică a creierului în stare de somn și în stare de 
veghe nu este identică. În encefalograma unei pisici 
care doarme, de pildă, undele sînt mari, lente. Ime- 
diat ce se trezește însă, ele devin mici și dese. Mo- 
dificarea din „scrisul“ encefalogramei în momentul 
trezirii este denumită de fiziologi reacţia de activare. 

Pisica poate fi trezită în diferite moduri. Se poate 
îndrepta o lumină aprinsă spre ochii ei, se poate pro- 
duce un zgomot în apropierea urechii, i se poate 
pune sub nas o bucăţică de pește. Indiferent de mo- 
dul de trezire, în electroencefalograma animalului 
care se trezește, vor apărea undele caracteristice tre- 
zirii, indiferent de organul de simț de la care a ve- 
nit informaţia la creier. 

Dar iată ceea ce este deosebit de interesant: reac- 
ţia de activare poate apărea în oricare sector al scoar_ 
tei. Și nu este de loc obligatoriu să apară în sectorul 
unde se găsește „ambasada“ nervilor care au adus 
informaţia. 

Aceasta i-a dus pe oamenii de știință la ideea că 
undeva în creier există un centru special ale cărui 
obligaţii constau în urmărirea tonusului scoarței, în 
conectarea și deconectarea lui la timp. Aici sosesc 
impulsuri de la diferiți excitanţi. Aici ele sînt co- 
piate, aduse într-o stare corespunzătoare și intensi- 
ficate la nevoie. Și tot de aici, ca să zicem așa, „pe 
bază de centralizare”, acţionează asupra scoarţei. 


1 Aşa mai numesc biologii formațiunea reticulară pentru a 
sublinia însușirea ei. 

Magoun și Moruzzi au dovedit în 1949 că centrul 
coste de fapt sistemul activator reticular. 

Cu ajutorul electrozilor introduși, ei excitau for- 
maţiunea reticulară a unei maimuțe adormite. Mai- 
muța se trezea, iar electroencefalograma își schimba 
simţitor „scrisul“. 

Altor maimuțe li se distrugea formațiunea reticu- 
lară și ele adormeau imediat. Nimic nu le mai putea 
trezi. Așa au și dormit pînă la sfîrşitul vieţii, fără 
să se intereseze de nimic, fără să mai reacționeze la 
nimic, în ciuda faptului că toate organele de simţ 
furnizau scoarței cu promptitudine informaţii cu pri- 
vire la tot ce se întîmpla în jur. 

Ce-i drept, nici scoarța nu rămîne datoare faţă de 
formațiunea reticulară și o influenţează la rîndul ei. 
Interacțiunea celor două sisteme ale creierului se 
realizează pe baza principiului legăturii inverse. Cînd 
se intensifică activitatea neuronilor formaţiunii reti- 
culare, scoarța se excită mai puternic. Imediat intră 
în acţiune un mecanism invers: scoarţa trimite sem- 
nale care scad tonusul formaţiunii reticulare. Așa se 
stabilesc condiţiile optime pentru funcţionarea ambe- 
lor sisteme. 

De altfel, oamenii, fără chiar s-o bănuiască, se 
folosesc de mult de serviciile formaţiunii reticulare: 
medicii, de pildă, cînd fac o operaţie sub anestezie 
generală; în acest caz este vorba de acţiunea unor 
substanțe care provoacă o insensibilitate generală 
asupra formaţiuniii reticulare. Ele inhibă activitatea 
neuronilor formaţiunii reticulare, care încetează să 
mai menţină tonusul scoarţei, o deconectează, și omul, 
pentru un timp, îşi pierde cunoștința și adoarme. 
Organele de simţ continuă să funcţioneze corect adu- 
cînd în creier comunicări privind durerea, clinchetul 

instrumentelor chirurgicale, lumina puternică din 
sala de operaţie, dar bolnavul nu reacționează la nici 
una dintre excitaţii. Este deconectat mecanismul prin- 
cipal, care „pune în funcţiune“ conștiința. 

Mulţi oameni de știință consideră în prezent că 
atenţia și puterea de concentrare depind de ase- 
menea de formațiunea reticulară. Recent s-a stabi- 
lit că aceasta, selecţionînd și intensificînd semnalele 
importante pentru organism în momentul respectiv, 
nu numai că nu permite trecerea semnalelor de im- 
portanță secundară, dar chiar slăbește și diminuează 
sensibilitatea scoarţei faţă de ea. 

Experimentatorii, folosind ca animal de experienţă 
pisica, au introdus un electrod în nucleul cohlear 
(este vorba de porţiunea trunchiului cerebral, unde 
are loc trierea și prelucrarea semnalelor sonore), în- 
registrîndu-i activitatea. Din timp în timp se produ- 
ceau pocnituri puternice deasupra urechii pisicii. Ime- 
diat nucleul cohlear „reacţiona“ la pocnitură: în curba 
activităţii apărea un virf. Dacă pocniturile se auzeau 
una după alta, intensificîndu-se mereu, virturile 
curbei apăreau de asemenea unul după altul. Și aveau 
o anvergură mărită. Dar iată că pisicii i s-a virit sub 
nas un borcan cu șoareci vii. Animalul şi-a concen- 
trat acum întreaga atenţie pentru a prinde măcar 
unul dintre ei. În ciuda pocniturilor care continuau, 
vîrfurile curbei au dispărut, căci un excitant nou, 
mai puternic, l-a inhibat pe cel precedent. 

Recent, stomatologii au început să se intereseze de 
această capacitate a formaţiunii reticulare. Lucrind 
la dantură ei pun pacientului o cască în legătură cu 
un magnetofon. Pe banda de magnetofon sînt înre- 
gistrate diferite melodii și zgomote. Muzica îl cal- 
mează pe bolnav, iar zgomotele (cel mai bun efect 

upra psihicului îl are zgomotul unei cascade) mas- 
hoază zumzetul bormașinii și, după cum afirmă unii 
pecilasti, „manifestindu-se în conștiință, chiar in- 
hibă direct senzaţia de durere“. Dacă, totuşi, durerea 
il deranjează pe pacient, î se pune o bandă pe care 
melodia de abia se aude din cauza zgomotelor. Bol- 
avul, fără să vrea, începe să asculte cu mai multă 
Mlenţie. Adică se produce efectul scontat de medic, 
care poate lucra liniștit, căci pacientul nu mai este 
alent la manevrele lui. 

Despre minunata reţea din trunchiul cerebral s-ar 
mai putea povesti încă multe lucruri interesante. 
Dar, după cum se spune, „nu se poate cuprinde ne- 
cuprinsul“, 


Și bucuria şi necazul sălășuiesc în hipotalamus 


Vă veţi convinge de acest adevăr cînd vă veţi fami- 
liariza cu hipotalamusul. 

De fapt, hipotalamusul — mică porţiune a trun- 
chiului cerebral — dirijează toate procesele de ma- 
ximă importanţă din viaţa organismului. În sfera in- 
fluenţei sale se află inima și vasele sanguine, toate 
organele digestiei, metabolismul, glandele endocrine, 
termoreglarea, adică controlul asupra temperaturii 
necesare corpului. Și nu este încă totul. În ultimul 
timp s-a stabilit că multe instincte şi emoţii ale ani- 
malelor sînt dirijate, de asemenea, de hipotalamus. 

Dar să le examinăm pe rînd. 

Hipotalamusul se află în partea superioară a trun- 
chiului cerebral, aproape în centrul creierului. Na- 
tura a avut grijă ca un asemenea organ, de impor- 

tanţă vitală, să fie bine protejat. El este apărat de 
vătămări nu numai de către craniu, ci și de întreaga 
masă a substanţei cerebrale, care înconjură hipo- 
talamusul din toate părțile. 

Ca să poată face mai ușor față numeroaselor sale 
obligaţii, natura i-a dat hipotalamusului un ajutor — 
hipofiza. Prin ea, hipotalamusul dirijează multe or- 
gane care-i sint subordonate. lată cum funcţionează 
acest mecanism. 

Hipotalamusul și hipofiza sînt legate printr-o reţea 
comună de vase de sînge și de fibre nervoase. De 
aceea hipotalamusul poate trimite ordine hipofizei pe 
două căi: sub formă de impulsuri nervoase și sub 
formă de substanţe speciale, fiziologic active. El le 
elimină în sînge, iar sîngele le transportă — prin 
așa-numitele produse de neurosecreţie — în hipo- 
fiză. În funcţie de ordinul primit, hipofiza fie că 
aruncă în sînge doze suplimentare ale vreunuia din 
hormonii săi sau, invers, inhibă secreția lor. Și ast- 
fel determină sau intensificarea, sau diminuarea acti- 
vităţii altor glande endocrine, căci tocmai asupra 
glandelor endocrine acţionează în special hormonii 
hipofizei. Se știe ce însemnătate au în viaţa orga- 
nismului diferiţii hormoni. Unii reglează tensiunea, 
alţii activitatea inimii, alţii metabolismul sau schim- 
bul energetic: în general, hormonii reglează totul. De 
ei depind chiar temperamentul și capacitatea de 
muncă a omului. 

Dar relaţiile dintre hipotalamus și hipofiză nu se 
limitează numai la atit. 

S-a dovedit că substanţele fiziologic active prin 
care hipotalamusul trimite ordine hipofizei ajungind 
la destinaţii, se transformă și ele în hormoni, aşa în- 
cît hipotalamusul joacă și un rol de furnizor al ma- 

terici prime hormonale. Totodată este și reședința ce- 
lor mai diferiţi „centri“. 

În hipotalamus se află, bunăoară, centrul termore- 
«lânii. Dacă fibrele senzitive îi vor aduce o comuni- 
care potrivit căreia organismul este ameninţat de su- 
praîncălzire, în mod automat sau, cum se spune, în 
mod reflex se declanșează programul de acţiune ne- 
cesar. Se dilată vasele sanguine, încep să funcţio- 
neze glandele sudoripare și organismul se debara- 
scază de excesul de căldură. Dar numai pînă în mo- 
mentul cînd începe să fie ameninţat de suprarăcire. 
Atunci spre hipotalamus zboară o nouă comunicare 
şi se declanșează un nou program, care are drept 
scop păstrarea căldurii în organism; înseamnă că și 
aici acţionează principiul legăturii inverse, care ne 
ceste deja cunoscut. 

În hipotalamus se găseşte și centrul poftei de mîn- 
care. Caprele, la care acest centru a fost excitat, au 
bătut toate recordurile lăcomiei. Ele mestecau în- 
continuu iarbă, cu toate că erau sătule pînă în git. 
Excitarea unor celule învecinate din același centru, 
dimpotrivă, le răpea animalelor totalmente apetitul. 
Ele nu luau nici o fărîmă în gură, cu toate că înainte 
de experienţă erau supuse timp de citeva zile unui 
regim de înfometare. 

Excitarea centrului setei (există și un asemenea 
centru în hipotalamus!) a silit o capră să bea din- 
tr-o dată 16 litri de apăl 

Unii oameni de știință consideră că nu în zadar 
natura a concentrat într-un singur punct dirijarea 
principalelor funcțiuni vitale ale organismului. Sen- 
zaţia de foame pe care o semnalizează animalului 
centrul apetitului poate fi înlăturată numai prin um- 
plerca stomacului. Dar pentru a o face, trebuie gă- 

sită hrana. Căutarea hranei la animalele răpitoare, de 
exemplu, necesită modificări precise și coordonate ale 
frecvenţei respirației, ritmului cardiac, tensiunii san- 
guine. Incontestabil că este mai uşor coordonarea lor 
dacă informaţia necesară va fi prelucrată de același 
loc. 

Asemenea idei au fost dezvoltate pentru prima dată 
de către fiziologul elveţian Hess, care în 1949 a pri- 
mit Premiul „Nobel“ în domeniul medicinii şi al 
fiziologiei pentru cercetări originale asupra creierului 
(Hess a fost primul care a elaborat metoda implan- 
tării electrozilor și a obţinut multe date noi și inte- 
resante asupra activităţii talamusului și a hipotala- 
musului). 

Si întrucît vînătoarea este, firește, tot un fel de 
agresiune, Hess n-a rămas de loc surprins cînd a 
descoperit în hipotalamus şi centrul agresivităţii. 

De îndată ce se „atingea“ cu ajutorul curentului 
electric centrul „agresivităţii“, pisoiul cel blînd se 
transforma într-o fiară dezlănțuită. Această descope- 
rire neașteptată a întărit și mai mult convingerile lui 
Hess. 

Totuși, nu toţi oamenii de știință îi împărtășeau 
punctul de vedere. Unii psihologi și fiziologi nu vo- 
iau să creadă că excitarea hipotalamusului cu ajuto- 
rul curentului electric poate provoca o emoție ade- 
vărată. Este absurd, spuneau ei, să atribui unei sin- 
gure părţi a creierului capacitatea de „a fabrica“ 
emoţii și încă sub acţiunea curentului electric. Mai 
curînd excitarea hipotalamusului, afirmau ei, poate 
provoca doar manifestările exterioare ale furiei: di- 
latarea pupilelor, zbiîrlirea părului, încordarea mus- 
culaturii. lar animalul nu simte de fapt că este cu- 
prins de o furie adevărată. De aceea ei au denumit 

reactia pisicii față de excitarea centrului nou desco- 
peiit ca fiind „reacţia de furie falsă“. Nimic nu pu- 
tea să-i facă să renunţe la convingerile lor, chiar și 
r«țineturile și mușcăturile pe deplin... reale pe care 
pisica le produce în timpul experienţelor. 

Aşa stăteau lucrurile pînă în 1953, cînd în hipota- 
lamus au mai fost descoperiţi centri ale altor emoții. 
Soții Old lucrau la profesorul Hebb de la Universi- 
tatea McGiall. Ei studiau formațiunea reticulară. În- 
tr-una din experienţe s-a întîmplat ca un electrod să 
nu nimerească acolo unde-l trimiseseră cercetătorii, 
ci s-a înțepenit în hipotalamus. Ei nu și-au dat sea- 
ma de aceasta decît la disecţia animalului (experien- 
tele se făceau pe șobolani). Dar au fost surprinși de 
comportamentul animalului. În cursul experienţelor, 
cercetătorii trimiteau în creierul șobolanului cîte o 
„salvă“ de curent electric de fiecare dată cînd ani- 
malul nimerea întîimplător într-unul din colțurile lă- 
zii. Ei au observat că șobolanului îi plac „salvele“ 
electrice. El a început să viziteze mereu colţul în care 
creierul său era „gidilat“ în mod plăcut de către 
curentul electric. Probabil pentru a obţine o porție 
de plăcere în plus sau poate li s-a părut doar cer- 
cetătorilor? Poate că iar este vorba de o plăcere 
„falsă“? 

Experienţa a fost modificată. Acum, pentru a obține 
următoarea „salvă“ electrică, șobolanul trebuia să 
apese singur pe o pîrghie care închidea circuitul elec- 
tric. Experimentatorii au judecat astfel: dacă într-a- 
devăr îi face plăcere, atunci va învăţa repede să co- 
necteze circuitul. Dacă nu simte nici o plăcere, va 
apăsa pe pîrghie nu mai des decit oricare alt șobolan 
(fără electrozi) care aleargă prin ladă. 

Rezultatele obţinute au fost uluitoare. De 8000 de 
ori într-o oră a apăsat șobolanul pe pirghie cînd și-a 
dat seama ce îl așteaptă (iar un şobolan fără elec- 
trozi doar de 25 de ori). El a ajuns la o istovire to- 
tală, apăsînd fără întrerupere pe pîrghie timp de 48 
de ore! Șobolanul prefera plăcerea oricărui alt lucru, 
chiar și mîncării atunci cînd era flămînd. El a fost 
supus în mod special înfometării, iar apoi i s-a dat 
drumul în ladă, unde se afla atît hrana, cît și pirghia 
atît de atrăgătoare! S-a repezit nu la hrană, ci la pir- 
ghiel Și o apăsa, o apăsa... 

Mai mult, el încerca să răzbată la pîrghie chiar 
prin niște gratii prin care trecea un curent electric 
destul de puternici Durerea nu-l speria: şobolanul se 
avînta cu îndirjire către plăcere. Nu mai exista nici 
o îndoială: plăcerea pe care o resimțea șobolanul la 
excitarea anumitor puncte din hipotalamus era cea 
mai naturală posibil. 

După cît se pare, în hipotalamus se găsesc cîțiva 
centri ai plăcerii. Excitarea diferitelor sale puncte 
provoacă la șobolan emoţii diferite. Unele corespund 
senzaţiilor plăcute legate de potolirea foamei; altele, 
care îi plăceau cel mai mult, purtau, evident, un ca- 
racter sexual, 

De aici reiese că cele mai vechi dintre emoții, care 
de aproape un miliard de ani bucură tot ce este viu 
pe Pămînt, senzaţia de satisfacere a foamei și a in- 
stinctului sexual, sînt de natură „electrică“; ele sînt 
generate (sau numai însoţite?) de curenţii bioelectrici 
ai celulelor nervoase. 

După descoperirea făcută de soţii Old, mulţi oa- 
meni de știință au început să se ocupe de studierea 
centrilor „plăcuţi“ din hipotalamus. Ei au încercat 
chiar să alcătuiască o hartă a distribuței lor în cre- 

wi. S-a constatat că alături de plăcere s-au aciuat 
durerea, teama şi minia. Cele mai naturale. Porţiunile 
de hipotalamus care le provoacă au fost denumite 
„centri ai pedepsei“. Mai bine nu i-am aveal 

lixcitarea lor exercită o apăsare grea asupra psihi- 
«ului, şi atunci o stare de depresiune îi otrăvește, atît 
omului, cît şi animalului, bucuria vieţii. 

În mod automat aparatul închide mereu circuitul și 
centrii pedepsei sînt loviți de o „salvă“ de curent 
clectric. O jumătate de oră, o oră și două, durerea, 
teama și miînia tiranizează animalul. La mai mult de 
trei ore de asemenea încordare emoţională animalele 
nu rezistă. Ele încep să muște, refuză hrana, sînt de- 
primate și zbîrlite, şi stau abătute într-un colț. Dacă 
experienţele continuă, mor adesea de miîhnire și de 
jale. 

Faptul cel mai interesant este că animalul poate 
fi scăpat cu cea mai mare ușurință de povara emo- 
țiilor negative: trebuie făcute cîteva şedinţe de ex- 
citare a centrilor plăcerii. 

Iată și alte descoperiri interesante, legate de centrii 
pedepsei. 

Se știe că ulcerul gastric este o boală a oamenilor 
nervoși. Adesea este suficientă o singură suprasoli- 
citare emoţională (legată, se înţelege, de senzaţii ne- 
plăcute, de spaimă sau de emoție) ca ulcerul să-și 
facă apariţia la oameni mai înainte perfect sănătoşi. 
Nu de mult s-a constatat că aceasta se întîmplă tot 
din cauza hipotalamusului, deoarece alături de centrii 
pedepsei se află o porțiune a cărei excitare deter- 
mină creşterea producerii de acid clorhidric în stomac. 

Astfel a devenit clar mecanismul apariţiei ulcere- 
lor de natură nervoasă. Curenţii electrici care apar 
în centrii pedepsei se răspîndesc asupra sectorului 

învecinat din hipotalamus. Îl excită. În stomac apare 
o cantitate excesivă de acid clorhidric. El distruge 
mucoasa gastrică. Ca rezultat apare ulcerul. 

Cercetări interesante au fost efectuate, la Was- 
hington, de către D. Brady. 

Se provoca la maimuţă ulcerul experimental al sto- 
macului, „călcînd-o pe nervi“ cu ajutorul curentului 
electric. Ea putea să deconecteze singură curentul. 
Timp de șase ore, la rînd, bietul animal a apăsat con- 
tinuu pe pîrghie pentru a întrerupe circuitul electric 
şi a scăpa astfel de senzațiile neplăcute. Apoi timp 
de șase ore maimuța se odihnea. Și din nou muncea 
şase ore. Ulcerul s-a dezvoltat după citeva săptă- 
mini. 

Apoi experiența a fost modificată. Șocurile elec- 
trice izbeau acum două maimuțe. 

Numai una din partenere putea să le scape însă 
pe amîndouă de chinuri. Avînd cheia pentru întreru- 
perea circuitului, ea făcea eforturi atit de mari atit 
pentru sine, cît şi pentru colega ei, încît nici una din- 
tre ele aproape că nu primea șocuri, căci maimuța 
„responsabilă“ apăsa fără întrerupere pe pirghie. 
Dar n-a rezistat la sarcina acestei responsabilităţi și 
s-a îmbolnăvit. 

La trei săptămîni de la începerea experienţei, ea 
a făcut un ulcer duodenal și a murit. lar maimuța 
fără „responsabilitate“ a rămas vie și nevătămată. 

Firește că și în creierul omului există centri ai 
plăcerii. Excitarea lor înlătură încordarea, aduce o 
stare de liniște și de bucurie. Iar excitarea altor cen- 
tri, învecinaţi cu primii, provoacă o stare de alarmă, 
spaimă, groază și stări depresive. 

Aceasta înseamnă, au dedus psihiatrii, că emoțiile 
omului pot fi dirijate! 

Cum pot fi dirijate stările psihice? 


Multe maladii psihice se datoresc tulburării unui fel 
de statu quo al emoţiilor. La unii bolnavi înving emo- 
tule negative: tristeţea, și mîhnirea; la alţii cele po- 
ritive; bolnavii sînt excesiv de veseli și de surexci- 
taţi. Pentru a suspenda un timp boala sau a ușura 
suferințele bolnavului sau cîteodată pur şi simplu 
pentru a-l face accesibil investigaţiilor sau trata- 
mentului, trebuie să i se redea cel puțin aproxima- 
tiv echilibrul emoţional. Iată în ce sens înţeleg psi- 
hiatrii noţiunea de „dirijare a emoţiilor“. 

Ele pot fi dirijate în diferite moduri. Se pot intro- 
duce în trunchiul cerebral electrozi prin care să se 
excite centrii emoţiilor. Deosebit de interesante sînt 
experienţele profesorului José Delgado de la Univer- 
sitatea Yale din S.U.A. El a început experienţele pe 
pisici şi pe maimuțe din specia Macaca rhesus. 

În centrul furiei unor animale deosebit de agresive 
se introduceau electrozi, ale căror capete erau unite 
cu un mic dispozitiv avînd mărimea unei cutii de 
chibrituri. În „cutia de chibrituri” fixată pe craniu 
era montată o stație radio de emisie-recepţie. 

Staţia radio primeşte comenzi din partea experi- 
mentatorului și le transmite sectorului cercetat al cre- 
ierului. Astfel omul poate fie să aducă animalul în 
stare de furie, fie să-l liniştească. 

Cine a stat măcar cîteva minute în fața unei vo- 
liere cu maimuțe din specia Macaca rhesus știe că 
conducătorul turmei este de o ferocitate cumplită. El 
nu tiranizează numai cele două-trei femele favorite 
și puii, dar și ceilalți sînt în permanenţă timoraţi. În 
special rivalii tineri. În nesfîrşitele încăierări cu con- 
ducătorul turmei, ei își pierd încrederea în propriile 

puteri și, cu lașitate, se ţin cît mai departe de el. 
Frica dispare însă dacă unuia dintre animalele tinere 
i se introduce un electrod în centrul furiei, trimiţîn- 
du-se în acesta un semnal radio. Maimuţa teleghidată 
stîrnește singură încăierări, reușește să-l înfricoșeze 
pe conducător şi, pentru un timp, să-și supună în- 
treaga turmă. Reușește mai ușor dacă conducătorului 
turmei i se excită prin radio centrul care inhibă 
furia, 

Cele mai interesante au fost experienţele în care 
maimuţele puteau dirija starea de spirit a conducă- 
torului lor. Acestuia i se introduceau electrozii în 
centrul din creier care inhibă agresivitatea. Dirijarea 
semnalelor radio antiagresive se făcea de la un în- 
trerupător cu pîrghie montat în cușcă. Fugărită de ta- 
tăl de familie înfuriat, se întîmpla ca vreo maimuţă 
să apese pe întrerupător. S-a întîmplat o dată, de 
două ori, de trei ori, pînă cînd animalul și-a dat 
seama că între apăsarea pe întrerupător și liniștirea 
conducătorului există o anumită legătură. Peste cî- 
teva zile, spre hazul experimentatorilor, maimuța, fu- 
gind ca să scape de „tiran“, se repezea la întreru- 
pător, deconectind astfel minia din sufletul sau (mai 
bine zis, din hipotalamusul) urmăritorului său. 

În 1963 Delgado a început o serie de noi experien- 
te. Ca un veritabil spaniol, a început să se ocupe de 
tauri. 

„Cutia de chibrituri“ fermecată a fost fixată acum 
îndărătul coarnelor fioroșilor toros, iar după ce se 
întremau în urma operaţiei, li se dădea drumul pe o 
arenă improvizată într-un ranchos. Corida începea 
după toate regulile. Cîteva pase clasice și taurul în- 
furiat se aruncă asupra muletei purpurii. În același 
moment, proaspătul torero, profesorul Delgado, pune 

în funcţiune emițătorul (sîrma care scînteiază în mii- 
nile lui şi pe care un spectator neavizat ar fi luat-o 
drept tăișul unei spade este de fapt antena emiţăto- 
ului cu tranzistori). Taurul încremeneşte pe loc, in- 
dolent și indiferent. 

Au de ce să se înfurie toreadorii profesioniști! Pro- 
lesorul de la Universitatea Yale era cît pe aci să le ia 
pîinea. Temerile lor s-au dovedit însă neînteme- 
iate. Jose Delgado nu intenţiona să-și schimbe pro- 
fesiunea. A Los aficionados, cum îi numesc spaniolii 
pe suporterii pasionaţi ai coridelor, n-ar da o coridă 
adevărată pe un asemenea surogat. 

Între timp interesul unei alte categorii de „supor- 
teri“ ai lucrărilor lui Delgado privind teleghidarea 
emoțiilor creștea tot mai mult. 

Psihiatrii încercau să aplice rezultatele acestor 
cercetări în tratamentul unor bolnavi. În prezent, 
metodica introducerii electrozilor în centrele din pro- 
funzimea creierului omenesc este destul de bine ela- 
borată și cîteva sute de oameni au și fost supuși unor 
asemenea operaţii. Pentru a calma un bolnav care 
suferă de melancolie și de o teamă neînțeleasă, este 
suficient ca el să fie pentru un timp „conectat“ la 
rețeaua electrică. Prin electrozii introduși vor pă- 
trunde impulsuri electrice în centrul plăcerii. Neli- 
niștea și deprimarea dispar, în locul lor venind cal- 
mul, bucuria și sentimentul unei imense satisfacţii. 

Senzaţiile sînt atît de plăcute, încît, atunci cînd în 
salonul bolnavilor a fost montat dispozitivul pentru 
autoexcitarea centrului sus-menționat, pacienţii ade- 
sea pierdeau simţul măsurii și, încercînd să prelun- 
gească plăcerea resimţită, ajungeau pînă la convul- 
sii. Apoi, rămiîneau în pat extenuaţi, dar cu un zim- 
bet fericit pe faţă. 

La bolnavii de schizofrenie, excitarea centrilor plă- 
cerii aduce de asemenea ameliorării ale stării lor. 
Ce-i drept nu pentru mult timp. 

Speranţe mult mai mari însă își pun psihiatrii în 
psihofarmacologie. Așa este denumit noul domeniu 
al farmacologiei, care caută mijloace chimice de ac- 
iune asupra emoțiilor. 

De altfel, dirijarea ,chimică“ a stărilor psihice este 
cunoscută de mult de către oameni. Acum 3000 de 
ani, de pildă, egiptenii au constatat că sucul rășinos, 
brun-verzui al cînepei indiene îl aduce pe om într-o 
plăcută stare de beatitudine. După ce îl bea, omul 
devine vesel, surescitat și începe să viseze cu ochii 
deschişi. Ce-i drept, apoi vine mahmureala, care este 
cumplită, insuportabilă. Sufocare, dureri musculare și 
veselia este înlocuită de o teamă fără pricină. Buna 
dispoziție nu mai poate fi redată decît de tainicul 
suc. 

Așa au cunoscut oamenii pentru prima dată hași- 
şul. Aproape fiecare popor deține asemenea „.biciui- 
tori“ ai simţurilor. Indienii din Mexic au planta pe- 
yotl (Anhalonium williamsii), o specie de cactus. In- 
fuzia, făcută din florile sale îmbată, dă bună dispo- 
ziţie. Indigenilor din Haiti la place să miroasă cojoba, 
care le produce o plăcută surescitare. Iar șamanii, 
după cum s-a dovedit, îşi provocau starea de extaz 
cu ajutorul unei infuzii de bureţi pestriţi (Amanita 
muscaria), ciupercă otrăvitoare! Oamenii cunosc de 
mult atît vinul, cît și cafeaua, ceaiul sau valeriana. 
Și de mult le întrebuinţează pentru a-și stimula sau 
linişti nervii. 

Care este cauza acţiunii atît de stranii ale acestor 
băuturi s-a aflat abia de curînd. 

De mare folos au fost cercetările asupra forma- 


colecţia cristal $ colecţia cristal $ colecţia cristal 


țiunii reticulare. Ţineţi minte: tocmai asupra ei acţio- 
ncază narcoticele. Formaţiunea reticulară paralizată 
de ele încetează să mai „alarmeze“ scoarța, care în 
«ele din urmă se deconectează şi încetează să mai 
„«pindească“. Omul îşi pierde cunoștința total sau 
pe jumătate, pierzînd totodată și simţul realităţii. 

S-a stabilit de asemenea că toate procesele care 
“e petrec în creier (giîndirea, memorarea, dirijarea di- 
leritelor organe) sînt însoţite (sau provocate?) de 
anumite transformări chimice foarte complicate la 
nivelul celulelor sale. Natura acestor transformări 
nu este pe deplin lămurită. Un rol însemnat însă îl 
joacă secreția și acumularea în creier a adrenalinei 
și acetilcolinei. Fiziologii cunosc de o jumătate de 
secol cele două substanţe. Ele sînt numite adesea 
mediatori sau transmiţători chimici ai excitaţiei: fără 
cle impulsul nervos nu poate „sări“ de la o celulă 
nervoasă la alta. 

La microscopul electronic se observă cum în si- 
napse, axonul neuronului transmiţător se atinge nu 
prea strîns de dendrită sau de corpul neuronului 
care recepționează impulsul. Între ele există întotdea- 
una un interval de aproximativ 200 de angstrâmil. 
Intervalul a fost denumit hiatus sinaptic. Impulsul 
nervos poate escalada hiatusul sinaptic numai cu 
ajutorul unei substanţe transmiţătoare: în momentul 
cînd impulsul ajunge la hiatus, o picătură de sub- 
stanţă transmiţătoare este secretată în acest spaţiu. 

S-a constatat că unele emoţii sînt însoţite de acu- 
mularea de adrenalină sau de acetilcolină în sinap- 
sele creierului. 

De exemplu, omul are stări de teamă, de melan- 


1 j angstrom este egal cu a milioana parte dintr-un milimetru. 

colie sau de amărăciune atunci cînd în hipotalamusul 
său există un exces de adrenalină. Psihiatrii au găsit 
și un termen adecvat: „melancolia adrenalinică“. 
Pentru a o alunga trebuie eliberate celulele nervoase 
de excesul de adrenalină. Farmacologii au găsit ast- 
fel un fir conducător în căutarea unor medicamente, 
care să acţioneze asupra stărilor psihice. 

Ei au împărţit toate substanţele care acţionează 
asupra psihicului în două categorii: substanţe care 
calmează psihicul (tranchilizante) şi substanţe care îl 
excită (stimulatori). 

Mecanismul acţiunii lor se reduce în principiu la 
următoarele: stimulatorii intensifică excitaţia celule- 
lor creierului, iar tranchilizantele, dimpotrivă, anu- 
lează sau atenuează excitaţia. 

Întrucît rădăcina multor rele este adrenalina (prin- 
cipalul conducător al excitaţiei), acest principiu poa- 
te fi simplificat şi mai mult. Tranchilizantele trebuie 
să îndepărteze din celulele creierului excesul de 
adrenalină (și substanţele similare cu aceasta), iar sti- 
mulatorii, dimpotrivă, trebuie s-o acumuleze. 

Esenţial este să înţelegi principiul. Mai departe sar- 
cina a revenit chimiei, și psihofarmacologii au reușit 
într-adevăr să sintetizeze multe „tablete de bună dis- 
poziţie“. 

De exemplu aminazina. Este un tranchilizant care 
a adus o schimbare radicală în clinicile de psihiatrie. 
Secţiile de nebuni furioși au devenit atît de tăcute 
şi de liniștite, ca și spitalele obișnuite. 

Acţiunea salvatoare a aminazinei (cîteodată denu- 
mită clorpromazină) este simplă: ea leagă adrenalina 
în celulele creierului. Iar fenamina (care face parte 
din stimulatori), dimpotrivă, leagă de miîini şi de pi- 
cioare aminoxilaza, o enzimă care neutralizează 

adrenalina. Adrenalina, smulsă de sub influenţa aces- 
tei enzime, ajută impulsurile nervoase „să alarmeze“ 
creierul. 

Totuși, unele substanţe medicamentoase rămîn pînă 
în prezent o mare enigmă pentru oamenii de știință. 
De exemplu andaxina. Ea înlătură teama și are o 
bună acţiune calmantă. Asupra căror celule din cre- 
ier acţionează și în ce mod, deocamdată nu se știe. 

Un lucru este foarte clar: dezlegarea tainelor ma- 
jorităţii maladiilor psihice trebuie căutată în chimia 
creierului. Se pune doar problema dacă tulburările 
metabolismului generează tulburările psihice sau, in- 
vers, tulburările psihice generează tulburări ale me- 
tabolismului. Sau ambele fenomene acţionează unul 
asupra altuia, alcătuind un cerc vicios. 

Pentru a le elucida n-ar fi rău să poţi provoca psi- 
hoze pe cale artificială urmărind ca pe un model evo- 
luţia lor. 

În acest sens psihiatrii au fost ajutaţi de o întîm- 
plare. 

În 1943 chimistul elveţian Albert Hofman a înghi- 
tit din întîmplare puţin acid dietilamiddextralizergi- 
nic. „Parcă am fost lovit de un trăsnet — își amintea 
el. — Simţeam să plutesc undeva în afara corpului 
meu. De aceea, ajunsesem la concluzia că am murit“. 
Starea ciudată a durat 12 ore. Psihiatria a intrat în 
posesiunea LSD-ului, un preparat supranumit bomba 
atomică a narcoticelor sau „virful Himalaya pe fon- 
dul unor coline de nisip“. 

S-au găsit mulţi voluntari care și-au oferit servi- 
ciile, hotărîndu-se să înnebunească pentru un timp oa- 
recare. Și psihiatrii au primit modelul dorit. 

LSD se obţine din cornul secarei. Din patru izo- 
meri ai substanţei, numai unul, corespunzător formei 241 

16 — Biologie distractivă 


naturale de LSD, acţionează asupra psihicului. O do- 
vadă în plus care ne arată că în corpul nostru acţio- 
nează discriminatori foarte fini ai substanţelor chi- 
mice, cu deosebiri infime între ele. 


LSD! 


„Aud ceea ce miros... Gîndesc ceea ce văd... Mă 
urc pe acorduri muzicale... Absorb un ornament...“ 

„Mi se desfac toate încheieturile. Mă deschid ca 
o frumoasă portocală auriel Ce bucurie! Niciodată 
n-am simţit un asemenea extaz! În sfîrșit, am ieșit 
din coaja mea aurie. Sint liber! Sînt liber!“ 

„Totul se face ţăndăril Eu mă fac ţăndări. Acum 
se va întîmpla ceva îngrozitor. Negru. Negru. Capul 
mi se face ţăndări. Este un infern. Sînt în infern. Lua- 
ți-mă de aicil“ 

... Și așa mai departe cam în același fel. Sînt rela- 
tările celor care au gustat din LSD. 

Un grăunte microscopic din această substanţă, a 
zecea miia parte dintr-un gram, poate aduce în stare 
de nebunie un om normal. Starea durează opt ore, 
citeodată cîteva săptămîni, iar cîteodată toată viaţa. 
Acţiunea LSD are un pronunţat caracter individual 
și niciodată nu i se pot cunoaște dinainte consecin- 
tele. 

În schimb, se ştie bine că o livră (453 g) din acest 
narcotic este suficientă pentru a lua mințile, cel 
puțin pentru un timp, unui număr de 4000000 de 
oameni. Guvernele multor țări analizează posibilita- 
tea utilizării LSD în calitate de armă de luptă poten- 
ţială. „Se pare că noi, ca și alte țări, am început să 

„cumulăm preparate halucinogene“, așa scrie „New 
York Times Magazine”. 
injoritatea oamenilor care au încercat LSD afirmă 
| ceca ce s-a petrecut cu ei are „o importanţă isto- 
lua mondială”. Simptomele generale sînt următoa- 
role: cursul timpului se încetineşte, iar citeodată în- 
clează cu totul. „Totul se limitează la prezent“. „Nu 
istă nici trecut, nici viitor”. Spaţiul se deformează. 
lonte culorile capătă o strălucire uimitoare și înve- 
elesc privirile ca niciodată. Iar muzica are un sunet 
alit de fermecător, de parcă ar fi executată de niște 
orchestre paradisiace. 

lotodată apare şi sinestezia, adică amestecarea 

imțurilor: un om care a luat LSD „crede că poate 
mirosi muzica, auzi sunetul culorii sau simţi atinge- 
rea mirosului“. După LSD-terapie un pacient a ascul- 
lat Simfonia a V-a de Beethoven și brusc el a în- 
ceput să mîngiie aerul, afirmînd că poate distinge 
prin pipăit fiecare temă muzicală: „Mătase naturală. 
Pietriș colţuros. Iar acum pipăi îmbrăcămintea unui 
nger“. 

Unii scriitori, pictori şi psihologi caută să ne con- 
vingă că LSD le ascute mintea, le permite să se adîn- 
cească în contemplare, scutindu-i de grijile apăsă- 
toare, și-i ajută să creeze: „Parcă niște ochelari de 
cal ar fi căzut de pe ochii mei. Pînă acum eu nu vă- 
„usem frumosul! “ 

Chiar și medicii au găsit în LSD însuşiri folositoa- 
re: unii dintre ei afirmă că o singură administrare în 
doză mare cu LSD ar putea să vindece de beţie un 
alcoolic. De asemenea, unii dintre ei afirmă că schi- 
zolrenia, depresiunea și alte tulburări psihice sînt 
vindecate de LSD de parcă le-ar fi luat cu mîna: „30 
de şedinţe efectuate cu ajutorul LSD sînt egale ca 

efect cu ani întregi de tratament psihanalitic obiș- 
nuit“. 

Acestea sînt, ca să zicem aşa, părțile pozitive ale 
LSD. Dar cele rele? 

Nebunia! Nebunia! Nebunia! 

În S.U.A., unde LSD a devenit aproape un zeu al 
unei noi religii (au și fost fundate o serie de asocia- 
tii, ai căror membri la adunările lor „halucinează“ 
după ingerarea substanței), clinicile de psihiatrie sînt 
arhipline de oameni care şi-au pierdut mințile din 
cauza narcoticului extrem de puternic. Poliţia îi ur- 
mărește pe criminali, iar mormintele primesc pe si- 
nucigașii care au înnebunit din cauza LSD. În S.U.A. 
pînă și pisicile încetează să mai prindă șoarecil Deoa- 
rece nu se obișnuiește să se înghită LSD în singură- 
tate, fanaticii, pentru a avea o companie, îndoapă 
bietele animale care, pierzîndu-și facultăţile mintale 
normale, cînd văd șoareci o iau la fugă îngrozitor. 

Se pare că mulţi studenţi americani au fost pier- 
duţi pentru totdeauna științei, devenind narcomani 
incurabili, ca urmare a audierii „conferinţelor“ cu- 
noscutului psiholog de la Universitatea Harvard, doc- 
torul Leake, care pălăvrăgea peste tot unde putea că 
LSD „deschide ușa spre lumea contemplării, unde 
adevăratele probleme ale vieţii și ale morţii apar la 
dimensiunile lor adevărate“. Acum a fost dat în ju- 
decată pentru faptul că în 5 ani de predici lipsite de 
simţul răspunderii „a antrenat mii de studenţi pe ca- 
lea nebuniei colective și a oferit gangsterilor posibi- 
litatea de a se îmbogăţi, folosindu-se de slăbiciunea 
tinerei generaţii“. 

Gangsterii s-au înfruptat din plin, profitind de 
aceste împrejurări. „Piaţa neagră“ din S.U.A. este 
inundată de tot felul de narcotice, LSD fiind în pre- 

zent cel Mal ia s-a. : ; 
cu LSD se vinde cu 10 AQ Pucățică de zahăr îmbibată 


lata deci istoria uluitoare a uneia Qiuu. o-i mai 
mari descoperiri în psihofarmacologie. Oare, cînd se 
va cunoaște aplicarea lui rațională, LSD va lărgi ori- 
ronturile conștiinței umane și va aduce „întregii lumi 
adevărata frumuseţe și frăţie“, precum și multe alte 
foloase, sau ameninţă omenirea cu nenorociri mai 
inlricoșătoare decit bomba atomică? Iată subiectul 
unor dispute înflăcărate între oamenii de știință. Unii 
propun să fie vindut la chioșcuri, ca guma de meste- 
cal și coca-cola, pentru ca fiecare să-și poată primi 
liber doza zilnică din „elixirul bucuriei”. Alţii cer 
interzicerea de urgenţă a vinzării și producerii LSD 
(ceea ce a și făcut recent guvernul Franţei, permiţind 
folosirea LSD numai în clinici și institute de cercetări 
ştiinţifice). 

Un cercetător marcant al LSD din S.U.A., doctorul 
Sidney Cohen, afirmă: „Nimeni nu-și cunoaște limi- 
tele minţii; chiar și străfulgerările efemere care apar 
spontan sau cu ajutorul LSD sînt foarte fragmentare. 
Sîntem atît de departe de limitele posibilităţilor noa- 
stre, iar creierul funcționează de obicei doar la o 
fracțiune infimă din capacitatea sa. Problema viito- 
rului este de a afla cum să mărim cu folos doza“. 

Să sperăm că LSD, care i-a ajutat pe cercetători să 
întredeschidă ușa către imensitatea infinită a conşti- 
inţei noastre și a simţurilor noastre, va servi și pe 
viitor științei și nu gangsterilor. 

PULSUL VIEȚII | 


Marea captivă 


Un animal greoi, de formă ciudată, se deplasează în- 
cet (foarte încet: 13 mm pe orăl) pe sticlă. Parcă ar 
fi de cauciuc, ba se strînge într-un bulgăraș rotund, 
ba scoate niște „limbi“. 

Limbile-picioruşe înaintează, corpul lichid al ani- 
malului se scurge în ele. Apoi noile excrescenţe se tî- 
răsc mai departe și, din nou, scurgindu-se în inte- 
riorul lor, animalul se deplasează „prin curgere“ în- 
tr-un alt loc. Astfel călătorește prin picătura de apă 

pe care am luat-o dintr-un iaz. Este amiba, o fiinţă 
unicelulară microscopică, iar noi o examinăm la mi- 
CLOSCOP. 

Vá rog să aveţi o atitudine respectuoasă faţă de 
«udata vietate: așa sau aproximativ la fel au arătat 
acum 2 miliarde de ani strămoșii a tot ceea ce este 
viu pe Pămînt. Și acum încă în organismul nostru 
traiesc celule foarte asemănătoare cu amibile: leu- 
«ocitele, globulele albe din sînge. 

lată că amiba a dat peste o mică sferă verde, o 
algă unicelulară. O îmbrățișează cu toate „picioru- 
le” sale, o înconjură din toate părţile cu corpul 
suu semilichid și alga microscopică s-a trezit în inte- 
riorul amibeil Așa se hrănește amiba. 

Dar cum respiră? 

La fiecare minut sau două, în protoplasma ei apare 
o mică picătură de apă. Ea creşte, se umflă și de- 
odată răzbate în afară, scurgindu-se din corpul ani- 
malului. 

Este vacuola pulsatilă, „inima rătăcitoare“ a ami- 
bei: ea apare ba ici, ba colo. Apa, care pătrunde din 
afară în corpul minusculei vietăţi, se adună în inte- 
riorul vacuolei. Vacuola, contractîndu-se, împinge apa 
în afară, din nou în mediul exterior. O dată cu apa, 
în interiorul animalului pătrunde oxigenul dizolvat 
în ea. Așa respiră amiba. 

Așadar amiba n-are sînge. Oxigenul necesar res- 
piraţiei i-l aduce, infiltrîndu-se în protoplasmă, apa 
de mare sau de iaz, în funcţie de mediul în care tră- 
iește amiba. Tot apa antrenează în afară produșii 
prelucraţi de amibă, zgura metabolismului. 

Treptat, din animalele unicelulare s-au dezvoltat 
animalele pluricelulare. Acum 600 000 000 de ani, 
Marea era populată de spongieri, meduze și actinii. 

Descendenții lor, care, de altfel s-au modificat destul 
de puţin, au supravieţuit pînă în timpurile noastre: 
secționindu-le, putem observa că sînt animale de 
asemenea lipsite de singe. Ele primesc oxigenul di- 
rect din apa mării care le spală pe din afară și pă- 
trunde în interior prin numeroșii lor pori, umplînd 
toate țesuturile. De aceea meduza este atît de trans- 
parentă: este plină de apă. 

Apa mării — leagănul în care a luat naștere viaţa 
— a servit vreme îndelungată copiilor săi ca mijloc 
de transport și le-a aprovizionat țesuturile cu oxi- 
genul necesar vieţii. 

Dar animalele, dezvoltîndu-se, s-au complicat. Apa 
nu mai putea să pătrundă atît de simplu, ca la me- 
duze și spongieri, cu preţioasa sa încărcătură în toate 
organele complexe ale noilor ființe. Şi iată că a avut 
loc (desigur că nu dintr-o dată, ci în decurs de mi- 
lioane de ani) o minunată transformare: în interiorul 
animalului s-a format o „conductă de apă“ propriel 
O întreagă reţea de canale, umplute cu un lichid 
care distribuie oxigenul în întregul corp. 

La început, sistemul sanguin, sau, mai bine zis, de 
„conducte de apă“, a apărut la viermii primitivi. 
Ei nu aveau încă sînge adevărat: vasele lor sanguine 
erau umplute cu apă de mare, doar foarte puţin mo- 
dificată. 

Treptat, în cursul unei îndelungate evoluţii, în așa- 
zisul sînge a scăzut concentraţia sărurilor marine 
care nu erau necesare și au apărut substanțe noi. 
Încet-încet, apa marină „capturată“ s-a transformat 
în miraculosul lichid care circulă acum în venele 
și în arterele noastre. În lumea vieţuitoarelor a apă- 


rut sîngele. 

Se poate spune că strămoșii noștri îndepărtați, 
vechii amfibieni, ieșind acum 350 000 000 de ani pe 
uscat, au luat în arterele lor o părticică din patria 
parăsită: apa marină transformată în sînge, care 
cîndva le îmbiba toate țesuturile. Pînă acum în sînge 
si în lichidele cavitare ale multor animale, chiar şi 
ale celor de uscat, s-au păstrat sărurile marine, ba 
chiar aproximativ în același raport ca și în apa ocea- 
nului. 

În sîngele animalelor superioare, să zicem al pă- 
sărilor sau al mamiferelor, nu este ușor să găsim 
urme evidente ale apei marine. E și firesc. Singele, 
această miraculoasă sevă a organismului nostru, în- 
deplineşte acum foarte multe și diferite funcțiuni. 
Prin mii de canale și piriiașe microscopice — capila- 
rele — el se împrăștie în tot corpul. Toate celulele 
își iau din el „bulionul nutritiv“, hrana digerată de 
stomac și de intestine, și îi cedează substanţele de 
prisos și bioxidul de carbon. Glandele cu secreție in- 
ternă umplu sîngele cu hormoni, care reglează func- 
ționarea organelor. Cu alte cuvinte, sîngele distribuie 
împreună cu oxigenul și o mulțime de substanţe 
foarte variate: săruri, acizi, vitamine, enzime, produși 
nutritivi și produși de descompunere etc. De aceea 
compoziția sa are un caracter foarte complex. 


De ce este roșu? 


Chiar la microscop nu se vede nimic în sînge în 
afară de un văl roșu, opac. Dacă însă diluăm sîngele 
cam de 200 de ori, iar apoi punem o picătură pe lama 
microscopului, va apărea în fața ochilor noștri un 

tablou care l-a entuziasmat pe olandezul Leeuwen- 
hoek; acum 200 de ani el a fost primul om care l-a 
văzut. 

Aşadar, iată ce a putut vedea: o mulţime de discuri 
roz-gălbui cu marginile convexe și mijlocul concav. 

Erau faimoasele eritrocite, globulele roşii ale sîn- 
gelui. Ele joacă în arena vieţii un rol foarte impor- 
tant: eritrocitele absorb în plămîni oxigenul și-l dis- 
tribuie consumatorilor. La înapoiere, microscopicele 
„Vagonete“ nu vin goale, ci iau din ţesuturi bioxidul 
de carbon, pe care-l aduc în plămîni, iar aceștia îl 
elimină. 

Eritrocitele nu au nucleu! și nu trăiesc mult: 127 
de zile. Dar au un înveliș rezistent și o carcasă in- 
terioară elastică (stroma), care menţine forma bicon- 
cavă a discului-transportor. Toate spaţiile carcasei, 
ca și porii unui burete, sînt umplute cu o „vopsea“ 
roșie-hemoglobina. 

În afară de hemoglobină, minuscula globulă roșie 
(diametrul său este de numai 8 microni, a opta mia 
parte dintr-un milimetru) este literalmente umplută 
cu o mulţime de substanţe. 

Aici există și potasiu, și magneziu, și zinc, şi azot, 
şi oxigen, și glucoză, și vitamine, sodiu, calciu, alu- 
miniu, diverse enzime și 50 de tipuri diferite de anti- 
geni! 

Rolul principal în globula roșie revine, desigur, 
hemoglobinei (o treime din greutatea sa). Este vorba 
de o proteină complexă, de molecula căreia sînt le- 
gaţi patru atomi de fier. Fierul intră în combinaţie cu 


1 Numai la om și, în general, la mamifere, eritrocitele nu 


au nucleu. De aceea ele cuprind mult mai multă hemoglobină 
decît eritrocitele animalelor inferioare. 

globina, dînd naștere hemoglobinei, nu izolat însă, 
ci împreună cu un grup de elemente însoţitoare, nu- 
mit hem. Prin natura sa chimică, hemul este apropiat 
de clorofilăl. 

Sîngele nostru fierului îi datorează culoarea sa 
purpurie. 

Multe substanţe care conţin aşa-numitul fier triva- 
lent absorb razele din domeniul verde-galben al spec- 
trului, iar pe cele roşii le reflectă din care cauză 
aceste substanţe sînt de culoare roșie. Dimpotrivă, 
fierul bivalent le conferă culoarea verde. 

Toate animalele vertebrate, precum și rîma, lipi- 
toarea, musca şi unele moluște au în proteinele lor 
„colorate“ din sînge fier trivalent. De aceea 
sîngele lor este roşu. Unii viermi marini în loc de 
hemoglobină au în sînge clorocruorină cu fier bi- 
valent în hem, sîngele fiind de culoare verde. 

Judecînd după culoarea sîngelui, există în lume 
animale, veritabili aristocrați, de exemplu scorpionii, 
păianjenii şi caracatițele (fără glumăl). În loc de he- 
moglobină, ele au hemocianină, care nu conţine fier, 
ci cupru. Datorită cuprului, în venele lor curge sînge 
albastru (iar în artere aproape bleumarin). 

Oxigenul se unește în sînge cu metalele (cuprul, 
fierul sau chiar manganul la unele gastropode). Dar 
combinaţia nu este trainică: acolo unde se găsește 


1 De fapt, compoziţia este identică cu a clorofilei, în care 
însă în loc de magneziu se află fier. Aceleași familii foarte 
active de proteine „colorate” îi aparţin şi citocromii, sau fer- 
menții respiratorii, care în mitocondriile animalelor și plantelor 
transportă electronii de la substanţele nutritive ce se oxidează 
la oxigen. Energia ce se degajează în cadrul acestui proces 
saturează ADP, transformiîndu-l în ATP. 

mult oxigen (în plămîni de exemplu), el intră într-o 
legătură labilă cu hemoglobina. Iar acolo unde el nu 
se găsește în cantitate suficientă (în creier, de exem- 
plu, sau în mușchi), metalele se despart ce oxigen. 
În schimb, eritrocitele se încarcă aici cu bioxid de 
carbon, pentru a preda acest bagaj plămiînilor!. 

Saturîndu-se cu oxigen sau cedindu-l, molecula de 
hemoglobină ba se comprimă, ba se dilată. „Aș vrea 
— scrie un cunoscut cercetător al hemoglobinei, doc- 
torul P. Perutz — s-o denumesc molecula «care res- 
piră», dar paradoxul constă în aceea că ea se dilată 
eliberînd oxigenul, și nu absorbindu-l“. Fără hemo- 
globină, sîngele poate dizolva de 70 de ori mai puţin 
oxigen. 

Oxidul de carbon, care se găsește în cantitate mare 
în gazele de eșapament și în sobele care nu ard 
bine, formează și mai repede decit oxigenul legături 
cu metalele din proteinele respiratorii. Și se desparte 
foarte greu de ele: de-abia după cîteva ore și numai 
în cazul cînd omul care aproape se asfixia va face o 
plimbare la aer curat. Cînd în aerul pe care-l res- 
pirăm există doar o jumătate de procent de oxid de 
carbon, el ocupă repede jumătate din hemoglobina 
ce se află în sîngele nostru. Atunci omul poate muri 
asfixiat. 

Iar pentru ca embrionul să nu se asfixieze în pîn- 
tecele matern, natura l-a înzestrat pe om în stadiul 
embrionar cu o hemoglobină fetală de o extremă sen- 
sibilitate. Această hemoglobină are o tendință atît 
de accentuată de a lega oxigenul, încît literalmente 
îl smulge din sîngele matern care vine în placentă, 


1 Bioxidul de carbon nu se uneşte cu metalele, ci cu globina 
şi cu plasma sanguină. 

cu toate că nresiunea parţială a gazului oxidant din 
singe nu este deloc mare. După ce s-a născut și a 
supravieţuit cu bine primelor cinci luni de viaţă, su- 
«țarul îşi pierde întreaga hemoglobină fetală embrio- 
nara, formindu-şi o hemoglobină „adultă“. 


200 000 kilometri de eritrocite 


Oare cît oxigen duce molecula de hemoglobină? Doar 
8 atomi. Dar fiecare globulă roşie conţine 265 000 000 
de molecule de hemoglobină. Iar fiecare milimetru 
cub de sînge are 5 milioane de eritrocite. Deci în 
cantitatea totală de 5 litri care circulă prin arterele 
şi venele noastre există 25 de trilioane de eritrocitel 

Dacă le-am așeza la rînd alăturate, cît de departe 
s-ar întinde eritrocitele noastre? 

Pe lungimea unui kilometru sau doi? 

Sau, poate, cît de la Moscova pînă la Leningrad? 

Nu, jumătate-distanţă pînă la Lună! Pe o lungime 
de aproape 200 000 kilometri! 

Dacă vreun sceptic meticulos, neîncrezîndu-se în 
calcule, ar avea de gînd să numere la microscop 
toate eritrocitele din sîngele omului, va pierde... 
1 500 de ani! 

În fiecare secundă, în măduva roșie a oaselor! din 
organismul nostru au loc 10000 000 de mitoze și se 
nasc 10 000 000 de globule roșii. În fiecare secundă, 
pe „„conveierele“ măduvei oaselor, ARN asamblează 
650 de trilioane de molecule de hemoglobină! 


1 În stern, omoplaţi, craniu, coloana vertebrală și articulaţii. 
Mai există şi măduva galbenă a oaselor, depozitară de grăsime. 

Este, desigur, un mare efort. Dar, fără îndoială, 
veţi simţi un respect și mai mare față de sine, față 
de miracolul care se petrece în oasele noastre cînd 
veţi afla că măduva oaselor produce nu numai eritro- 
cite, ci şi trombocite (40 de miliarde în 24 ore) și 
leucocite (30 de miliarde): monocite, neutrofile, eozi- 
nofile și bazofile; limfocitele iau naștere în splină, în 
amigdale şi în ganglionii limfatici. 

Monocitele, limfocitele, neutrofilele, eozinofilele și 
bazofilele — acestea sînt varietăţi ale leucocitelor, 
adică ale globulelor albe din sînget. 

Ca aspect, ele sînt diferite, dar toate au nucleu, 
toate sînt incolore, toate se tirăsc ca amibele şi toate 
sînt soldaţi viteji, căci ne apără sănătatea zi și noapte 
fără odihnă sau armistițiu, luptînd împotriva micro- 
bilor. lar dacă omul este viu și sănătos, aceasta se 
datoreşte mai ales leucocitelor sale. Ele nu trăiesc 
mult: 2—4 zile (limfocitele numai 4 ore). Aproape 
toate pier pe cîmpul de luptă după ce „s-au ghiftuit“ 
cu bacterii. 

Dacă răzbătînd prin barierele exterioare ale pielii 
şi mucoaselor, în corpul nostru își vor croi drum 
microbii, deîndată prin vasele de sînge, o dată cu 
fluxul sanguin, precum şi ca „pietoni“, adică urmînd 
un drum propriu, vor porni în goană într-acolo leuco- 
citele. După ce au ajuns pînă la  capilarul cel mai 
apropiat de locul infecţiei, ele, ajutindu-se de pseudo- 
pode? ca de nişte miîini și picioare, străbat prin pe- 


1 Cele mai numeroase în sîngele nostru sînt neutrofilele 
(60—70%,), care pier toate la trei zile după iradierea cu raze 
gamma (de exemplu în cazul exploziilor atomice), lăsînd orga- 
nismul absolut fără apărare în fața asaltului microbilor. 

2 Pseudopode, adică picioare false, sînt numite excrescențele 

retele capilarului în spaţiile intercelulare ale țesuturi- 
lor. 

Asemenea amibei (repede sau încet?), ele se stre- 
«oară printre celule. De fapt, destul de repede, de 
trei ori mai repede decît amiba: 3 centimetri pe oră. 
Pentru asemenea pitici nu este puțin lucru. Dacă so- 
cotim drumul parcurs nu în centimetri, ci în dia- 
mcetrele corpului alergătorului, atunci vom constata 
ca leucocitele aleargă către locul bătăliei doar de 
citeva ori mai încet decît un cal de curse. 

Leucocitele poartă atacul asupra microbilor după 
toate regulile artei militare: în strînsă interacţiune cu 
toate categoriile armatei de leucocite. Unele subdi- 
viziuni de luptă ale leucocitelor produc substanțe 
toxice care ucid bacteriile. Altele, ca să zicem aşa, 
fac degazarea, neutralizează toxinele bacteriilor cu 
ajutorul anticorpilor lort, iar altele, în sfîrșit (neutro- 
filele şi monocitele), apucă cu ajutorul pseudopodelor 
bacteriile vii sau moarte (amintiţi-vă cum a apucat 
amiba alga!) şi le „înghit“ (folosind un termen bio- 
logic — le fagocitează). După ce au înghiţit destule 
bacterii, leucocitele pier. Neutrofila, înainte de a muri, 
ca urmare a acestei lăcomii pline de abnegaţie, poate 
mînca și digera 25 de bacterii, iar monocitul chiar 
o sutăl 

Locul unde se desfășoară luptele dintre leucocite și 


sub formă de limbi care ba apar, ba dispar, şi care sînt picioa- 
rele amibel, 

1 Anticorpii, proteinele speciale, care fac nevătămători anti- 
genii (orice fel de substanțe străine care au pătruns în organism), 
se creează mai ales în celulele plasmatice care sînt asemănă- 
toare cu limfocitele, și care se găsesc în splină, ganglionii 
limfatici și în intestine. 

microbi se inflamează şi se înroșește din cauza afluxu- 
lui de sînge care aduce mereu noi luptători. Celulele 
moarte, distruse de bacterii și leucocitele vii şi moarte 
acoperă cîmpul de luptă, formînd ceea ce se cheamă 
puroi. 


Biata noastră inimă — 
o pompă extrem de puternică 


Noi spunem „Sîngele curge, afluxul de sînge...“ Dar 
cine îl împinge? Cine (sau ce) îl mînă, îl face să 
curgă? 

Uimitorul motor, cel mai perfect din lume, este ini- 
ma noastră. 

Pentru prima oară, aparatul circulator, sau la înce- 
put sistemul de conducte de apă, a apărut la viermii 
primitivi. Ei nu aveau încă inimă. Mai exact, inimă 
era întreaga arteră dorsală. Pereţii ei, contractîndu-se 
ritmic, împingeau sîngele prin vase. 

Lumea a cunoscut prima inimă la descendenții vier- 
milor, la așa-numitele brahiopode. Ele trăiesc în cochi- 
lii bivalve şi prezintă o asemănare exterioară cu 
scoicile sau cu... niște sfeșnice romane. 

Cînd viermii, prin evoluție, au dat naştere moluște- 
lor, ele aveau o inimă bicamerală, cu auricul și cu 
ventricul. . 

O dată cu dezvoltarea regnului animal s-a perfec- 
ţionat și inima. De fapt, noi avem două inimi: dreap- 
tă şi stîngă, deşi ele sînt reunite într-un singur 
organ. 

Aceasta deoarece prin corpul nostru sîngele circulă 
pe două căi: un circuit mare şi unul mic. Circuitul 

mare este calea de la inimă (de la jumătatea sa stingă) 
„pre diferitele organe și ţesuturi și înapoi (în auricu- 
lul drept), iar prin circuitul mic (dela inima „dreap- 
ta“), sîngele se îndreaptă spre plămîni. Acolo își de- 
pune încărcătura care ne este de prisos, bioxidul de 
carbon, și primește gazul foarte necesar, oxigenul. 

Doi pereţi: unul longitudinal şi altul transversal, în 
«ruce, împart inima omului în patru încăperi. Peretele 
longitudinal este continuu, în timp ce peretele trans- 
versal prezintă orificii. Prin ele sîngele din cămăru- 
ele superioare (auriculul stîng și drept) se îndreaptă 
spre cele inferioare (ventriculul stîng și drept). Prin 
contracţii ritmice, sîngele este împins din auricule în 
ventricule totdeauna în aceeași direcţie, în jos. În sus 
nu-l lasă să treacă valvulele. Acest dispozitiv ingenios 
aminteşte de o ușă care se poate deschide doar în- 
tr-o singură direcţie. Dar, întorcîndu-se la inimă, 
sîngele venit de la organele care se află mai jos decît 
inima trebuie să se îndrepte în sus. Acestui scop îi 
servesc alte „uși“; ele se deschid de asemenea într-o 
singură direcţie, dar de data aceasta de jos în sus. 
Acestea sînt valvulele venelor, vasele prin care sîn- 
gele curge către inimă. 

De la inimă (din jumătatea ei stingă), sîngele cir- 
culă la început prin aortă. Aorta este un tub elastic, 
alcătuit din mușchi, diametrul acestui tub fiind de 
3 cm. Cu cît se îndepărtează de inimă, cu atît aorta 
se ramifică mai mult, trimiţind în toate organele ra- 
mificaţiile sale, arterele. Cu cît se îndepărtează mai 
mult de inimă, cu atît calibrul arterelor devine tot 
mai mic. Pătrunzînd adînc în țesuturile organelor, ar- 
terele, ramificîndu-se, se transformă în vase sanguine 
extrem de fine, arteriolele. Cu aceasta însă divizarea 
vaselor purtătoare de singe nu se încheie, căci din 

arteriole se formează nenumărate vase subţiri ca firul 
de păr, numite capilare. 

Peretele capilarului are o structură specială, amin- 
tind de o sită. În orificiile dintre celule, care la aceste 
vase dispuse într-un singur strat, se elimină liber din 
capilar în ţesuturi oxigenul și substanţele nutritive 
(chiar și leucocitele își fac loc prin orificii, lărgin- 
du-le prin împingerea celulelor într-o parte și în- 
tr-alta). Prin porii capilarelor, sîngele se încarcă cu 
bioxid de carbon și cu produșii care reprezintă de- 
şeurile metabolismului. Capilarul nu se termină nică- 
ieri, nu dispare brusc, ci, contopindu-se cu un capilar 
similar, își mărește treptat calibrul și se transformă 
într-o venulă. Venulele se reunesc formînd vene; iar 
acestea duc sîngele înapoi la inimă. Înseamnă că cir- 
cuitele „circulaţiei“ noastre sanguine sînt peste tot 
închise. 

Inima omului aruncă cu atîta putere sîngele în ar- 
tere, încît el face ocolul întregului corp și se întoarce 
la locul startului, în medie, în 20 st 

În artere, într-o secundă, sîngele parcurge o jumă- 
tate de metru, în vene 6—8 cm, iar în capilare doar 
1 mm. În 24 de ore de lucru, „biata“ noastră inimă dez- 
voltă o forţă de 270 de cai-putere! În fiecare secundă 
face să treacă prin vasele sanguine 100 grame de sîn- 
ge, iar în 24 de ore — 10 000 litri! 

În 24 de ore sîngele efectuează munca unei în- 
tregi brigăzi de încărcători care așază într-un vagon 
de marfă 12 tone de încărcătură oarecare. 

Inima nu are dreptul la ziua de muncă de 8 ore; 
ea împinge sîngele fără întrerupere în 24 de ore, 
noapte de noapte, zi de zi, aproape chiar de la zămis- 
lire şi pînă la moarte. Dacă se va opri pentru 3—4 s. 

omul îşi va pierde cunoștința. Dacă nu va bate timp 
de citeva minute, va veni moartea. 

În 70 de ani de viaţă, inima, contractîndu-se de 
» OOD 000 000 de ori, pompează 250 000 000 de litri de 
“ugel O asemenea muncă ar putea s-o efectueze un 
escalator extrem de puternic, ridicîind nu tren de 
marfă încărcat la înălţimea Everestului. Capacitatea 
de muncă este uimitoare dacă ţinem seama de faptul 
“d „motorul“ este de capacitate mică, cîntărind doar 
300 g. 

Dar, pe lingă mica lui capacitate, este și economic: 
de-a lungul întregii vieţi, cantitatea de „combustibil“ 
pe care o folosește este doar de aproximativ 3 chin- 
lale de zahăr. Nu se cunoaște în lume vreun „motor“ 
mai modest. Observaţi, de asemenea, că el lucrează 
liră întrerupere zi și noapte, nici o dată nu se supra- 
incălzește şi nu suferă nici reparații curente, nici re- 
paraţii capitale. Îi ajunge doar o mică pauză de o 
treime de secundă după fiecare cursă, pentru a se 
odihni şi a se alimenta cu combustibil pentru o nouă 
contracție, care din nou, cu aceeași forță, gonește 
sîngele prin artere. 


La ce ne folosește splina? 


Cînd am arătat că vasele de sînge din corpul nostru 
sînt peste tot închise și trec dintr-unul în altul fără 
să se întrerupă nicăieri, nu am menţionat că există o 
excepţie de la regulă. Splina, un organ de forma unui 
„bob“ mare și neted, situat în hipocondrul sting, se 
supune doar pe jumătate legii circulației sanguine 
închise, Și în splină rețeaua capilară este bine în- 

chisă, dar pe alocuri ea se întrerupe totuși și sîngele 
se revarsă liber în țesutul organului. Splina îl absoar- 
be ca un burete și îl păstrează pînă în momentul cînd 
va fi nevoie. Un astfel de moment poate surveni în 
timpul unui efort fizic. Atunci splina se contractă 
brusc (cine n-a simţit vreodată o durere bruscă în 
partea stingă în timpul unei alergări?) și aruncă în 
circuitul sanguin o porţie suplimentară de sînge. Ca 
și cum splina ar face o transfuzie de sînge prin forţe 
proprii. 

Medicii din antichitate denumeau splina „un organ 
plin de taine“. Secreţiile splinei îl aduc pe om într-o 
dispoziţie proastă, se credea atunci. Nu degeaba cu- 
vîntul spleen, adică un fel de ipohondrie, este în lim- 
ba engleză și denumirea splinei. 

Dacă ar fi să-i dăm crezare poetului, spleen-ul îl 
chinuia pînă și pe faimosul „motan încălțat“. După 
cum se știe, acest pişicher a rămas la curte, „primind 
înalte titluri“. Din cînd în cînd mai prindea vreun 
șoarece „pentru distracţie și ca spleen-ul pe care l-a 
căpătat înbătrînind la curte să-l spulbere prin aminti- 
rea luminoaselor zile ale trecutului“. 

La această mohorită reputaţie a splinei se mai 
adaugă adesea încă un cuvînt trist: „cimitir“. 

Iată de ce. În sîngele unui om adult, după cum s-a 
mai arătat, în fiecare zi pier și sînt înlocuite prin al- 
tele noi, 450 miliarde de eritrocite, 30 miliarde de leu- 
cocite și peste 400 miliarde de trombocite. Această 
armată de celule condamnate la moarte, trecînd prin 
„albia“ vaselor de sînge din splină, întîrzie mult acolo. 
Fluxul de sînge este încetinit, iar elementele din sînge 
muribunde, care și-au făcut stagiul, se descompun în 
splină. Apoi se dizolvă și din ele organismul începe să 
construiască celule noi. 


colecţia cristal $ colecţia cristal $ colecţia cristal 


De asemenea, splina „pescuiește“ din sînge bacte- 
uile patogene și diferitele substanţe toxice, din care 
«utiză pentru o treabă atît de utilă ea este adesea 
numită „filtru“. 

Dar splina mai are încă o obligaţie: controlul 
«asupra funcţionării „conveierelor“ hematopoetice ale 
măduvei oaselor. După cum s-a mai spus, în măduva 
osoasă se creează toate elementele figurate ale sînge- 
lui în afară de limfocite. Măduva oaselor singură nu 
este însă în stare să aprecieze calitatea produselor 
sale, dacă sînt finisate sau mai au nevoie de comple- 
lari. În schimb, la aceasta se pricepe foarte bine 
splina, care nu permite să se lanseze în circuitul 
sanguin celule de sînge de proastă calitate și le re- 
line. 

Mai există încă o enigmă a splinei: oricît de im- 
portante ar fi serviciile ei, totuși ea poate fi extirpată 
fără a se aduce nici un prejudiciu organismului. Mai 
mult decît atit, cîteodată un om fără splină, nu numai 
că se simte bine, dar se și vindecă de unele boli. 

Există o boală care se manifestă la om prin niște 
pete negre, care-i acoperă deodată pielea, de parcă 
ar fi blana unui leopard. Depliîngîndu-şi soarta nefe- 
iicită, omul plinge amarnic, dar plînge cu... lacrimi 
de sînge. Atit lacrimile de sînge, cît și echimozele 
de pe piele au aceeași cauză: prea puţine trombocite 
în sînge. 

Este vorba de celule sferice dintre cele mai mici, 
fără nucleu, cu un diametru de trei ori mai mic decit 
al eritrocitelor. În 5 litri de sînge se află un trilion și 
jumătate de trombocite. Iar cînd ele se găsesc în nu- 
măr mai mic, sîngele se coagulează prost, omul este 
chinuit de hemoragii externe, subcutanate și interne. 

După cum s-a mai spus, splina controlează activitatea 
hematopoetică a măduvei oaselor. Una dintre cauzele 
diminuării numărului de trombocite poate fi contro- 
lul ei prea sever. 

Trombocitele sînt numeroșii „copii“ ai unor celule 
materne gigantice, numite megacariocite. Megacario- 
citul moare, dînd naștere  trombocitelor. Fapta se 
petrece astfel: cu ajutorul pseudopodelor sale, celula 
uriașă pătrunde în capilarul venos şi începe să des- 
facă din corpul său, unul după altul, fragmente mi- 
nuscule, pînă cînd își va consuma întreaga protoplas- 
mă. Rămîne doar nucleul, care, nemaifiind necesar, 
se zbircește şi se resoarbe treptat. Este firesc că, dacă 
splina își va depăși atribuţiile, frînînd din cale afară 
munca conveierelor din oase, atunci trombocitele vor 
înceta să se mai nască și să pătrundă în cantitate ne- 
cesară în sînge. Astfel încît îndepărtarea operativă 
a unui controlor mult prea zelos îl vindecă pe bol- 
nav. 


Grupele sanguine 


Ideea posibilităţii transfuziei de sînge de la un om la 
altul este veche de cînd lumea. Se întîmpla cîteodată 
ca aplicarea ei să aducă oamenilor salvarea, dar de 
cele mai multe ori omul căruia i se făcea transfuzia de 
sînge străin pierea în chinuri. 

Medicul austriac Karl Landsteiner a fost primul 
care a înţeles, la începutul secolului nostru, cauza 
reușitei sau a nereușitei transfuziilor de sînge. 

Odată el a amestecat pe o farfurie picături de sînge 

uparţinînd de la șase colegi ai săi și le-a privit la 
microscop. Ceea ce a văzut l-a pus pe gînduri... În 
iu [urie, unele eritrocite se adunaseră grămadă, amin- 
Hnd ciorchinii de struguri. Altele nu se lipiseră între 
ele, la microscop putindu-se vedea fiecare separat. 

I andsteiner a ajuns la concluzia că „ciorchinii de 
iruguri“, sau cu alte cuvinte lipirea eriirocitelor 
intre ele, are loc în cazul cînd se întîlnesc substan- 
ele speciale ale eritrocitelor cu altă substanţă care 
se află în fracțiunea lichidă a singelui, adică în plasmă 
sau în serul sanguin. Landsteiner a denumit substanţa 
din eritrocite antigen, pe inamicul ei din serul san- 
quin anticorp, iar lipirea eritrocitelor între ele reacţie 
de aglutinare. 

Și dintr-o dată a devenit clar de ce mai înainte reu- 
sca atît de rar o transfuzie. Așadar, la diferiţi oameni, 
antigenii eritrocitelor sînt diferiţi. Diferiţi sînt și anti- 
corpii. Iar aglutinarea are loc atunci cînd se întîlnesc 
antigeni și anticorpi incompatibili. 

După felul antigenilor şi anticorpilor pe care-i con- 
ține, medicii împart sîngele omului în patru grupe 
fundamentate: 0, A, B și AB. 

Prima grupă, sau grupa zero, nu are, în general, nici 
un fel de antigeni. Iată de ce acest sînge poate fi 
lransfuzat oricui; aglutinarea nu va avea loc, căci o 
dată cu sîngele donatorului nu vor fi introduși anti- 
geni străini. 

A patra grupă, AB, nu are nici un fel de anticorpi 
în plasmă, de aceea poate primi sînge de la orice altă 
grupă, antigenii străini nu vor fi contestaţi de nimeni, 
căci lipsesc inamicii lor — anticorpii proprii. Compa- 
tibilitatea și incompatibilitatea celorlalte două grupe 
se decide într-un fel ceva mai complicat. 

Grupele că-|Grupele de 


i l sejla care se 
Grupele | Antigenii , , |rora i 
sanguine |din eritroci- Anticorpii |poate trans-jpoate trans 


din  plasmălfuza  sîngelfuza singe 
la om te de la aceas-lacestei gru- 
tă grupă pe 
0 (1) — a, b O, A, B, AB 0 
A (II) A b A, AB 0, A 
B (11) B a B, AB 0, B 


AB (IV) A, B — AB 0, A, B, AB 


Dacă se alege şi se potrivește dinainte sîngele do- 
natorului cu sîngele primitorului, atunci dispare pe- 
ricolul unei transfuzii greșite. Vă puteți închipui cîte 
vieți omenești au fost salvate prin această descope- 
rire? 

Unii biologi își pun întrebarea: nu cumva de gru- 
pele sanguine depinde rezistența înnăscută a oameni- 
lor faţă de anumite boli? 

Se pare că depinde! Statisticile demonstrează că la 
oamenii cu grupa 0 se întilnește mai des ulcerul duo- 
denal (Anglia, Danemarca, Norvegia, Austria, S.U.A. 
și Japonia), iar la cei cu grupa AB cancerul și ulce- 
rul gastric (Anglia, Danemarca, Elveţia, Italia, S.U.A. 
şi Australia). 

În familiile în care soţii aparţin unor -grupe san- 
guine diferite se nasc mai des copii neviabili. 

În antichitate, grecii dădeau denumirea de himere 
unor monștri, ca să zicem așa, alcătuiți, în mozaic, 
asemenea Sifinxului sau Grifonului, din bucăţi de ani- 
male diferite. De obicei se considera că himerele 
aveau corp de capră, coadă de balaur, cap de leu, 

iai din gură, ca dintr-un aruncător de flăcări, ţișneau 
vapăi de iad. 

Biologii, în afara unei specii bizare de pești, denu- 
mesc himere nu unele făpturi de basm, ci unele fiinţe 
pe deplin reale și de loc înspăimîntătoare (multe din- 
tc ele chiar foarte drăgălașel!). 

O astfel de „himeră“, care de fapt era o tînără fată 
loarte drăguță (cunoscută în știință ca „Miss M."), s-a 
hotărît cîndva să devină donator de singe. După cum 
se și cuvine, la început a trebuit să i se stabilească 
qrupa sanguină. Dar o treabă atît de simplă pentru 
medici, s-a dovedit de astă dată foarte grea. În pică- 
lura de sînge aparţinînd „d-rei M.“, la care s-a adău- 
qat ser sanguin cu anticorpi împotriva antigenului din 
grupa A, unele eritrocite aglutinau, iar altele, în nu- 
măr destul de mare, nu. Atunci a fost încercat ser cu 
alţi anticorpi, apoi cu alţii de un al treilea fel, apoi 
de-al patrulea... Și numai atunci cînd medicii au 
adăgat ser din prima grupă, toate eritrocitele „d-rei 
M.” au aglutinat. 

S-a constatat că nu întregul sînge al acestei fete 
cra al ei propriu, ci o parte însemnată era primită de 
la fratele ei geamăn. O asemenea amestecare a sîn- 
gelui gemenilor este numită de biologi „himeră“. 

Eritrocitele embrionilor gemeni trec adesea de la 
unul la altul și rămîn acolo. Copii se nasc cu singe 
amestecat și continuă să trăiască așa. Sub protecţia 
corpului matern, adică înainte de naștere, eritrocitele 
migratoare se împacă cu cele locale și cu anticorpii 
respectivi. Dacă s-au acomodat, atunci şi după naş- 
tere continuă coexistenţa lor fără conflicte. 

Nu orice gemeni poartă „himere“ în sînge, ci nu- 
mai așa-numiții gemeni neidentici, care provin din 

două celule sexuale fecundate separat. Astfel de ge- 
meni au și o ereditate diferită, de aceea pot avea şi 
grupe sanguine diferite. 

Antigenii cu care sînt „umplute“ eritrocitele sînt 
mai numeroși decît grupele sanguine pe care le cu- 
noaște știința (iar în prezent, dacă se socotesc și sub- 
grupele, ele sînt deja mai multe decît patru) și provin 
toţi dintr-o substanță notată convenţional cu litera 
H. Mutaţiile, care și acum zdruncină ereditatea noas- 
tră în decursul unui milion de ani, cît a durat transfor- 
marea maimuței în om, au modificat substanţa H în 
antigeni noi, mai tineri (din punctul de vedere al evo- 
luţiei). Acum ei dau tonul, determinînd proprietăţile 
chimice ale eritrocitului (prin urmare și grupa căreia 
îl atribuie medicii). Dar vechea substanţă H este pre- 
zentă invariabil într-o doză oarecare alături de noul 
antigen. 

Zero ca simbol al primei grupe sanguine nu denotă 
cîtuși de puţin lipsa antigenilor, ci arată doar că în 
eritrocite nu există antigenii A și B. În schimb există 
în locul lor substanţa 0, care este de asemenea un 
antigen care caracterizează grupa respectivă. 

Antigenul A se manifestă adesea sub trei forme dl- 
ferite: A, Ag și Ag. Recent s-a descoperit încă o va- 
rietate a acestuia, antigenul A,. 

Antigenii grupelor, după cum se vede, sînt foarte 
solid „construiți“. Trec secole, popoare și civilizaţii 
întregi dispar de pe fața Pămîntului, iar structura 
antigenului nu se schimbă. 

Savantul american Boyd a cercetat osemintele ome- 
nești dezgropate de către antropologi din morminte 
vechi din Mexic, Peru și Egipt şi a constatat că 

npruvuape pe toţi oamenii care populau în vechime 
aceste ţări, îi încălzea un sînge din grupa B. 

Antigenii de care depind grupele sanguine nu se 
"la numai în eritrocite. Ei se găsesc în toate ţesutu- 
ule Şi lichidele corpului nostru, în afară de creier și 
de celulele nervoase. Unii dintre ei se dizolvă în 
qrasimi, alţii în apă (şi atunci ne părăsesc în momen- 
lele de amărăciune, o dată cu lacrimile). 

Am mai spus că eritrocitul este literalmente umplut 
cu antigeni, în număr de peste 50. 

De regulă, fiecărui antigen îi corespunde un anti- 
corp inamic, această pereche „incompatibilă“ alcătu- 
ind un sistem special. Se obișnuiește ca sistemul să 
lie denumit după prima literă sau întregul nume de 
familie al persoanei în sîngele căreia a fost descoperit 
antigenul. 

Există sistemul de antigeni Kidd, Kell-Celano, sis- 
temul Lutheran, Duffy, sistemul R-r. 

Dar se pare că cel mai renumit dintre ele este sis- 
temul „rhesus“. El a primit această denumire în cin- 
stea speciei de maimuţă Macaca rhesus, în sîngele că- 
reia a fost descoperit acest antigen, astăzi atît de cu- 
noscut, care era căutat cu perseverenţă de multă 
vreme. 


Factorul Rhesus 


Încă înainte de război, cercetătorii Levine și Stateson 
s-au apropiat mult de dezlegarea enigmei eritroblas- 
tozei fetale. Este vorba de o boală gravă a copiilor 
noi-născuţi, manifestată prin descompunerea globule- 
lor roșii ale sîngelui. 

Se părea că o fatalitate urmărea anumite familii. 
Doar primul copil (și aceasta nu întotdeauna) se năș- 
tea sănătos. 

Levine și Stateson au ajuns la concluzia că vina 
este a incompatibilităţii dintre antigeni şi anticorpi. 
Dar care anume, nu puteau încă spune. 

Nefastul antigen Rh, sau factorul rhesus, a fost 
găsit la început în sîngele maimuţei rhesus, iar apoi 
și la om. Aproximativ 85%, din europeni îl poartă în 
eritrocitele lor; sîngele lor este, cum se spune, rhesus- 
pozitiv. Dar la restul de 15%, el este rhesus-negativ, 
adică lipsit de antigenul Rh. 

Se poate întîmpla (şi se întîmplă destul de des!) ca 
soțul să poarte în sînge factorul rhesus, iar soţia nu. 
Dacă copilul moștenește sîngele mamei (rhesus-ne- 
gativ), el se naşte sănătos. Dacă însă tatăl îi va 
transmite pe cale ereditară copilului factorul sau rhe- 
sus, familia este amenințată de o nenorocire, care 
poartă denumirea științifică de conflict rhesus. 

Dacă placenta, care îi servește embrionului și ca 
plămân, și ca stomac prezintă vreo defecţiune, sîngele 
embrionului se poate infiltra în sîngele mamei. Iar 
dacă sîngele embrionului care a pătruns în sîngele 
mamei poartă factorul rhesus, iar mama nu-l are, 
atunci, supunîndu-se legii biologice de respingere a 
tot ccea ce este străin, leucocitele ei vor începe ime- 
diat să producă și să elimine în singe anticorpi adec- 
vaţi antigenului nou pentru ei. . 

Mai tîrziu, la următoarea sarcină, anticorpii vor 
pătrunde în sîngele embrionului, prin aceeași sau prin 
altă defecţiune a placentei, producînd eritroblastoza 
fetală. Adică, de fapt, aceeaşi reacţie pe care Land- 
steiner a observat-o pentru prima oară într-o far- 
furie de porțelan: anticorpii, atacând antigenii, deter- 

unna aglutinarea eritrocitelor, ceea ce duce la des- 
compunerea lor. 

În cazuri grave se distrug atît de multe eritrocite 
incit embrionul moare înainte de naștere. Adesea co- 
pilul se naşte, dar nu trăiește decit foarte puţin timp. 

Acum, cînd cauzele conflictului rhesus au devenit 
bine cunoscute medicilor, nou-născuţilor cu eritro- 
blastoză fetală li se fac transfuzii masive sau totale, 
de sînge, înlocuindu-le aproape toate, sau chiar toate 
critrocitele cu altele noi. Iar mamele care sînt Rh- 
negative se internează în maternități speciale, care 
dețin mijloacele necesare pentru a le salva copiii „in- 

ompatibili” din punctul de vedere al sîngelui. 

Incompatibilitatea sub aspectul factorului rhesus 
ameninţă cu moartea nu numai pe nou-născuţi, ci şi 
pe mulţi adulţi, în cazul executării unor transfuzii 
lără a se ţine seama de el. Aici lucrurile se petrec 
invers: nu suferă cel ce are factorul rhesus, ci cel 
care nu-l are. Este periculos să se transfuzeze sînge 
Rh-pozitiv unui om cu sînge Rh-negativ; anticorpii 
lui, atacînd antigenul Rh străin, vor determina aglu- 
tinarea eritrocitelor, după care urmează moartea. 

Fiecare om cu sînge Rh-negativ ar trebui să poarte 
pe piept la loc vizibil un tatuaj: „Sînt Rh-negativ!“, 
pentru ca în cazul unui accident, cînd şi-ar pierde cu- 
noștinţa, să nu i se transfuzeze în grabă, din dorinţa 
de a-l salva, sînge Rh-pozitiv. 

Dar, probabil că există încă prea puţini oameni cu 
un grad de conștiință atit de ridicat. 

Nu toate popoarele sînt însă amenințate de conflic- 
tul rhesus. Există ţări în care toţi oameni (nu 85%, 
ca în Europa) poartă în eritrocitele lor factorul rhesus. 
El este atît de răspîndit în Africa, încît adesea este 
denumit şi antigenul african. 

Factorul ghinionist nu-i amenință nici pe nou-năs- 
cuții japonezi și, în general, pe copii asiatici. Se știe 
că indienii din America sînt toți, fără excepţie, în- 
zestraţi cu antigenul Rh. 

Dimpotrivă, bascii spanioli, care sălășluiesc în celă- 
lalt capăt al Europei, în Pirinei, rudele cele mai apro- 
piate, după cum consideră acum mulţi lingviști, ai 
gruzinilor, pot fi donatori de sînge foarte valoroși. 
De regulă, ei au sînge Rh-negativ. (Dacă gruzinii sînt 
într-adevăr nişte basci caucazieni, după cum se afir- 
mă uneori, atunci probabil că nici la ei nu predomină 
antigenul Rh.) 

Rasele omeneşti, dezvoltindu-se într-o oarecare izo- 
lare una faţă de alta, împreună cu diferitele particu- 
larităţi de rasă, au dobîndit (prin mutații) și au fixat 
în ereditatea lor (prin selecţie naturală) cu preponde- 
rență anumiţi antigeni şi anticorpi, iar împreună cu 
aceștia și anumite grupe sanguine. 

În Europa occidentală, de exemplu, în medie numai 
4% din oameni aparţin celei de-a patra grupe san- 
guine (adică AB), 47% — grupei A (a doua), 6% — 
grupei B; iar 43%, din europeni sînt „donatori uni- 
versali“, avînd grupa zero (prima) a sîngelui. 

În Asia găsim cu totul alt raport: acolo predomină 
„primitorii universali“ (AB) și posesorii celei de-a 
treia grupe (B). 

Unii fanteziști, în visurile lor neștiințifice asupra 
imposibilului consideră omul o ființă venită din alte 
lumi. Dar, din păcate, omul este o fiinţă terestră pînă 
în măduva oaselor. Prin substanţele care-l alcătuiesc, 
el își are rădăcinile adînc împlîntate în scoarţa Pă- 
mîntului. O dovadă în plus a originii sale autohtone, 
locale, o constituie antigenii și anticorpii diferitelor 
grupe ale siîngelui uman, pe care natura i-a creat cu 

mult înainte de apariţia omului din maimuţă și pe 
care el i-a primit moștenire de la strămoşii săi — ani- 
malele. 

Antigenul A, de exemplu, este răspîndit pe scară 
loarte largă în regnul animal. El a fost găsit nu nu- 
mai la oameni, dar și în eritrocitele berbecilor şi ai 
porcilor. Antigenul B are o rudă apropiată în sîngele 
icpurelui de casă. Mai mult decît atit: înrudirea 
noastră de sînge cu întreaga suflare de pe planeta 
Terra a depășit regnul animal și a pătruns în regnul 
vegetal. S-a dovedit că seminţele multor plante sînt 
înzestrate cu substanţe foarte asemănătoare cu anti- 
corpii de protecţie ai animalelor. Boyd, unul dintre 
cercetătorii acestui uimitor fenomen, ne relatează des- 
coperirea sa după cum urmează: 

„Am rugat pe unul dintre asistenții mei să cum- 
pere fasole de Lima uscată. De ce l-am rugat să cum- 
pere tocmai fasole de Lima și nu fasole obişnuită sau 
mazăre nu știu nici pînă acum. Cert este că dacă am fi 
cumpărat oricare alt soi de fasole, n-am fi descoperit 
nimic nou. Fasolea de Lima a fost pisată mărunt și 
dizolvată în soluţie salină. Extractul obţinut producea 
o aglutinare intensă a eritrocitelor unor oameni și 
aglutina foarte slab sau deloc eritrocitele altora. 
Ne-a devenit clar că aglutinina din fasolea de Lima 
este absolut specifică pentru antigenul A al omului“. 
(Tot atît de dușmănos faţă de acesta ca și anticor- 
pul „a“ din plasma sanguină.) 

Pentru a întări prin date noi ideea privitoare la na- 
tura terestră a omului, să vorbim acum despre anti- 
genii din ţesuturi, substanţe și mai universale pentru 
tot ce este viu pe Pămînt. 

În mușchii inimii omului există, de exemplu, un an- 
tigen, care se simte ca la el acasă și în inima maimu- 

tei, şi a taurului, găinii, ariciului, șarpelui de casă și 
broaștei. Antigenii care s-au aciuat în cristalinul 
ochiului sînt aceiași la multe specii de animale. Anti- 
genii din părul omului sînt apropiaţi de antigenii din 
coarnele și copitele diferitelor vite cornute și copitate. 

Așa încît, dacă ar fi să admitem că omul a venit 
cîndva, cu foarte mult timp în urmă, de pe planeta 
Marte sau de pe altă planetă, atunci ar trebui să 
presupunem că a venit pe un fel de superarcă a lui 
Noe, în care s-a găsit suficient loc pentru toate fiin- 
tele vii, tîritoare, înotătoare, zburătoare, săritoare și 
înfloritoare acum pe Pămînt. 

Dar pînă și fanteziştii nu sînt capabili să-și ima- 
qineze așa ceva. 

CUM ÎȘI DOBÎNDESC PIINEA 
` CEA DE TOATE ZILELE 


Cea mai mică guriță din lume 


Vă amintiți de amibă; v-am povestit cum se hrănește. 
S-a tîrît, s-a tîrît şi a dat peste o sferă mică verde, 
o alga microscopică. A îmbrăţișat-o cu pseudopodele, 
a cuprins-o din toate părţile cu corpul său semilichid 
si alga s-a trezit în interiorul amibei. 

Cu amiba a și început totul. Amiba (și rudele ei 
flagelatele) reprezintă primul stomac din lume. Mai 
precis, primul model improvizat de stomac: o veziculă 
digestivă, vacuola. 

De îndată ce alga (sau bacteria), „înecîndu-se“ în 
amibă, se scufundă în protoplasma ei, imediat proto- 
plasma pare că se retrage puţin în lături, în jurul pra- 
dei sale, iar în cavitatea astfel apărută se adună li- 
chid; se formează în interiorul amibei (și în jurul al- 
gei) o vacuolă digestivă.l. 

Este numită „digestivă, deoarece în sucurile care o 
umplu sînt dizolvate diferite enzime, de exemplu pep- 
sina, care se găsește în cantitate mare și în stomacul 
nostru. Ca urmare a acţiunii enzimelor, flagelatele 
(amibele le înghit cîteodată în număr de 100), după 
24 de ore, sau chiar peste 12 ore, se transformă în... 
molecule: glucoză, maltoză, glicerină, acizi grași și 
peptide. 

Cu alte cuvinte sînt digerate. Apoi sînt absorbite 
din vacuola-stomac în protoplasma amibei. Ceea ce 
nu s-a digerat nu este păstrat de către amibă, ci arun- 
cat în afară; vacuola curge împreună cu protoplasma 
către marginea amibei, la oricare capăt al corpului ei, 
şi, străbătînd membrana subțire a ectoplasmei, adică 
prin „pielea“ amibei, se scurge în afară. 

Așadar, acum 2—3 miliarde de ani, în lume deja 
cerea de mîncare ceva asemănător unui stomac. 

A doua inovaţie în vederea procurării și prelucrării 
hranei a fost gura. Primul model al ei, încă foarte pri- 
mitiv, îl vedem la cele mai vechi dintre cele mai 
vechi animale (sau plante?), — flagelatele. Deci, cea 
mai minusculă guriță din lume s-a deschis 'lacoma sub 
forma unui orificiu infim pe un corp mititel, la radă- 
cina flagelilor în permanentă agitaţie. De fapt, la în- 
ceput nici nu era un orificiu, ci o mică proeminenţă 


1 A nu se confunda cu vacuola pulsatilă, care este un fel 
de „inimă“ a amibei! 

„receptoare“, o bucăţică de protoplasmă moale și li- 
picioasă. Apoi proeminenţa lipicioasă a devenit o 
adîncitură, formîndu-se astfel o guriţă-găurică, urmată 
de un mic tunel: faringele. Atît gura, cît și faringele 
au fost în mică măsură perfecţionate de către descen- 
denţii vechilor flagelate, și anume infuzorii acoperiţi 
de cili. 

Cilii infuzorului unduiesc ca lanurile de grîne pe 
cîmp, se mișcă în apă ca vislele galerelor şi astfel 
infuzorul înoată. Tot cilii sînt cei care împing hrana 
(bacteriile) în gură, o piîlnie adîncă în corpul infuzo- 
rului. Chiar în fundul piîlniei, în întîmpinarea bacteri- 
ilor care au nimerit acolo, aproximativ la fiecare 
două minute se formează o vacuolă digestivă. Învălu- 
indu-i pe captivi în sucurile sale, ea se desprinde de 
pîlnie și pleacă în turneu prin infuzor. Calea vacuolei 
în interiorul protoplasmei este bine stabilită: de obicei 
înainte, către capătul anterior al infuzorului, apoi 
printr-un semicerc la dreapta și iar înapoi la locul 
startului, iarăşi o întoarcere şi înainte: circuitul s-a 
inchis. Vacuola nu se oprește însă, ci iar și iar se 
învîrtește pe itinerarul pe care acum îl cunoaștem. 

Descriind împreună cu vacuola cîteva asemenea 
cercuri, hrana din ea se digeră. Este digerată în spe- 
cial cu ajutorul acelorași catalizatori biologici, enzi- 
mele, care funcţionează în stomac și în intestinele 
noastre. Ele și-au făcut apariţia în zorile vieţii și de 
atunci aproape că nu s-au schimbat. 

Și, la fel ca în organismul nostru, hrana din infuzor, 
digerîndu-se, trece prin două faze: — acidă și alcalină. 
la început, sucul din vacuolă estc acid (ca în stoma- 
cul nostru). El ucide și descompune doar în mică mă- 
sură bacteriile, acţionind asupra lor cu ajutorul acizi- 
lor şi a enzimei numite pepsină. Apoi, treptat (spre 

sfîrşitul primei rotații) sucul care umple stomacul 
improvizat al infuzorului devine alcalin, și atunci se 
apucă de treabă tripsina (ca și în intenstinul nostru 
subţire). 

Ceea ce nu poate fi digerat nici de pepsină, nici de 
tripsină și nici de către altă enzimă este aruncat afară 
de către vacuolă, dar nu oriunde, ca la amibă, ci nu- 
mai printr-un loc anumit, un punct situat în capătul 
posterior al corpului infuzorului. 

Asta înseamnă că exista deja un orificiu, opus gurii 
(nu de intrare, ci de ieșire), care îi elibera pe stră- 
moșii noștri unicelulari de zgura metabolismului. 

Ulterior, se pare că pentru un timp, el a fost dat 
uitării. Unele dintre primele animale pluricelulare de 
pe Pămînt, celenteratele, aveau numai gură, adică 
orificiul pentru pătrunderea hranei, şi un stomac-in- 
testin, închis la capăt ca un sac. Nu exista orificiu 
anal de ieșire. Nu exista (și nici pînă în prezent 
nu există) nici la viermii inferiori, platelminţii. 

Numai nematelmințţii, strămoșii și rudele ascaride- 
lor, şi nemerţienii, care s-au dezvoltat din platelminţi, 
au căpătat din nou acel punct de evacuare, de care 
se puteau lipsi atît de bine (şi se lipsesc) coralii și 
meduzele. 

În sfîrșit, apar în mare peștii și o dată cu ei întregul 
complex de organe digestive, de la dinţi pînă la 
intestinul gros. De atunci, cu toate că peștii, prin evo- 
luţie, s-au transformat în amfibieni, dinozauri, păsări, 
mamifere și, în sfîrșit, au dus la apariţia omului, me- 
canismul digestiv, care acționează în oragnismul tu- 
turor vertebratelor, s-a menținut, de fapt, la fel ca 
la primii peşti, care se zbenguiau în apa sărată, cu 
500 000 000 de ani în urmă. 

Digestia nr. 1 


Care sînt caracterele generale ale acestui mecanism? 
Din gură, hrana ajunge la început în stomac. Acolo 
este întîmpinată de către acidul clorhidric şi de en- 
zimele respective: pepsina, care descompune protei- 
nele, și renina, specializată pentru cazeină, care se 
digeră deosebit de greu. Stomacul, contractîndu-se 
periodic, frămîntă și scutură hrana, transformînd-o la 
început într-un pireu, iar apoi într-un fel de supă 
deasă, chimul. 

Peste o oră sau peste patru ore, stomacul s-a golit. 

Chimul s-a scurs în întregime în intestinul subţire, 
un tub format din mușchi şi mucoase, avînd o lungime 
cam de 7 m (la om)! și grosimea de 2,5 cm. 

Porțiunea din intestinul subţire care urmează după 
stomac este denumită duoden (are o lungime echiva- 
lentă cu 12 degete așezate transversal — aproximativ 
25 centimetri). Aici își varsă secrețiile pancreasul și 
vezica biliară. Dar şi duodenul însuşi adaugă chimu- 
lui numeroase enzime: carboxipeptidaza, aminopepti- 
daza, enterokinaza, precum și maltază, zaharază, lac- 
tază ... Toate, la fel ca și enzimele pancreasului (trip- 
sina, lipaza, amilaza și ribonucleaza) şi bila, acţio- 
nează numai în mediu alcalin și de aceea hirtia de 
turnesol se va înalbăstri dacă picurăm pe ea suc din 
intestinul subţire. 

În intestinul subţire, digestia, începută încă în sa- 


1 La ammalele erbivore, la care hrana se digeră mai greu 
şi se absoarbe mai încet, intestinul subţire este cam de 20—30 
de ori mai lung decit corpul, iar la carnivore de 3—5 ori. 

livă şi în stomac, se încheie. Toate enzimele şi bila! 
transformă împreună proteinele, lipidele și glucidele 
din hrană, triturată cu ajutorul dinţilor şi stomacului, 
în peptide, aminoacizi, glucoză, maltoză, fructoză, 
acizi grași şi alte substanţe, ale căror molecule sînt 
suficient de mici pentru a trece prin porii vilozităţilor 
intestinale în sînge și în limfă. 

Se face absorbţia. Ea începe și se termină în intes- 
tinul subţire (numai alcoolul și unele toxine pătrund 
în sînge direct din stomac, iar apa se absoarbe în in- 
testinul gros). 

Aproximativ după 8 ore, tot ce se poate digera s-a 
digerat?, ceea ce poate fi absorbit, a fost absorbit la 
nivelul intestinului subţire, iar resturile nedigerabile 
ale chimului, părăsind intestinul subţire, se îndreaptă 
către cel gros. Acolo nu există nici un fel de digestie, 
doar apa din chim fiind absorbită în corpul nostru. 

După 12 ore (sau 24 de ore), intestinul gros, golin- 
du-se, elimina excrementele. Ele conţin foarte multe 
bacterii, aproape jumătate din masa de care se elibe- 
rează intestinul ca de o zgură inutilă. 

Atît la animale, cît și la om, întregul traiect diges- 
tiv, de la începutul lui şi pînă la sfîrșit, şi îndeosebi 
intestinul gros, este populat de bacterii, în colonii de 


1 În bilă nu sînt enzime digestive, ci doar săruri biliare, care, 
divizînd grăsimile în picături mici, formează o emulsie, Enzima 
numită lipază poate să descompună mai ușor grăsimea, sub formă 
de picături, în glicerină și acizi grași. 

2 Se are în vedere graficul digestiei la om, La alte vertebrate, 
în special la poikiloterme, mecanismul acestui proces nu acţio- 
nează întotdeauna atit de expeditiv. La cambulă, de exemplu, 
digestia se prelungește destul de mult, cam 40—60 de ore. 


colecţia cristal $ colecţia cristal $ colecţia cristal 


miliarde. Multe dintre ele sînt inofensive, iar unele 
sint chiar folositoare. 

Ele ne fac un mare serviciu: îmbogăţesc cu proteine 
“i cu vitamine hrana ingerată. La fiecare masă dige- 
iam impreună cu hrana nenumărate legiuni de bacte- 
rii „autohtone“ din intestine, care se înmulţesc totuși 
mai repede decît reuşim să le mîncăm. 

Nu se cunoaște cu precizie efectivul acestor legiuni 
care ne populează intestinele. Dar, s-a calculat că o 
vacă, de exemplu, consumă zilnic 34 g de bacterii 
care se înmulţesc în stomac, ceea ce echivalează cu 
aproximativ 3%, din raţia ei de proteine în 24 de ore. 


Bacteriile ajutătoare 


Toate insectele care se hrănesc cu lemn — croitorul 
stejarului, gîndacii sfredelitori, moliile care atacă 
lina — cele care sug sucurile plantelor, precum şi 


țînţarii care sug sîngele nostru, fără ajutorul bacte- 
riilor, pur şi simplu, n-ar putea să reziste. 

Pînă şi în corpul minuscul al amibei microscopice 
trăiesc bacterii. Amiba mănîncă resturile semidescom- 
puse ale plantelor, înghite, dacă i se oferă, bucățele 
de vată sau hirtie. Bacteriile le înconjură imediat și, 
toate laolaltă, prelucrează vata şi hiîrtia, transformîn- 
du-le în produse pe deplin comestibile. În orice caz, 
amibele, după aceea, le asimilează destul de bine. 

La larvele de greieri, muște, simuliide și multe ca- 
leoptere (cărăbușul de mai, gindacul de bălegar și 
rădașca), bacteriile umplu cecumurile intestinului: un 
fel de „cazane de fermentație“; într-adevăr, hrana 
fermentează în ele, ca berea în procesul fabricării ei. 

Bacteriile descompun celuloza, substanţa de bază din 
care este alcătuită orice plantă. Ceea ce rămîne după 
aceea în „cazanul de fermentare“ se absoarbe la ni- 
velul intestinului insectei. 

Chiar şi bacteriile reușesc cu greu să descompună 
celuloza, printr-un proces foarte îndelungat. Prin în- 
tregul intestin al larvei cărăbușului de mai, hrana 
trece de obicei în decurs de 3—4 zile, dar ajungind 
la capătul lui, în „cazanele de fermentare“, este reţi- 
nută timp de două luni. Numai în acest interval de 
timp bacteriile reușesc să transforme celuloza în za- 
hăr. Probabil, din cauza digestiei lente larva cărăbu- 
şului de mai crește într-o perioadă atit de îndelun- 
gată. Trec ani întregi pînă ajunge la metamorfoză și, 
sub aspectul unui cărăbuș brun, iese de sub pămînt 
într-o seară caldă de mai. 

Oamenii de știință au stabilit modalitatea prin care 
bacteriile-doici ajung în intestinul gazdelor, urmărin- 
du-le dezvoltarea la musca verde, o vietate cît se 
poate de dezgustătoare, la care s-a descoperit un în- 
treg sistem de transmitere, ca o ștafetă, a bacteriilor 
din generație în generație. 

Larvele muștei verzi poartă bacterii în ramificaţiile 
sferice ale intestinului. Dar, înainte de a se transfor- 
ma în pupă, larva le alungă din locurile unde se aciu- 
aseră. O parte din bacterii nimeresc într-o încăpere 
nouă, special pregătită pentru ele (o despărțitură spe- 
cială în glanda salivară), unde se păstrează pentru 
descendența viitoarei muște. Este un fel de fond de 
însămînțare. Excesul se aruncă afară. 

Bacteriile care au avut noroc se înmulţesc rapid în 
despărţiturile din glanda salivară: pentru hrănirea lor, 
glandele muştei elaborează o zeamă specială. Iar cînd 
tînăra muscă iese din învelișurile nimfale, bacteriile 

migrează iar și, de data aceasta mai aproape de ovi- 
pozitor, în depozitele bacteriene de la baza lui. Fie- 
care ou depus de muscă, trecînd pe lingă depozite, 
se infectează cu bacterii și, de aceea larvele muștei, 
cu toate că consumă o hrană în faţa căreia sînt ne- 
putincioase propriile lor sucuri digestive, nu rabdă 
de foame. 

În fiecare an, în clinicile din lumea întreagă, chirur- 
gii, salvîndu-i pe bolnavii de apendicită, extirpă apro- 
ximativ 200 000 de apendici de om. Faptul că sîntem 
atit de expuși la îmbolnăvirea apendicelui, demon- 
strează că omul a provenit din strămoși care consu- 
mau din abundență hrană vegetală. Căci apendicii, 
prelungiri vermiforme ale cecumurilor intestinului (în 
porțiunea unde intestinul subțire trece în cel gros), 
care se inflamează cînd pătrunde în ei ceva greu di- 
gerabil, sînt asemănători „cazanelor de fermentație“ 
ale muștei verzi și cărăbușului de mai. De aceea toate 
animalele ierbivore au apendici mari. La om, apen- 
dicele s-a păstrat ca o moștenire atavică inutilă, ast- 
fel încît extirparea lui nu aduce prejudicii organis- 
mului. 

Dar dacă se extirpă apendicii, să zicem, la cocoș 
(păsările au doi apendici și nu unul ca la om), el va 
muri de foame, oricîte boabe de cereale sau fructe 
de arbuști ar mînca. Doar carnea, pe care el singur, 
fără ajutorul bacteriilor, o poate digera îl salvează 
de moartea prin inaniţie. 

Regimul vegetarian este contraindicat cocoșilor 
după operaţia de apendicită. La răpitoare — ulii și 
vulturi — „cazanele de fermentație“ sînt mici, deoa- 
rece aceste păsări se hrănesc cu carne. Iar la cocoșii 
de pădure, ierunci, gotcani, care iarna mănîncă numai 

muguri de copaci, cetină de pin și răchiţele, apendicii 
sint tot atît de lungi ca și restul intestinului. 

Acum 21 de ani, biologul Harder a făcut o desco- 
perire interesantă. Și înainte de el crescătorii de ani- 
male observaseră un comportament bizar la unele 
animale, şi anume tendinţa de a-și mînca excremen- 
tele. Se considera că este vorba de un viciu înnăscut. 
S-a dovedit însă că în acest caz intervin nu proastele 
obiceiuri, ci anumite cerințe fiziologice. Cînd Harder 
i-a dezvăţat pe cobai și șoareci de acest dezgustător 
obicei toate animalele pe care făcea experienţe au 
pierit după 2—3 săptămîni. El a constatat că mate- 
riile fecale ale lor conţin „tablete“ vitaminizate: ceco- 
trofele. Ele sînt preparate de bacterii în cecumurile 
cobailor, șoarecilor, iepurilor de casă și de cîmp, ve- 
verițelor și multor altor rozătoare. Fără cecotrofe, 
bogate, în afară de vitamine, și în alte substanţe rare, 
animalele nu pot trăi (ce-i drept, iepurii de casă nu 
mor, dar se dezvoltă slab). Cecotrofele se formează 
numai în cecum, iar de acolo ajung direct în intesti- 
nul gros, astfel încît organismul animalului nu are 
timp să le asimileze. Numai prin consumarea ceco- 
trofelor substanţele necesare vieţii pe care le conţin 
ajung în sîngele şi în țesuturile animalului. 


Digestia nr. 2 și nr. 3 


În cazul tuturor proceselor despre care am vorbit adi- 
neaori, hrana „se mistuia“ în afara celulelor, în inte- 
riorul stomacului și al intestinelor. Ea a fost denumită 
„cavitară extracelulară“, sau prima digestie. Pînă nu 

de mult se credea că prima digestie este totodată și 
ultima, că în afară de ea nu mai există alta. 

Acum 200 de ani, naturaliștii Reaumur și Spallan- 
rani au pus o bucăţică de carne într-o eprubetă și au 
turnat deasupra suc gastric. Carnea a dispărut: s-a 
lizolvat. Așa, se spune, a fost descoperit procesul di- 
qestiei. Repetind experienţele celor doi, biologii, încă 
la sfîrșitul secolului trecut, au observat că totuși, în 
eprubete hrana se digeră de citeva zeci de ori mai 
încet decît într-un stomac și intestin viu, cu toate că 
sucurile și enzimele erau aceleași și într-un caz, și 
în altul. 

S-a crezut la început că faptul se datorește unei 
tehnici imperfecte a digestiei în eprubetă. În zilele 
noastre însă tehnica a avansat atît de mult, încît ex- 
perimentatorii pot provoca „digerarea“ hranei în la- 
boratoare aproape în aceleași condiţii cum o face 
natura. Intervin și enzimele necesare, și amestecarea, 
şi temperatura, cu alte cuvinte tot ce trebuie. Dar, 
din păcate, rezultatele nu sînt aceleași. 

Atunci cercetătorii și-au adus aminte de amibă, de 
leucocite şi de faptul că multe celule știu să digere 
singure diferite substanţe și chiar diferite fiinţe, pe 
care le pot „înghiţi“. Procesul a căpătat denumirea 
de fagocitoză, iar „vînătoarea“ celulei după substan- 
tele care-i sînt necesare pinocitoză. 

Am mai vorbit despre aceasta: în celulă se for- 
mează o adîncitură, ea se închide, alcătuind o vezi- 
culă sau vacuolă. Vacuola se desprinde şi pleacă în 
interiorul celulei împreună cu lichidul înglobat și cu 
substanţele dizolvate în ea. Acolo sînt luate în pri- 
mire de către organitele celulare numite lizozomi, 
care le dizolvă. 

Ospăţul celulelor prin fagocitoză şi pinocitoză a 

căpătat denumirea de digestie intracelulară, sau a 
doua digestie. Se înţelege acum că, alăturîndu-se cau- 
zei comune, celulele intestinului, pinocitind, accele- 
rează mult digestia. Iar în eprubete, neexistînd celule 
vii, se desfășoară mai lent. 

Totuși, nici pinocitoza nu înlătură toate lacunele 
în elucidarea proceselor digestiei, nu explică toate 
enigmele acesteia. Iată însă că recent, acum cîţiva 
ani, fiziologul sovietic Alexandr Mihailovici Ugolev 
a descoperit a treia digestie: parietală sau de contact. 
Au loc la suprafaţa celulelor care căptușesc pereţii 
interiori ai intestinului subţire. Ei sînt acoperiţi în 
întregime cu vilozități mărunte de tot — 200 800 000 
pe fiecare centimetru pătrat al intestinului. În „jun- 
gla“ de vilozități sc sedimentează toate enzimele po- 
sibile; se obţine astfel un fel de catalizator poros, ase- 
menea celor cu care lucrează chimiștii, din care cauză 
digestia în zona parietală se desfăşoară într-un ritm 
foarte energic. Bacteriile nu pot pătrunde însă în zona 
vilozităţilor, căci sînt mult mai mari decît spaţiile 
dintre vilozităţi. Deci a treia digestie se desfășoară 
în condiții cît se poate de sterile. Iar prima digestie 
nu este de loc sterilă, bacteriile acordîndu-i un ajutor 
activ. 


Digestia nr. 4, colectivă 


Termitele sînt cele mai uimitoare ființe în această 
lume uimitoare! Așa afirmă unii cercetători. Termi- 
tele trăiesc la suprafaţa solului sau sub pămînt, dar 
în termitiere și galerii, construite din pămînt, nu su- 
portă lumina, iar corpurile lor gingașe sînt lipsite de 

culoare, fiind palide ca niște fantome. Oamenii, pro- 
fani în domeniul zoologiei, numesc termitele — fur- 
nici albe. Ele nu sînt însă furnici, ci insecte cu totul 
deosebite, cu toate că trăiesc, asemenea furnicilor, 
în familii mari, care prin gradul lor de organizare și 
prin diviziunea perfectă a muncii între membrii obștei 
amintesc un stat bine organizat. Mai corect ar fi să 
li se spună gîndaci de bucătărie albi, căci, printre 
insecte, cele mai apropiate rude ale termitelor sînt 
gîndacii de bucătărie. 

Termitele constituie un flagel pentru ţările tropi- 
cale. În stomacurile nesăţioase ale furnicilor albe dis- 
par tone întregi de lemn de construcţie. Termitele 
mănîncă lemn, produs tot atît de puţin hrănitor ca 
si hîrtia. (De altfel ele mănîncă și hiîrtiel) Cum reu- 
şesc să digere toate acestea? 

Oamenii de ştiinţă care s-au ocupat de cercetarea 
digestiei la termite au făcut descoperiri uluitoare. S-a 
constatat că în abdomenul lor, în niște ramificații și 
buzunare speciale ale intestinului, s-a instalat în mi- 
aiatură o întreagă lume, de microorganisme: aici sint 
şi infuzorii şi flagelate și bacterii. Peste 200 de specii 
diferite de animale și de plante inferioare. Toate la- 
olaltă cîntăresc cîteodată jumătate din corpul termi- 
tei! Microorganismele sînt acelea care digeră celu- 
loza. O transformă în zaharuri, pe care le asimilează 
apoi organismul insectei. Unii oameni de știință con- 
sideră că celuloza este descompusă doar de bacterii, 
iar infuzorii şi flagelatele ar fi doar niște musafiri 
nepoftiţi în intestinul termitei. 

Dacă vom hrăni o termită cu penicilină, locuitorii 
din intestinul său vor pieri, iar apoi va pieri și ter- 
mita, dar nu din cauza penicilinei, ci de foame. 

Digerînd cu ajutorul microcoabitanţilor săi celu- 

loza, termita se satură doar cu glucide. Dar proteina, 
care-i este necesară ca oricărei fiinţe vii, pe ce cale 
o obține termita? 

Pe diferite căi. În primul rînd, intestinul termitei 
îi digeră parţial pe cei care-i dau un ajutor eficient 
la hrănire: bacteriile și infuzorii, personalul care 
lucrează la „cazanul de fermentare”. 

Apoi printre numeroșii locatari ai intestinului ter- 
mitei au fost descoperite și niște bacterii miraculoase, 
capabile să-și prepare hrana din aer: absorbind azotul 
în stare gazoasă, ele îl transformă în compuși proteici. 
A treia sursă a proteinelor alimentare o constituie 
pielea, blana, excrementele păsărilor și mamiferelor, 
cadavrele insectelor, precum şi termitele moarte, care 
sînt devorate cu lăcomie de cele vii. 

Dar și aceasta este puţin, căci obştea termitelor 
este mare. Pentru a-i sătura pe toţi și înainte de toate, 
larvele, fraţii și surorile mai tinere, precum şi femela 
și masculul — întemeietorii familiei —, termitele cul- 
tivă ciuperci. 

Termitele adulte, lucrătoarele și soldaţii, nu mă- 
nincă ciuperci, însă produșii meniului cu ciuperci, 
semidigeraţi de alte termite, furnizează organismului 
lor hrană proteică. Căci toţi locuitorii termitierei: şi 
larvele, şi lucrătoarele, și soldaţii, și masculul cu 
femela, reprezintă de fapt un... singur intestin co- 
mun, despărţit doar în spaţiu în fragmente diferite, 
cuprinse în corpul fiecărei termite. Orice bucăţică de 
hrană, oricît de mică, nu se digeră pe de-a-ntregul 
în intestinul unei singure termite. Nul Sub formă de 
regurgitație, exsudat pe abdomen și alte secreţii, 
hrana se transmite, ca o ștafetă (lucru nemaivăzut!) 
de la o termită la alta și nu-și încheie toate stadiile 
de digerare decît trecînd prin abdomenul multor te) 

nite. De aceea, într-o termitieră, cu un singur prînz 
se satură rînd pe rînd toţi. Aici nu este nevoie de un 
făcător de minuni care să sature „cu șapte piîini“ mii 
de guri flămînde. 

Produsele provenite din ciuperci, cu toate că le 
consumă numai larvele, precum și regina cu regele, 
în ultimă instanță sînt puse la dispoziţia tuturor ter- 
mitelor. 

lată de ce nici termitele, nici albinele, nici furnicile, 
care au de asemenea un intestin „comun“, nu suportă 
de loc singurătatea. Ținute închise, izolate de con- 
fraţi, ele mor după cîteva ore, iar în cel mai bun caz 
după cîteva zile, chiar dacă li se oferă suficientă hra- 
nă și apă. 

Două albine într-un borcan trăiesc mai mult decît 
fiecare ţinută izolat. Iar trei la un loc trăiesc și mai 
mult. 

Dar numai cînd sînt în număr de aproximativ 40 la 
fiecare 200 cm? de spaţiu locativ, trăiesc tot atit ca şi 
în stup. Numai în asemenea condiţii fragmentele in- 
testinului „comun“, „răspîndite“ în corpurile diferi- 
telor albine, unite într-un singur tot prin hrana trans- 
misă din gură în gură, pot funcționa normali. 

De aceea și albina izolată trăiește mai mult timp, 
dacă poate, ca să zicem așa, să-și conecteze intestinul 
la digestia colectivă, efectuată de către stup în comun. 
Nu este greu să se demonstreze aceasta pe cale ex- 


i Aici este vorba, după cum se vede, nu numai de digestia 
colectivă. Transmiţind mereu hrana din gură în gură, albinele 
şi alte insecte sociale nu numai că digeră mai bine şi asimi- 
lează mai bine produsele nutritive și vitaminele, dar totodată 
repartizează in mod egal diferiţi hormoni, substanţele reglatoare 
ale întregii vieţi din stup. 

perimentală: este suficient ca albina să fie izolată 
printr-o reţea subţire de celelalte albine, în așa fel 
încît să poată introduce prin găurile acesteia trompa 
pe teritoriul confraţilor. Deîndată pe teritoriul comun 
se vor găsi mulţi doritori să hrănească cu miere re- 
gurgitată pe singuratica prizonieră. Din gură în gură 
îi vor transmite anumite substanţe necesare vieţii, 
produsele digestiei colective, și astfel albina captivă 
nu va muri, 


Digestia nr. 5, externă 


Căutaţi să vă imaginaţi un om cu o gură lipsită de 
dinţi și nu mai mare decît o nară, iar în loc de degete 
să aibă niște andrele de tricotat (cîte una la fiecare 
mînă). „Omul“ trebuie să mănince un biftec fără 
să se servească de cuţit. 

Problema pare de nerezolvat. Totuși păianjenii, în 
fiecare zi şi de 300 000 000 de ani, fac faţă cu cinste 
acestei situaţii. 

Păianjenii nu au dinţi sau vreun alt organ cu care 
ar putea să mestece sau să tritureze hrana. În același 
timp, gura lor este foarte mică: o deschizătură aproa- 
pe microscopică (chiar la cei mai mari păianjeni- 
mâncători de păsări, ea nu este mai mare de 1 mm?). 
Cum mănîncă păianjenii? Într-un mod foarte original: 
îşi digeră prada nu în interiorul corpului, ci în afară, 
iar apoi o absorb cu gura lor microscopică. 

Înainte de a lua masa, mulţi păianjeni își ambalează 
victima într-un fel de cocon: ţes de jur împrejurul ei 
pînza, apoi picătură cu picătură umplu această stra- 
chină mătăsoasă cu sucuri digestive provenite din 

glandele lor intestinale şi bucale. Sucurile diluează 
şi digeră în „recipient“ țesuturile victimei, pe care 
păianjenul le suge prin faringele său tubular, ca și 
cum ar sorbi un coctail cu paiul. 

Păianjenii, care au de-a face cu gindaci, îi digeră 
în propriile lor carapace ca în niște cratiţe. Bucată 
cu bucată, picătură după picătură. Înfigîndu-și cheli- 
cerele — maxilarele-cîrlige în formă de seceră — în 
gîndac, păianjenul le descleștează imediat și intro- 
duce în rană din gură, ca dintr-o seringă, o picătură 
mare. Nu, nu de otravă, ci de fermenţi digestivi. Pes- 
te cîtva timp el absoarbe din nou în gură această 
picătură cu țesuturile moi ale gîndacului dizolvate 
în ea, iar apoi injectează imediat sub cuirasa gînda- 
cului o nouă doză de substanţe care dizolvă mușchii. 
După o scurtă așteptare pînă vor începe să acţioneze, 
păianjenul le absoarbe din nou cu ajutorul pompei 
faringiene. Și tot așa pînă cînd nu mai rămîne din 
gîndac decît o carapace goală. 

Mulţi păianjeni, printre care și tarantula noastră, 
ușurează munca fermenţilor injectaţi în victimă, fră- 
mîntînd-o şi zdrobind-o cu chelicerele. Își amestecă, 
ca să zicem așa, mîncarea. 

Scorpionii sînt veri cu păianjenii şi de aceea nu 
este de mirare că își digeră prada aproape la fel ca 
ei, dar nu în străchini de mătase și nici în carapace 
de chitină, ci... chiar în gură. Ei au o gură foarte 
încăpătoare și, fără să ţină seama de regulile bunei 
cuviinţe, o umplu pînă la refuz cu bucăţi smulse din 
victimele lor. Dar nu mestecă, ci așteaptă pînă ce se 
vor dizolva în sucurile digestive, care vin să umple 
gura din abundență, iar soluţia gata preparată o pom- 
pează apoi, cu ajutorul faringelui din gură în in- 
testin. 

Se observă că digestia exterioară nu este chiar 
așa o raritate. În lumea nevertebratelor, multe specii 
apelează la ajutorul ei cînd nu sînt în stare nici mă- 
car bucată cu bucată să înghită o pradă excesiv de 
mare, corespunzătoare doar poftelor nemăsurate, nu 
şi dimensiunilor micilor prădători. 

Larvele, înspăimîntătoare ca aspect, ale ditiscide- 
lor, care se găsesc în număr mare în heleștee, atacă 
chiar mormoloci şi exemplare mici de caras, împlîn- 
tîndu-și în ei maxilarele ascuţite și îndoite ca niște 
iatagane. Mormolocii şi peştişorii înoată, tîrînd peste 
tot după sine prădătorul care se ţine scai și care În- 
cet, dar continuu, îi digeră din mers. 

Această larvă, de fapt, nici nu are gură. Mai exact 
are, dar este strîns închisă și pecetluită de nişte „bu- 
ze“ suturate. Larva nu este în stare s-o deschidă. Ea 
suge țesuturile victimei cu ajutorul maxilarelor; ele 
sînt străbătute, în același fel ca dinţii veninoși ai 
şarpelui, de nişte canalicule subțiri. Dar prin ele nu 
curge afară venin, ci sucuri digestive. Înapoi, în in- 
teriorul larvei, pătrunde prin aceleași canalicule pro- 
dusul gata digerat. 

Cam în același fel procedează cu furnicile care i-au 
căzut în capcană și larva leului furnicilor și larvele 
muștelor de carne (dar nu cu furnicile, ci cu carnea 
pe care eclozează din ouăle depuse de musca mamă). 
Unii gîndaci prădători (carabidele) își digeră prada 
de asemenea, ca să zicem așa, în sînul naturii. La fel 
și mulţi viermi inferiori: nemerțţienii și planariile. 

Și chiar infuzorii unicelulari numiţi suctorii. Ei nu 
au cili cum au infuzorii obișnuiți care parcă ar pur- 
ta o blană, dar în schimb au multe tentacule mici 
prin care se realizează sucțiunea. Flagelatul sau in- 
fuzorul ciliat care a făcut imprudenţa să se atingă 


colecția cristal $ colecţia cristal $ colecţia cristal 


de un asemenea tentacul se lipsește imediat de aces- 
la. Suctoria însăși este o fiinţă minusculă, invizibilă 
cu ochiul liber. Trompa ei sugătoare este și mai mică. 
Cit de mic trebuie să fie însă orificiul prin care suge 
protoplasma densă a unei alte celule vii prinse în 
virful trompeil Firește, în prealabil, diluînd și dizol- 
vînd-o cu ajutorul sucurilor injectate prin același 
orificiu. 


Cum se poate prinde pește cu stomacul? 


Steaua-de-mare are 5 raze, 5 ochi, 5 tentacule, 5 fi- 
caţi, 5 branhii, 5 nervi mari. Dar, din păcate, o sin- 
gură gură și un singur stomac. Iar cap nu are de loc. 

Toate animalele care au picioare aleargă pe niște 
pîrghii (dacă le apreciem extremităţile din punctul 
de vedere al mecanicii), iar steaua-de-mare se de- 
plasează din loc în loc folosind o locomoţie bazată 
pe principii hidraulice! Nici o vietate din lume nu 
are ceea ce întîlnim la echinoderme: stele-de-mare, 
arici-de-mare și noloturii. 

Minuscule, subțiri, goale pe dinăuntru şi elastice 
de parcă ar fi de gumă, picioarele stelei-de-mare se 
află pe partea inferioară a razelor. Cînd ea se tirăște, 
picioruşele se umflă. Organele corespunzătoare pom- 
pează în ele apa sub presiune. Apa determină exten- 
siunea piciorușelor, ele se întind înainte și se lipesc 
ca nişte ventuze de pietre. Atunci apa trece, prin 
pompare, în alte piciorușe şi acestea se tirăsc mai 
departe. Iar piciorușele, care erau lipite ca niște ven- 
tuze, se contractă şi trag steaua de mare înainte. 

Desigur că pe aceste picioare hidraulice stelele-de- 

mare n-ar reuși să ajungă din urmă nici măcar o 
broască țestoasă. În schimb, mișcările lor sînt total 
amortizatel 10 metri pe oră constituie viteza medie 
a stelelor-de-mare. Prada pe care o vînează se ti- 
răște însă și mai încet. Unele stele consumă mil, al- 
tele scoici. Pe cele mici le înghit pe de-a-ntregul, iar 
pe cele mari le îmbrățișează cu razele, iar apoi în- 
cep să tragă de valve în direcții diferite. Cochilia 
este bine închisă și steaua-de-mare nu poate s-o des- 
chidă dintr-o dată. Dar ea nu se grăbeşte, trage și 
trage; 10 minute, 20 sau şi mai mult. Mușchii scoicii, 
care ţin valvele la un loc obosesc și căsuţa de sidef 
se deschide. Atunci steaua-de-mare, ca să nu-și des- 
mintă caracterul original, realizează ceva extrem de 
neobișnuit: își întoarce pe dos stomacul, îl scoate pe 
gură afară și îl introduce în scoicăl Stomacul digeră 
molusca nu în stea ci în interiorul scoiciil Dintr-o 
stridie, acoperită astfel cu stomacul stelei-de-mare (de 
parcă ar fi un șervet), peste 4 ore nu mai rămine de- 
cît cochilia goală. 

Stelele-de-mare reușesc să prindă cu stomacul, ca 
într-o plasă, chiar pești vii. Peștele înoată, trăgînd 
peste tot după sine steaua de mare. Ea îi stă în spi- 
nare lipită ca o ventuză cu ajutorul stomacului scos 
în afară și mistuie fără grabă peștele încă viu. 

Acestea sînt într-adevăr minuni ale naturii, mai 
minunate decît cele din povești! 

Mult timp nu s-a dat crezare unui asemenea mod 
de hrănire. S-a crezut că stelele-de-mare consumă 
numai pești morţi; cum ar putea să urmărească un 
pește viu?! Dar doctorul Gager! de la Muzeul ameri- 


1 Ştiinţa a rămas recunoscătoare doctorului Gager pentru o 
serie de descoperiri senzaţionale: că peştele-spadă atacă fn- 

can de istorie naturală, a adunat dovezi foarte înte- 
meiate care i-au convins pe sceptici. Acum nu se mai 
indoiește nimeni de aceasta. Steaua-de-mare apucă 
de aripioarele înotătoare peștele care întîmplător s-a 
atins de ea. Cu ce îl apucă? Cu ajutorul unor clești- 
şori pe piciorușe subţiri, pedicelarii, care îi acoperă 
din abundență spatele. Apoi raza cu peștele care a 
căzut în micile ei capcane se îndoaie și duce prada 
la gură cu coada înainte. Stomacul ţișnește în afară 
și o acoperă. 

Stelele-de-mare sînt liniștite, fără dinţi și de-abia 
se tirăsc. Dar ce animale de pradă sînt! În mare ele 
aduc pagube mari: toţi leii și tigrii de pe Pămînt nu 
ar putea mînca atîta carne cît mănîncă stelele-de- 
mare. Mănîncă şi stridii, și scoici cu mărgăritare, și 
peşti, și crabi. În schimb nu aduc nici un folos. 


Nu numai cu gura se poate minca 


Nava de cercetări sovietică „Viteaz“ a circulat pe 
toate oceanele, descoperind peste tot specii necunos- 
cute de pești, caracatiţe, moluște și viermi. 
Zoologii de pe „Viteaz“ au scos de pe fundul mă- 
rii și ceva foarte neobișnuit, fantasticele pogonofore! 


tr-adevăr corăbiile, că peştii cad cîteodată din cer, că odată 
un cașalot a înghițit un om şi că unele animale se pare că 
prind peşte cu coada. 

i Pogonos — în greaca veche, înseamnă barbă. Pogonotor 
înseamnă cel care poartă barbă, Se are în vedere, desigur, nu 
o barbă adevărată, ci doar niște tentacule lungi şi dese. 

cărora natura a uitat să le dea organele cele mai 
necesare pentru întreţinerea vieţii: gură și intestin! 

Atunci cum se hrănesc? 

Într-un fel imposibil, cu ajutorul tentaculelor. Ten- 
taculele prind prada și tot ele o digeră și o absorb. 

Încă în 1914 a fost prins lîngă țărmurile Indone- 
ziei primul pogonofor. Al doilea a fost prins în Ma- 
rea Ohotsk mult mai tirziu. Dar multă vreme oame- 
nii de știință nu au putut găsi acestor ființe cu- 
rioase un loc corespunzător în clasificarea ştiinţifică 
a regnului animal. 

Doar cînd cercetătorii de pe „Viteaz“ au adunat 
vaste colecţii de pogonofore și le-au adus la Lenin- 
grad, la Institutul zoologic, unde au fost studiate de 
către Artemii Vasilievici Ivanov, această problemă 
confuză a fost elucidată. 

Ivanov a demonstrat că pogonoforele nu se înru- 
desc cu nici una din grupările cunoscute și nu apar- 
ţin nici uneia dintre încrengăturile zoologice cunos- 
cute. A fost necesar să se creeze pentru el o încren- 
gătură specială, atît de originală este structura lor. 

Aspectul exterior al pogonoforelor seamănă, ce-i 
drept, cu al viermilor. Dar numai ca aspect exterior. 
Ele sînt lungi și nu au membre, doar o barbă deasă 
de tentacule în partea anterioară, acolo unde ar tre- 
bui să se gasească capul. 

Pogonoforele nu ies niciodată din căsuţele lor, tu- 
burile „de zahăr“. Substanţa din care sînt alcătuite 
tuburile amintește substanța cornoasă sau chitina. 
Biochimiștii au stabilit că chitina este un polizaha- 
rid, produs anorganic apropiat de celuloză și de 
amidon. 

Tuburile pogonoforelor sînt scufundate cu partea 
posterioară în mil, iar partea anterioară se ridică 

drept în sus. Din tub, ca un moţ de sub o căciulă 
caucaziană, iese o coamă încilcită și ondulată de ten- 
tacule lungi. Tentaculele pot fi în număr de 200 sau 
chiar de 250. Cu cît sînt mai multe cu atit este mai 
bine, căci în ele stă toată puterea acestor vietăţi, 
ca și în barba vrăjitorului Cernomor din basmele 
ruseşti. Fără tentacule, pogonoforul moare repede de 
foame. 

Tentaculele se unesc strîns, cîteodată chiar con- 
cresc formînd o corolă, o cupă adîncă, în care „se 
mistuie“ hrana. În interiorul cupei, pe tentacule, un 
desiș de cili minusculi unduieşte ca iarba pe pășune. 
Undele aleargă de sus în jos și împing apa în orifi- 
ciul cupei. 

Apa pătrunde de sus și se scurge prin partea de 
jos — pe la baza tentaculelor așezate în formă de co- 
rolă. În felul acesta, diferitele vietăţi mărunte care 
planează în apă, ajungînd în jungla vilozităţilor care 


acoperă tentaculele, se împotmolesc acolo. De la ce- . 


lălalt capăt, din corpul pogonoforului, pătrunde tot 
timpul în cupă un lichid special, sucurile digestive, 
iar prada rămasă în urma filtrării se mistuie chiar 
aici, pe sită. Singele, absorbind-o, se împrăștie prin 
vasele sanguine și distribuie în toate țesuturile în- 
cărcătura nutritivă adusă din tentacule. 

Singele pogonoforelor, la fel ca al nostru, este de 
culoare roșie. Au și inimă şi un creier foarte rudi- 
mentar, dar nu au nici un fel de organe de simţ. 

După cum vedeţi, este vorba de animale foarte in- 
teresante. Dacă judecăm după arborele lor genealo- 
gic, pogonoforele trebuie situate pe ramurile supe- 
rioare ale „arborelui vieţii“, alcătuit pe baza evolu- 
tiei. Avînd însă în vedere instinctele şi comporta- 
mentul lor (de altfel și aspectul exterior!), ele sea- 

mănă foarte mult cu viermii care trăiesc în adăpos- 
turi tubulare. Fără îndoială, strămoșii pogonoforelor 
au cunoscut vremuri mai bune: viaţa lor era mai 
complexă şi mai interesantă, iar structura corpului 
nu era atît de rudimentară. Dar apoi ele s-au izolat 
de lume în cutiile lor de chitină. Viaţa de sihăstrie 
a acestor pustnici bărboșşi n-a rămas fără urmări ne- 
faste: ei s-au degradat, în peripeţiile evoluţiei și-au 
pierdut toate organele de simţ, gura, stomacul și in- 
testinul. Au pierdut şi gustul pentru călătorii, fie 
chiar și prin apropiere: pogonoforele se tîrăsc numai 
în interiorul cutiilor lor, tuburile. Tuburile și apa care 
o spală, iată întregul univers al acestor bărboși ma- 
rini. 

Pogonoforele nu sînt prea mari: 4 cm este lungi- 
mea celor mai mici dintre ele, 36 cm a celor mai 
mari. Tuburile sînt de cîteva ori mai mari decît lo- 
cuitorii lor, astfel încît ei nu trăiesc în înghesuială. 
Dar, în schimb, trăiesc în întuneric! La adîncimi de 
2 pînă la 10 000 m. Doar puţine pogonofore nimeresc 
în zona cu ape de mică adincime de lîngă ţărmuri. 

Pogonoforele sînt vietăți cosmopolite. Ele s-au răs- 
pîndit prin toată lumea marină și, probabil, se gă- 
sesc în număr mare pe fundul oceanului. Artemii Va- 
silievici Ivanov spune: „Pe alocuri ele sînt atît de 
multe, încît draga aduce o mulţime de tuburi popu- 
late și goale de pogonofore, care îi umplu sacul, ba 
chiar le vezi agăţate de cadru și de odgon”. 

Cum se face atunci că atita vreme ele n-au ajuns 
în mîna cercetătorilor? Și nu sînt nici greu de prins, 
căci pogonoforele nu se deplasează de colo pînă 
colo, ci stau toată viaţa pe loc. Explicaţia este dată 
de faptul că oamenii de-abia acum au început să 

pătrundă cu adevărat în adiîncurile mărilor şi ale 
oceanelor. Acolo ne mai așteaptă descoperiri foarte 
interesante. 


Nu numai cu dinţii se poate mesteca 


Pangolinii o demonstrează în mod convingător! Ei 
trăiesc în Africa, dar s-au mai păstrat în India și, pe 
alocuri, prin Indonezia. Tot corpul lor este acoperit 
de o cuirasă din solzi cornoși. Solzii sînt mari și se 
suprapun ca pe un con de brad. 

Dar pangolinii nu sînt reptile, ci mamifere. Ei au 
sînge cald și își hrănesc puii cu lapte. Cuirasa lor 
însă ne induce în eroare: asemenea vechilor dino- 
zauri sau a crocodililor care prosperă și în prezent, 
pangolinii s-au ascuns în pielea lor cornificată ca 
într-un blindaj. 

Cu toate că are cuirasa, pangolinul se cațără cu 
destulă dibăcie în copaci. Intră şi în scorburi și scor- 
monește la rădăcini: caută furnici şi termite. Cînd 
găsește, imediat scoate la iveală cu plăcere limba-i 
lungă și o introduce în mușuroi. Furnicile se lipesc 
de limbă ca pe o hîrtie cu lipici, iar pangolinul le 
duce cu ajutorul limbii la o pieire sigură în gitlejul 
său, 

El nu are timp să mestece, căci toate furnicile ar 
fugi care încotro! De fapt nici nu ar avea cu ce să 
mestece, căci nu are dinţi în gură. Are dinţi în... 
stomac! Parcă și-ar fi înghiţit dinţii: în stomacul ani- 
malului, la capătul lui, se află pe mai multe rînduri 
niște dinţi cornoși ascuţiţi. Muşchii puternici ai sto- 
macului triturează cu ajutorul lor furnicile înghiţite, 
preparînd din ele un... pireu. Pangolinul, după ce 

a luat masa, poate că doarme de mult, încolăcit în 
vizuină, în timp ce stomacul lui nu doarme, ci lu- 
crează: mestecă, mușcă, strivește insectele înghiţite 
de animal. 

Pangolinul cel lipsit de dinţi, nu este singurul care 
are această soartă amară. Păsările, după cum se ştie, 
de asemenea nu au dinţi. Nu au dinţi nici în stomac; 
ele triturează hrana cu ajutorul întregii suprafeţe 
interioare a stomacului, care este puternic cornifi- 
cată!. Dar nu este vorba aici de vreo substanţă cor- 
noasă, ci de coalină: o substanţă proteică specială, 
care se solidifică repede și cu care glandele stoma- 
cului căptușesc trainic, ca să zicem aşa, sectorul 
masticator. 

Forţa mușchilor stomacului de pasăre a fost cerce- 
tată încă de vechi naturaliști: Swammerdam, Réau- 
mur și Spallanzani. 

Au îndopat un curcan cu nici şi peste patru ore 
l-au tăiat ca să vadă ce s-a întîmplat cu ele: toate 
cele 24 de nuci, împreună cu coaja lor, s-au transfor- 
mat în făină (mai exact într-o cocă din făină de nuci). 

Atunci Réaumur a obligat pe un alt curcan să în- 
ghită un tub de fier, care rezista la o presiune de 30 
de puduri (un pud este egal cu 16,3 kg), fără să se 
îndoaie. Peste 24 de ore s-a constatat că stomacul 
curcanului a depus o muncă formidabilă, reușind „să 
lamineze“ ţeava pînă a transformat-o într-o placă. 


1 De fapt nu cu întreaga suprafaţă, ci doar cu ajutorul pere- 
telui interior al porțiunii musculare sau masticatoare a stoma- 
cului, care este deosebit de dezvoltată la păsările granivore. 
Muşchii din porțiunea superioară a stomacului, mal apropiată 
de esofag, nu mestecă hrana. 

Spallanzani a cercetat presiunea din stomacul de 
curcan cu ajutorul unei bile de sticlă. A constatat că 
bila s-a transformat în pulbere!. Un ac de oţel sau 
o bucată colţuroasă de sticlă, înghiţite de găini își 
tocesc repede ascuțișurile fără să le pricinuiască nici 
o vătămare. 

Stomacul de pasăre funcţionează deosebit de efi- 
cient dacă se înarmează cu „proteze dentare“ culese 
de pe drum, adică cu pietre. Toate păsările, în spe- 
cial cele granivore, înghit pietricele. La unele, o 
treime din stomac este umplută cu pietricele, cite- 
odată în număr de pînă la o miel 

Se pare că nimeni n-a văzut încă un crocodil fără 
dinţi. Dar şi aceste dihănii, cu gura plină de dinţi, 
înghit pietre ca şi păsările pentru a ușura munca 
stomacului lor masticator (au și ei un asemenea sto- 
mac). De altfel pietrele sînt necesare crocodilului și 
ca balast: recent zoologii englezi s-au convins de 
aceasta. Un crocodil fără pietre în stomac, cînd plu- 
teşte, îşi menţine cu greu echilibrul și trebuie să-și 
mişte energic membrele pentru a nu se răsturna cu 
burta în sus. 


Cine se mănîncă pe sine? 


Se spune că în Normandia, pe stilpii de pe marginea 
drumului, se pot citi asemenea anunţuri „Ofer pă- 
şune pentru cai. Prețul: 10 centime pe zi pentru un 


1 Totuşi, un manometru, introdus cu o treime de secol în 
urmă, de către un cercetător într-un stomac de pasăre, a indi- 
cat o presiune destul de scăzută: la rață 178 mm col. Hg, iar la 
găină 138. 

cal cu coada scurtă, 20 de centime pe zi pentru un 
cal cu coada lungă“. 

Curioasa majorare de preţ pentru o coadă mai 
lungă are o explicaţie simplă: un cal cu coada scurtă 
cînd este sicîit de muşte și de streche, se întrerupe 
des de la păscut pentru a le alunga cu capul, întru- 
cît coada scurtă nu este prea bună ca apărătoare 
de muște. Un cal cu coada lungă însă nu face așa și 
de aceea se consideră că consumă pe pajişte de două 
ori mai multă iarbă. 

O cauză în aparenţă atît de neînsemnată ca lun- 
gimea părului din coadă, are ca urmare un grad di- 
ferit de umplere a stomacului. Dar sînt atiţia și ati- 
ţia alţi factori care influenţează pofta de mîncare a 
animalelor! Este posibil oare să luăm în consideraţie 
toţi aceşti factori? Ei sînt mulţi şi nu-i putem preve- 
dea pe toţi, chiar atunci cînd este vorba să compa- 
răm două vietăţi de acelaşi fel. 

Dar dacă ne apucăm să comparăm animalele dife- 
rite: mamifere, păsări, pești, reptile sau insecte, 
atunci vom obţine rezultate dintre cele mai diferite. 
Unele sînt lacome ca Gargantua, iar altele în compa- 
raţie cu ele apar ca nemuritorul Kașcei, vrăjitorul 
din basmele rusești. 

Vă aduceţi aminte cum acest răufăcător din basme, 
nemuritorul Kașcei, fiind ţinut în captivitate de către 
Maria Marevna, timp de 10 ani nici n-a mîncat, nici 
n-a băut? Şi n-a murit din astal Se pare că pînă în 
prezent nici un animal n-a bătut încă recordul, dar 
s-au apropiat totuși de el unii campioni ai înfome- 
tării. Principalii recordmani sînt animalele poikilo- 
termel La ele metabolismul nu este atit de intens 
ca la homeoterme, şi de aceea în corpul moluștelor, 

al insectelor, al reptilelor și al peştilor se consumă 
în fiecare minut mai puţină hrană decît la păsări și 
la mamifere. De aceea se și cere mai puţină hrană la 
animalele cu sînge rece. 

La Grădina zoologică din Amsterdam trăia cîndva 
un Șarpe din genul Anaconda, care deodată, fără nici 
o cauză evidentă (aşa credea personalul Grădinii), 
a declarat greva foamei. A încetat să mai mănince 
şobolanii, iepuri de casă și alte vietăţi mici care îi 
erau oferite. Timp de doi ani n-a înghiţit absolut ni- 
mic. Apoi deodată, şi tot fără vreo cauză evidentă, 
s-a repezit la niște șobolani, care se obișnuiseră deja 
să-l considere ca un fel de buștean și a trăit încă 
mulţi ani după aceasta. 

La Grădina zoologică din Hamburg a existat de 
asemenea un fel de „Kașcei“, și anume un piton. El 
n-a mîncat timp de 25 de luni! A băut numai apă. Dar 
înfometarea i-au slăbit atît de mult puterile, încît, 
atunci cînd i-a revenit pofta de mîncare, n-a fost în 
stare să înghită un porumbel și s-a înecat cu ell 

Broaștele țestoase, crocodilii și caracatiţele de ase- 
menea pot să nu mănînce nimic luni de zile. Și pă- 
ianjenii, şi viermii numiţi planarii... 

Ce fiinţe uimitoare sînt planariile! S-au răspîndit 
în lumea întreagă, trăiesc şi în mare și în apele 
dulci, și în pădurile tropicale şi în mușchi. Ca nişte 
panglici de diverse culori, pestriţe (lungi cît unghia, 
ba uneori chiar cît palma), ele nu se tirăsc, ci mai 
curînd alunecă, de parcă s-ar prelinge (cu o viteză 
de cîţiva metri pe oră!) pe un covoraș mucilaginos pe 
care în prealabil singure şi l-au aşternut. „Adulme- 
că“ melci și rîme. După ce a prins un vierme, pla- 
naria-terricolă îl îmbrățișează strîns cu corpul său 

plat şi stropindu-l cu suc intestinal, îl digeră, chiar 
fără să-și dea osteneala de a-l înghiţi. 

Dar dacă altă dihanie vrea, la rîndul ei, să înghită 
planaria, trebuie mai întîi să-şi pregătească nervii 
pentru un spectacol de vivisecţie pe care poate să-l 
joace viermele în faţa atacatorului. Cînd terricola 
este ameninţată de vreun pericol, deodată ea se ru- 
pe singură în bucăţi, în fața dușmanului uluit ră- 
mînînd 10—12 ghemotoace rotunde și mucilaginoase. 
După cîteva ore, cînd pericolul va trece, fiecare ghe- 
motoc, regenerînd organ după organ, reușește să re- 
facă întregul vierme! Păstrîndu-și doar a 12-a parte 
din volumul iniţial, planaria nu-şi pierde totuși in- 
dividualitatea, ci o reproduce în 12 fiinţe noi. 

Însușiri cu totul şi cu totul unice vin în ajutorul 
planariilor şi la un alt necaz, cînd trebuie să rabde 
de foame vreme îndelungată. Ele sînt în stare să nu 
mănînce nimic luni întregi. De fapt nu este chiar 
așa, căci dacă nu găsesc nimic de mincat în jurul 
lor, încep să se mănînce pe sine! Celulă după celulă, 
organele lor, de bunăvoie, și, ca să zicem așa, în 
mod automat, se îndreaptă spre intestin, unde se di- 
geră. La început se sacrifică organele genitale, apoi 
mușchii. Dar niciodată, chiar dacă nici în propriul 
său organism nu va mai găsi alte resurse, viermele 
nu-și consumă creierul și nervii, căci aici stă toată 
esenţa fiinţei lui! 

Au fost cazuri cînd, răbdînd de foame cîte o ju- 
mătate de an și automistuindu-se fără nici o milă, 
planariile mîncau șase şeptimi din propriul lor corp. 
Deveneau de șapte ori mai scurtel Cînd primeau din 
nou hrană din abundență, ele creșteau repede şi își 
recăpătau greutatea și dimensiunile pierdute. 

Șapte ani fără hrană! 


Chiar și planariile, atit de bine pregătite pentru gre- 
lele încercări cu care ameninţă foamea pe toate fiin- 
tele vii, au rămas cu mult în urma acarienilor. 

Dar mai întîi să vorbim despre ploșniţe și actinii. 

Ploșniţele postesc adesea cite o jumătate de an şi 
mai mult. Desigur nu din voia lor. Iar bebeluşii lor, 
larvele de ploșniţe (aciuindu-se prin case, ele cau- 
zează oamenilor tot atite neplăceri ca şi ploşniţele 
adulte), în caz de necesitate, cînd pleacă toţi loca- 
tarii dintr-o casă, respectă un regim sever timp de un 
an, ba chiar un an și jumătate! 

Actiniile nu seamănă cu ploşniţele, dar sînt și ele 
în stare să rabde de foame vreme îndelungată: cîte 
doi, cîte trei ani. În acvarii s-a observat de multe 
ori aceasta. De pe urma unui asemenea mod de via- 
tă, actiniile „slăbeau“ foarte mult și pierdeau nouă 
zecimi din greutatea lor. Era însă suficient să li se 
ofere din nou hrană pentru ca ele să reînceapă s-o 
înghită cu lăcomie. Peste cîteva zile, privind o ane- 
monă de mare care se refăcuse repede, era greu de 
crezut că actinia postise atîta timp. 

Cînd actiniile capătă poftă de mîncare, ele înghit 
totul fără alegere, chiar și obiecte necomestibile şi 
periculoase. Odată o actinie înfometată a înghiţit o 
scoică. Scoica i s-a oprit în stomac în poziţie trans- 
versală și l-a separat în două jumătăţi; una supe- 
rioară şi una inferioară. În porţiunea inferioară nu 
putea ajunge hrana din gură. S-a crezut că actinia 
va muri. Ea a găsit însă o soluţie: la talpă, chiar lingă 
locul pe care şade această „floare“ marină pe pia- 
tră, s-a deschis o nouă gură fără dinţi, un simplu ori- 

ficiu lateral. În jurul lui, în curînd au crescut tenta- 
cule și actinia a devenit astfel fericita deţinătoare a 
două guri și două stomacuri. 

Nici unul din gurmanzi nu se poate însă compara 
cu căpușile. Ele sug sînge de la cele mai diferite 
animale și îl sug în cantitate atît de mare, încît se 
umflă peste măsurăl. 

Căpușa, care suge sîngele cîinilor, cîntărește, după 
o masă abundentă, de 223 ori mai mult decît pe sto- 
macul gol. lar căpușa taurilor, în decurs de trei săp- 
tămîni cît îi trebuie ca să se dezvolte din stadiul 
de larvă pină la acela de femelă adultă, crește în 
greutate de 10 000 de oril Deci, nu este de mirare că, 
după ingerarea cu o lăcomie fenomenală a unei can- 
tități atît de mari de hrană, căpuşile pot răbda de 
foame ani întregi. Pentru a verifica cît timp pot 
răbda, cercetătorii au extirpat armătura bucală a 
unor căpuşi (acarieni), fără care ele nu mai puteau 
suge sînge. Acarienii operaţi au trăit în laborator un 
an, doi ani, trei, patru... Aproape că au fost daţi 
uitării. Cercetătorii au obosit să mai aștepte pînă 
vor muri de foame. Dar ele n-au murit nici în cinci, 
şase, şapte ani! Ba chiar mai mult... 

Astfel au reușit oamenii să determine pe micile ru- 
de ale păianjenilor să stabilească un record mondial. 
Într-adevăr, nimeni n-a reușit să reziste mai mult la 
înfometare. În afară de Kașcei, bineînţeles, care era 
doar un personaj de basm. Iar cele stabilite în pri- 
vinţa acarienilor sînt date științifice certel 


1 Picioarele anterioare ale acarienilor sînt prevăzute cu glan- 


de care secretă în rană anticoagulină, astfel încît sîngele pe 
care-l sug nu se coagulează. 

Riscurile meselor 


Stomacul mamiferelor nu este atît de cuprinzător ca 
cel al acarienilor. Dar și printre mamifere se găsesc 
destui qurmanzi strașnici. Îndeosebi animalele mici 
şi iuți sau animalele care lucrează mult, cum sînt cîr- 
titele; ele mănîncă în 24 de ore doar pe jumătate 
mai puţină hrană decît cîntăresc ele însele. Pînă 
și jderul, animal de pradă înzestrat cu o mare agili- 
tate, este mai puţin lacom decît cîrtiţa sau chițcanul; 
în 24 de ore el mănîncă o cantitate de carne de 10 
ori mai mică decît greutatea sa. Iar leul încă de două 
ori mai puţin. 

Unele mamifere mănîncă totul fără alegere. Opo- 
sumul, sau șobolanul cu pungă, de exemplu, înfulecă 
cu aceeași poftă ouă de pasăre şi păsări, broaște, gîn- 
daci, șoareci, omizi, porumb, fructe, iarbă şi muguri 
de copaci. 

Vulpea Kuzu, ruda australiană a oposumului, este 
tot atît de puţin pretențioasă la mîncare. La fel ra- 
tonul și coyotul. Iar cîrtiţa, acest nesociabil săpător 
de vizuini, devorează tot ce este viu, tot ce poate 
prinde și birui cu forţele ei; de la iepuraşi și pui de 
găină pînă la gîndaci și viermi. 

Șobolanii, porcii și urşii sînt, de fapt, de aseme- 
nea animale omnivore. După trezirea din hibernare, 
urşii pasc ore întregi, ca vacile pe pășune, consumînd 
verdeață proaspătă. 

Vampirul, însă, respectă un regim sever: el bea 
numai sînge proaspăt și cald. 

Apropiindu-se în zbor de un animal sau om care 
doarme, vampirul caută să-l adoarmă și mai profund 
cu zgomotul ușor al fiîlfîirilor line de aripi. Apoi cu 
ajutorul incisivilor, ascuţiţi ca un brici, taie o bucă- 305 

ţică din pielea victimei. Cu vîrful limbii, acoperit de 
excrescenţe cornoase, ca o răzătoare, adîncește mica 
rană formată. De obicei, pentru a nu-l trezi pe cel 
ce doarme, vampirul planează deasupra lui, lingind 
din zbor sîngele care se prelinge din rană. Saliva 
vampirului conţine o substanță specială (ce chirurg!) 
cu efect anestezic, precum și o enzimă care împie- 
dică coagularea sîngelui (ca și în saliva lipitorii). 

Koala-vegetarianul, ursul marsupial din Australia, 
mănîncă numai frunze. Dar nu orice fel de frunze, 
ci numai de eucalipt şi numai dintr-o anumită spe- 
cie. Consumînd frunzele, el riscă foarte mult, căci în 
ele se formează în preajma iernii mult acid cianhi- 
dric, care este o otravă dintre cele mai periculoase. 
Din această cauză, toamna și în preajma iernii Koala 
evită eucalipţii săi favoriţi și, chiar dacă mănîncă 
din frunzele lor, alege frunzele mari și bătrîne, care 
conţin acid cianhidric în cantitate mică. 

Ce să mai vorbim, nu este de invidiat! 

Mussurana, dobîndindu-şi hrana, riscă aproape cît 
ursul marsupial. Și hrana ei este toxică, dar conţine 
o altă otravă. 

Mussurana trăieşte în America de Sud. Este un 
şarpe ca toţi şerpii, neavînd nimic deosebit la prima 
vedere. Dar, de îndată ce vede un alt șarpe, se în- 
tîimplă ceva nemaipomenit. Mussurana se repede în 
urmărirea celuilalt şarpe! Îl ajunge, acesta şuieră și 
o ameninţă cu veninul lui, dar mussurana nu cu- 
noaște teama și se repede cu îndrăzneală înainte. 

Ea caută să-l apuce pe dușman de ceafă. Dacă reu- 
șește s-o facă, victima este condamnată. Deoarece, 
înfigindu-şi dinţii, mussurana scutură puternic şar- 
pele, aşa cum scutură cîinele un dihor și îi rupe șira 
spinării. După ce șarpele a murit, mussurana îl mă- 

nîncă. Îl înghite pe de-a-ntregul. Înghite chiar șerpi 
o dată și jumătate mai lungi decît ea însăși. 

În Brazilia, legea ocroteşte mussurana. Nimicind 
șerpii veninoși, ea salvează în fiecare an mii de vieţi 
omenești. Una dintre cele mai mari crescătorii de 
şerpi din lume, din orașul Sâăo-Paolo, crește mussu- 
rane în terrarii, care apoi sînt expediate în toate lo- 
calităţile din țară. 

În India trăiește uriaşa cobră, cel mai mare șarpe 
veninos din lume, care nu poate fi învinsă de mussu- 
rana. Patru metri încă nu reprezintă lungimea record 
a cobrei uriașe. În urma mușcăturii ei, omul moare 
foarte repede. Dar ea nimicește şi mai repede șerpii 
veninoși; îi urmărește, îi ucide și îi înghite. Cobra 
aduce poate mai mult folos decit pagubă oamenilor. 


Vînătorii cu limba lungă 


Fiecare își prinde prada prin fel de fel de mijloace: 
unii cu dinții, alţii cu ghearele... Iar cameleonul cu 
limba. 

Se spune că el are cea mai deosebită limbă din 
lume. O demonstrează cercetarea mușchilor şi a ner- 
vilor limbii lui. Încercaţi să strîngeţi tare, între de- 
gete, un sîmbure de pepene; el va ţiîșni ca din pușcă 
din mîinile voastre. Cam în acelaşi fel „împușcă“ şi 
cameleonul cu limba, dar ea nu pleacă de tot, căci 
muşchii lungi și elastici o rețin și o trag cu violenţă 
inapoi în gură. 

Un cameleon, lung de aproape 20 cm, poate atinge 
cu limba o muscă care se află la o distanţă de 30 cm 
faţă de nasul lui. 

Dacă musca este și mai departe, atunci cameleo- 
nul se tîrăşte încet către ea. Cu o indolenţă aparen- 
tă, el ridică un picior, ducîndu-l încet înainte pînă 
cînd în cele din urmă se apucă strîns cu degetele 
de ramură, apoi, tot atît de încet, își deplasează al 
doilea picior, al treilea, al patrulea. Pas cu pas, ca- 
meleonul se apropie leneș de pradă. În timp ce cu 
unul dintre ochi o fixează, pe celălalt îl roteşte în 
toate părţile și urmăreşte ca nu cumva să fie luat 
prin surprindere de vreun dușman (căci, la rîndul 
său, are şi el dușmani). La această uimitoare șopîrlă 
ochii pot privi în direcţii diferite. Apropiindu-se de 
muscă pînă la o distanţă convenabilă, cameleonul 
trage la ţintă cu limba și nimerește întotdeauna. După 
un sfert de secundă, prada, care s-a lipit de limbă, 
se şi află în stomacul lui. 

Am spus „care s-a lipit“ deoarece pînă de curînd 
zoologii credeau despre cameleon că își prinde prada 
lipind-o de limbă. Dar, în 1960, un tînăr cercetător 
din R.D.G., Gerhard Budich, a publicat o lucrare foar- 
te interesantă, ilustrată cu niște fotografii splendide. 
Se vedea foarte clar că pe limba cameleonului, în 
momentul apropierii ei vertiginoase de pradă, se for- 
mează o mică ventuză. 

În momentul cînd limba se atinge de victimă, ca- 
vitatea interioară a ventuzei se dilată instantaneu 
(prin contractarea mușchilor limbii). Vidul format 
absoarbe insecta în ventuză. Adesea musculiţele și 
tînțarii, dispar în întregime în capcana pneumatică. 

Dar nu am terminat: cînd limba cameleonului își 
aplică ventuza pe o insectă mare, de exemplu pe un 
greier sau pe o lăcustă, atunci lateral faţă de ven- 
tuză apare și se lungește o minusculă trompă, care 
înconjură strîns prada. 

Toate broaștele, cînd vînează, trag de asemenea la 
țintă cu limba. La broască, limba ţișnește afară și, 
apucînd un ţînțar, se întoarce, pierzînd pe drum „dus- 
întors“ 1/15 dintr-o secundă. Cu ajutorul limbii, o 
broască rîioasă mare poate să-și ţintească victima 
pînă la o distanţă de 10 cm de gură. 

Dar nimeni din lume, înarmîndu-se doar cu limba, 
nu poate vîna cu atita îndrăzneală și abilitate, şi încă 
un vînat atît de periculos, ca broasca tropicală Lep- 
todaciylus pentadactylus. 

„Felurile de mîncare din meniul acestei broaște — 
spune Kennet Winton în lucrarea „Jungla șoplește"! 
— sînt şoarecii, păsările, șopirlele. Broasca prinde 
chiar și lilieci, ba se întimplă să înghită chiar și... 
șerpi. 

În laboratorul nostru o asemenea broască a trăit 
în captivitate timp de șapte ani. Odată ea a mîncat 
un şarpe lung de aproape un metru și jumătate. «Ma- 
ratonul înghiţirii» l-a realizat în două zile incomple- 
te. Fotografiile făcute atunci au fost publicate într-o 
revistă americană de geografie, iar broasca noastră, 
numită «Old Smoky» a devenit cunoscută în lumea 
întreagă“. 

„Bătrînul Smoky“, povestește Winton, şi înaintea 
acestei fapte eroice, care a căpătat o faimă mondială, 
înghiţea șerpi, dar nimeni nu credea că el va risca 
să atace un șarpe atit de mare”. 

Cînd șarpelui i s-a dat drumul în cușca lui Smoky, 
ci se ignorau reciproc. Noaptea a trecut fără întîm- 
plări deosebite și probabil că cei doi prizonieri cu 


1 Kennet Winton este un cunoscut zoolog american. El și-a 


consacrat peste 20 de ani cercetării pădurilor tropicale din 
America de sud. 

sînge rece s-ar fi împăcat bine dacă o greșeală co- 
misă de șarpe nu l-ar fi dus la pierzanie. În dimi- 
neața următoare, încercînd să se caţere pe peretele 
cuștii, el și-a pierdut echilibrul şi a căzut. Soarta i-a 
fost pecetluită. Smoky, care dormita paşnic într-un 
colț, s-a repezit printr-un salt gigantic spre șarpe, 
și „n-am apucat să ne dezmeticim, spune Winton, 
cînd deja primii 20 cm din corpul șarpelui se aflau 
în giîtlejul broaștei“. Ea a cuprins fulgerător capul 
șarpelui cu limba, care n-a mai avut timp nici să se 
apere. „Părea că atît vînătorul, cît și prada își re- 
petaseră dinainte rolurile, iar broasca, cunoscînd tot 
ce se va petrece, a deschis la timp gura, astfel încît 
literalmente şarpele să pice în ea. 

Șarpele, cuprins parcă de turbare, a început să se 
zvîrcolească lovind din coadă și aruncînd din colţ 
în colț 'broasca ce-i atirna de cap. El încerca să se 
încolăcească în jurul ei și să-şi elibereze capul. Dar 
broasca se lipea strîns de podea, împiedicînd șarpele 
să se vire pe sub ea și s-o cuprindă în inelele lui. 
Ea și-a strîns atît de tare maxilarele, încît gitul şar- 
pelui s-a turtit, ajungînd ca o panglică verde. Ba, 
mai mult decît atit, broasca a strîns tare şi cu labele 
anterioare giîtul șarpelui pentru a nu-i permite să-și 
elibereze capul: atunci ar fi fost pierdută! 

Șarpele a reușit totuși să se încolăcească în jurul 
bravului Smoky şi el „a început să manifeste semne 
de neliniște“. Șarpele își eliberase chiar o parte din 
gît și se crea impresia că Smoky va înceta lupta. 
Totuși, acţionînd labele anterioare cu dibăcie a reu- 
şit să îndepărteze puţin inelele care-l stringeau. A 
respirat mai adînc și a absorbit brusc încă o bucată 
respectabilă din corpul șarpelui. Apoi, adunîndu-și 
toate puterile, broasca, ca un halterofil, „a ridicat și 

a aruncat într-o parte corpul dușmanului, continuînd, 
ca şi cum nimic nu s-ar fi întîmplat, să-l înghită“. 

Șarpele se sufoca, lucru explicabil, căci capul lui 
se afla de mult în stomacul broaștei. Şarpelui îi slă- 
biseră puterile, se mai zvircolea, dar nu mai putea 
trece la un nou contraatac. Smoky cîștigase bătălia! 

„Noi umblam în jurul cuștii, fotografiam broasca 
şi discutam cu însufleţire asupra momentului cînd 
broasca își va înţelege, în sfirșit, greșeala și va 
scuipa afară șarpele. Au trecut însă două ore, iar 
învingătoarea nici nu se gindea să se despartă de 
pradă. Din timp în timp, broasca ridica capul și ni 
se părea că în ochii ei delușim o sclipire triumfă- 
toare. 

Apoi broasca a mai făcut vreo două mișcări de 
înghiţire și încă 2 țoli (un ţol este egal cu 2,54 cm) 
din corpul șarpelui au dispărut în gitlejul ei“. 

Smoky, fără să se grăbească, cu o răbdare vrednică 
de laudă, pe măsură ce șarpele era digerat în el și se 
făcea loc în stomac, înghițea noi centimetri din pra- 
dă, pînă cînd şarpele, mistuit bucată cu bucată, a 
dispărut în pîntecul ei. „Toată procedura a necesitat 
42 de ore. La sfirșitul ei, coada șarpelui începuse să 
se strice, dar broasca a înfulecat-o cu o asemenea 
poftă, de parcă ar fi fost o delicateţe rară“. 


Săgeţi în ţînţari 


Metodele prin care animalele își dobîndesc pîinea 
cca de toate zilele sînt extrem de variate și, adesea, 
foarte ingenioase. Desigur că nu putem vorbi aici 
despre toate, dar unele dintre ele sînt atît de origi- 

nale, atît de puţin asemănătoare cu cele îndeobşte 
cunoscute, încît nu pot fi trecute sub tăcere. 

Păianjenii au de mult renumele ca fiind maeștri 
de înaltă clasă în privinţa celor mai ingenioase cap- 
cane. Dar nu toți păianjenii sînt numai specialiști în 
a întinde curse; printre ei există și trăgători de elită. 

La tropice, în America, Africa de sud și Australia, 
trăiesc păianjeni care își prind prada cu arcanul. Ei 
vînează noaptea şi toți au unelte la fel. Le ţin însă 
într-un mod diferit: fie cu primul picior, fie cu cel 
de-al doilea sau al treilea. Exemplarele din Austra- 
lia își pendulează înainte de atac arma, cele ameri- 
cane nu. De fapt sînt amănunte secundare, ca să zi- 
cem așa, de ordin tactic, şi nu rezolvă fondul pro- 
blemei. 

Păianjenul american, Mastophora, sau, după denu- 
mirea locală, podadora, ţine și aruncă lasso-ul cu 
ajutorul piciorului anterior. A îndrăgit viile, și, cînd 
podadora stă nemișcată, este greu să-i deosebești de 
mugurii viței de vie. 

În Peru, Chile, Argentina și Brazilia, acest păian- 
jen este foarte temut, fiind foarte veninos. Dacă se 
întîmplă să înţepe degetul unui om, atunci, fără să 
se mai stea pe gînduri, i se taie degetul, căci altfel 
va surveni necroza ţesuturilor, diferite complicaţii 
gangrenoase și adesea moartea. 

Cînd, aproape de căderea nopţii, cerul se întunecă, 
podadora îşi alege o poziţie mai comodă și îşi ia cu 
piciorul unealta: o picătură lipicioasă pe un firicel 
subţire de păianjen lung de 1—1,5 țoli. Își pregăteşte 
picătura, încă din timpul zilei, cu ajutorul picioare- 
lor dinapoi dintr-o substanţă secretată de glandele 
lui. 

Observînd un ţînţar sau un fluture, păianjenul stă 

neclintit la pîndă. Cînd prada zumzăie foarte aproa- 
pe, vînătorul face o mișcare bruscă cu piciorul, arun- 
cîndu-și lasso-ul cleios, şi ţinţarul se lipește de pică- 
tură. Chiar dacă proiectilul va nimeri în aripa unui 
fluture mare, zburătorul încleiat este pierdut. După 
ce a „legat“ de o rămurică capătul firului pe care-l 
ţinea cu piciorul, păianjenul va cobori pe firul mă- 
tăsos, ca pe o scară de frînghie pînă la locul unde 
biziie și se smucește fluturele prins astfel cu ar- 
canul. 

În Europa există de asemenea păianjeni trăgători, 
dar ei nu prind muştele aruncînd asupra lor un las- 
so, ci le stropesc cu un fel de salivă lipicioasă. 

Scytodes vinează pe tavan şi pe pietre. Stă nemiș- 
cat și așteaptă pînă cînd vreo muscă zănatică se va 
apropia în zbor. Atunci, păianjenul o stropește la 
iuţeală, cum s-ar zice, din cap pînă în picioare. Din 
căngile lui veninoase (chelicere), el azvirle lichidul 
lipicios, însă nu la nimereală, ci într-un anumit sens: 
dintr-o parte în alta, mișcindu-și capul. Toate cele 
șase picioare și cele două aripi ale muștii sînt fixate 
astfel prin zigzaguri lipicioase de tavan. Lichidul 
aruncat de păianjen, de îndată ce a căzut pe muscă, 
se întăreşte și, ca şi cum ar fi o sfoară, o leagă de 
picioare şi de aripi. La specia de Scytodes, care tră- 
iește în Ceylon, lichidul de luptă nu este numai li- 
picios, ci și veninos; atingînd musca, lichidul nu nu- 
mai că o leagă, dar o și ucide. 

Exact acum 203 ani, Societatea Regală din Londra 
a primit o scrisoare și un mic colet din Djakarta (care 
se numea pe atunci Batavia). În colet era ambalat 
un peştișor, după cum se comunica în scrisoarea în- 
soţitoare. El trăiește pe lîngă țărmurile Indiilor olan- 
deze răsăritene și împroașcă cu apă muște, ţinţari, 

fluturi, în general orice vietate mică care zboară sau 
alunecă pe apă. 

Cînd au cercetat cu atenţie peștișorul trimis, zoolo- 
gii britanici n-au dat crezare celor arătate în scri- 
soare. Gura peștelui avea structura cea mai obişnui- 
tă și deci nu putea servi ca pușcă de apă. Mai tîrziu 
s-au lămurit lucrurile, și anume că din greșeală în 
colet a fost înpachetat cu totul alt pește. 

În Indonezia, populaţia denumește doi peşti la fel: 
peştele-coralier (Chaetodon fasciatus), care nu îm- 
proașcă cu apă (și care a fost trimis prin acel colet), 
şi peştele-puşcaş (Toxotes jaculator), despre care s-a 
scris în scrisoare. De aici a provenit eroarea. 

Timp de 150 de ani, o regretabilă neînțelegere a 
făcut pe zoologi să aibă o atitudine greşită față de 
peştele-puşcaş şi a determinat o neîncredere gene- 
rală față de uimitoarele lui calități. Doar la începutul 
secolului nostru, în 1902, cînd ihtiologul rus Nikolai 
Zolotnițki și-a publicat observațiile şi experiențele 
foarte minuțios efectuate asupra exemplarelor captive 
de peşte-puşcaş, acest țintaş din lumea peştilor a 
fost reabilitat. 

Peştele are în cerul gurii un şănțuleț longitudinal 
mărginit de două ridicături. Cînd îşi lipește limba de 
cerul gurii, șanţulețul se transformă într-o ţeavă de 
puşcă cu calibrul de 1,5 mm. Trăgînd, peștele îşi strîn- 
ge operculele branhiale. Sub presiunea lor, apa ţiș- 
nește cu putere în afară prin gură ca glonţul din 
pușcă. Virful limbii acționează cu o supapă. Cînd 
este lăsat în jos — supapa este deschisă! — apa ţiș- 
nește într-un jet subţire. Cînd virful limbii este ridi- 
cat, peştele împroașcă o serie de picături sau doar o 
singură picătură. Uimitorul peștișor posedă, aşadar, 
o armă automată foarte modernă, care lovește ţinta 

cu rafale mai scurte sau mai lungi sau dintr-o sin- 
gură împușcătură. 

Indonezienii învaţă acești pești să facă tot soiul 
de giumbușlucuri, iar apoi organizează întreceri, în 
cadrul cărora peştișorii dresați își demonstrează arta. 
Atingînd ţinta, ei reușesc, de pildă, să stingă chibri- 
turi sau luminări aprinse. Se ţine seama nu numai 
de precizia loviturii, ci şi de distanța atinsă. Cea mai 
mare distanță este de 4—5 m. Cea mai bună distanţă 
de ochire este de 1—2 m. Unele exemplare ale acestei 
specii au atins o măiestrie atît de înaltă a loviturilor 
de precizie, încît reușesc să lovească chiar o ţintă 
mobilă. 

Peştii speciei respective sînt foarte iubiţi în Indo- 
nezia. Ei pot fi întîlniţi aproape în fiecare casă, în 
mici bazine cu apă aflate în grădini sau în acvarii. 
În centrul acvariului în care înoată i se fixează un 
băț vertical, avînd în vîrf două bare așezate în cruce. 
Pe cruce se așază viînatul: muște, ţințari, gîndaci. 
Observîndu-l, peștele devine atent, își desface în 
evantai înotătoarea dorsală și, înotiînd cu precauţie, 
se apropie de băț. La început înoată fără zgomot în 
jurul lui, parcă alegindu-și o poziție mai comodă, 
apoi rămîne nemișcat și, ridicînd puţin gura deasu- 
pra apei, împroașcă. Dacă lovitura este reușită, peș- 
tele se repede la prada căzută în apă și o înghite. 
Dacă n-a nimerit ţinta (ceea ce se întîmplă foarte 
rar), atunci peștele continuă implacabil să descrie 
cercuri în jurul băţului şi, alegindu-și o poziţie mai 
convenabilă, trage din nou. 

Dimensiunile peștelui nu sînt mari: circa 20 cm. El 
trăiește în apele de mică adincime din mări de lîngă 
țărmurile Indiei, Indoneziei și Australiei de nord. 
Pătrunde și în gurile apelor curgătoare. 

Undiţe improvizate 


Lîngă țărmurile europene ale Oceanului Atlantic, în 
regiunea Murmansk din U.R.S.S. şi uneori în Marea 
Neagră trăiește dracul de mare (Lophius piscatorius). 
Este numit drac de mare datorită aspectului său bi- 
zar. Se deplasează pe fundul apei într-un mod ne- 
obișnuit: prin salturi, servindu-se ca punct de sprijin 
de înotătoarele sale pectorale, așa cum broasca se 
serveşte de picioarele posterioare. 

Dracul de mare era cunoscut încă de naturaliștii 
din antichitate și a fost descris și de mulţi naturaliști 
ai evului mediu. Prin arta sa de a-și momi prada a 
impresionat imaginaţia multor oameni. Pe capul lui 
uriaș cresc trei prelungiri, asemănătoare cu niște ten- 
tacule lungi, care nu sînt decit niște radii modificate 
ale înotătoarei dorsale. Prima dintre ele seamănă cu 
o undiţă avînd la capăt o momeală. 

Dracul de mare se ascunde în alge printre pietre 
şi scoate afară doar tentaculul: o mustață pe care-o 
mișcă. Dacă pe acolo trece un pește care i se pare 
că vede un vierme ce se răsucește, el se apropie 
mai mult ca să-l prindă și să-l mănînce. Atunci dra- 
cul de mare cască o gură uriașă, apa îi intră giîlgiind 
în gură şi antrenează în hăul ei peștișorul păcălit. 
Stomacul dracului de mare este atît de încăpător, în- 
cît în el poate încăpea confortabil un animal aproape 
tot atît de mare ca și posesorul pîntecului drăcesc. 

Cînd cercetătorii au pătruns cu dragele și cu nă- 
voadele lor în adîncurile negre ale oceanului, au în- 
tilnit acolo multe rubedenii ale dracului de mare. 
Prima dintre ele a fost prinsă, ce-i drept, lîngă ţăr- 
murile Groenlandei, încă din 1837, dar cea mai mare 
pradă de draci de mare din adîncuri au făcut-o ex- 

pediţia oceanologică britanică cu nava „Challenger“ 
şi cea daneză de pe „Dana“. Aceşti peşti au primit 
denumirea de pești-cu-undiţă. În muzeele lumii se 
păstrează deja aproximativ 1000 de exemplare, pe 
care sistematicienii i-au împărțit în 40 de genuri di- 
ferite, făcînd parte din 11 familii. 

La început nu se putea găsi nicăieri masculii. Peș- 
tii cu undiță de sex masculin erau luaţi drept cu 
totul alte animale, într-atit nu se asemănau cu parte- 
nerele fr. Toţi masculii au fost consideraţi ca fă- 
cînd parte din familia Aceratidae (la care, în treacăt 
fie zis, nu s-a găsit nici o femelă), iar femelele pești- 
lor-cu-undiţă figurau în tabelele clasificaţiei zoologice 
la rubrica Ceratioidea, în care nu se găseau masculi. 

Regretabila neînțelegere a persistat pînă în dece- 
niul al treilea al secolului nostru, cînd pe neaștep- 
tate s-a lămurit că minusculii peștișori din familia 
Aceratidae sînt de fapt „soţii legitimi“ ai amazoane- 
lor din grupa Ceratioidea, de cîteva ori mai mari de- 
cît ei. 

Au fost descoperite lucruri și mai uimitoare: mas- 
culii-pitici, imediat ce își găsesc femela, se agaţă de 
îndată de „fusta“ ei, adică își înfig dinţii în capul 
sau în abdomenul femelei. Se ţin tare și nu se des- 
prind, oriunde ar înota ea și, în curînd, pur și simplu 
concresc direct cu capul cu partenera lor. Buzele 
masculului, şi chiar limba lui, concresc cu pielea fe- 
melei (acești peşti nu au solzi). Se unesc într-un sis- 
tem unic și vasele sanguine ale lor; prin ele masculul 
primește substanţele nutritive pe care i le aduce sîn- 
gele din intestinul femelei. 

În întunericul abisului oceanic nu este ușor pentru 
îndrăgostiţi să se găsească în momentul necesar. 

Peștii-cu-undiţă și-au procurat niște masculi de bu- 
zunar, pe care femelele îi poartă pe corpul lor ca pe 
niște paraziți, îi hrănesc cu produsele corpului lor, 
dar, în schimb, cînd la timpul stabilit de natură vor 
trebui depuse icrele, masculul va fi întotdeauna la 
îndemînă pentru a le fecunda. 

A doua particularitate unică a peștilor cu undiţă 
o constituie uneltele lor de pescuit. Ca și la dracul 
de mare, pe capul multor specii înrudite care sălăş- 
luiesc la mare adincime creşte o undiţă lungă; la unele 
specii, ea este de 10 ori mai lungă decît corpul. La 
altele, undiţele, de parcă ar fi de cauciuc, se pot 
lungi și scurta. Pe ele tremură momeala: o mică sferă 
care luminează în întuneric. Peștele, caimarul sau 
racul păcălit se repede la luminiţă și nimerește în 
colții pescarului nostru. 

Secţionînd nada luminoasă, ne putem convinge că 
sferula nu este compactă, ci goală pe dinăuntru. Pe 
din afară este acoperită cu un văl negru din celule 
speciale, cromatoforii. Cind ele se dilată, lumina se 
stinge, iar cînd cromatoforii se contractă, în interva- 
lele dintre celule lumina străbate iarăși în afară. 

Sub acest înveliș se află un strat alcătuit dintr-un 
ţesut transparent, care refractă lumina. Este lentila 
focală. Cavitatea micului glob este despărțită prin 
septe radiale în compartimente separate, umplute cu 
mucilagiu și bacterii. Pînă în prezent microbiologii 
n-au reușit încă să izoleze din mica minge-momeală 
o cultură pură de bacterii. Totuși, structura organului 
luminescent al pescuitorilor şi alte observaţii ne 
arată că peștii își atrag prada cu ajutorul luminii 
emise de bacteriile „captive“. 

„Prinde-te pește mare și mic...“ 


Dacă tot veni vorba de felul în care animalele se mo- 
mesc unele pe altele pentru a se prinde şi a se mîn- 
ca, nu se poate să nu povestim aici despre mangusta- 
crabilor (Herpestes urva) și animalele care-i sînt În- 
tr-un fel colege, amatoare să prindă peștele cu coada. 
Este o companie veselă. Este amuzant să citim di- 
ferite legende, presupuneri, dezminţiri și confirmări, 
povestiri și relatări asupra păţaniilor acestora, adică 
despre tot ceea ce pare de domeniul basmului. 

Așadar, despre mangusta-crabilor. Înainte de toate 
vă vedem ce fel de vietate este și pe unde își face 
veacul? 

Este un mic animal de pradă, înrudit cu spaima 
șerpilor, Tikki-Tikki-Tavi, sau, ca să nu ne exprimăm 
după Kipling, înrudit cu mangusta obișnuită. Tră- 
iește în Africa lîngă apă și în apă. Dar adesea aleargă 
și pe uscat. 

Mai ales cînd flămînzește şi vrea să prindă vreo 
păsărică. Atunci, se spune, se ascunde undeva în 
iarba nu prea înaltă din marginea pădurii sau a cîm- 
piei. 

Aici, aruncîndu-și coada pe spinare, își ridică şe- 
zutul și îl umflă aşa de tare, încît ajunge să semene 
cu un fruct copt de culoare roşie. Animalul nu se 
mișcă și așteaptă pînă vor veni păsările să-i ciu- 
gulească „fructul“. De îndată ce ele din prostie și 
fără să sesizeze păcăleala se vor aduna în zbor, man- 
gusta se întoarce repede și apucă pasărea cea mai 
apropiată. 

Nu mă pronunţ dacă totul este adevăr sau numai 
o legendă. De altfel despre animale se istorisesc lu- 
cruri și mai bizare decît acestea. 

În povești și legende demult create, se spune că 
vulpea prinde pește cu coada. Unii însă, o susțin cu 
seriozitate. 

Cu aproape 2000 ani în urmă romancierul Clau- 
dius Elian, în cartea sa a cărei denumire s-ar putea 
traduce Natura vie, a scris următoarele: „Mergind 
de-a lungul malului rîului, vulpea prinde cu viclenie 
peștișorii mici. Ea îşi scufundă coada în apă, iar 
peștişorii se apropie de ea, pătrunzînd în blana dea- 
să. Cînd vulpea simte aceasta, trage repede coada 
afară din apă, sare pe un loc uscat și o scutură ast- 
fel încît peștișorii cad pe pămînt. Vulpea îi poate 
mînca”. 

Mai tîrziu, în 1555, cunoscutul cronicar și natura- 
list suedez, Olahus Magnus, arhiepiscopul din Upp- 
sala în cea de-a XVIII-a carte a operelor sale, în ca- 
pitolul „De deloso ingenio vulpium“ („Despre natura 
șireată a vulpilor“) a repetat aproape cuvînt cu cu- 
vînt istorisirea lui Elian. 

În capitolul următor a adăugat și cîte ceva de la 
sine: „Printre stîncile Norvegiei am văzut cum o 
vulpe, scufundîndu-și coada în apa dintre stînci, o 
scotea repede afară cu cîţiva crabi agăţaţi de ea, pe 
care apoi îi mînca”. 

200 de ani mai tîrziu, Erik Pontoppidar, colegul lui 
Olahus Magnus (episcop, naturalist și cronicar și, în 
afară de aceasta, membru al Academiei Daneze de 
Științe) în Istoria naturală a Norvegiei" (care cîntă- 
rea 10 livre), a avut de asemenea de-a face cu vul- 
pea și cu crabii păcăliţi de coada ei. 

Totuşi, mai tîrziu şi pînă în zilele noastre, se pare 
că n-au mai apărut nici un fel de astfel de comunicări 
„Ştiinţifice“. În poveştile celor mai diferite popoare 
— ruși, germani, eschimoși, negri din America — 

vulpile se dedau adesea la asemenea fapte neobiș- 
nuite. 

Ce-i drept, recent se afirmă că oamenii l-au sur- 
prins adesea asupra acestei ocupaţii pe vărul vulpii, 
coyotul (micul lup de stepă american). 

Asupra celor spuse, caută să ne convingă Frank 
Doby în cartea Glasul coyotului, publicată în 1949. 

Doctorul Gager, neobositul cercetător al diferitelor 
obiceiuri aparte ale animalelor și al diferitelor în- 
tîmplări din natură, în cadrul unui mare articol pu- 
blicat într-o revistă științifică de renume a enumerat 
toate animalele cunoscute de el, despre care se po- 
vestește că ar prinde cu ajutorul cozii pește, raci sau 
crabi. Ele sînt în număr de șapte: vulpea, coyotul, 
vidra, ratonul, șobolanul, pisica și jaguarul!. 

Da, chiar şi jaguarul! Lui, spre deosebire de alte 
feline, îi place mult apa, înoată bine și cu plăcere. 
Totodată este și un iscusit pescar. Întînzindu-se pe 
trunchiul unui arbore care se apleacă mult deasupra 
apei jaguarul pîndește ore întregi peștele, și, alegîn- 
du-și momentul, îl trage afară din apă cu ajutorul 
ghearelor. 

Vînătoarea este deosebit de fructuoasă atunci cînd 
stă culcat pe vreun pom fructifer. Fructele coapte 
cad în apă și diferiți peşti se adună să le „ciugu- 
lească“. Animalul a înţeles și, de cîte ori găsește un 
astfel de arbore, neapărat se foloseşte de el. 

Dar dacă dă greş o dată, de două ori și nu reu- 
șește să prindă vreun pește, ci numai îi sperie, 
atunci se spune că ar face următoarea manevră şi- 


1 El nu a pomenit nimic, nu se ştie de ce, despre maimute, 


despre care, după cite ştiu, se povestesc multe asemenea în- 
timplări în insulele Indoneziei. 

reată: desfășurîndu-se într-un unghi de 180°, el scu- 
fundă în apă vîrful lungii sale cozi. Peștilor li se pare 
că un fruct nou a căzut în apă și înoată spre el. 
Atunci jaguarul se întoarce cu partea anterioară spre 
rîu și își continuă pescuitul. 

Gager afirmă că prin același șiretlic un motan mo- 
mea peștişorii aurii așezîndu-se pe marginea bazinu- 
lui din grădină. 

Dar comunicarea care ni se pare cea mai intere- 
santă și mai veridică cu privire la pescuitul cu coada 
o găsim într-o carte a lui Monkton, publicată în 1921. 

Monkton era funcţionar şi totodată un pasionat zo- 
olog, în Noua Guinee. Odată și-a petrecut noaptea 
pe o minusculă insulă de corali, pe care se menţinu- 
seră printr-o minune cîțiva arbori piperniciţi, fără 
să mai crească însă o altă plantă. Şobolanii umblau 
toată noaptea de colo-colo şi nu-l lăsau să doarmă. 
Dimineaţa Monkton a vrut să vadă cu ce se hrănesc 
ei. A stat și a așteptat în tăcere. A văzut 2—3 şo- 
bolani slabi îndreptîndu-se spre apă. Fiecare și-a ales 
cîte o „piatră“ plată de coral, s-a așezat cu spatele 
spre apă şi şi-a scufundat coada goală în laguna 
liniștită. Deodată șobolanul a făcut un salt sălbatic 
Și „cînd a aterizat am văzut un crab care se agăţase 
cu cleștele de coada lui“. Şobolanul s-a întors repe- 
de, l-a apucat și l-a mincat. După aceea s-a așezat 
din nou pe piatră și a coborit coada în apă. Şi cei- 
lalţi șobolani săreau, trăgînd afară crabii din apă. 

Putem da crezare acestor relatări? întreabă docto- 
rul Gager. Și tot el spune „Pînă nu faci foc, nu iese 
fum“. Nici o legendă nu ia naștere din nimic și nici 
nu-i putem considera pe toţi povestitorii nişte min- 
cinoși. Faptul că racii și crabii se pot agăța de coada 
animalelor nu este greu de crezut, pentru că ei obiș- 

nuiese să se agaţe; oamenii adesea, întinzîndu-le de- 
qelele, reușesc să-i scoată din apă. Dar au oare ani- 
malele atita isteţime încît să folosească acest proce- 
deu? 

Gager crede că au. Ecologii și zoopsihologii ne-au 
demonstrat în ultimii ani că animalele sînt capabile 
de şiretlicuri și mai mari!. 

Tie. Dar cum se explică atracția peştilor către 
cozi? 

Se poate găsi și aici o explicație. Cine s-a scăldat 
într-o apă curgătoare știe cum se apropie de om di- 
Icriții peştişori mărunți și puietul de peşte. Dacă stai 
cilva timp liniștit undeva pe o porţiune cu apă de 
mică adîncime, peștișorii vor prinde curaj, se vor 
apropia înot și vor lovi cu botul degetele de la pi- 
cioare, Ei caută de fapt ceva de mîncare. Şi găsesc: 
bucățele de epidermă uscată, fragmente de foliculi 
piloși și alte resturi organice, care se află în canti- 
tate suficientă pe pielea noastră, dar în cantitate şi 
mai mare în blana animalelor. 

La tropice, astfel de apucături ale peștilor îi sal- 
vcază pe mulţi oameni de căpuși, purici, lipitori de 
uscat și alte vietăţi nesuferite, care, perforînd pielea, 
sug sîngele omului. Dar ajunge să găsești un golf li- 
niștit al unei ape curgătoare (unde nu sînt pești pi- 
ranya, kandiru, caimani, anaconde și pisici de mare 
|/'rygon pastinaca], altfel măsurile sanitare de cură- 
tire s-ar transforma în vivisecţiel) și să intri în ea, 


1 O specie de cinteză din insulele Galapagos, pentru a-și 
dobiîndi hrana, execută, de pildă, acţiuni și mai complicate: ru- 
pind cu ciocul un beţișor sau un spin de lungimea necesară, 
extrage cu ajutorul lui larve de gîndaci din galeriile înguste 
sapate de aceste insecte în lemnul copacilor. 

că mici cîrduri de peștișori te vor înconjura și te 
vor curăța cu multă pricepere de toţi paraziţii. (Tot 
astfel peștii se curăţă și între ei.) 

Chiar și cazuarii și, poate, struţii, chinuiţi de in- 
secte, se pare că apelează la serviciile sanitarilor din 
domeniul ihtiologiei, pe care-i folosesc și pentru mi- 
cul dejun. (Multe alte păsări, după cum se știe, vizi- 
tează în același scop furnicarele.) 

În lucrările Societăţii zoologice din Londra a fost 
publicată odată următoarea notă: 

„Am observat cum cazuarul a coborit către o apă 
curgătoare, a intrat în apă într-un loc unde adiînci- 
mea era de aproximativ un metru și s-a așezat în 
apă, zbirlindu-și penele. Pasărea stătea nemișcată. 
Am observat că închisese chiar ochii, de parcă ar 
fi dormit. Așa a stat cazuarul un sfert de oră, iar 
apoi, deodată, și-a lipit repede penele de corp şi a 
ieșit la mal. Aici s-a scuturat de cîteva ori și de sub 
pene au început să cadă peștişori pe care de îndată 
a început să-i ciugulească“. 

Așa încît este pe deplin posibil ca peștii mărunți 
să fie în stare să se vire prin blană și pene. Dar pot 
fi ei prinși chiar dacă coada este stufoasă iar penele 
lungi? iată întrebarea. 

Gager crede că da, eu mă abțin de la vot, iar pe 
dv. vă rog să hotărîţi singuri dacă se poate sau nu. 


Flori răpitoare 
Acum ar trebui să vorbim despre modul cum își do- 


bîndesc plantele pîinea cea de toate zilele. Dar o ast- 
fel de temă probabil că multora nu le va părea prea 

interesantă, căci este legată de multe aspecte com- 
plicate din domeniul chimiei!. De aceea prefer să vă 
povestesc mai bine despre răpitorii verzi, acele cu- 
rioase flori şi ierburi care prin metodele lor de hră- 
nire amintesc de animalele de pradă. 

Dacă veţi întîlni o mlaștină într-o pădure, veţi pu- 
tea observa pe solul mișcător, rătăcite prin verdeaţa 
mușchiului, niște pămătufuri pipernicite aparținînd 
unor plante neînsemnate. Ele se ridică pe niște tul- 
piniţe lungi, dintr-o rozetă de frunze foarte stranii; 
frunza este acoperită de niște perișori subţiri și deşi. 
la capătul fiecăruia tremură cîte o picătură strălu- 
citoare. Planta este roua cerului (Drosera), „răpitoa- 
rea” pădurilor nordice. 

Observaţi-le și poate veţi reuși să vedeţi cum un 
țînțar sau o muscă, care a avut imprudenţa să se 
așeze pe frunză, vor fi apucate de perișorii plantei. 
Perișorul cu insecta lipită de picătura ei se va curba 
în jos, de el lipindu-se și perișorii învecinaţi. Prada 
este prinsă! 

Lichidul cleios lipește bine de frunză insecta care 
se zbate în convulsii. Dacă prada este prea mare, 
atunci frunzulița se îndoaie în două și cuprinde vic- 
tima, de parcă ar strînge-o în pumn. Dacă pe o frunză 
se vor așeza două gize, atunci perișorii, aceste de- 


1 În general, după cum am mai amintit, plantele îşi iau hrana 
principală ain aer, soare şi apă; de la soare iau fotonii, din 
acr bioxidul de carbon, din pămînt apa şi diferitele săruri (în 
special azotatul de sodiu şi cel de potasiu). Din toate, trudin- 
du-se la întuneric și la lumină, plantele formează proteinele, 
glucidele şi lipidele, în care se află trainic conservată energia 
necesară animalelor pentru creștere și mișcare. 

gete vorace ale plantei, se împart: unele se dirijează 
către prima victimă, altele către cea de-a doua. 

Se întîmplă ca în ajutorul frunzei care a capturat 
o pradă foarte mare, de exemplu o libelulă, să vină 
alte frunze ale plantei. Prin cele mai mărunte ner- 
vuri-vase care străbat frunzele se transmit ca prin 
niște nervi în toate direcţiile semnale asupra pradei 
prinse. Perișorii-tentacule, de parcă ar fi labele unui 
răpitor fantastic, se întind încet înspre libelula prinsă 
în capcana cleioasă. 

Sensibilitatea perișorilor este uimitoare! Un frag- 
ment microscopic de fir de păr femeiesc, avînd o lun- 
gime de 0,2 mm și o greutate de 0,000 822 mg, așezat 
pe frunză, îi atrage către el. Virful limbii omului, cea 
mai sensibilă parte a corpului nostru, n-ar fi simţit 
atingerea unui asemenea firicel. 

Numeroasele glandule, care acoperă frunzele plan- 
telor insectivore, secretă nu numai un lichid lipicios, 
ci și adevărate sucuri digestive. Ele amintesc de su- 
cul gastric al omului. Nu este de mirare că frunzele 
plantelor răpitoare pot digera carnea, brinza, singele, 
seminţele, polenul, bucăţelele de oase și chiar smal- 
tul dentar, care este dur ca un metal. După ce le di- 
geră, le absorb. 

În bună vecinătate cu roua cerului, între tufișurile 
de răchiţele și Ledum palustre își pîndește prada o 
altă plantă răpitoare a pădurilor: iarba-grasă (Pingui- 
cula). 

În timp ce Drosera are flori albe, Pinguicula are 
flori de culoare albastră-violacee şi nu posedă peri- 
şori-tentacule. Ea prinde insectele direct cu ajutorul 
frunzelor. Ţiînţarii și muştele se lipesc de ele ca de o 
hîrtie lipicioasă. De altfel, frunza are o participare 
mai activă la tragica pantomimă ce se desfășoară 

printre mușchii din mlaștină. Frunza îşi îndoaie încet 
marginile şi, strîngind victima, o deplasează treptat 
către centru, unde se găsește mai mult mucilagiu di- 
gestiv. 

Cu mult timp înainte de descoperirea de către oa- 
menii de știință a răpitorilor din regnul vegetal, lo- 
cuitorii Laponiei foloseau în gospodăria lor frunze de 
Pinguicula în loc de cheag, adică stomac de vițel. 
Cheagul se adaugă la laptele proaspăt muls pentru 
a obţine brînză. Sub acțiunea sucurilor secretate de 
plantă, s-a constatat că laptele se coagulează tot atît 
de bine ca și cu ajutorul sucului gastric al vițeluluil 

Dar de ce oare s-au hotărît unele plante să devină 
răpitoare? De ce nu le este suficientă hrana pe care 
o extrag rădăcinile din pămînt, iar frunzele din aer? 

Plantele carnivore cresc de obicei pe malurile 
mlaștinilor și ale turbăriilor, precum și pe solurile să- 
race în săruri nutritive. Azotul insuficient din sol 
cste completat de către plantele răpitoare pe seama 
sucurilor din corpul gîzelor prinse în ingenioasele 
capcane. 

Pentru prima dată, botaniştii au luat cunoștință cu 
plantele insectivore la mijlocul secolului al XVII- 
lea, cînd din insula Madagascar au fost aduse în Eu- 
ropa capcane vii de muște, plantele cu ulcele (Ne- 
penthes), plante la capătul frunzelor cărora creșteau 
„urcioare“ cu căpăcele. Cînd „urciorul“, dezvoltîn- 
du-se din frunză, se „coace“, căpăcelul se deschide. 
Muștele și furnicile atrase de „mierea“ cu care este 
năclăit giîtul „urciorului“ nimeresc în fundul admira- 
bilei capcane și se îneacă în lichidul care îl umple. 

Este aproape imposibil pentru giza prinsă să se 
cațere pe peretele interior abrupt și absolut neted, 
datorită pojghiţei de ceară a „urciorului“. Dar chiar 

dacă nefericita insectă, cu preţul unor eforturi extra- 
ordinare, reușește s-o facă, atunci în gîtul „urcioru- 
lui“ o întîmpină o barieră de netrecut, alcătuită din- 
tr-un rînd de dinţi ascuţiţi îndreptaţi spre interior. 
Lichidul care umple capcanele plantelor cu urcioare, 
ca și sucul digestiv al droserei, amintește prin com- 
poziţia sa chimică sucul gastric. El digeră insectele 
prinse. 

“Într-un alt mod își execută victimele o altă plantă 
insectivoră, Dropsophyllum lusitanicum, care crește în 
Portugalia și în Maroc. Tulpina și frunzele sale sînt 
acoperite cu niște picături cleioase și acide, care sea- 
mănă cu picăturile de rouă. Muștele şi furnicile, ve- 
nind în atingere cu aceste picături, devin prizonierele 
lor. Se spune că ţăranii portughezi atîrnă planta la 
ferestrele colibelor lor în loc de hîrtie lipicioasă. Iar 
muștele plicticoase se lipesc de plantă și pier. 

Dar nu toate plantele insectivore acţionează, ca să 
zicem așa, după principiul hîrtiei cu lipici. Sînt printre 
ele și tilharii dibaci, care prind muștele cu ajutorul 
frunzelor de parcă le-ar prinde cu miinilel La Dionaea 
muscipula din America, frunzele sînt înzestrate pe 
margine cu niște dinţi lungi. La cea mai mică atingere, 
ambele jumătăţi ale frunzei se pliază de-a lungul ner- 
vurii mediane, ca și cum ar fi o carte care se închidel 
Frunza îndoită în două ţine tare ca într-o capcană 
insecta prinsă, care este digerată pe loc în temnița 
verde. 

O constatare interesantă este că frunzele plantelor 
insectivore produc electricitate ca și țesuturile anima- 
lelor. Dacă se închide între contactele galvanometru- 
lui o frunză de Dionaea, acul indicator al aparatului 
va fi deviat, aparatul înregistrînd prezenţa unui cu- 
rent electrici De la bază către virful frunzei curge un 

biocurent de semn pozitiv, iar prin pețiol unul nega- 
tiv. Sursele biocurenţilor se află, după cît se pare, în 
straturile superioare de celule ale limbului frunzei și 
în nervura mediană. Fiecare atingere provoacă în 
frunză modificarea tensiunii curentului, care însoțește 
în țesuturile uimitoarei plante, la fel ca în organismul 
omului, toate fenomenele de transmitere a excitaţiei. 

Ţinutul plantelor insectivore se află în ţările tro- 
picale. Aici ele se găsesc în număr deosebit de mare. 
Au fost descrise pînă în prezent peste 500 de specii de 
plante răpitoare. Toate sînt de dimensiuni mici. Cele 
mai mari capcane (la Nepenthes și Darlingtonia) au 
o lungime de cel mult 100 cm. Alte plante mîncătoare 
de muşte sînt și mai mici: libelulele şi gîndacii mari 
se eliberează cu ușurință din capcanele lor. 

AGRESIUNEA ȘI APĂRAREA; 


ALERGIA — PRIETEN SAU DUȘMAN ? 


Cite ceva despre pisică 


Actualmente se vorbește mult despre alergie. Toţi au 
auzit de ea. 

Medicii caută în alergie rădăcina răului şi cauzele 
bolilor, iar fiziologii speră să găsească în ea un aliat 
și un ajutor în dezlegarea multor întrebări care mai 
înainte nu-și găseau răspuns. Ce este, așadar, alergia? 

Nici specialiștii nu sînt în stare să dea dintr-o dată 
un răspuns precis și clar la întrebarea pusă atit de 
direct despre natura alergiei. 

De aceea vom începe povestirea noastră vorbind 
despre o pisică. 

S-a întîmplat în secolul trecut. Într-o seară liniștită 
de vară, Salter, un cunoscut naturist, şedea pe terasa 
casci, situată undeva în afara orașului. Nu se simţea 
prea bine. Resimţea dureri în miîini şi în picioare. Ini- 
ma îi bătea de parcă nu mai avea loc în piept. Dar cel 
mai rău îl necăjeau ochii: în fața lor se lăsase parcă 
o ceaţă, pur și simplu nu mai vedea nimic. Și o mîn- 
«ărime insuportabilă a pleoapelor! 

— Du-te de te plimbă, îi spuse Salter pisicii care 
dormea pe genunchii lui. Vreau să mă văd puţin în 
oglindă. 

A intrat în casă și s-a oprit în fața unei oglinzi mari 
de perete. 

— Ce-i asta? Au devenit roșii ca la un iepure albi- 
nos, mormăi savantul, atingîndu-și ochii. Şi deodată 
începu să plîngă. Lacrimile erau involuntare, fără mo- 
liv și nu puteau fi oprite. Salter stătea în picioare și 
plingea fără să înţeleagă ce se întîmplă. 

S-a auzit scîrţiitul ușii, și întinzîndu-se, a intrat pi- 
sica. Era de rasă Angora, îi dăduse numele Artemis 
si întotdeauna o lua cu el la lucru. Ea îl însoțea ca un 
căţel, așteptîndu-l pînă seara tirziu la ușa laborato- 
rului. 

Salter şi-a șters lacrimile, a luat-o în braţe pe Arte- 
mis, a mîngiiat-o... Şi de îndată mîinile i s-au aco- 
perit cu băşici purpurii, iar din ochi au ţiîșnit din nou 
lacrimile în șuvoi. Pielea îl mînca atît de tare, încît 
era gata să și-o sfișie și avea o senzaţie de sufo- 
care. 

— Deci din cauza pisicii sufăr aceste chinuri îngro- 
zitoare!l Cine ar fi putut crede, cine ar fi putut crede! 
repeta Salter plimbîndu-se în lungul verandei. 

Salter suferea de alergie la păr de animale, așa s-ar 
fi exprimat acum medicii. Pe baza observaţiilor atente 
asupra sa şi a pisicii şi pornind de la necazul ce l-a 
avut, el a tras concluzii neașteptate, care ulterior au 
ușurat suferințele multor oameni. Ela descris simpto- 
mele ciudatei sale boli şi a pregătit pentru medici o 
probă specială a pielii la alergie. Dar, despre aceasta 
vom vorbi mai tirziu. 

Niciodată nu se întîmplă ca în natură să existe 
două ființe absolut identice. Niciodată. Pînă și geme- 
nii identici, ale căror gene sînt absolut similare, pre- 
zintă anumite deosebiri în ceea ce privește caracterul 
şi constituţia corpului. 

În biologie există un termen: reactivitate primară. 
De fapt este vorba de capacitatea fiecărui organism 
viu de a reacționa într-un fel sau altul faţă de factorii 
de mediu: lumina, frigul, căldura, fumul, ceața, miro- 
surilc, coloranţii, diferitele substanţe, microbii și toxi- 
nele lor. Într-un cuvînt, față de tot ceea ce ne încon- 
jură. Pînă și virusurile şi bacteriile prezintă o reacti- 
vitate primară, însușire a tot ceea ce este viu pe Pă- 
mint. 

Dacă supunem nişte virusuri la acțiunea, să zicem, 
radiațiilor ultraviolete, putem zdruncina reactivita- 
tea lor primară. Virusurile vor reacționa mai puternic 
faţă de multe substanțe pe care mai înainte le supor- 
tau fără prea mari dificultăţi. Și miliarde de descen- 
denţi ai virusurilor iradiate se vor purta la fel ca 
strămoșii lor „zdruncinaţi“. Diferite bacterii — stafilo- 
coci, pneumococi, bacilul fermentaţiei lactice, strepto- 
coci — își vor modifica de asemenea reactivitatea 
primară ca o măsură de apărare dacă sînt tratate, bi- 
neînțeles cu precauțţiile necesare, cu chinină, sublimat 
corosiv, nitrat de argint şi alte substanţe dăunătoare. 

Reactivitatea primară este o însușire profund indi- 
viduală, bazele ei fiind în ereditatea organismului. Pî- 
nă şi frații de acelaşi sînge se comportă în mod di- 
ferit de acest punct de vedere. Iată, de exemplu, co- 
baii. Cu mulţi ani în urmă ei au fost importaţi în Eu- 
ropa din America de Sud. Ei au provenit de la două 
varietăți de strămoși sălbatici: brazilieni și argentini- 
eni, care sînt fraţi de sînge. Dar, în ceea ce priveşte 
reactivitatea primară, cobaii argentinieni sînt deose- 
biţi de cei brazilieni. Vorbind în limbaj ştiinţific, co- 
baii prezintă în general o sensibilitate foarte mare. 
Medicii și biologii știu ce greu se lucrează cu ei. La 
cea mai ușoară adiere de vînt din încăpere, cobaiul 
începe să strănute: a răcit. În zilele de arșiţă cobaiul 
stă lungit, respiră des: s-a supraîncălzit. Apoi, este și 
un animal foarte nevricos! Poate muri de spaimă 
dacă este scos cu o mișcare brutală din cușcă. 

Amelioratorii au obţinut rase de cobai a căror „sen- 
sibilitate” nu cunoştea margini. Ei se îmbolnăveau și 
piereau literalmente din orice. Era imposibil să se 
facă experienţe, fiind crescuţi doar pentru scopuri 
speciale. 

În schimb, șoarecii, popîndăii şi şobolanii au primit 
în dar de la natură nişte gene ce-i fac foarte rezis- 
tenţi. În special șobolanii, care, mai bine decît multe 
alte rozătoare, suportă și frigul, și foamea, și bolile. 
Un şobolan va supravieţui şi chiar se va simţi destul 
de bine dacă va fi infectat experimental cu o doză de 
microbi de difterie, care ar ucide imediat un cobai. 
Maimuţele și porumbeii sînt de asemenea animale 
foarte sensibile faţă de acţiunea toxinei difterice. 

lată dar cum de la reactivitatea primară înnăscută 
nu este decît un pas pînă la o sensibilitate crescută 

înnăscută, căreia i s-a dat denumirea de alergie. Cea 
de-a doua depinde pe de-a-ntregul de prima. 

Substanțele provocatoare de alergie sînt numite 
alergeni. Alergen înseamnă „cel ce generează aler- 
gia“. Ei pot fi cei mai diverşi, mai enigmatici și mai 
obișnuiți. În întîmplarea lui Salter, rolul de alergen 
l-a jucat, de exemplu, părul pisicii. 


„Temeţi-vă de hambare 
şi de grădini zoologice!“ 


Pielea și blana animalelor, precum şi penele păsări- 
lor sînt cei mai puternici alergeni. 

Fără cai, spun specialiștii, omul ar fi reuşit să do- 
bîndească mult mai puţine lucruri în antichitate. Înhă- 
maţi la plug şi la care, caii au fost de mare ajutor 
oamenilor la așezarea primelor cărămizi ale civiliza- 
tiei. Dar caii „muncesc“ de mult şi pe tărîmul medi- 
cinii, 

Cu o jumătate de secol în urmă, cînd au fost des- 
coperite serurile terapeutice, oamenii de știință s-au 
fixat asupra cailor, și aceştia au devenit „colabora- 
torii“ pasivi, dar nelipsiţi ai institutelor bacteriolo- 
gice. Oricare institut este dotat întotdeauna cu un 
țarc pentru cai. Cai negri ca pana corbului, murgi și 
pagi pasc fără grijă într-o poieniţă. Și între timp în 
corpul fiecăruia dintre ei se petrec procese remarca- 
bile. La început se face imunizarea calului, introdu- 
cîndu-i-se în sînge doza necesară de toxine micro- 
biene. Calul se îmbolnăvește. Forţele lui interioare 
mobilizează toate posibilitățile organismului în com- 
baterea invaziei străine. În ţesuturi se elaborează 

nişte substanţe speciale, care servesc ca antidot față 
de toxinele microbilor. Ele au fost numite anticorpi. 
Sîngele calului bolnav capătă însușiri terapeutice, 
căci conține un număr mare de luptători minusculi 
care acţionează împotriva microbilor, și anume anti- 
corpii de protecţie. Dacă se ia acest sînge (de obicei 
se folosește serul sanguin, partea lichidă a sîngelui, 
lipsită de eritrocite şi de leucocite) și se adminis- 
trează unui om bolnav, anticorpii vor începe să dis- 
trugă microbii, iar omul, primind aliaţi atît de puter- 
nici, se face bine... sau capătă o boală nouă. 

Apare deodată o erupție pe piele, palpitaţie puter- 
nică, senzaţie de sufocare, iar cîteodată survine chiar 
un șoc şi apoi moartea. 

Din ce cauză? Din cauza serului. Mai exact din 
cauza alergenilor pe care-i conține în număr mare. 
Firește, complicațiile neașteptate și fatale se dezvoltă 
numai în cazul cînd omul căruia i s-a administrat 
serul are o alergie la părul de cal! 

Dar nu numai părul, ci și tot ce este în legătură cu 
caii îi poate provoca accesse de alergie: hamurile, 
şaua, pătura calului sau chiar simplul miros al trans- 
piraţiei de cal. Din păcate, un asemenea om nu poate 
deveni niciodată jocheul Iar dacă el, fără să bănu- 
iască nimic, a ales meseria de jocheu, va trebui să-și 
schimbe de urgenţă profesiunea. 

De altfel, alergia obligă la schimbarea profesiunii 
nu numai pe jochei. Medicilor le este bine cunoscută 
o boală profesională, și anume astmul bronșic al blă- 
nurilor. Lucrătorii care prelucrează pieile de animale 
capătă cîteodată o aşa-zisă „sensibilitate specială 
crescută”, adică o alergie la blana animalelor. Desi- 
gur, acesta se întîmplă la unii oameni care au pri- 
mit pe cale ereditară, de la părinți, o reactivitate pri- 

mară crescută. Un astfel de om va trăi toată viața în 
conflict cu alergia. Dacă are de-a face cu blănuri, se 
îmbolnăvește. De fiecare dată cînd intră în atelier și 
îşi începe munca obișnuită, simte deodată că i se 
umflă faţa, ochii îi lăcrămează, îi zvîcnesc tîmplele și 
ceva îi apasă greu pe piept. 

— Nu aveţi voie să lucraţi la fabrica de blănuri, 
deoarece aveţi alergie la părul animalelor, îi spun 
medicii. Și nu i-o spun pe bază de presupuneri, ci în 
urma efectuării unei probe cutanate speciale, elabo- 
rată de Salter... acum 105 ani. 

Proba este foarte simplă. Se ia păr de pisică sau păr 
de la alt animal. Se prepară din el o „infuzie“, iar 
apoi un extract, îndepărtîndu-se toate adaosurile inu- 
tile. Se menţin numai alergenii. Să admitem că la o 
persoană se presupune existența unei alergii la păr 
de pisică. Atunci o anumită porţiune este unsă și fre- 
cată cu extractul respectiv pînă pătrunde în piele. 
Dacă există într-adevăr o alergie, atunci, după ciîtva 
timp, pe pielea omului în locul unde a fost administrat 
extractul apare pata roșie a unei inflamații. Privind-o, 
medicii clatină din cap și spun: 

— Acest om are alergie la părul de pisică. Reacţia 
pielii, după cum vedeţi, este pozitivă. 

Ascultaţi ce s-a întîmplat deunăzi într-un labora- 
tor de cercetări. Lucrau acolo zece cercetători. Era un 
laborator bacteriologic obișnuit cu o încăpere-anexă 
pentru animale (numită de obicei vivariu). Dintre 
animale, multe erau mereu sacrificate pe altarul știin- 
tei. Deodată s-a constatat că toţi cercetătorii prezen- 
tau simptome evidente de alergie: abcese pe corp, 
articulaţii inflamate și foarte dureroase. 

Cercetările s-au oprit pentru că nu mai avea cine 
să lucreze. În laborator a fost chemată de urgenţă o 

brigadă de specialiști, medici alergologi. Mai înainte 
de toate au fost preparate extracte din părul și pe- 
nele animalelor de laborator. Erau multe: cobai, șoa- 
reci, iepuri de casă, maimuțe, cocoși albi de rasă. 
Proba cutanată la toţi colaboratorii s-a dovedit a fi 
pozitivă. Nu mai încăpea nici o îndoială: cercetătorii 
au căpătat alergie de la alergenii din penele și din 
părul animalelor de laborator. Era o adevărată epide- 
mie alergică. Chiar și colaboratorii care experimentau 
numai cu maimuțe, după cum a demonstrat proba pi- 
elii, au manifestat pe neașteptate o sensibilitate cres- 
cută și faţă de alergenii din penele cocoșilor și din 
blana iepurilor de casă. 

Și acum finalul acestei întîmplări: toţi colaboratorii 
care s-au îmbolnăvit au trebuit să-și schimbe profesi- 
unea, recomandîndu-li-se ca pe viitor să ocolească 
cît mai departe orice animal. 

Alergenii obligă pe un om cu reactivitate primară 
ridicată să fie foarte prudent. Chiar şi un cîine, care 
s-ar părea că, fără a fi dăunător cuiva, a trăit mulți 
ani într-o casă poate deveni în cele din urmă un 
pericol mortal. 

După ce omul, venind în contact cu cîinele, va fa- 
ce alergie la păr, el nu se va mai putea atinge de nici 
un animal, de nici o pasăre. Dacă totuși se va atinge, 
va simți imediat o sufocare chinuitoare, numită ade- 
sea astm. 

V-aţi decis să vă împodobiţi pălăria cu pene de pa- 
săre? Nu vă grăbiţi. Mai întîi proba de alergie, iar 
apoi penele. Şi, în orice caz, nu le luaţi de la păsări 
bătrîne, deoarece ele conțin mai mulți alergeni, iată 
sfatul specialiștilor, care cunosc prea bine perfidia 
alergiei. 

Biologul englez Criep și-a exprimat avertismentul 
în termeni și mai energici. 

— Temeţi-vă de hambare și de parcuri zoologice! 
a spus el. Pentru mulţi cărora le place să privească 
animalele din cuști, ele pot fi periculoase chiar aflin- 
du-se în spatele gratiilor. Căci alergenii din blană și 
pene plutesc nevăzuţi în aer. Omul care nu este re- 
ceptiv nu va simţi nimic. Ce încercări îl așteaptă pe 
un alergic la întilnirea cu alergenii, am aflat din cele 
relatate mai sus. 

Hambarele sînt periculoase prin faptul că sînt 
populate de șoareci, şobolani și lilieci. Într-un cu- 
vînt, tot soiul de animale. 

Sînt periculoase pînă şi jucăriile păroase: iepuri și 
urși cu blană! 

Pentru alergici, adesea și îmbrăcămintea este aler- 
genă: un palton cu guler de blană, o basma pufoasă, 
o haină de blană, pislarii. Iar un pulover se poate 
transforma în tunica otrăvită a lui Hercule. Sub pu- 
lover pielea se inflamează și prezintă mîncărimi; 
apare o senzaţie de sufocare. Datorită lînii aparținînd 
unui animal, omul este luat ba cu frig, ba cu cald; 
cîte toane poate provoca alergia! 


Temeţi-vă de fluturi! 


Un fluturaş dă din aripi, împrăștiind praful cu care 
sînt pudrate. Vîntul ridică pulberea, alcătuită din sol- 
zișori foarte fini, și o poartă cît mai departe. Ce aler- 
geni puternici se găsesc în solzișorii pierduţi! Sînt 
suficienţi doar cîțiva pentru ca alergicul să se îmbol- 

năvoască grav, aspirîndu-i o dată cu ușoara adiere de 
vară. 

Ziua fluturii de zi, noaptea fluturii de noapte! N-are 
linişte nici zi, nici noapte acela pe care propriile gene 
l-au condamnat să trăiască într-o veșnică teamă fa- 
|ă de insecte, 

Nevinovatele tricoptere, care vara zboară un timp 
alit de scurt deasupra apei, sînt de asemenea peri- 
culoase pentru el. Nu mai puţin ţînţarii, albinele și 
viespilel Dar ploșniţele? Acestea pot omori literal- 
mente prin înțepăturile lor pe un alergic! 

Oare cunoştea fenomenul de alergie scriitorul Sal- 
likov-Șcedrin cînd scria Istoria Orașului  Proștilor 
sau totul era doar o născocire? Fapt e că el nu 
s-a înșelat prea mult povestind cum Dunka cea răz- 
vrătită a fost mîncată de vie de insecte. Ea s-a bari- 
cadat în colibă și din cînd în cînd trecea la atac, 
deschizînd larg ușa; atunci hoarde întregi de ploșniţe 
se năpusteau asupra locuitorilor Orașului Proștilor, 
care fugeau îngroziţi care încotro. Dar într-o zi în 
colibă s-a lăsat tăcerea: Dunka a fost omorită de 
ploșniţe. 

Asemenea cazuri s-au întîmplat cu adevărat în Ru- 
sia ţaristă. Bineînţeles cazuri cu alergici. În unele co- 
libe ploșniţele se numărau cu miile. Prin scărpinat, 
alergenii ploşnițelor ajungeau în sînge. Omul se îm- 
bolnăvea și murea. Se spune că medicina cunoaște 
asemenea cazuri. Din cauza ploşniţelor mai frecvent 
mureau sugarii; se întîmpla însă rareori ca și unii 
adulți să aibă parte de moartea lipsită de glorie a 
Dunkăi din Orașul Proştilor. 

Asadar, ploșnițele, ţiînţarii și alte insecte sînt fără 
indoială dăunătoare. Ele trebuie distruse. Și sînt dis- 
tuse cu ajutorul insecticidelor. Dar insecticidele, în- 

chipuiţi-vă, conţin şi ele alergeni. Așa încît se În- 
tîmplă că, încercînd să distrugă insectele, omul îşi 
face rău chiar lui însuşi. 

Alergenii „lucrează“ pe ascuns. Ei sînt foarte greu 
de detectat și acţionează cu o tenacitate rară. Ceea 
ce duce la o alergie este tocmai o acţiune de propor- 
ţii reduse, dar îndelungată, a alergenilor. 

Cu cîţiva ani în urmă, în regiunea Marilor Lacuri 
din S.U.A. s-a luat hotărîrea să se distrugă ţinţarii. 
Lucrările au avut o anvergură tipic americană: zeci 
de avioane pulverizau substanţe toxice, lucrătorii ser- 
civiului sanitar în haine de protecţie au efectuat stro- 
pirea suplimentară a fiecărei moviliţe. Apa din mlaș- 
tini s-a acoperit cu o pojghiţă groasă de substanţe 
chimice. Ţînţarii au dispărut, dar a apărut... aler- 
gia. La locuitorii de la fermele și din oraşele din 
împrejurimi s-au constatat toate simptomele ei tipice. 
Oamenii erau salvaţi de malarie, dar n-au putut fi 
apărați împotriva alergiei. Iar alergia nu este mai pu- 
țin periculoasă decît malaria. 


Oare pentru toţi sînt dulci fragii? 


„Părintele medicinii“, Hipocrate, a cunoscut şi a des- 
cris aproape toate bolile cunoscute de noi. Mult s-a 
mirat el însă de o boală ciudată și povestind despre 
ea, nu-și ascundea încurcătura și nedumerirea. Sînt 
oameni, spune Hipocrate, care mănîncă aceleași ali- 
mente ca și ceilalţi, pentru ca deodată, după masa de 
dimineaţă, prînz sau seară, să se acopere cu cruste 
şi edeme. S-ar părea că n-au mîncat nimic neobiș- 

nuit: carne, peşte, ouă şi lapte. Nici un fel de mîn- 
caruri exotice, sosuri sau condimente. 

Au trecut secole, iar medicii observă şi acum că 
Iragii, de exemplu, nu sînt fructe cu care să se poată 
delecta toţi; unora le aduce bucurie, iar altora chi- 
nurile iadului. 

— De ce mi se întîmplă asta, doctore? De la fragii 
cu lapte mi-e chiar rău de tot... 

Medicii ştiu că atit în fragi cit și în lapte se găsesc 
mulți alergeni. Mai ales în lapte, ce-i drept nu în lap- 
tele condensat, căci temperatura ridicată la care se 
prepară distruge alergenii. Sugarii nu pot fi însă hră- 
niţi cu lapte condensat. Şi vai de aceia care vin pe 
lume înzestrați cu o reactivitate primară ridicată. 

Alergia la lapte (numită adesea diateză) se mani- 
festă prin edem și bășici umede pe piele. Cîteodată 
lucrurile iau o întorsătură gravă și copilul moare. 

Ciocolata este pur și simplu încărcată cu alergeni 
de tot soiul; are un buchet întreg de alergeni. Şi în 
bomboane se găsesc destui. 

Pînă și pîinea noastră cea de toate zilele, de grîu 
sau de secară, ar fi bine ca unii oameni să n-o mă- 
nînce de loc. Ei se sufocă doar la mirosul făinii, nu- 
mai la vederea terciului de hrișcă și a porumbului. 

Nici pește mai bine să nu măniîncel Și să ocolească 
cu grijă bucătăriile unde se prăjeşte peşte. Un băieţel 
bolnav de alergie se învineţea, se sufoca și își pier- 
dea cunoștința dacă în prezenţa lui se deschidea o 
cutie de sardele. Nici măcar un ou de găină nu e voie 
să spargi de față cu un alergic, căci poate face ime- 
diat o criză gravă. Atiît în ouă, cît și în carnea de 
găină se găsesc alergeni! 

Alergia abundă în enigme. Sînt oameni cărora le 
pricinuiesc suferințe și părul animalelor, şi carnea 

lor. Dar se întîmplă ca unii alergici care nu suportă 
părul de animale să poată consuma cu poftă şi fără 
nici un fel de urmări neplăcute lapte, carne, pește... 
fără condimente însă! Cîteva boabe de piper, o frun- 
zuliţă de pătrunjel în supă, muștarul (atît în hrană, cît 
şi în cataplasme) le aduc chinuri de care medicina 
deocamdată nu este în stare să-i scape. 

Alergia la condimente este foarte frecventă. Cite 
încrucişări de spade au avut loc în timpurile trecute 
(şi cîte descoperiri geografice s-au făcut în trecuti) 
pentru ca pe masa europeanului, în mîncarea lui fadă, 
să ajungă arzătoarele condimente! Căutătorii de con- 
dimente și de aventuri nu aveau de unde ști, desigur, 
că o dată cu preţioasa încărcătură din calele corăbi- 
ilor — în sacii cu piper și scorţişoară — ei aduc 
în patrie un întreg arsenal de alergeni nocivi. 


Uraganul florilor 


Polinoza este sensibilitatea crescută faţă de polenul 
plantelor. Alte denumiri ale acesteia sînt mai simple 
şi mai pe înţelesul tuturor: „guturaiul de flori”, „fri- 
gurile de fîn“. 

Medicul roman Galen, acum 800 de ani, a constatat 
lucruri uimitoare: trandafirul este o floare minunată, 
dar sînt oameni care imediat după ce l-au mirosit, 
prezintă un fenomen ciudat: începe să le curgă sînge 
din nas fără a putea fi oprit. Cine este de vină? Aler- 
gial 

Dar și la sărbătoarea Anului nou alergia poate 
aduce neplăceri oamenilor. La sfîrşitul lunii decem- 

bric și la începutul lunii ianuarie, în toate ţările lu- 
mii unde există obiceiul împodobirii bradului de Anul 
nou își începe campania epidemia de „alergie de 
Anul nou“. Mulţi alergici nu suportă mirosul cetinii 
de brad sau de pin. Acești nefericiţi au adesea senza- 
ţii de sufocare în locurile unde se respiră atît de ușor 
şi de plăcut, într-o pădure de pini. 

Ei fug din pădure ca din iad, căci mirosurile de ră- 
şină le provoacă chinuri cumplite. În regiunea Mosco- 
vei sînt două sezoane alergice: primăvara şi vara, 
cînd înfloresc pomii și ierburile. Două treimi dintre 
alergicii investigaţi care locuiesc la Moscova, după 
cum s-a constatat pe neașteptate, nu suportă polenul 
icrburilor de pășune. Pentru mulţi alergici prezintă 
un pericol și pomii în floare. 

Poate de aceea la Moscova, în cabinetele de con- 
sultaţii, pot fi văzuţi atîţia bolnavi cu feţele umflate 
şi cu ochii inflamațţi. Înflorește aninul, alunul, mes- 
teacănul ... 

Sfiîrșitul lui mai, începutul lui iunie. Întreg pămîntul 
c în floare. Vîntul poartă pretutindeni polenul ierburi- 
lor de pășune: timoftica, flocoşica, păiușul, coada vul- 
pii. lar oamenii supuși alergiei sînt chinuiţi de „in- 
toxicarea cu polen“. 

Cum poate fi combătută? 

După multă gîndire s-a ajuns la concluzia că aler- 
gia trebuie interceptată la jumătatea drumului. Cînd 
alergenii ajung în sînge, organismul nostru elabo- 
roază împotriva lor anticorpi, care se reped în întîm- 
pinarea insolenţilor intruşi, îi înconjură din toate 
părţile, îi rețin, îi leagă sau, după cum spun medicii, 
ii blochează. Astfel omul se purifică de „duhurile 
role“ adică de alergeni. 

lată, așadar, pentru a nu aștepta ca pomii și ierbu- 
rile înflorite primăvara să-i ia pe nefericiţi prin sur- 
prindere, medicii îi trec mai înainte pe alergici prin 
încercările care-i ameninţă, pentru ca organismul să 
pregătească toţi anticorpii ce-i vor fi necesari vara. 

Se face un extract special din polenul de flori. Cîte- 
va picături vor fi instilate în nas sau în gură; cea 
mai bună metodă se consideră însă a fi cea a „pătra- 
telor de piele“. Pe pielea bolnavului se desenează cu 
iod un pătrăţel, locul delimitat se zgirie cu un ac sub- 
tire şi se picură alergen. A doua zi încă un pătrăţel, 
dar ceva mai mare, apoi al treilea, al patrulea, din ce 
în ce mai mari. În cele din urmă, spatele bolnavului 
va fi pictat ca o tablă de şah, doar că fiecare pătrat 
este mai mare decit cel precedent. Omul! primește 
treptat doze crescînde de alergeni și, fără grabă, îi 
face inofensivi. Iar cînd va vine primăvara și vara 
sîngele lui va conţine mulţi anticorpi, gata de a intra 
în luptă împotriva alergenilor polenului. 


„Schimbaţi clima . . .“ 


Medicul englez John Bostock a reușit „să vadă“ aler- 
geni pînă şi într-o rază de soare. 

El a observat că în timpul iernii este sănătos și 
are o mare capacitate de muncă, dar o dată cu veni- 
rea primăverii şi verii îl părăsesc puterile. Iarna nici 
nu-şi amintea să fi avut vreodată guturai, iar vara 
guturaiul îl chinuia nespus! În timpul zilei, pe doctor 
parcă-l lovea orbirea: ochii îi lăcrimau, iar pleoapele 
i se închideau din cauza luminii solare. Tînjea după 

acrul din zilele geroase, care-i permitea să respire 
atit de uşor, căci vara simţea în permanenţă o apă- 
sare grea pe piept. Și-a descris zi de zi ciudatele 
simptome fără a uita nici cel mai mic amănunt. Apoi 
a făcut o serie de comunicări privitoare la observa- 
tiile sale (lucrurile s-au petrecut cu peste 150 de ani 
în urmă) în cadrul şedinţelor Societăţii medicale re- 
gale. Ascultătorii îşi clătinau a uimire capetele în 
perucile lor înalte. 

John Bostock a deschis astfel un nou capitol în 
domeniul alergiei: rolul factorilor climatici. 

Pentru locuitorii latitudinilor medii, adesea la tro- 
pice apa marină devine „toxică“. Este suficient să 
intri în mare, pentru ca pielea să se congestioneze și 
să se acopere de bășici. Totodată apar niște senzații 
de arsură și de mîncărime, de parcă corpul ar fi fost 
atins nu de mîngiietoare valuri, ci de iperită ucigă- 
toare. 

Cînd clima îl ameninţă pe om cu alergia, îi este 
greu să-şi găsească un loc liniștit, căci alergenii îl 
urmăresc pretutindeni. Nu există o vreme mai bună, 
optimă pentru el. Nici un alergic nu poate spune că-i 
oste dăunătoare ploaia sau zăpada, căci nu poate şti 
cu siguranţă. Va trebui să călătorească la întîmplare 
prin ţară. Numai ușurarea pe care o va resimţi în- 
tr-un loc nou îi va sugera unde este mai nimerit să 
locuiască. Citeodată în stepele din Altai, deși acolo 
iarna şi vara suflă vînturi puternice și clima nu este 
de loc blindă, se vindecă fără urme un astm bronşic 
care a chinuit ani de zile pe un om în Ucraina. Sau 
un astfel de loc fermecat se va dovedi, de pildă, re- 
qiunca Orlov, ba chiar și îndepărtata Kamceatka. Ni- 
mic nu se poate prevedea! 

Inamicul se ascunde sub semnul X 


Plămînii noştri sînt o pompă destul de puternică: ei 
aspiră, o dată cu aerul, și toate particulele inutile pe 
care le poartă acesta. 

Nişte coşuri negre se profilează în ceața cenușie: 
iată suspendate în aer particulele toxice de sulf, ni- 
chel, cărbune, gudroane de huilă. În ele stă ascunsă 
alergial Ea se apropie pe nesimţite de locuitorii mari- 
lor centre industriale și încetul cu încetul le atacă 
ochii, auzul, articulațiile, pielea, plămînii. Cînd me- 
dicii ştiau încă prea puţin despre alergie, consultind 
asemenea bolnavi, ei credeau că au de-a face cu 
cele mai diferite boli: tuberculoză, gută, exeme. 

Știința despre alergie este în același timp și bătri- 
nă și tînără. Numai în ultimele decenii s-a trecut 
la interpretarea observaţiilor, care-și trag rădăcinile 
din adiîncurile antichităţii. 

Fumegă coşurile uzinelor și fabricilor, se aşterne 
fumul deasupra cartierelor de locuinţe. În fum se gă- 
sesc mulţi alergeni, mai ales dacă el provine de la 
întreprinderile care produc ulei de ricin. Iarăşi ne- 
suferitul ulei de ricin din copilăria noastrăl El con- 
ține chiar doi alergeni, care ies pe coş și infectează 
aerul cînd se prelucrează boabele de ricin. 

Se mai întîmplă și astfel: lîngă o casă se află o mo- 
vilă de zgură. Se apropie un autocamion basculant și 
descarcă o nouă cantitate de deșeuri de cărbune, iar 
movila crește mereu mai înaltă. Nimeni nu-i acordă 
atenţie. Dar, în casa de peste drum locuiesc oameni. 
Movila neagră se ridică în faţa ferestrelor şi vîntul 
aduce praf de cărbune în casă. 

Ce boli ciudate au apărut în cartier? Picioarele nu 
se mai supun voinţei, nu mai pot fi mişcate din cauza 

arliculaţiilor umflate. Pleoapele, nasul și gitul sînt 
qrele de parcă ar fi umplute cu plumb. Și-apoi sufo- 
careal Dacă medicul nu este prea bine familiarizat cu 
alergia, i se poate părea că aici este vorba de o boală 
infecțioasă, al cărei caracter nu-l poate sesiza. Își 
picrde timpul cu analize inutile. Iar movila de zgură 
crește mereu, 

Praful obișnuit de pe străzi şi din case este plin 
de alergeni. El conţine și microbi și polen și spori de 
mucegaiuri microscopice. Sporii de ciuperci au bătut 
recordul. Ei se găsesc în cantitate de 60 de ori mai 
mare decît toţi ceilalți alergeni care planează o dată 
cu praful. În timpul iernii chiar de 100 de ori. Se con- 
sideră că o boală care se întiîlnește adesea la locui- 
torii unor case igrasioase, astmul bronşic, își dato- 
rcază proveniența mucegaiului, ciupercii Mucor. 

Sub denumirea colectivă și comodă X, cercetătorii 
înțeleg toţi alergenii care se găsesc în praf. 


Puterea alergică a inului 
și a rădăcinii de violete 


Se spune că, atunci cînd erau la modă pieptănăturile 
cu părul lins, femeile sufereau mai puţin de dureri de 
cap. În multe substanţe folosite de coafori se găsesc 
alergeni. 

Semințele de in oferă cochetelor capete de femei nu 
numai o ondulație frumoasă, dar și o migrenă sîcîi- 
toare. Puterea alergică a inului are un vast teren de 
răspîndire. Inul este baza săpunului lichid și a dife- 
ritelor şampoane cosmetice. Capocul este vata vege- 
tală de in cu care se umplu pernele, rulourile cana- 

pelelor, saltelele. Inul, sub orice formă, provoacă 
alergie, şi chiar mult mai des decît se poate presu- 
pune. 

În fiecare zi se coafează și-şi vopsesc părul mi- 
lioane de femei. Cite dintre ele oare citesc cu aten- 
ție instrucţiunile care sînt ambalate împreună cu fla- 
conul? În ele scrie negru pe alb: încetaţi imediat vop- 
sirea părului dacă veţi simţi mîncărime, usturime și 
dacă se înroșește pieleal Substanța chimică parafeni- 
lendiamina care face parte din compoziția vopselelor 
pentru păr (şi pentru blănuri de asemenea), este un 
alergen puternic. 

Cleopatra, vestită în Egipt şi în toată lumea prin 
frumuseţea ei, adăuga la fardurile și la unguentele ei 
rădăcină de violete. Sîntem încredinţaţi despre acest 
lucru citind cărţile vechi. Şi acum rădăcina de violete 
se pune în pudră și în diferite creme, alifii, emulsii 
și farduri, cu toate că este un puternic alergen. Se 
întîmplă cîteodată ca o femeie, fără să bănuiască ni- 
mic, să-și deschidă pudriera, iar prietena ei să fie 
cuprinsă deodată de sufocare. Este vorba de o criză 
de astm, provocată de mirosul pudrei. 

Tejghelele drogheriilor și parfumeriilor sînt îm- 
pestrițate de etichetele pastelor de dinţi. Fiecare tub 
conţine puţină rădăcină de violete și mentă parfu- 
mată, dar... alergenă. 

Alergenii din parfumerie sînt adesea „contagioşi“. 
Obișnuinţa din an în an de a utiliza aceeași pudră, 
de a folosi aceeaşi pastă de dinţi, de a se parfuma cu 
parfumul preferat poate deveni periculoasă. Ea cre- 
ează o permanentă atmosferă  „alergenă“ în casă. 
Chiar dacă alergia îl ocoleşte pe omul cu obișnuinţa 
respectivă, el, devenind un purtător de alergeni, riscă 

să-și infecteze familia, vecinii și colegii de serviciu, 
“are se vor găsi în orbita influenţei lente a alergeni- 
lor, ceea ce nu trece niciodată fără să lasc urme. 

În asemenea cazuri, cunoașterea cauzei alergiei este 
o problemă cu multe necunoscute. Nu este ușor să ne 
dăm seama, de exemplu, că abcesele sanghinolente de 
pe corpul copilului au apărut din cauza rujului pe 
care-l folosește mama? În asemenea cazuri, principa- 
lul este să prindem momentul. Primele simptome ale 
alergiei sînt semnalele ei de avertisment. Este impor- 
tant să le observăm la timp. 

Acţiunea alergiei asupra organismului poate fi com- 
parată cu picătura de apă care cade mereu și care, 
după cum spune un proverb latin, „sfredelește piatra 
nu prin forţa ei, ci prin căderea repetată“. Contactul 
lent, imperceptibil, dar repetat cu tenacitate zi cu zi al 
omului cu anumiți alergeni duce întotdeauna în cele 
din urmă la boli foarte grele și adesea incurabile. Me- 
dicul trebuie să pună din vreme un diagnostic corect 
și să ia măsurile necesare pentru a opri afluxul de 
alergeni. Este greu de stabilit de unde vine afluxul 
— de la carne, păr de animale, pește, polen de flori 
sau praful de pe stradă, de la piine, ţînţari, soare, 
vînt sau ruj! Iar pînă nu i se găsește proveniența, 
alergia este „în floare”, nu se lasă cu una, cu două. 

În zilele noastre, teoria alergiei a devenit o știință 
independentă. În toate ţările este studiată în institute 
speciale. Ele efectează o muncă foarte importantă. De 
altfel în acest domeniu există pînă în prezent multe 
realizări. 

Și cu cît știința adună mai multe fapte, cu cît dosa- 
rul alergiei devenea mai voluminos, cu atît mai enig- 
matică apare oamenilor de știință această boală. 

Reversul medaliei de aur 


Descoperirea penicilinei a deschis „era de aur a me- 
dicinii“, care „a fost o realizare comparabilă doar cu 
cucerirea cosmosului“. Așa s-a scris și se scrie. Mi- 
lioane de vieţi omenești au fost salvate cu ajutorul 
penicilinei și, în alaiul său triumfal prin lume, me- 
dicamentul-minune nu cunoaște rival. 

Mai mult decît atît, penicilina pătrunde în domenii 
care s-ar părea că nu au nimic comun cu medicina. 
În avicultură, de exemplu, și în industria alimentară. 
Serviciile antibioticului sînt nepreţuite în conserva- 
rea şi în secretele gastronomice ale preparării diferite- 
lor produse. Și puișorii de găină ciugulesc penicilină 
împreună cu boabele. Datorită ei, cresc mai repede 
și sînt mai puţin supuși îmbolnăvirilor... 

Să revenin însă în domeniul medicinii. Din mi- 
lioane de seringi, în corpurile bolnavilor din întreaga 
lume curg în fiecare an piraie, rîuri, ba poate chiar 
fluvii de penicilină. Spectrul aplicării antibioticului a 
devenit atît de larg, încît în toate părţile lumii au 
început să se facă auzite glasuri alarmate: „Căutaţi 
să prescrieţi cît mai rar posibil bolnavilor penicilină!“ 

Ce i-a speriat într-atit? Caracterul alergen al peni- 
cilineil Oamenii de ştiinţă americani au făcut calcule 
în acest sens: în fiecare an se constată 200 de cazuri 
grave de complicaţii alergenice ca urmare a tratamen- 
tului cu penicilină, aproape o treime din ele avînd 
un sfîrșit fatal. Sinistrul procentaj al mortalităţii 
crește ca un bulgăre de zăpadă: în fiecare an se 
adaugă 2%! 

Rezultatul acţiunii alergene a penicilinei poate fi o 
lovitură biologică dintre cele mai puternice dată or- 
ganismului, lovitură rapidă ca un șoc electric și im- 

placabilă ca moartea însăși. Tragedia se desfășoară 
lulgerător: nu o poţi opri și nu o poţi abate din drum. 
O poţi însă preîntimpinal 

În mod voit mi-am început relatarea despre alergia 
la penicilină cu șocul mortal. Toţi trebuie să cunoască 
acest pericol. Nu există nici un om care să nu creadă 
în penicilină. Penicilina este o minune, un adevăr in- 
«ontestabil. Pacienţii îl roagă, adesea, cu insistenţă 
pe medic să le prescrie injecții cu penicilină. Pentru 
„căderea temperaturii, explică ei. Alte mijloace nu 
valorează nimic în ochii lor. Se întîmplă deci cîte- 
odată ca un medic insuficient de competent să pre- 
scrie penicilină în cazuri cînd acest antibiotic ar putea 
li în cele mai bune condiţii înlocuit cu alt medica- 
ment. Uneori se întîmplă şi mai rău: unii pacienţi în- 
«carcă să se autotrateze. Își cumpără de la farmacie 
lablete de penicilină. Astfel, pe nesimţite, se produce 
o creştere neîncetată a sensibilităţii populaţiei față de 
penicilină. 

Șocul este cel mai înspăimintător și devine cel mai 
straniu efect al alergiei. Dar aceasta se poate ma- 
nilesta și într-o formă mai blîndă. Ce-i drept, relativ 
„blindă“; tot atît de blindă este și... varga de alun. 

Penicilina are însușiri perfide: se acumulează în 
organism, așteptindu-și ceasul. Fiecare injecție, fie- 
care tabletă servește la completarea „depozitelor“ de 
penicilină. N-are importanţă faptul că administrările 
medicamentului au loc rar și prezintă între ele un 
decalaj de luni sau chiar ani. 

Alergenii, ajungînd în sînge, antrenați de torentul 
lui fierbinte, se îndreaptă către depozitele lor. Şi iată 
că, ascunși în profunzimea organelor, ei s-au aciuat 
ca niște diversioniști, pentru care orice prilej este 
bun. După un anumit timp începe munca de submi- 

nare. Alergenii acţionează încet şi metodic, adică, 
după cum spun medicii, are loc „o reacţie alergică de 
tip încetinit”, 

Se îmbolnăvesc vasele de sînge, cele mai impor- 
tante magistrale ale organismului. Circulaţia începe 
să devină dificilă, deoarece alergenii astupă tunelul. 
În jurul vaselor cresc niște formaţiuni compacte, nu- 
mite manșete, care strîng arterele ca într-un inel. Ele 
devin tot mai înguste, astiel încît lasă să treacă doar 
un jet foarte subţire de sînge. Dacă s-a „îmbolnăvit“ 
vasul sanguin, se va îmbolnăvi neapărat și organul 
pe care-l hrăneşte. Venind sînge în cantitate atît de 
mică, aportul atît de oxigen necesar ţesuturilor, cît 
și de substanţe nutritive este mic și de aceea viaţa 
începe să lîncezească în țesuturile afectate. 

Dar lucrurile nu se limitează numai la atît. În „tu- 
nelul“ însuși, în interiorul vasului sanguin, în sîngele 
cald, își continuă acţiunea războinică alergenii peni- 
cilinici. În sînge, după cum se știe, plutesc elementele 
figurate ale sîngelui: eritrocite, leucocite și trombo- 
cite; sînt dizolvate diferite săruri şi proteine: albu- 
mine și globuline. Alergenii penicilinici, pătrunzînd 
în sînge, manifestă față de vecinii lor o atitudine ex- 
trem de ostilă. De parcă s-ar fi vorbit, se îndreaptă 
către victimă: proteinele din sînge. Aglomerîndu-se 
în jurul lor, alergenii le sustrag sîngelui și formează 
în combinaţie cu ele o nouă substanţă chimică cu o 
denumire lungă: „complexul penicilino-proteic“. Are 
loc o schimbare de roluri: proteinele captive slujesc 
acum cotropitorului. 

Diversiunea continuă: alergenul-agresor și prote- 
inele răpite de el alcătuiesc o sinistră asociaţie care, 
printr-o acţiune lentă, distruge organismul. Se distrug 
leucocitele și omul se îmbolnăvește de o boală foarte 


colecţia cristal $ colecţia cristal $ colecţia cristal 


qrea, agranulocitoza. Sau deodată încetează să se mai 
coaguleze sîngele. Este un lucru îngrozitor, căci cea 
mai mică rană sau zgirietură va sîngera tot timpul 
pînă îl va băga pe om în mormiînt. Se mai poate în- 
limpla și ceva care pare cu totul neverosimil: încep 
să piară eritrocitele proprii (pacientul îmbolnăvindu- 
se de anemie hemolitică). 

Savantul american Simmers a relatat un asemenea 
caz. O femeie urma să fie supusă unei operaţii. Tre- 
buia extirpată o parte din plămîn. După operaţie era 
necesară, desigur, administrarea penicilinei. De aceea 
a fost verificat gradul de sensibilitate a bolnavei la 
acest antibiotic cu ajutorul probei cutanate. Într-o 
măsură foarte pronunţată proba s-a dovedit pozitivă. 
„Semnalul roşu“ avertiza: alergie la penicilină! Dar 
de unde provenea alergia? Bolnava a spus, că nici- 
odată în viaţă nu s-a tratat cu penicilină. 

— Căutaţi să vă amintiţi! insista medicul. 

— Nu pot să-mi amintesc nimic în acest sens! În 
(țeneral, pînă acum, n-am fost niciodată bolnavă. Doar 
nu sînt propriul meu duşman, doctorel 

Doctorul era consternat. Desigur, pacienta nu poate 
fi propriul său dușman... De ce însă această sensi- 
bilitate atît de ridicată la penicilină? 

S-a trecut la operaţie. În plămîn a fost găsit un 
ghem de culoare închisă cît pumnul de mare, format 
dintr-o strînsă împletitură de filamente lungi și foarte 
subţiri. Nu erau decît niște hife, corpurile ramificate 
ale unor ciuperci microscopice, și anume ale muce- 
gaiului de penicilină. Cum au ajuns în plămîn? 

Apoi s-a lămurit totul. Într-adevăr, bolnava nu s-a 
tratat niciodată cu penicilină, dar lucra la o fabrică 
de brînzeturi. Anumite categorii de brînzeturi se ma- 
turizează mai bine dacă li se adaugă penicilină. Fe- 

meia lucra tocmai într-o asemenea secţie și inspira 
zilnic penicilina, ale cărei particule pluteau în aer. 
Ajungînd în plămîni, sporii mucegaiului din care se 
obţine penicilina au început să se înmulțească și să 
crească repede. 


Ponderea alergiei medicamentoase 
creşte ameninţător! 


Așa consideră oamenii de știință. Este într-adevăr o 
problemă foarte serioasă. Penicilina este antibioticul 
cel mai bine studiat, întrucît este primul descoperit, 
pionierul antibioticelor. În cei 20 de ani scurși de la 
descoperirea lui au fost găsite și preparate zeci de 
alte antibiotice. Dar, din păcate, aproape fiecare din- 
tre ele provoacă alergie. Să zicem streptomicina, un 
antibiotic nu mai puţin important decît penicilina. 
Alergia streptomicinică literalmente macină pielea. 


Dar nu numai antibioticele sînt purtătoare de aler- 
geni. Aspirina, chinina, morfina, somniferele, sulfa- 
tiazolul, streptocidul, talazolul, sulginul, cocaina, iodul, 
preparatele pe baza veninului de albine, antipirina 
constituie o listă fără sfîrşit! Majoritatea medicamen- 
telor se vînd în farmacii fără reţetă. De aceea auto- 
tratamentul la care recurg cu cugetul liniștit unii 
oameni se transformă într-un fel de autointoxicare. 

Aţi auzit despre pojarul provocat de sulfamide? 
Apare o erupție pe întreg corpul, ale cărei contururi 
mari și purpurii amintesc erupția de pojar. Caracterul 
neașteptat al apariţiei ei îi sperie pe bolnavi și-i pune 
pe medici în încurcătură. De altfel ea nu este întot- 

deauna inofensivă. Petele întunecate de pe piele sînt 
doar primul semnal, care vestește începutul unei aler- 
qii faţă de medicamentele suflamidice. Mai tirziu va 
li mai rău. i 

Desigur că alergia față de medicamente nu este nu- 
mai rezultatul superficialităţii oamenilor care se tra- 
tează singuri. Din păcate, este vorba de un tribut greu 
pe care medicina îl plătește naturii pentru descoperi- 
rile făcute. Un groaznic paradox: penicilina ne sal- 
vează, dar tot ea ne omoară. 

Cu vreo 15 ani în urmă în îndreptarele medicale era 
scris: „Nu există nici un fel de contraindicaţii pen- 
Iru aplicarea penicilinei“. Acum nu mai face nimeni 
asemenea afirmaţie. Medicii au început să prescrie 
antibiotice cu multă prudenţă și precauţie. „Riurile 
de penicilină“ au început să sece... 

Cum trebuie, totuși, să se procedeze în cazurile cînd 
un pacient prezintă o sensibilitate crescută faţă de 
antibiotice, dar nu se poate lipsi de ajutorul lor? Se 
prescrie penicilină sau un alt antibiotic asociat cu o 
substanţă specială, antihistamina. 

Cu termeni avînd prefixul „anti“ ne-am întîlnit de 
multe ori, sensul fiind acela de „contra“, „împotriva“. 
Am văzut ce sînt anticorpii, antitoxinele şi antibioti- 
cole, iar acum a venit rîndul antihistaminei. După 
cum rciese din denumire, substanța are o acţiune în- 
dreptată împotriva histaminei, un compus chimic spe- 
cial. În cazul unui proces alergic, în organism are loc 
întotdeauna acumularea de histamină, care joacă ro- 
lul unui fel de chibrit. Pentru a stinge acest chi- 
brit” şi a împiedica să se ajungă la „incendiul alergic“ 
este necesar un extinctor. Această funcţie o îndepli- 
nese preparatele antihistaminice. Ele, de regulă, fac 

mai blîndă și mai liniștită desfășurarea alergiei, li- 
mitînd-o. 

Dar să ne întoarcem la pacientul nostru. Așadar, 
injecţiile de penicilină i-au fost prescrise împreună cu 
dimedrolul (benadrylul) sau un alt preparat antihista- 
minic. Reiese că penicilina îl salvează pe om de bac- 
terii, iar benadrylul îl apără faţă de penicilină. Dublă 
protecţie este pe deplin justificată, căci bolnavul se 
vindecă de boala respectivă și nici nu suferă de pe 
urma alergiei la penicilină. 


Alergia bate la porţile clinicii 


Orice om s-ar îngrozi dacă ar vedea la microscop 
milioanele de bacterii care trăiesc în gura lui. Se 
înțelege că de pe urma unei asemenea convieţuiri 
n-avem să ne așteptăm la nimic bun. Urechea, gitul, 
nasul, după cum spun medicii, sînt „porţile de intrare 
a infecţiei“. 

Pentru a opri pătrunderea în interior a microbilor 
de la „porţile de intrare“, natura a prevăzut măsuri 
speciale. Aglomerări de celule speciale (denumite ţe- 
sut limfoid) concresc în grosimea mușchilor faringe- 
lui. Se formează un fel de inel de protecţie din posturi 
de control. Nişte insulițe de ţesut limfoid, un fel de 
„baricade“ întretăiate de „tranșee“: lacunele. Într-un 
cuvînt, microbul nu va trece! 

Dar el caută să treacă. 

În fiecare verigă a inelului limfoid de protecţie are 
loc bătălia cu microbii. Roșeaţa pe care o vedem în 
cazul anginei este vilvătaia purpurie a acestor bătă- 
lii. Cele mai mari insulițe de ţesut limfoid, sub forma 

a două excrescenţe perechi sînt situate înapoia lim- 
bii; sînt faimoasele amigdale. În ele se cuibărește în- 
totdeauna puzderie de microbi. Ei dau organismului 
lovitură după lovitură prin toxinele lor. Iată că treptat 
începe să crească sensibilitatea inițială a organismu- 
lui față de microbi; a venit rîndul alergiei să-și mani- 
leste perfidia. Medicamentele încetează să mai ajute, 
angina nu trece. Amigdalele inflamate, pline de puroi, 
nu mai sînt buni apărători. Alergenii microbieni au 
tansformat amigdalele într-un focar alergic. Edemul 
a mărit atît de mult amigdalele, încît ele s-au apro- 
piat mult de tot și acum aproape că închid intrarea 
în laringe. 

În nici un caz nu este voie să se suporte angina „pe 
picioare“. Este o boală foarte serioasă. Deosebit de 
periculoasă la copii. Edemul alergic în caz de angină 
poate deveni atît de extins, încît va începe să strîngă 
laringele ca într-un cleşte. Copilul nu poate să res- 
pire, se sufocă. Doar traheotomia, incizia gitlejului — 
vochea operaţie salvatoare —, putea să ajute altă- 
dată. Nu se poate întiîrzia. Totul este în funcţie de 
minute. 

Astăzi medicul nu ţine în mină un bisturiu ascuţit 
ci... o seringă. În seringă se află un medicament 
împotriva alergiei: mijloace antihistaminice — be- 
nadryl sau suprastin. Şi edemul gitului dispare. 

O asemenea complicaţie a anginei nu se întilnește 
întotdeauna, dar trebuie s-o cunoaștem și s-o ţinem 
minte. 

lată ce se întîmplă și în cazul reumatismului, cînd 
alergia își aduce contribuţia nefastă la această boală. 
Angina sau numai o măsea stricată, o întîmplare ne- 
însemnată pe jumătate uitată, care datează de la în- 
«eputul bolii. După un timp oarecare însă încep dure- 

rile și inflamaţiile articulaţiilor, începe să fie afec- 
tată inima. În cazul reumatismului, inima suferă în- 
tr-un grad înalt și de timpuriu. Bătrînul medic francez 
Bouillaud spunea: „Reumatismul linge încheieturile și 
mușcă inima“. 

În cazul reumatismului, atacurile alergice aruncă în 
luptă armate de alergeni, pe care sîngele îi răspîn- 
dește în tot corpul. Sub loviturile lor, propriile pro- 
teine ale organismului capătă însușiri noi. Ele devin 
dăunătoare, străine, dușmani, sau, potrivit denumirii 
ştiinţifice, autoantigenice. Ca o măsură luată de orga- 
nismul uman împotriva proteinelor vătămătoare, aces- 
ta începe să elaboreze anticorpi,  meniţi să le dis- 
trugă. Se pune astfel în funcţiune un mecanism nefast: 
anticorpii nimeresc propriile proteine ale organismu- 
lui, ce-i drept modificate și mutilate sub acţiunea aler- 
genilor microbieni, dar totuși propriil Organismul se 
mănîncă pe sine. 

Acum două tipuri de alergeni activează împreună: 
cei furnizaţi de microbi și cei care mai înainte fuse- 
seră proteine normale. Ei topesc țesuturile omului și 
aduc o puternică tulburare în precizia funcţionării or- 
ganelor, în armonia naturală a structurii lor. Pentru 
organism, alergenul este întotdeauna un intrus, ba 
chiar un intrus care se dedă la tilhării. Ceea ce se 
cheamă trecerea la stadiul acut al bolii în reumatism 
este de fapt o nouă ofensivă a alergenilor asupra 
inimii, articulaţiilor, plămiînilor și creierului. Medi- 
camentele paralizează atacul alergenilor, dar sînt de- 
parte de a-l opri în întregime. Iată de ce se constată 
de multe ori forme cronice de reumatism care durează 
toată viaţa. 

Alergia sete periculoasă și în cazul tuberculozei, 
Calmette numea tuberculoza „un cîntec trist, înce- 

put în leagăn și terminat în mormînt“. Acest „cîntec 
Irist” este cîntat în zilele noastre ceva mai vesel, 
căci acum există medicamente bune cu care se tra- 
lează această boală. Streptomicina, PAS și ftivazida 
vindecă total tuberculoza. Dar totuși se mai moare 
de tuberculoză. Dar contribuie în mare măsură și 
alergia. 

Uneori gradul de reactivitate primară a organismu- 
lui cea cu care s-a născut omul devine foarte ridicat 
ín cazul tuberculozei. Pe fondul favorabil se dezvoltă 
un proces alergic de o forță atît de mare, încît s-ar 
putea compara doar cu un incendiu. „Flăcările“ cu- 
prind ba un organ, ba altul, și după cum spun medicii, 
luberculoza capătă o „formă generalizată“. De la plă- 
mini boala trece la rinichi și creier, rozînd încheie- 
lurile. În cazul unei astfel de tuberculoze nu mai ajută 
nici un fel de medicamente, atît de mare este „încăl- 
zirea” alergică a organismului. 


l'enomenal de multe fenomene! 


Studiul alergiei constituie de fapt un șirag nesfirșit 
de enigme. După numărul de fenomene descoperite, 
această știință este o adevărată campioană, atît de 
numeroase sînt fenomenele! Aproape fiecare fenomen 
are un nume, — și anume cel al medicului care l-a 
descris pentru prima oară. În cazul tuberculozei se 
cheamă proba Pirquet, în bruceloză proba Burnet, 
există fenomenul lui Dick, Sanarelli, Schwarzman, 
Behring ... Poate numai la morvă, fenomenul alergic 
oste desemnat doar ca „proba maleică“. 

lată, de exemplu, ce se petrece în fenomenul Ar- 

thus. Icpurele de casă şi calul, după cum se știe, nu 
se înrudesc prea de aproape. Chiar dacă încercăm 
să-i apropiem printr-un sînge comun, nu ne va reuși. 
De exemplu, încercarea de a introduce iepurelui de 
casă sînge de cal. 

Sc face o mică injecție în piele, în șoldul bine ras 
al icpurelui. Ziua trece și s-ar părea că nu se schimbă 
nimic. Iepurele este vioi, sănătos, și cu o poftă de 
mîncare de invidiat își golește jgheabul de alimente. 
În dimineaţa următoare primește încă o injecție și 
iarăşi „nu se observă“. În cea de-a treia zi, micul 
animal începe să se agite în cușcă, nu mănîncă nimic 
și geme jalnic. Cum să nu geamă: pe şold, în locul 
injecţiei, apare o groaznică ulceraţie profundă. Aici 
a lucrat alergia. Sîngele calului conţine multe sub- 
stanţe, care pentru iepurele de casă reprezintă niște 
alergeni puternici. Același lucru se va întîmpla dacă 
se introduce calului ser sanguin de la iepurele de 
casă (se înțelege, în doză incomparabil mai mare) 
sau dacă se face această experienţă pe animale apar- 
ținînd unor specii diferite. 

În cazul fenomenului Schwarzman se observă urmă- 
torul tablou. Unui iepure de casă i se injectează o 
singură injecție în piele. De obicei, se introduce ser 
sanguin de la un cal, dar se poate lua ser sanguin 
şi de la un cobai sau o cantitate mică de microbi 
oarecare; aceasta nu schimbă lucrurile. A trecut o zi. 
Iepurele de casă se simte minunat și nu prezintă pe 
şold nici cea mai mică urmă de injecție. Dacă vom 
face însă o a doua injecție (numai a doual), dar nu 
în piele, ci în vena iepurelui, pentru ca alergenii 
să ajungă imediat în sînge, încep niște transformări 
uimitoare. Ca pe o peliculă fotografică are loc „deve- 

loparea“ primei injecții pe piele: edem, înroșirea pie- 
lii, necrozarea ţesuturilor, iar apoi o uriașă ulceraţie 
deschisă. A doua injecție nu a fost făcută alături, 
ci în venăl De ce se întîmplă așa? Este de neînțeles. 

Lucruri complet paradoxale se constată în fenome- 
nul Behring. Dacă se administrează zilnic doze foarte 
mici de toxine ale unor bacterii patogene unui animal 
oarecare, de exemplu unui cal sau unui șoarece (doar 
a suta sau a mia parte din doza mortală), aceste ani- 
male încep a boli și a tînţi, iar în cele din urmă pier 
în mod inevitabil. Dacă însă aceeași toxină bacteria- 
nă nu se introduce fracţionat, ci dintr-o dată, anima- 
lele rămîn în viaţă. S-ar părea că o atare pătrundere 
simultană a substanţelor toxice ar fi trebuit să exer- 
cite o acţiune mai puternică, ca o lovitură concentra- 
tă, dar totul se petrece invers. 

Proba alergică cutanată, despre care s-a vorbit atit, 
este de fapt tot un fenomen. Sînt niște alergii speciale, 
„provocate“. 

Pielea este un ecran pe care se proiectează proce- 
sele interne care au loc în organismul nostru. „Vă 
rog să rețineţi că nu există nici un fel de boli de 
piele, ci există doar o maladie generală care se re- 
flectă pe piele“, aude studentul la medicină care de- 
abia a pășit pragul clinicii dermatologice. Bășicile, 
erupția, ulceraţiile constituie doar manifestarea exte- 
rioară a „vulcanului alergic“ care se dezlănţuie cu 
furie în interiorul organismului omenesc. Este „lava“ 
care, în funcţie de caracterul mersului alergiei, se 
revarsă intempestiv pe piele. Întregul organism se 
găsește într-o stare de mare încordare, o puternică 
„€electrizare“”, iar proba cutanată este ca un fel de 

reflectare a unui incendiu. Este suficient să se adauge 
la alcrgenii care acționează în interior o cantitate 
cit de mică pe piele, ca de îndată în jurul locului 
injectat să apară o roșeaţă. 

Nu avem aici posibilitatea să povestim și despre 
celelalte fenomene alergice: sînt prea multe. Însă o 
trăsătură comună reunește toate aceste enigme ale 
naturii: caracterul neclar, cîteodată chiar absurd, a 
ceea ce se întîmplă și care nu se încadrează în cu- 
noștinţele medicale actuale. Fenomenele au fost de- 
scrise cu mulţi ani în urmă, dar nu-și găsesc explicaţia 
nici pînă în prezent. Nici mașinile de calcul nu pot 
în cazul de faţă să-i ajute pe biologi. 


Broaştele ne ajută din nou 


Lucrurile s-au petrecut în felul următor. Odată, na- 
turalistului german Fröhlich i-a venit în cap o idee 
fericită. Ce-ar fi dacă unei broaște, și anume broaștei 
denumită Rana esculenta, i s-ar face o injecție cu ser 
sanguin de la o altă specie? Avînd la îndemiînă nu- 
mai ser sanguin de cal, a umplut o seringă cu el. Stră- 
bătînd cu acul pieliţa subţire a broaştei, Fröhlich a 
apăsat pe pistonul seringii. S-a format o mică umflă- 
tură, care apoi treptat s-a resorbit. 

A trecut o zi, două. Broasca se comporta ca și cum 
nimic nu s-ar fi întîmplat. Fröhlich ardea de nerăb- 
dare să afle ce se petrece totuși cu ea. Oare nu s-a 
produs nici un fel de schimbare? Broasca nu părea 
dispusă nici să se îmbolnăvească, nici să moară. 

Atunci Fröhlich a oprit broasca pentru observaţii 
ulterioare, iar el a luat alta și a procedat cu ea la fel. 
Se tot gîndea cum să arunce o privire în interiorul 
corpului broaștei, pentru a afla ce se petrece acolo. 

Și deodată lui Fröhlich i-a venit o idee salvatoare: 
sd privească mezenterul la microscopl Este vorba de 
o peliculă foarte subţire care se întinde pe toată lun- 
qimea intestinului. Este fină și străbătută de o reţea 
de vase de sînge care irigă intestinele. Cercetătorul 
a anesteziat broasca, a deschis-o cu bisturiul și a în- 
lins mezenterul pe măsuţa microscopului. 

Ei, acum se vede bine! Iată trunchiul principal al 
vasului de sînge, iar ramificaţiile sînt capilarele. Prin 
cle curge repede sîngele. Ciocnindu-se între ele, plu- 
tesc în sînge eritrocitele, leucocitele, trombocitele. 
Unele globule, împinse de altele, descriu traiectorii 
complicate. 

Trebuie să spunem că Fröhlich a sacrificat destule 
broaște și tot n-a observat nimic deosebit. 

Altă dată însă i-a venit ideea unei noi experienţe. 
După ce i-a făcut broaștei injecţia, el a întins mezen- 
torul sub obiectivul microscopului și a picat de sus 
pe acesta o mică picătură din același ser sanguin de 
cal care mai rămăsese în seringă. S-a uitat la micro- 
scop și mare i-a fost surpriza cînd a văzut că globu- 
lele de sînge, care pînă atunci alergau repede în 
interiorul vaselor, s-au oprit brusc. Ele nu mai voiau 
să se miște. Leucocitele, eritrocitele și trombocitele 
s-au alipit stinghere de peretele vasului. Iar sîngele 
lichid în care pluteau a început să iasă vertiginos 
în afară. În jurul vasului de sînge a început să se 
lormeze un edem. 

Astfel a fost făcută o descoperire foarte importantă. 

Peretele vasului sanguin este străbătut de o mulți- 
me de orificii minuscule și de aceea este permeabil 
ca o sită. Alergenii existenţi în picătura pe care Fröh- 
lich a lăsat-o să cadă pe mezenter a fost absorbită 
imediat de sînge. Undeva, în profunzimea corpului 
broaştei, ei s-au întîlnit cu cei care au ajuns în sînge 
mai înainte din seringă. Acum alergenii au devenit 
însă mult mai mulţi și, cu forţa reunite, au atacat 
biata broască. 

Fröhlich a fost primul care a văzut ce se petrece 
în sînge în timpul alergiei. El a aflat că trăsătura dis- 
tinctivă a acesteia constă în ieșirea lichidului din 
vasele de sînge și formarea unor edeme mari. Edemul 
se dezvoltă cu viteza unei calamităţi. Dacă am da 
frîu liber imaginației, am putea compara edemul cu 
o inundație. 

Ceea ce Fröhlich a observat la acea broscuţă se 
petrece și la om. Vasele sanguine încep să sece, par- 
tea lichidă a sîngelui iese în ţesuturi, iar elementele 
figurate ale sîngelui se împotmolesc. Ele nu-și mai 
pot îndeplini atribuţiile cu care l-a însărcinat natura. 
Iar țesuturile organismului încep să sufere de foame. 

Cînd începe „inundația“ alergică, pereţii vaselor 
nu mai sînt în stare să ţină piept presiunii plasmei 
sanguine care are tendința de a ieși afară. Alergenii 
pur şi simplu o gonesc din capilar. Lichidul părăsește 
vasele şi transformă cavitățile în care se află orga- 
nele noastre în adevărate „lacuri“ interioare. Dar, 
oare îi vine ușor plăminului să respire cînd de jur 
împrejurul lui este inundație? Cum poate să funcţio- 
neze o inimă cu edeme? 

Acum știm ce se întîmplă în sînge în caz de aler- 
gie. Dar în alte organe ce se întîmplă? 

Anticorpii pornesc la luptă 


Fagocitoza, după cum se știe, a fost descoperită de 
către Ilia Ilici Mecinikov. 

La dafnii, care sînt transparente ca sticla, el a stu- 
diat războiul uimitor al unei celule împotriva altei 
celule. Ca Guliver privea profesorul prin lentilele 
microscopului la liliputanii care se luptau în faţa 
ochilor lui. Şi nu erau printre ei nici Capetele-Tur- 
tite, nici Capetele-Ascuţite, ci doar armata dușmană 
a microbilor care atacă și cea a vajnicilor apărători, 
leucocitele. Ele se repezeau la bacterii și le de- 
vorau. 

Țesutul conjunctiv nu și-a primit degeaba denumi- 
rea. Într-adevăr, el face conjuncţia, adică leagă între 
cle toate organele. Îl găsim între organe şi cavităţi, 
construieşte pereţii vaselor sanguine și pătrunde îm- 
preună cu ele în orice porţiune a corpului. Înainte 
așa se și credea, că țesutul conjunctiv ar fi pur şi 
simplu un strat de intercalare, ceva ca un fel de sal- 
lea de material sintetic, fără care organele omului 
s-ar zdrobi unele de altele, în special în cazul unor 
„(quduituri puternice. 

Mecinikov a deschis ochii tuturor asupra celuilalt 
rol al țesutului. Așa e, spunea el, dar țesutul con- 
junctiv mai are şi o altă misiune, şi încă una de o 
mare importanţă! O fabrică de fagocite, iată ce 
mai este țesutul conjunctiv! Fagocitoza este cea mai 
simplă metodă de apărare. Esenţa acestui proces este 
acceaşi atît la om, cît și la puricele de apă. 

Bacteriile atacă iarăși și iarăși omul, astfel încit 
leucocitele nu mai au timp să le devoreze. Lucrurile 
stau prost de tot: au apărut microbi înarmaţi cu aler- 

geni. Nu este important cîţi sînt; este important cit 
de des atacă. 

Se poate întîmpla ca alergenii să acţioneze lent și 
să-l macine pe om încetul cu încetul (o reacţie de tip 
încetinit). Undeva, în profunzimea organismului lui, 
„pe teritoriul celulelor“, după cum spun oamenii de 
ştiinţă, se desfășoară lupte înverșunate. Alergenii 
atacă, iar celulele noastre se apără. În acest război 
sorții sînt schimbători, precumpănind cînd una cînd 
alta dintre părţi. Dacă vor învinge celulele, atunci 
organismul se va vindeca. Dacă însă alergenii se vor 
dovedi mai puternici (și este foarte greu ca aceștia 
să fie pe de-a-ntregul înfrînţi), atunci iarăși îl vor 
istovi pe om revenirile valurilor alergice. 

Teritoriul celulelor, unde se desfășoară bătălia este 
un adevărat cimp de luptă. Fibrele țesutului conjunc- 
tiv se umflă și se distrug, pretutindeni se văd celule 
moarte şi ulceraţii larg deschise. Au loc schimbări 
anatomice profunde, care, fireşte, atrag după sine de- 
reglări iremediabile ale unor procese vitale impor- 
tante. 

Mai există o formă de reacție alergică, de tip ime- 
diat. Unii oameni de știință consideră că atit reacția 
alergică lentă, cît și cea bruscă sînt strîns legate în- 
tre ele. Oricum, particularitatea primei forme de re- 
acţie constă în rapiditatea ei neobișnuită. Trec ore 
sau chiar minute numărate și începe încăierarea cu 
alergenii. Începe în sînge, unde ajung la început aler- 
genii. Așadar, pe căile de acces de la periferia orga- 
nismului. Și iată că acum, pentru a-i opri pe dușmani 
la intrare, splina, măduva oaselor și ganglionii lim- 
fatici trimit în sînge străjile credincioase și iuți, anti- 
corpii de apărare. Îi elaborează niște celule speciale, 
plasmocitele. Fiecare celulă fabrică un anticorp, avînd 

o construcţie proprie. Milioane de celule, milioane de 
anticorpi diferiţi încep lupta împotriva antigenilor: 
pentru fiecare se găsește un mijloc special care să-l 
distrugă. 

Producţia de anticorpi este cel mai rapid și mai 
perfect procedeu de apărare al organismului animal. 
Anticorpii, generaţi de plasmocite potrivit indicaţiilor 
ADN-ului lor, constituie o gardă aleasă, care apără 
frontierele noastre interioare. În cazul stării de alar- 
mă, cînd se dă ordinul, ei se îndreaptă cu toţii în 
întîmpinarea alergenilor. 

Imediat începe războiul. Alergenii trebuie făcuţi 
inofensivi și distruși. Să nu credeţi cumva că anti- 
corpii reprezintă o masă informă, lipsită de persona- 
litate. Dimpotrivă, ei sînt niște luptători bine instruiți, 
aparţinînd diferitelor feluri de armate. Unii dintre ei 

- anticorpii care lizează, dizolvă alergenii. Alţii lea- 
(jă alergenii, formînd niște compuși speciali, acum 
inofensivi: precipitinele (anticorpi care precipită). 
Alţii adună alergeni, într-o masă informă și-i împie- 
dică să acţioneze: anticorpii care aglutinează. După 
cum vedeţi, mijloacele de luptă sînt diferite, dar 
scopul este unul singur — acela de a-i nimici pe duș- 
manil 

„in procesul evoluției — spune doctorul D. Nossal, 
cunoscut biochimist — s-a elaborat un sistem de pro- 
ducție a anticorpilor care l-ar face pe oricare director 
de fabrică să îngălbenească de invidie. Căci «directo- 
tului» şi la nivel molecular (adică moleculei de anti- 
gen) îi rămîne doar să se apropie de hala care este 
necesară (celula corespunzătoare) și să bată la ușă. 
C'iocănitul provoacă în interiorul clădirii o activitate 
febrilă: se construiesc rapid niște strunguri complexe. 
«Directorul» nici n-a apucat măcar să treacă pragul, 

iar de pe conveier coboară deja un flux continuu 
de produse fabricate pentru el. «Directorul» nici nu 
trebuie să prezinte schiţele acestor articole. A fost 
văzut de către sistemul de calcul de mare complexi- 
tate (ADN-ul celulei), aflat în fabrica la început pus- 
tie, care și-a adus aminte toate greșelile anterioare, 
toate lecţiile primite în timp de secole și de urgenţă 
s-a pregătit să-l întîmpine cu un răspuns corect. Adi- 
că, să atace cu ajutorul unei substanţe, periculoase 
tocmai pentru acest antigen și pentru nici un altul“. 


O sută de întrebări 


La început, ele au fost în număr de zece. Omul de 
știință german Zang a știut să definească alergia din 
zece puncte de vedere diferite. A descoperit zece 
fațete ale acestui bizar fenomen, dar n-a putut alege 
nici una care să fie destul de completă pentru a pu- 
tea renunța la celelalte nouă. 

Închipuiţi-vă un vast amfiteatru. Are loc Congresul 
medicilor sovietici. Ei s-au adunat din toate colţurile 
țării și vor să audă totul despre alergie. Congresul 
este prezidat de către un om înalt și cărunt. Este aca- 
demicianul Bogomoleţ. Creioanele și stilourile aleargă 
iute pe hîrtie, toţi își notează întrebările academicia- 
nului. lată, s-a ajuns la întrebarea a patruzeci și opta, 
a patruzeci și noua... Academicianul întreabă și tot 
el răspunde. Întrebare, răspuns, și se mai adaugă ceva 
nou la teoria alergiei. Iarăşi o întrebare și iarăși un 
răspuns. Medicii scriu cu capetele aplecate. Cea de-a 
şaptezeci şi doua întrebare și cel de-al șaptezeci și 
doilea răspuns... Cîndva, chiar la începutul comuni- 

cării, a răsunat prima frază despre alergie: boală 
enigmatică. 

Iar o întrebare și iar un răspuns. 

Academicianul Bogomoleţ a numit o sută de simp- 
tome ale alergiei. Fiecare îi aparţine numai ei și nici 
unei alte boli, o sută de simptome cu totul! 

De atunci au trecut trei decenii. Probabil dacă s-ar 
face un calcul aproximativ, s-ar constata că alergia 
ceste deținătoarea a trei sute sau cinci sute de simpto- 
me, ba poate chiar și mai multe. Teoria despre alergie 
este o clădire care se construieşte, cu ferestre, scări 
și portaluri, dar nimeni nu ştie cînd va fi ridicat, în 
sfîrșit, și acoperișul. Trebuie însă să se lucreze! 
Deocamdată are loc o intensă acumulare de cunoștin- 
te despre alergie, e drept mai mult în suprafaţă decît 
în profunzime. Analiza bogăției adunate fărimă cu 
fărîmă, crearea pe baza ei a unei teorii închegate, 
descifrarea rebusurilor criptice ale alergiei nu stau 
deocamdată în puterea nici unui cercetător. 

Toate cărţile despre alergie, scrise din timpurile 
lui Hipocrat, se pot împărţi în două categorii. Se pare 
că jumătate din oamenii de știință care au studiat 
alergia consideră că ea este utilă pentru organism. 
Nu vă miraţil Paradoxul a fost rezervat special pen- 
tru sfîrșitul relatării noastre. Mulţi medici cu renume 
mondial cred că reactivitatea sporită a oricărui orga- 
nism viu este unul dintre mijloacele sale de apărare 
față de acţiunile nocive ale mediului înconjurător. 
Într-adevăr, spun acești cercetători, alergenii acti- 
vează sîngele, nervii, celulele, secrețiile, mobilizează 
toate forţele de apărare ale organismului. Chiar apa- 
riția „incendiului alergic“ este apreciată ca un sem- 
nal de alarmă extrem de important. Dacă alergicul 
n-ar avea edeme de fiecare dată după ce ar mînca 

ouă sau peşte, cum s-ar putea afla că aceste produse 
Îl sînt categoric dăunătoare? 

Dacă n-ar exista reacţiile furtunoase ale ţesuturilor 
noastre la întîlnirea cu alergenii, atunci probabil că 
domnia dezastruoasă a lor ar fi într-adevăr fără 
margini. Să luăm ca exemplu alergia la penicilină și 
la alte antibiotice: ce-ar fi dacă alergenii lor ar in- 
toxica fără nici un impediment organismul uman, 
fără să-şi descopere prin ceva pătrunderea lor în 
sînge și în organe? Fiecare nouă doză provoacă însă 
o erupție pe piele, accese de sufocare, dureri în oase 
şi alte reacţii alergice la antibiotice. Ceea ce per- 
mite oamenilor să ia măsuri la timp pentru a nu se 
întîmpla ceva ireparabil. 

Cum poate fi utilă alergia, ripostează adepţii teo- 
riei privind caracterul ei net vătămător, dacă ea dis- 
truge organismul? Cîteodată îl și omoară. Adversarii 
lor răspund: „Războiul e război“. Cu alte cuvinte, 
pierderile și victimele sînt inevitabile. Doar alergenii 
atacă, iar celulele organismului se apără. Desigur în- 
căierările dăunează destul de mult organismului, dar 
nu se pot evita. Totuși, alergia este folositoare, căci 
permite să se cunoască la timp adevăratele proporții 
ale pericolului. 

Cine are dreptate și cine nu este încă prematur 
să decidem. De aceea mulţi oameni de știință nu-i 
susţin pe aceia care consideră alergia dăunătoare, 
dar nici pe cei care îi recunosc utilitatea. Ei spun 
pur și simplu: „Nu știm“. 

Probabil că cititorii au început să-și dea seama 
că expunerea noastră despre alergie a fost puţin 
exagerată. Pentru a produce o impresie mai puter- 
nică și a sublinia importanţa problemei prea puţin 
cunoscute de către cei care nu sînt specialiști, tenta 

a fost întrucîtva îngroșată. Din fericire, doar puţini 
oameni prezintă forme atit de grele și chinuitoare de 
alergic. 

Capacitatea de a face alergie este un privilegiu 
(sau un blestem!) al celor puțini. În regnul animal 
„int înzestrați cu această capacitate omul și vasta 
«lasă a mamiferelor. Animalele aflate pe o treaptă 
mai joasă a evoluţiei, la care metabolismul este scă- 
sut şi nu au o reglare nervoasă perfectă, nu sînt 
«lectate de acţiunea alergenilor. Peștele cel „mut“ 
i cu sînge rece nu are nici un fel de neplăceri la 
wilîlnirea cu ei. Șarpelui îi este de asemenea „indi- 
lerent“ cîţi dintre alergeni sînt în jur; el nu este 
«apabil nici de edem alergic, nici de creșterea tem- 
peraturii. Dar închipuiţi-vă că uriaşa şopirlă Vara- 
nus se evidenţiază pe neașteptate printre confrații 
vai din clasa reptilelor prin însuşirea rară de a re- 
simţi alergiel De ce? 

Șopirla are niște labe osoase viguroase și maxi- 
lare puternice. Ea este [oarte bătăioasă și curajoa- 
să. Probabil este înzestrată cu prisosință cu energie 
vitală. Într-un cuvînt, are destul „temperament“ și, 
poate, de aceea a devenit favorita alergiei? 

Încă una dintre ciudăţeniile și enigmele alergiei 
(a cîta oare?), 

SLAVĂ VEŞNICĂ APEI! 


Măria-sa Apa 


Primul cuvînt pe care-l învăţăm este cuvintul „ma- 
mă“. Cînd începem studiul științelor și facem cu- 
noștinţă cu chimia, primul lucru pe care-l auzim este 
„haş doi o“, adică apă. 

Pe emblema împărăției apelor s-ar putea înscrie 
deviza „Cedo nulli“, ceea ce în limba latină înseam- 
nă: „Nu cedez nimănui întîietatea“. Sensul acestei 
devize constă în marele rol al apei în viaţa Pămiîn- 

tului, Pe nici o planetă a sistemului solar nu există 
atita apă ca pe Pămînt. 

Apa se găsește pretutindeni: în mări și oceane, în 
rîuri şi lacuri, în sloiurile de gheaţă, în hrană și în 
bautură. Chiar două treimi din corpul nostru sînt al- 
«dtuite din apă. 

Apa a fost aceea care a modelat fața planetei 
noastre. Întreaga viaţă terestră este născută de apă 
“i nu poate exista fără ea. Sîntem copiii apei. Nu de- 
qeaba în poveşti „apa vie“ îi învie chiar pe morți. 

Ne-am obișnuit atît de mult cu apa, încît curiozi- 
laţile ei nu ne mai miră de loc. 

Așadar, ce este apa? E sora smerită a unuia din- 
Ire cei mai puternici explozivi — gazul detonant! 
Atit distrugătorul gaz detonant, cît şi apa genera- 
toare de viaţă sînt alcătuite din hidrogen și oxigen. 
Primul este doar un amestec simplu al acestor ele- 
mente; în apă hidrogenul și oxigenul sînt reunite în 
molecule. 

Exact acum 167 de ani, Humboldt și Gay-Lussac 
au demonstrat că doi atomi de hidrogen și unul de 
oxigen, reunindu-se în molecule, dau naștere apei. 

Dar care hidrogen și care oxigen? Căci hidrogenul 
are trei izotopi: uşor, greu şi supragreu. Și oxigenul 
arc tot trei: unul are greutatea moleculară 16, altul 
17, iar al treilea 18. 

lată, deci că apa este un amestec a patruzeci și 
două de substanţe: combinaţii ale celor trei feluri 
de hidrogen, cu cele trei feluri de oxigen. În majo- 
Hatea cazurilor, apa este alcătuită din apă ușoară, 
dar conţine întotdeauna și puţină apă grea, semigrea 
"| supragrea. 

Apa este un mineral!, un mineral în toată puterea 
cuvîntului, și încă cel mai uimitor. La fel ca alte mi- 
nerale, ea a fost generată de Pămînt în zorile vieţii 
sale, cînd era incandescent. Antrenată de rocile to- 
pite, apa s-a răcit mai tirziu în granite și bazalte. 
De aceea din granitul incandescent ţișnesc șuierînd 
vapori de apă. lar cînd vulcanii aruncă lavă topită 
din adîncurile Pămîntului, iese o dată cu ea și des- 
tulă apă: 40000 000 de tone în fiecare an. Această 
apă iese pentru prima oară la suprafaţă: de aceea i 
s-a dat denumirea de „apă juvenilă“, adică tînără. 

Așa cum am văzut, apă „bătrînă“, care s-a „stabi- 
lit“ de mult pe suprafaţa Pămîntului, se găsește în 
cantitate foarte mare în jurul nostru. În stare lichi- 
dă, ea curge în rîuri și oceane, în stare de vapori 
se îndreaptă spre nori, iar sub formă de gheţuri în- 
cremenește în timpul gerurilor năprasnice. Apa este 
un Spiriduș: unul şi același în cele trei înfățișări ale 
sale. 


Anomalii care au salvat viața 


Atît de obișnuită, de cotidiană şi de familiară, apa 
este totuși un lichid uluitor: are o serie de anomalii. 
Ne-am obișnuit cu ea și nu mai observăm însușirile 
ei absolut speciale, neobișnuite, uimitoare. Pentru 
apă parcă n-ar exista legi; este un fel de out-sider 
capricios în lumea substanţelor. În natură şi în ex- 
perienţe ea nu se comportă la fel ca alte substanţe. 


t Mineralul este un compus chimic natural, care s-a format 
în scoarţa terestră pe cale naturală. 

Dar, datorită capriciilor ei, viaţa a putut să se dez- 
volte şi să existe în apă. 

Prima anomalie: dacă ținem seama de structura ei 
chimică și de categoria de substanţe din care face 
parte, apa ar trebui să se topească şi să fiarbă la 
lemperaturi mai scăzute, care nu există pe Pămînt. 
N-ar exista deci pe Pămînt nici apă lichidă, nici 
solidă, ci doar sub formă de vapori. 

A doua anomalie: căldura specifică ridicată. La 
apă, aceasta este de zece ori mai mare decit la fier. 
Apa se încălzește de cinci ori mai încet decît nisi- 
pul. Pentru a încălzi cu un grad un litru de apă este 
necesară de 3 300 ori mai multă căldură decît pentru 
icălzirea unui litru de aer. În schimb, cînd apa se 
iacește, ea cedează tot atita căldură cîtă a primit 
incălzindu-se. 

Din cauza capacităţii excepţionale a apei de a 
absorbi căldura, temperatura ei la încălzire și la ră- 
cire suferă modificări neînsemnate. De aceea vietă- 
tile marine nu sînt niciodată amenințate nici de o 
puternică supraîncălzire nici de o răcire excesivă. 

A treia și a patra anomalie sînt strîns legate de 
prima: apa are căldura latentă de vaporizare și căl- 
dura latentă de topire foarte mari. Pentru a evapora 
apa dintr-un ceainic va fi nevoie de 5,5 ori mai 
multă căldură decît pentru a o fierbe. 

Dacă n-ar exista această proprietate (chiar pe timp 
de arșiţă apa se evaporă încet), multe lacuri și rîuri 
ar seca repede pînă la fund în timpul verii și toată 
viaţa din ele ar pieri. 

Îngheţind, apa cedează de asemenea multă căldu- 
1ă. Un litru de apă, transformindu-se în gheaţă, poate 
încălzi (cu un grad) 250 000 de litri de aer. Iată de 
ce în nopțile reci ale iernii se așază în sere butoaie 

cu apă: îngheţind, ea degajează căldură şi încălzește 
astfel aerul. 

A cincea anomalie: îngheţînd, apa (ca și bismutul 
și argintul, elemente tot atît de excentrice) se dilată 
cu 9% faţă de volumul iniţial. De aceea gheaţa este 
mai uşoară decit apa și se ridică la suprafaţă, fiind 
foarte rare cazurile cînd un bazin de apă îngheaţă 
pînă la fund!. Gheaţa care-l acoperă este un bun izo- 
lator termic, căci conductibilitatea termică a gheții, 
ca şi a apei, este foarte mică. Sub un asemenea „co- 
joc“, spune cunoscutul oceanolog V. G. Bogorov, 
chiar și iarna în Antarctica animalele marine nu su- 
feră prea mult de frig. 

Ce-i drept, dilatarea gheții poate deveni fatală 
pentru o conductă de apă, pentru un radiator de au- 
tomobil sau pentru celulele vii, care sînt întotdeauna 
umplute cu apă. Totuși, le aduce mai mult folos de- 
cît pagubă. Învelind apa în timpul iernii cu un cojoc 
de gheaţă, natura o păstrează caldă şi lichidă. Nu-i 
permite să se întărească. Căci apa solidă nu este 
potrivită pentru viaţă. 

A șasea anomalie este cea mai ciudată: cînd sînt 
încălzite, toate substanţele se dilată; iar la răcire 
se contractă. Este un adevăr îndeobște cunoscut. Un 
elev cam prostuţ a întrecut chiar măsura în aplica- 
rea lui. 

— De ce iarna zilele sînt mai scurte? l-a întrebat 
profesorul. 

— Deoarece iarna este frig, a răspuns elevul, și 
toate lucrurile se contractă datorită frigului. 


1 Cristalele hexaedrice ale gheții naturale sînt legate mai 


lax, avind multe spaţii între ele. De aceea gheaţa este mai 
ușoară ‘decît apa. 

Și apa se contractă datorită frigului. Dar... În 
acest „dar“ este totul. Se contractă mereu cînd scade 
temperatura, dar la 4+14*C se atinge limita. De acum 
înainte apa începe să se dilate din nou, cu toate că 
temperatura scade. De aceea apa are densitatea cea 
mai ridicată la 4+4*C. Ca urmare, iarna, răcindu-se 
pînă la +4*C, ea coboară la fund și aici se păstrează 
în decursul întregului sezon rece (în bazinele cu apă 
dulce, căci sărurile marine complică tabloul circula- 
ției apei). Răcindu-se și mai mult, straturile de apă 
se așază deasupra celor care au 4°C, căci densitatea 
lor, prin urmare și greutatea, este mai mică. lată de 
ce în timpul iernii pe fundul heleșteului sau al rîului 
este relativ cald. 

Această anomalie uimitoare salvează viaţa tuturor 
animalelor de apă dulce care iernează în lacurile, 
heleșteiele și riurile noastre. 

A șaptea anomalie: dintre toate lichidele, în afară 
de mercur, apa are cea mai mare tensiune superfi- 
cială. 

Ce este aceasta? Forţele de coeziune necompensate 
între molecule. În interiorul lichidului, atracţia mole- 
culelor între ele este echilibrată, iar la suprafaţă nu. 
Moleculele de apă care se află mai în profunzime 
atrag în jos moleculele care se găsesc cel mai sus, 
la suprafaţa apei (ele nu sînt atrase cu aceeași pu- 
tere în sus, căci acolo nu este apă, ci numai aer). 

De aceea picătura de apă tinde să se facă ghem. O 
string forţele tensiunii superficiale. Picătura de apă 
este strînsă ca într-un ambalaj în pelicula sa super- 
ficială. 

Așadar, suprafaţa apei este întotdeauna acoperită 
cu o peliculă foarte subţire alcătuită din molecule. 
Pentru a o rupe este necesară aplicarea de forţă și 

încă una destul de mare. Pe această peliculă, ca pe un 
parchet, aleargă insectele de apă numite Gyrinidae 
şi Hydrometridae, De ea se agaţă, atîrnînd cu capul în 
jos, larvele de ţînţari, iar melcii se tîrăsc cu cochiliile 
lor masive. Ei sînt mai grei decit apa și totuși nu se 
prăbușesc, căci pelicula îi susține. Chiar și șopiîrlele 
aleargă pe apă și nu se îneacăl 

Fizicienii au calculat cu precizie ce halteră ar tre- 
bui atirnată de o coloană de apă cu grosimea de 3 cm, 
pentru a o rupe. Ar trebui o halteră uriașă — de peste 
100 tonel 

Aceasta numai în cazul cînd apa ar fi absolut pură. 
În natură nu există însă o asemenea apă!. Totdeauna 
mai există și alte substanţe dizolvate în ea, fie chiar 
în cantitate mică. Substanțele străine rup verigile din 
lanțul solid al moleculelor de apă, iar forţele de coe- 
ziune dintre ele se micșorează mult. În laboratoare, 
oamenii de știință au reușit să obţină apă pură și 
ca este tot atit de greu de rupt ca și oţelul de cea 
mai bună calitate. 

Puternicele forţe de coeziune dintre molecule ridică 
apa în sus prin ţevile subţiri și prin fisuri, cu toate 
că forţa de gravitație le contracarează, trăgînd-o îna- 
poi. Cu cît un capilar este mai fin, cu atit mai sus se 
ridică apa în el. 

Forţele de tensiune superficială trag în sus apa din 
adîncimile solului, hrănind plantele cu săruri și ofe- 
rindu-le regimul hidric corespunzător. Atrasă de aceste 
forțe (şi de forţele de osmoză) ea curge prin rădă- 
cinile și tulpinile plantelor înseși și umple cu sînge 
capilarele noastre. 


1 Nici măcar picăturile de ploaie nu sînt pure. Evaporind 
30 kg de apă de ploaie, se poate obține 1 g de săruri minerale. 

A opta anomalie şi ultima este cea despre care va 
fi vorba în cele ce urmează. Apa este cel mai bun 
solvent din lume. „Un solvent puternic“, spun chi- 
miștii. Ea dizolvă foarte multe substanţe, rămînînd 
inertă, fără să se modifice sub acțiunea numeroaselor 
substanţe pe care le dizolvă. 

Datorită acestei proprietăţi, apa a putut deveni pur- 
lătorul vieţii. Soluţiile tuturor substanţelor care cir- 
culă în corpul nostru sînt preparate pe bază de apă. 
Ele se modifică prea puţin în soluţie, iar însuși sol- 


ventul — apa — poate fi utilizat în repetate rîn- 
duri. 
„Apei — a spus marele Leonardo — i-a fost dată 


puterea magică de a deveni seva vieţii pe Pămînt". 


Un edificiu semilichid 
construit pe bază de apă 


Se spune că, dacă se usucă o meduză, va rămîne 
din ea un ghemotoc minuscul care va  cîntări de o 
mie de ori mai puţin decît meduza vie. (Potrivit al- 
tor date, în meduză se găsește mult mai puţină apă — 
doar 96,8%.) 

Ce rămîne dintr-un om supus uscării? 20 kg de pul- 
bere sau, cum s-ar spune acum, substanţă uscată. Noi 
nu sîntem meduze, dar, după cum vedeţi, sîntem de 
asemenea zdravăn umpluţi cu apă; ea constituie 
peste două treimi din materialul pe care ni l-a alo- 
cat natura. Un om adult, care cîntărește, să zicem, 
70 kg, conţine 50 kg de apă. 

Iar cînd omul vine pe lume, el conţine și mai multă 
apă: embrionul de 3 zile 97%, cel de 3 luni 91%, iar 
cel de 8 luni 81%. 

Este interesant de aflat care parte a corpului 
nostru conţine mai multă apă. S-a dovedit că, în afară 
de salivă (99,5%), cea mai mare cantitate se găsește 
în creier: 85%1. Oasele conţin apă puţină de tot, 20— 
30%. În mușchi este de două ori mai multă: 77%. În 
plămîni și în rinichi, 80%. „Așadar — spune Raymond 
Furon — ființa vie este pe de-a-ntregul «hidratată» “2. 
Este „hidratată“ şi pe din afară, şi pe dinăuntru. Pe 
din afară: în mări și oceane, în ape curgătoare şi he- 
leșteie, pe ploi și ceţuri, pe gheţuri... Iar pe dinăun- 
tru: în celule se află 50%, din întreaga noastră apă 
„corporală“, între celule 45%, iar în sînge 5%. 

În fiecare zi, este „limpede ca apa“ că un om adult 
are nevoie de cel puţin doi litri de apă. Altfel s-ar 
ivi perturbări în activitatea organismului. Cei doi litri 
trebuie să-i primească din exterior, adică să-i bea sau 
să-i ingereze o dată cu hrana (în castraveți, să zicem, 
în carne etc.). Dar, în general, pentru ca organismul 


1 Cu cît un organ funcţionează mai energic, cu atît conţine 
mai multă apă. De aceea în dinţi şi în oase se găseşte aproape 
de trei ori mai puţină apă decit în creier. 

2 În plante se găseşte de asemenea multă apă: în castraveți 
şi în salată 95%, în ciuperci, varză, tomate, morcovi 90%, în 
pere și mere 85%, în cartofi 80%. Se pare că sporii bacteriilor 
sînt unicele organisme vii în care se găseşte doar 15% apă. 
Poate doar la Protopterus, peşte dipnoic african, nu rămîne mai 
multă apă cînd pe timp de secetă intră în diapauză, înfundin- 
du-se în mil, şi pierde pînă la sfîrșitul diapauzei nouă zecimi 
din greutatea sa. 

omului să funcţioneze aşa cum trebuie, el necesită de 
cel puţin cinci ori mai mult, adică 9—10 litri. 

Cei 10 litri pătrund cu regularitate la fiecare 24 de 
ore în intestinul nostru: 2 1, după cum am văzut, îi 
bea omul, 1,5 1 reprezintă apa din saliva înghițită, 
1,5 1 furnizat de stomac sub forma sucului gastric, 
0,7 1 dă pancreasul, 3 1 sînt în sucul intestinal și, în 
sfîrşit, 0,5 1 ne oferă fierea. 

Dar de unde iau țesuturile atîta apă? 

O elaborează singure. Este așa-numita apă endo- 
genă, fabricată în organism. 

Apa endogenă se naște în permanenţă și „se ab- 
“oarbe” în țesuturile organismului; și cînd respirăm, 
dobîndind energie din hrana înghițită, și cînd ne con- 
struim pe noi înşine din proteine alogene, şi cînd ne 
distrugem țesuturile bolnave sau inutile, și cînd slă- 
Dim, şi cînd ne îngrășăm. Într-un cuvînt, întotdeauna. 

Și desigur că nu numai noi; toate animalele și 
toate plantele trăiesc mai ales pe seama apei, pe care 
o creează în organismul lor. 

Biochimistul sovietic B. B. Vartapetian, experimen- 
lind cu nimfele viermelui-de-mătase, a demonstrat, de 
pildă, că, în fluturii care s-au dezvoltat din aceste 
nimfe, întreaga apă, „sau cea mai mare parte a ei”, 
este de natură endogenă. Aceasta înseamnă că flu- 
turii nici n-au băut-o, nici n-au absorbit-o împreună 
cu nectarul, ci ea a provenit din substanţele nutri- 
tive ale nimfei și care sînt rezerve pregătite încă de 
omidă, 

Același cercetător, lucrînd la teza de doctorat, a 
ajuns la concluzia că, la cactușii care trăiesc într-un 
deşert lipsit de apă, după numai 2—3 luni de secetă 
nu mai există „nici urmă din apa care a pătruns ini- 
tial în plantă prin rădăcini“. Întreaga apă, care umple 

din abundență țesuturile lor suculente este endogenă, 
adică fabricată de ele însele din aer (mai precis din 
oxigenul din aer) şi din hidrogenul substanţelor de 
rezervă acumulate dinainte!. 

Așadar, viaţa, născută de apă și în apă, îşi creează 
în permanenţă leagănul său, apa. 

Ce se întimplă cu această apă? 

Multă apă nou-născută se descompune chiar aici 
în ţesuturi, din elementele ei construindu-se alte sub- 
stanțe. Noi luăm energie pentru viaţă, oxidind în 
mitocondrii, cu ajutorul oxigenului obţinut din apă, 
hrana digerată. Din punctul de vedere al energeticii 
celulare, această modalitate este mai convenabilă 
decit aceea de a „arde“ substanţele nutritive cu aju- 
torul oxigenului care pătrunde în organism din at- 
mosferă. Multă apă circulă în soluţii: în celule, în- 
tre celule, în sînge. Căci întregul nostru organism 
este de fapt un edificiu semilichid, construit din apă 
sau, mai exact, din soluţii apoase, simple şi coloidale. 

Multă apă se consumă pentru digestia hranei 
(aproape 10 litri, după cum știm), pentru elaborarea 
secreţiilor diferitelor glande, pentru transpiraţie, pro- 
ces al cărui scop principal constă în răcirea „mașinii“ 
vii supraîncălzite (pînă la 1,5 litri în 24 de ore, chiar 
la umbră și în condiţiile unei clime moderate). Apa 
este necesară și pentru respiraţie: vaporii ei, mai mult 
sau mai puţin condensaţi, ușurează absorbţia de către 
sînge a oxigenului și eliminarea din sînge a bioxidu- 


1 Cactusul are multe celule umplute numai cu apă și nimic 
altcova. În timpul ploilor, el acumulează atita apă (pină la 
3 tone), încît mai tîrziu, în timpul secetei, poate pierde 90% 
din apa pe care o conţine fără să piară. 

lui de carbon. Cînd respirăm, eliminăm prin plămiîni 
la fiecare 24 de ore o cantitate de 300—400 g de apă. 
lar pielea, respirînd, consumă chiar de două ori mai 
multă apă. În sfîrșit, sistemul de canalizare al cor- 
pului, prin care se elimină din organism toată „zgura“ 
metabolismului, necesită de asemenea destulă apă 
pentru funcţionarea sa normală. 

Aşadar, fără apă viaţa ar fi imposibilă pe Pămînt. 
imposibilă din mai multe cauze. Mai înainte de toate 
fiindcă fără apă n-ar exista oxigen pe Pămînt. Căci, 
înainte de apariţia plantelor pe planeta noastră, în 
atmosfera ei n-a existat oxigen, după cum s-a mai 
menţionat. Captind cu ajutorul clorofilei energia ra- 
elor solare, plantele, din bioxid de carbon și din 
apă, elaborează în frunzele lor zaharuri. În acest pro- 
ces le rămîne un mare exces de oxigen, pe care îl eli- 
berează în aer. Dar oxigenul provine însă din apăl 

Plantele din întreaga lume, pentru a trăi şi a crește, 
„beau“ anual o cantitate de 650 de trilioane t apă. În 
2 000 000 de ani ele ar seca în întregime toate mările 
şi oceanele dacă circuitul apei în natură un le-ar 
umple în permanenţă. - 

Aceasta înseamnă că tot ce este viu pe Pămînt, 
filtrează, ca să zicem așa, sute de trilioane de tone de 
apă anual. Aproape la fiecare milion de ani, vietăţile 
literalmente filtrează prin sine toate oceanele, mările 
și rîurile, întreaga apă aflată pe suprafaţa Pămîntului. 

Marele circuit al apei (prin elementele vii și cele 
lipsite de viaţă ale naturii) l-aș numi „marele vîrtej“ 
al apei în natură. „Micul circuit“ îl cunoaște fiecare 
școlar: apele curgătoare — oceanele şi mările — eva- 
porarea — atmosfera — ploaia, zăpada — apele 
curgătoare. 

Dar nu peste tot pe Pămînt unde este viaţă este și 
apă. Pentru a dobindi apă și a o folosi cu cheltuială 
minimă, natura și evoluţia au născocit destule proce- 
dee ingenioase. 


Cum economisește cămila apa în deşert 


În general vorbind, nu este greu să obţii apă chiar în 
deșert, totul este să ai ce să mănînci. Într-adevăr, 
hrana consumată și digerată ajunge o dată cu sîn- 
gele în celulele diferitelor ţesuturi. Acolo, în mito- 
condrii, ea „arde“ fără flacără, se oxidează și fur- 
nizează în raţii mici energia necesară vieţii. Noi ştim 
că în finalul tuturor proceselor vitale care încep cu 
digestia și se termină prin oxidarea cu ajutorul oxi- 
genului a produselor digerate (oxigen obținut din apă 
și nu din plămîni), în celulele corpului mai rămîn 
— din proteinele, lipidele și glucidele consumate — 
doar bioxidul de carbon și apa!. În compoziţia aces- 
tei ape endogene intră şi oxigenul, pe care îl aspirăm 
prin plămiîni. 

Dacă am reuși să reducem la minimum pierderile de 
apă endogenă, atunci animalele (și plantele) ar putea 
trăi vreme îndelungată fără să bea nimic. Ar fi sufi- 
cientă apa conținută în hrană. 

Există multe căi şi multe metode diferite care ajută 
la diminuarea pierderii apei din organism. 


1 Cea mai mare cantitate de apă endogenă o dă grăsimea 
în întregime oxidată: 1,071 g de apă dintr-un gram de grăsime. 
Amidonul şi zahărul dau de două ori mai puţin: doar 0,556 g. 
lar dintr-un gram de proteine se poate obţine, în urma arderii 
în mitocondrii, doar 0,396 g de apă. 

Mai înainte de toate, animalul trebuie să evite 
supraîncălzirea, atunci se vor reduce și pierderile le- 
gate de răcorirea corpului înfierbîntat. 

Reptilele și insectele nu au glande  sudoripare. 
Acestea sînt „maşini“ vii, ca să zicem așa, cu răcire 
aeriană, nu hidrică. Temperatura corpului lor crește 
atunci cînd se încălzește aerul înconjurător. Ele s-au 
obișnuit astfel — așa sînt construite de natură! — și 
nu pierd apa prețioasă pentru răcirea corpului fier- 
binte. Ba mai mult decît atît: insectele sînt capabile 
chiar „să absoarbă“ umiditatea din aer; se consideră 
că ele realizează aceasta prin ramificaţiile foarte fine 
ale traheelor, care străbat carapacea lor chitinoasă. 

Mamiferele mici, de pildă şoarecii, nu au nici ele 
qlande sudoripare, dar în acest caz! cauza este alta. 
Pentru ele, a avea glande sudoripare ar însemna un 
lux de neiertat. Căci cu cît animalul este mai mic, cu 
atit este mai mare suprafaţa relativă a corpului său 
și, prin urmare, cu atit este mai mare cantitatea ra- 
diaţiei termice pe care o primește din afară şi duce 
la încălzirea corpului. Pentru a-și răci corpul în timpul 
arşiţei, animalele mici (de exemplu rozătoarele cu 
greutatea de 100 g) trebuie să consume prea multă 
apă pentru irigarea suprafeţei corpului: aproximativ 
15 g (adică 15%, din greutatea corporală) pe oră. 


1 Mai înainte se credea că nici ciinii n-au glande sudoripare. 
Acum s-a stabilit cu exactitate că şi ei au. Dar glandele lor 
“udoripare nu sînt supuse controlului creierului. Ele feresc pie- 
lea de supraîncălzirea locală și de aceea funcţionează mai ales 
cind o asemenea supraîncălzire locală le periclitează pielea. 
Ciinele se răcorește mai ales evaporînd apă prin gura deschisă 
și scoţind limba, 

Această cantitate este de 20 de ori mai mare (re- 
lativ firește) decît cantitatea necesară pentru autoră- 
cire în cazul unei cămile, de exemplu, și de 10 ori mai 
mare decît în cazul omului. 

Se are în vedere, desigur, pierderea de apă prin 
transpiraţie în condiţii de arşiţă și într-o zonă cu 
climă toridă, de exemplu în Sahara. Aici pînă și un 
om obișnuit cu arșiţa pierde de la răsăritul și pînă la 
apusul Soarelui peste 12 litri de apă, deci cam 1 litru 
pe oră (bînd cel mult 1 litru de apă în 24 de ore, prin 
transpiraţie el pierde în special apa endogenă). 

Și aceasta nu reprezintă un record; în cadrul unei 
experienţe, un om lucrînd într-o încăpere supraîn- 
călzită și umedă își „iriga“ suprafaţa corpului cu 4 
litri de transpiraţie pe oră! 

Sistemul de răcire al glandelor sudoripare este atit 
de perfect, încît, răcindu-ne organismul, el îi ia de 
10 ori mai multă căldură decit pot da toate „termo- 
centralele” noastre interne, procesele metabolice care 
încălzesc corpul. 

Un om, în cazul cînd glandele lui sudoripare func- 
ționează normal, poate suporta fără urmări nocive 
temperaturi foarte ridicate. 

Doctorul Blagden, secretarul Societăţii Regale brita- 
nice, și-a petrecut o dată 45 de minute, împreună cu 
prietenii şi cu cîinele său, într-o încăpere în care ae- 
rul era încălzit pînă la 126*C. În acest timp într-o cra- 
tiţă cu apă pe care au luat-o cu ei a fiert o bucată de 
carne! Dar oamenii și cîinele nici nu s-au copt, nici 
nu s-au fiert, ci au ieșit nevătămațţi. 

O cămilă cîntărește de 7 ori mai mult decît un om, 
și în teorie (după cum arată calculele) ar trebui să 
consume pe timp de arșiţă, autorăcindu-se, de două 
ori mai puţină apă decît omul. Dar de fapt cheltuiește 

apa cu și mai multă zgircenie. În general, cămila 
aproape că nu transpiră de loc. Apa, atit cea endo- 
qenă, cît și cea pe care a băut-o, o cheltuiește cu 
lvarte multă economie. În această economie constă 
secretul succeselor ei, a capacităţii sale, care a ajuns 
«de domeniul legendei, de a străbate deșerturile încin- 
„e de la un capăt la altul fără să bea nicăieri în cale 
(chiar parcurgînd o mie de kilometri) nici o înghiți- 
lurd de apă. 

Nu sînt legende; într-adevăr, cămilele realizează 
asemenea traversări. Una din performanţele acestor 
„corăbii ale deșertului“ este bine studiată. 

În iarna lui 1954/1955 cunoscutul zoolog, botanist, 
qcolog şi arheolog, profesorul Monod din Dakar, a 
traversat pe cămile, împreună cu prietenii săi, re- 
«unile absolut lipsite de apă ale Saharei. În timp de 
lci săptămîni, cercetătorii au parcurs 944 km. Pe 
drum cămilele n-au fost adăpate niciodată! (Ce-i drept, 
«le au mîncat diferite plante, căci era iarnă și pe- 
alocuri, printre nisipuri, se întilneau uneori ierburi 
ini crzite.) 

Se povestește de asemenea că o cămilă arabă poate 
labate în fugă distanța de la Mecca la Medina 
(380 km) de la un apus al Soarelui la altul, adică în 
'1 de ore. Iar drumul trece printr-un deşert arzător, 
lua a se afla în jur nici apă curgătoare şi nici un 
me de răcoare. Doar nisip şi spaţii deschise vînturilor 
herbinţi. Însușirile uimitoare ale cămilei de a suporta 
«u răbdare și setea, și arşiţa, și vînturile uscate şi de 
a mînca niște spini piperniciţi care-i ţin loc de hrană 
Ii nu uluit întotdeauna pe oameni. Despre acest ani- 
mal s-au făurit multe și felurite legende. Și abia re- 
«ent au fost descoperite, prin observaţii exacte şi 

experienţe, cauzele acestei „rezistenţe la secetă“ fără 
precedent. 

Într-adevăr, timp de două săptămîni, cămila poate 
să nu bea nimic — vechii scriitori n-au exagerat. În 
schimb, cînd ajunge în sfîrșit la apă, este în stare să 
bea un butoi întregi Dacă n-a băut trei zile, atunci 
bea dintr-o dată vrea 40 de litri. lar dacă n-a văzut 
apă timp de o săptămînă, poate goli în cîteva minute 
un bazin de apă cu o capacitate de 100 de litri. O 
mică cămilă, aflată în observaţia cercetătorilor, a băut 
dintr-o dată 104 litri de apă (deși corpul său cîntărea 
doar 235 kgl). Dar recordul nu-i aparţine acesteia ci 
altei cămile, care a băut la început 94 de litri, iar 
apoi încă 92 de litri; deci 186 de litri de apă în cîteva 
ore. 

De aceea mai înainte se și credea (așa scria, de 
exemplu, Pliniu), că în stomacul cămilei există niște 
buzunare pentru apă. Cînd bea, le umple ca pe niște 
cisterne. Apa se păstrează multă vreme în stomac și 
se consumă pe măsura necesităţii. 

S-a dovedit însă că organismul cămilei nu este atit 
de simplu alcătuit. Ea nu are o singură adaptare, 
ci mai multe adaptări uimitoare, care o ajută să se 
lipsească mult timp de apă. În stomacul cămilei s-au 
găsit, într-adevăr, vreo 15—20 de litri de lichid ver- 
zui. Dar nu este apă pură și nu ei se datorește capa- 
citatea sa excepţională de a nu bea săptămîni întregi. 

Principalul constă în capacitatea cămilei de a-și 
cheltui cu foarte multă zgircenie apa. Ea aproape că 
nu transpiră, chiar și pe o căldură de 40*C. Corpul îi 
este acoperit de un păr des şi compact, care o sal- 
vează de supraîncălzire (pe spatele cămilei, în timpul 
unei amieze dogoritoare, părul este încălzit pînă la 
80°C, iar pielea de sub el doar pînă la 40€]). Părul 

împiedică și evaporarea apei din organism (la o că- 
milă tunsă, eliminarea de transpiraţie este cu 50% mai 
intensă decît la una netunsă). Niciodată cămila, chiar 
pe cea mai puternică arșiţă, nu deschide gura, căci 
prin gură, dacă ar deschide-o mai larg, s-ar evapora 
prea multă apă! De aceea ciinii, cînd le este cald, 
deschid gura și respiră des pentru a se răcori. 

Cămila, dimpotrivă, pentru ca o dată cu aerul să nu 
iasă din organism prea multă apă, respiră foarte rar, 
doar de 8 ori pe minut. Numai în timpul celei mai 
dlogoritoare amieze este nevoită să respire mai des 

- de 16 ori pe minut, ceea ce reprezintă foarte pu- 
țin! Boul pe timp de căldură, de exemplu, respiră de 
250 de ori, iar cîinile chiar de 300—400 de ori pe minut. 

Deşi cămila este un animal homeoterm, temperatura 
corpului său variază în limite largi: noaptea coboară 
pînă la 30°C, iar ziua, în dogoarea amiezii, se ridică 
pînă la 40—41*C; mai exact, pînă la 40,7*C. 

Aceasta se întimplă la o cămilă care nu a băut de- 
mult și, ca să zicem așa, caută să economisească apa. 
O cămilă care a băut în timpul zilei face mai puţină 
economie: își permite să transpire și de aceea tem- 
peratura corpului ei variază de dimineaţă pînă seara 
doar în limite cuprinse între 36 și 39°C. În ce măsură 
ajută la economisirea apei o arată următorul calcul: 
pentru a-și cobori temperatura corpului cu 6°C, cămila 
«i trebui să cedeze căldură în valoare de 2500 de 
calorii mari, adică ar fi necesară o cantitate de 5 litri 
de transpirație, Cămila nu transpiră însă, ci se încăl- 
peşte liniștită pînă la 40°C (ceea ce nu-i dăunează de 
loc, fiind o adaptare a ei) şi economisește astfel 5 
litri de apă prețioasă. Iar apoi, cînd noaptea aduce 
iucoarc, ea cedează spaţiului înconjurător căldura 
pustrată, răcindu-se iarăși pînă la 34°C. 

De altfel, cămila are și adaptări pentru acumularea 
unor rezerve de apă, de asemenea foarte ingenioase; 
ea conservă apa făcînd rezerve de grăsime. Căci din 
grăsime, prin arderea ei în organism, se obţine multă 
apa: 107 g din 100 g de grăsime. Din cocoașele sale, 
cămila poate extrage la nevoie pînă la o jumătate de 
chintal de apă! 

Chiar dacă o cămilă n-a băut apă vreme îndelun- 
gată, a pierdut multă apă și organismul său este, după 
cum se spune, puternic deshidratat, sîngele ei rămîne 
totuși lichid şi circulă în mod normal prin artere și 
vene. La alte animale „deshidratate“ — şi la om în 
cazul cînd n-a băut timp de mai multe zile — sîngele 
se îngroașă proporțional cu pierderea apei din orga- 
nism. 

Cămila suportă fără vătămări pierderi de apă de 
două ori mai mari decit alte animale și decît omul: 
pînă la 30% din greutatea sa! 

Chiar printre animalele inferioare sînt rare cazurile 
de fiinţe capabile de o asemenea performanţă. Supu- 
nînd uscării o rimă, ea poate fi determinată să piardă 
43% apă (pierde deci în greutate 43%). Rima înţe- 
penește însă, viaţa amorțeşte în ea; se întărește și 
devine sfărîmicoasă. Udînd-o cu apă, poate fi „în- 
viată“. Dar dacă rîma deshidratată va cîntări de două 
ori mai puţin decît înainte de uscare, atunci nici un 
fel de apă nu o va mai învia; va înţepeni și nu-și va 
mai reveni niciodată din rigiditatea sa. 

Iar cămila, pierzînd o dată cu apa aproape o treime 
din greutatea sa, nici nu amorţește și nici nu devine 
„friabilă“, ci săptămîni întregi rătăcește prin deşer- 
tul încins cu o încărcătură grea pe spinare. 

Oare nu este aceasta o minune? 

Setea are gustul morții ! 


Dacă cămila este o minune a naturii, în orice caz nu 
este cea mai mare minune. Pe Pămînt saltă niște ani- 
male la care acest dar minunat al naturii — economi- 
sirea apei — este și mai perfect. Toate însușirile că- 
milei, legate de „rezistenţa la secetă“, despre care 
~a menţionat mai sus, există și la şobolanii săritori 
(Dipodidae). Dar ei mai au ceva, ce nu există nici la 
«amilă. 

Fiziologii au cercetat amănunţit șobolanii săritori. 
Concluzia la care s-a ajuns a fost uimitoare: ei nu 
beau apă niciodată, chiar dacă în preajma lor lichidul 
datător de viaţă se găsește cu nemiluital Șobolanii să- 
titori trăiesc în deșertul Arizonei și ronţăie seminţe 
i ierburi uscate. Plante verzi suculente mănîncă 
ivarte puţine. Deci aproape toată apa care circulă în 
«orpul lor este endogenă, formîndu-se prin oxidarea 
i celulele lor a boabelor digerate. Experiențele au 
arátat că, din 100 g de arpacaș (hrana acestor animale 
oferită de experimentatori), ele obțin în urma diges- 
lci și a oxidării 54 g de apă! Pe deplin suficient 
pentru un minuscul rozător, care consumă apă cu și 
mai multă economie decît cămila. 

Așadar, șobolanul săritor nu bea niciodată, iar apa 
i-o dobîndește din hrană. Este interesant atunci, se 
inlreabă unii cercetători, dacă animalul ştie ce este 
«tea? Poate că nu ştie, căci senzațiile de foame și 
de secte la acest animal s-au contopit. 

Desigur că nu vom putea niciodată să fim, cum 
“e spune, în pielea lui și să înțelegem ce simte acest 
animal cînd a mîncat prea puţine seminţe. În schimb, 
“tim din proprie experienţă ce chinuitoare este setea 
pentru cei care o încearcă. 

Cea mai veche descriere a unor asemenea chinuri 
o deţinem din Egiptul antic. 

Acum aproape 4000 ani faraonul Amenemhet I a 
trimis un slujbaș, pe nume Sinuhe, pentru rezolvarea 
unor treburi în regiunea actualului Canal de Suez. 
Vechiul papirus a păstrat amintirea acelor zile de 
groază pe care Sinuhe și însoțitorii săi le-au petrecut 
în deșert. Se terminase apa și timp de multe zile ei 
n-au băut nimic. „Limba — scria nefericitul — mi se 
lipise de cerul gurii. Gitlejul îmi era în flăcări. Tot 
corpul implora: Apă, apăl Și am cunoscut gustul 
morţii“, 

Se pare că nu numai solul faraonului a constatat 
că setea are gustul morţii. Lucrul acesta l-au scris și 
alţii. Nu există o senzaţie mai chinuitoare, spun toţi 
cei ce au suferit de sete. 

Omul poate să rabde de foame o lună ba chiar mai 
mult, dar fără apă nu poate supravieţui nici trei săp- 
tămîni. Această afirmaţie a fost verificată în practică. 
Marinarii de pe corăbiile înghițite de mare, rătăcind 
pe valuri în şalupe sau pe frînturi de catarge, puteau 
să reziste doar 15 zile chinuitoare fără apă. Apoi că- 
deau repede pradă morţii. În anul 1821, un cunoscut 
francez a hotărît să părăsească această lume într-un 
mod original, dar cumplit: el n-a băut apă timp de 17 
zile, iar în ziua a 18-a moartea l-a ajuns. 

Care dintre noi n-a primit sau n-a dat asemenea 
sfaturi: „Clătește-ţi gura cu apă și nu-ţi va mai fi 
sete“. Mulţi cred că gitlejul uscat este cauza setei, 
astfel că, udîndu-l, s-ar putea potoli setea. 

Se poate, dar numai pentru cinci minute, deoarece 
cauzele pe care încercăm să le înlăturăm printr-un 

asemenea paleativ se situează mult mai profund de- 
cît la nivelul gurii. Senzaţia de sete nu este „gustul“ 
morții, ci al osmozei. În țesuturile, în celulele corpu- 
lui nostru şi mai înainte de toate în sînge, o dată cu 
pierderea de apă crește presiunea osmotică, cu alte 
cuvinte „presiunea“ sărurilor. Concentrația lor creşte. 
Soluţiile vieţii devin prea „tari“, metabolismul nu se 
mai poate desfăşura normal. 

Atunci punctele de control dau alarma. De îndată 
ce concentraţia substanţelor din sînge crește fie nu- 
mai cu 1—2%, monitorii creierului nostru, care ur- 
măresc aceasta, declanşează acțiunea unui sistem 
complex de măsuri de „combatere a setei”. În primul 
iînd, sîngele care s-a îngroșat cu 1%, ajungînd prin 
capilare în creier, dezhidratează celulele nervoase ale 
micului centru-dispecer din hipotalamus. Excitîndu-se, 
neuronii săi trimit mai departe curieri de alarmă (pro- 
babil anumiţi hormoni). O dată cu sîngele, ei ajung 
la celulele gitlejului. Îndată unele dintre ele, sen- 
sibile la hormonul setei, transmit prin nervi semnale 
scoarței cerebrale şi atunci noi simţim: ne este setel 
Astfel, încunoștiinţată, scoarța dă ordin tuturor orga- 
nelor care trebuie să-l îndeplinească: „Beţi apăl“. 

Ca urmare, ele beau pînă cînd concentraţia de sub- 
stanțe din sînge și din ţesuturi devine normală. Și, 
chiar dacă va deveni normală, punctul de control din 
hipotalamus va continua să se afle în stare de excita- 
tic dacă-l excităm cu ajutorul curentului electric. 
Drept urmare, orice animal pe care cercetătorii îl su- 
pun unui asemenea experiment va bea mereu fără nici 
o măsură, dincolo de orice limită și în dauna propriu- 
lui organism. 

Setea nepotolită cere mereu apă, iar scoarța, indusă 
în eroare de falsele semnale ale hipotalamusului, 
obligă animalul să bea apă, care nu-i mai este de loc 
necesară. Amintiţi-vă de nefericita capră și de cei 16 
litri de apă pe care i-a băut, ascultînd de hipotala- 
musul terorizat de electrozi! 


Țările sînt însetate 


„Planeta noastră nu are suficientă apă şi este con- 
damnată la foame“, spune Raymond Furon, cunoscutul 
savant francez. 

Acum 20 de ani, probabil, nimeni n-ar fi crezut că 
setea o pot resimţi nu numai oamenii, animalele sau 
plantele, ci și... industria, oraşele și țările. Acum 
setea industrială este una dintre principalele probleme 
a căror rezolvare se situează pe prim plan în fața 
omenirii. Şi aceasta imediat, în anii următori. Deoare- 
ce planeta noastră este ameninţată de sete. 

Este posibil oare aceasta cînd de jur împrejur există 
atîta apă? Atît de multă apă există pe Pămînt, încît 
este greu de calculat; s-ar obţine niște cifre astrono- 
mice. Un miliard și jumătate de kilometri cubi, atita 
apă se află pe suprafaţa globului pămîntesc. Ea cîntă- 
reşte 1 370 323 000 000 000 000 tone! Numai gheață 
există pe Pămînt în cantitate de 25 000 000: kilometri 
cubi. 

Dar, din păcate, aproape întreaga cantitate de apă 
menţionată este sărată. Apă dulce avem pe Pămînt 
doar 2%, adică doar 30000000 kilometri cubi. Şi 
aproape în întregime... îngheţată, transformată în 

gheață pe înălțimile munţilor, în Arctica şi în Antarc- 
tida. Apă, ca să zicem așa, liberă, care „circulă“ în- 
tr-un circuit permanent, trecînd din rîuri și mări în 
„Ori şi căzînd sub formă de ploaie și zăpadă pe pă- 
inînt este foarte puţină; doar 500 000 kilometri cubi. 

Oare această cantitate este puţină? Da, este puţină. 
In curînd va fi și mai puţină. Deoarece pe an ce trece 
fnt tot mai mulţi oameni pe Pămînt. Peste 30 de ani, 
după aprecierile făcute, oamenii nu vor mai fi în nu- 
“ăr de 3 miliarde, ci de 6 miliarde. 

Este prea puţină apă, căci crește producţia indus- 
lială şi necesităţile sale de apă. Tot mai multă apă 
“er cîmpiile și livezile. În vechime oamenii se mul- 
tumcau cu două găleți de apă pe zi. În evul mediu, de 
uscmenea. În secolul trecut, în ţările cu industrie dez- 
“oltată de-abia le ajungeau 50 de litri. lar acum, în 
"UA. de exemplu, pe cap de locuitor revin zilnic 
peste 4 000 de litri de apă dulce! În fiecare an, fie- 
are american bea 750 de litri, 56 000 de litri consumă 
pentru spălatul rufelor, spălatul vaselor, încălzirea 
locuințelor, 600 000 de litri (pe an pe cap de locuitor) 
«onsumă industria, iar 870 000 de litri — cîmpiile și 
lvezile. Într-un an, această țară „bea“ a șaptea parte 
«dim toate rîurile și piraiele sale. Iar peste 30 de ani, 
«nd populaţia Statelor Unite va creşte, potrivit calcu- 
telor, pînă la 360 000 000, inginerii, pentru a potoli se- 
lea industriei și agriculturii, vor trebui să dea drumul 
i conducte la o treime din apele curgătoare din 
lata, 

Catre începutul celui de-al doilea secol al celui de- 
4l treilea mileniu al erei noastre, globul pămîntesc se 
pare că va geme sub pașii a 20 de miliarde de oameni, 
lu necesitățile lor în apă vor crește cel puţin pînă 

la 1 000 de litri pe zi pentru un om (în medie pe în- 
tregul Pămînt). Iar atunci apa dulce va fi mai scumpă 
decît aurul. 

Se mai ridică o problemă: pe Pămînt apa este re- 
partizată foarte neuniform, prin unele locuri se gă- 
seşte în cantitate mare, de exemplu în pădurile tro- 
picale, iar prin altele nu există aproape de loc (în de- 
şerturi și în stepele uscate). 

Dar chiar și acolo unde există multă apă dulce, noi 
nu putem s-o folosim în întregime. Nu putem să trans- 
portăm în deșerturi gheţurile din Groenlanda și din 
Antarctida. Nu putem scoate toată apa dintr-un rîu, 
deoarece ar rămîne albia uscată. Nu putem, .extrăgînd 
apa de sub pămînt, să secăm în întregime stratele 
acvifere. În special dacă este vorbe de așa-numitele 
ape fosile, lacuri și mări vechi îngropate sub pămînt, 
ale căror rezerve nu se mai reînnoiesc. Cîndva ele au 
fost la suprafaţă, dar apoi vulcanii şi furtunile de praf 
le-au acoperit. 

Un astfel de caz s-a întîmplat demult în Mexic. La- 
va aruncată de vulcanul Popocatepetl a barat o vale 
largă, care s-a transformat astfel într-un lac. Apoi și 
lacul a fost acoperit de cenuşa vulcanului. Nisipurile 
au acoperit cenușa şi lacul a fost îngropat pentru tot- 
deauna sub pămînt. Peste un milion de ani, oamenii, 
fără să bănuiască nimic, au construit chiar deasupra 
lacului marele oraș Mexico, capitala statului Mexic. 
De aceea capitala mexicană se scufundă actualmente 
în pămînt, cîte 30 cm pe an. S-a și scufundat de altfel 
cu 10 m. S-a dovedit că locuitorii orașului pompează 
foarte neraţional apă de sub pămînt; acolo se for- 
mează goluri și terenul pe care este situat orașul se 
lasă în jos. 

Calea omului este marcată prin poluare... 


În orașele mari, cu o populaţie de 5—10 milioane, 
consumul de apă este foarte mare: pînă la o mie de 
litri pe zi pe cap de locuitor sau chiar mai mult. Ora- 
sele cresc mereu, ial o dată cu aceasta cresc și pro- 
blemele aprovizionării cu apă. În prezent, 10% din 
populaţia globului locuiește la oraș și de pe-acum în 
multe orașe apa este insuficientă. 

Dar și apa existentă este foarte poluată. Trebuie de- 
puse mari eforturi pentru purificarea ei (Statele Unite 
ale Americii, de pildă, consumă anual în acest scop 
600 milioane de dolari). 

Apele de scurgere, deșeurile industriale, ţiţeiul și 
păcura se deversează în prezent în rîuri. Astfel, cu- 
ind în apele lor tulburi nu va putea nimeni nici să 
se scalde, nici să pescuiască. Pînă la un moment dat, 
natura reuşea să purifice rîurile de deșeurile arun- 
cate de oameni. Pentru că apa este un mineral-minu- 
ne care se poate autopurifica. Astăzi natura nu mai 
poate face faţă torențţilor tulburi de ape reziduale, cu 
care orașele umplu rîurile planetei. 

Acum 300 de ani, apa Tamisei era atît de transpa- 
rentă, încît de pe poduri se putea vedea fundul ei, 
cu pietrele și algele care-l acoperau. Membrii parla- 
mentului englez se distrau în pauzele dintre ședințe, 
prinzînd somoni în Tamisa. Acum un scafandru aflat 
pe fundul acesteia nu-şi poate vedea nici mîna. 

„Poluarea rîurilor devine excesivă și ele nu mai 
sînt în stare să se autopurifice. Orice viață animală 
sau vegetală dispare, iar rîul se transformă într-un 
canal de scurgere sub cerul liber; este un rîu mort“. 

Aceste cuvinte înfricoşătoare le-a rostit un specia- 
list, Rene Colas, directorul Institutului francez de 
protecţie sanitară industrială. 

Chiar și apa mărilor este acum poluată. La fiecare 
24 de ore, toate navele din lume varsă în mare circa 
14 000 tone de păcură. Iar o tonă de păcură se întinde 
într-o peliculă subţire pe 12 km? de suprafaţă a mă- 
rii. Oceanele s-ar fi acoperit de mult în întregime cu 
o pojghiţă irizată (pentru aceasta ar trebui doar 7 
anil) dacă n-ar fi microorganismele care descompun 
petrolul. 

Dar şi ele abia fac faţă acestei sarcini: 5 milioane 
de tone, atîta țiței varsă oamenii în fiecare an în 
oceane. Și în fiecare an pier din cauza lui aproxima- 
tiv 200 000 de păsări marine. Nebănuind nimic, rațele 
se așază pe apă. Petrolul le încleiază aripile. Păsările 
mor. Mor și alte animale marine. 

Apele poluate aduc pieirea tuturor vieţuitoarelor din 
apă și de pe uscat. Zadarnice vor fi eforturile de pro- 
tecţie a naturii dacă oamenii din toate ţările nu vor 
trece la o acţiune energică și conştientă pentru puri- 
ficarea apei. 


Vom bea marea! 


Cu vreo 300—400 de ani în urmă, pe drumurile Euro- 
pei rătăceau din sat în sat și din oraş în oraș niște 
oameni bizari cu cîte un toiag în mînă. Ei își ofereau 
serviciile ţăranilor din sate, autorităţilor din oraşe, 
Imitîndu-l pe biblicul Moise, care, după cum se spune, 
printr-o lovitură de toiag a făcut să ţișnească apa din- 
tr-o stîncă, ei loveau cu băţul lor „fermecat“ în pă- 
mânt. 

— Săpaţi aici. Aici simt prezenţa apei! afirma „ma- 
gicianul“. 

Oamenii săpau şi cîteodată găseau într-adevăr acolo 
un izvor subteran. 

Oamenii au încercat și încearcă prin cele mai di- 
ferite mijloace să obţină apă. Inventivitatea lor nu 
cunoaște margini. 

Coardele viței de vie se înconjură cu pietre reci 
pentru a aduna de pe aceste plante roua necesară 
stropitului în zile secetoase. Se adună rouă și cu 
ajutorul frunzelor, legiîndu-le cu iscusinţă în aşa fel 
încît toate picăturile să se scurgă într-o singură 
cupă. 

Pe una din insulele Capului Verde, o asemenea 
„conductă de apă“ funcţionează foarte eficient. Aici 
cad ploi puţine, dar este adesea ceaţă, ale cărei pi- 
cături se precipită ca o rouă abundentă pe frunzele 
unei plante locale, numită Foureroya. Agricultorii 
plantează în şir pe o pantă 60 de asemenea plante. 
Frunzele lor sînt legate în aşa fel, încît roua se scur- 
qe de pe ele într-un şănțuleţ, săpat pe sub tulpini. 
Într-o zi, toate plantele colectează 200 litri de apă. 
lar cînd ceața este deosebit de deasă, chiar 600. 

Este posibil ca conducta de apă din vechiul oraș 
Teodosia să fi fost alimentată acum 2000 de ani tot 
din... rouă. Apa era adunată în munţi de pe pereţii 
unor piramide de piatră, special construite, iar apoi 
cra canalizată prin conducte spre oraș. 

Nici un fel de mijloace, oricît de ingenioase ar fi, 
nu mai pot însă ajuta oamenilor. În prezent se cere 
prea multă apă, dar există prea puţină pentru nevoile 
omului, doar 20 de milioane de kilometri cubi, can- 
titate suficientă în condiţiile actuale unui număr de 
20 de miliarde de oameni. Vă amintiţi însă că peste 

130 de ani vor fi chiar 20 de miliarde de oameni pe 
Pămînt. Este timpul ca de pe acum să ne îngrijim de 
viitorul lor. 

Studiind toate posibilităţile, oamenii de știință au 
ajuns la concluzia că există o singură sursă inepuiza- 
bilă din care se poate lua apă dulce: oceanul. 

Într-un mit din Grecia antică, zeița Atena și zeul 
Poseidon se iau la întrecere și pun rămășag cine va 
oferi locuitorilor orașului Atena un dar mai frumos. 
Poseidon a lovit cu tridentul în stîncă și din ea a 
țişnit un izvor. Dar, vai, era sărati Oamenii l-au res- 
pins, preferînd darul zeiţei Atena: măslinul. 

Acum noi trebuie să acceptăm darul lui Poseidon, să 
scoatem sărurile din el, transformându-l în apă dulce, 
şi să-i dăm drumul prin conducte în oraşe, în livezi și 
pe cîmpii. În mare, oamenii căutau peşte şi aur, pur- 
pură și perle. Dar mai prețioasă decît toate bogă- 
tiile oceanului, mai valoroasă decît toate darurile 
pentru oamenii viitorului este apa lui. Pur şi simplu 
apa! 

Oamenii de știință din peste 100 de ţări lucrează, 
începînd de la 1 ianuarie 1965, în cadrul programului 
comun al „Deceniului hidrologic internaţional“. Ei 
studiază toate mijloacele de protecţie, purificare și 
îndulcire a apelor Pămîntului. Eforturile lor vor per- 
mite ca oamenii să se salveze de spectrul setei. Cu- 
rînd, foarte curînd, „vom bea mareal“, spune Ray- 
mond Furon. 

Ba eu aș spune chiar mai mult, vom... mînca ma- 
rea. Căci în curînd uscatul, pe lîngă că nu va putea 
„să adape“ omenirea care își înmulțește vertiginos 
rîndurile, dar nici n-o va mai hrăni după pofta inimii. 
Căci dincolo de marginile uscatului se desfășoară îna- 
intea noastră un ocean de posibilități... 


colecţia cristal $ colecţia cristal $ colecţia cristal 


Un ocean de posibilități 


Acum sînt la modă povestirile care încep cu sosirea 
unor locuitori din planeta Marte. Trebuie deci să dăm 
și noi tributul acestei mode. 

Așadar, într-o bună zi, o corabie cu „călători din 
lumi îndepărtate“ și-a făcut coborirea zgomotoasă în 
ocean. Aceasta s-a întimplat în ciuda presupunerilor 
fanteziştilor şi a așteptărilor pămîntenilor. 

— Este o greșeală în calculele voastre sau aţi vrut 
să evitaţi explozia la aterizare? este prima întrebare 
pe care au pus-o marţienilor corespondenţii Pămîn- 
tului. 

— Eroarea de calcul este neînsemnată, au răspuns 
marţienii. Aterizarea s-a făcut la locul prevăzut de 
programul de zbor. Am greșit numai într-o singură 
privință. Este de neînțeles cum niște ființe raţionale 
de pe o planetă acoperită pe trei sferturi de apă se 
înghesuie pe uscat. Este inexplicabil. Noi nici n-am 
luat în consideraţie aceste mici fragmente de granit 
presărate cu nisip, argilă și humus care plutesc în 
ocean. Ba mai mult decît atît, printre oamenii noştri 
de știință au loc de mult discuţii dacă acestea de fapt 
există sau sînt doar o iluzie optică. Din depărtările 
cosmice aveam impresia că întreaga voastră planetă 
coste acoperită cu apă. 

În îndreptarele noastre, ea este numită chiar pla- 
neta Ocean. Această denumire este mai logică decît 
cea de Pămînt. Şi fiindcă veni vorba, cum este orga- 
nizată gospodăria voastră oceanică? .., 

Să sperăm că, pînă în momentul cînd vom fi vizitaţi 
de marţieni, nici unuia dintre pămiînteni întrebarea 
nu i se va mai părea stranie. 

Deocamdată însă știm prea puţin despre ocean. 

Ce-i drept, se pare că oamenii s-au decis să se ocu- 
pe serios de el. Căci oceanul este, într-adevăr, o ma- 
gazie cu resurse inepuizabile. Resursele alimentare 
ale mării sînt fantastic de mari. Chiar și calculele 
aproximative ne arată că numai în apa Oceanului At- 
lantic sînt dizolvate de 20 000 de ori mai multe sub- 
stanţe organice decit conţinutul acestora din recolta 
mondială de grîu. Este vorba de substanța organică 
dizolvată, baza nutritivă a organismelor care popu- 
lează oceanul. Iar cantitatea de proteine, lipide şi 
glucide ascunse în aceste organisme este extraordinar 
de dificil de calculat. Numai cu aproximaţie putem 
încerca să ne reprezentăm cifra. Un mare specialist 
al mării, oceanologul sovietic V. G. Bogorov, scrie 
că sub fiecare metru pătrat de suprafaţă a mării plu- 
tește, în medie, o cantitate de 100 g de plancton. 
Înseamnă că toată cantitatea de plancton din mare 
este de 36 miliarde de tone. 

Nectonul — pești, balene, caracatite — este de 
aproximativ de două ori mai mică: 18 miliarde de to- 
ne, iar bentosul de 8 miliarde de tone. 

În total, se pare că în oceane şi în mări înoată, se 
tîrăște și plutește în valuri o cantitate de cel puţin 
60 miliarde de tone de hrană de 100000 de ori mai 
mult decît consumau pe zi soldaţii tuturor ţărilor be- 
ligerante în timpul celui de-al doilea război mondial. 

Iată rezerva aflată în mare în fiecare moment dat. 
Trebuie să ţinem seama și de faptul că toate animalele 
se înmulţesc, iar multe dintre ele dau de citeva ori pe 
an o producţie sub forma tinerei progenituri, din care 
o parte mai mică servește perpetuării speciei, iar par- 
tea cea mai mare merge, ca să zicem așa, la masa 
comună, adică este mîncată de alte animale. În ge- 
neral, producţia anuală de plancton — sporul de bio- 

masă — este egală cu aproximativ 360 miliarde de 
tonel. 

Cînd omenirea va învăţa cum „să culeagă“ recolta 
supraabundentă, atunci fiecare om de pe Pămînt va 
putea obţine în fiecare lună cîte 9 tone de pastă vi- 
taminizată din microcrevete. Şi, chiar dacă (să admi- 
tem un asemenea fapt neverosimil) populaţia Pămin- 
tului ar crește pină atunci de o mie de ori, chiar 
planctonul singur ar putea hrăni omenirea. 

Cea mai justă reprezentare asupra resurselor nutri- 
tive ale mării ne-o oferă cantităţile anuale pescuite de 
pește, crabi, moluște și alte animale. 

În fiecare an, vasele de pescuit din diferite ţări ob- 
obțin din toate mările și oceanele lumii aproximativ 
12 milioane tone numai de pește. Prin conţinutul său 
in proteine, această recoltă este echivalentă cu carnea 
provenită de la 880 milioane de vaci! Este îndoielnic 
ca în toate fermele lumii să existe în prezent atitea 
capete de vite cornute mari. 


Aproape întreaga cantitate de pește menţionată este 
pescuită în emisfera nordică. 


În afară de pește, din mare se obţin anual aproxi- 
mativ 4 milioane tone nevertebrate comestibile — 
crabi, stridii, moluște, holoturii și alte vietăţi never- 
tebrate; 2 milioane de tone de balene și foci, precum 
“i peste 600 000 tone de alge. Numai caracatițe — di- 
lerite specii — se prind anual circa 1 milion tone — 
«ile 400 g de fiecare om de pe Pămînt. 


! Unii biologi indică cifre și mai mari: producţia anuală a tot 
wœ este viu în mare, după părerea lor, este de cel puţin 1 500 
de miliarde de tone. 

Recoltele sînt totuși derizorii în comparaţie cu cele 
care pot fi obţinute de oameni în cazul cînd vor îm- 
bunătăţi organizarea pescuitului marin. 

Deocamdată se pescuiesc în cantitate însemnată 
doar cîteva specii de peşti marini, în timp ce în ocean 
trăiesc 16 000 de asemenea specii! 

Oamenii sînt uimitor de conservatori. De mii de 
ani ei prind același peşte și tot în aceleaşi mări și în 
apropierea acelorași țărmuri. Doar a șasea parte din 
suprafaţa oceanelor și a mărilor este brăzdată în pre- 
zent de vasele de pescuit. 

În ocean trăiesc 100 de specii de moluște și 50 de 
specii de crustacee pe deplin comestibile și nu prea 
greu de prins. 

Totuși, oamenii prind și consumă doar cîteva specii: 
crabi, crevete, homari, stridii, midii. Ce-i drept, în 
Coreca, Japonia și China se consumă și unele medu- 
ze, iar în Franţa şi Polinezia — actinii. În Orient se 
consumă holoturii (renumitul trepang), arici de mare, 
unii viermi și caracatițc. 


Imn algelor 


Algele sînt și utile, şi gustoase. 

În Japonia se cunoaște bine acest lucru. În mîinile 
iscusiţilor bucătari, algele se prefac aici în pîine și 
prăjituri, în checuri şi vafele, bomboane și budinci. 
Ele servesc de asemenea la prepararea îngheţatei şi 
a ciocolatei. Chiar și ciupercile sînt conservate cu 
ajutorul algelor. Se așază în butoaie un strat de ciu- 
perci, apoi un strat de alge „matsumo“ înmuiate în 
apă marină, apoi iar ciuperci, iar matsumo etc. 

Desigur că algele se mănîncă și în stare proaspătă: 

se fac din ele salate și garnituri. În fiecare an japo- 
nezii consumă alge proaspete în cantitate doar de 
35 de ori mai mică decit orezul. 

Algele marine sînt un fel de mîncare obișnuită la 
masă în Coreea, China, în Filipine, în Indonezia și 
în... Irlanda. Da, irlandezii le apreciază. Îndeosebi 
le place alga roșie, Prphyra. Mulţi dintre cei ce apre- 
ciază gustul algei au fost de curînd profund nemul- 
țumiți de hotărîrea emisă de autorităţi, potrivit cá- 
reia, în legătură cu poluarea apelor oceanice de către 
produse ale dezagregării radioactive, fiecare irlandez 
are voie de acum încolo să consume zilnic cel mult 
30 g din această algă. 

Gusturile, firește, diferă. Dar ar fi util pentru fie- 
care om să consume din timp în timp alge marine 
pentru a furniza organismului substanțe care nu 
există de loc sau aproape de loc în hrana noastră 
obișnuită. Algele marine sînt înzestrate cu minu- 
nata capacitate de a acumula în țesuturile lor diferite 
motale și substanţe rare, dar necesare vieţii. 

Alga brună (Laminaria), de exemplu, conţine de 
30 000 ori mai mult iod decît apa marină, cupru de 
300 de ori, iar fosfor de 500 de ori. Fier în alge există 
cel puţin atît cît și în lapte. Ele conţin și multe vita- 
mince: A, D, Bı Bi și C. 

Datorită acestor însuşiri, algele marine, consumate 
de om îi întăresc sănătatea și-i măresc rezistența la 
boli. Cu ajutorul algei Laminaria (numită şi varza-de- 
marc) se tratează de mult bolile de inimă. 

Imnul de slavă adresat algelor este însă mult mai 
tung. 

Alga microscopică Chlorella se înmulțește cu o vi- 
teza uluitoare: 1 kg de Chlorella poate să reproducă 

în 17 zile o cantitate de 10 miliarde de puduri de bio- 
masă, care prin calităţile sale nutritive nu este mai 
prejos de carne și depășește cu mult griul. În grîu 
găsim doar 12% proteine, în timp ce în Chlorella 
procentul este de 50%. În afară de toate celelalte, 
Chlorella a căpătat o mare faimă în ultimii ani dato- 
rită zborurilor reușite în Cosmos și i se prevede un 
măreț viitor în sufrageriile navelor interastrale. 

Din alge se obţine de asemenea agar-agarul, de 
care nu se pot lipsi cofetarii, farmaciștii și microbio- 
logii. Apoi amidonul și alginaţii (substanţe care fixea- 
ză culoarea), necesari în industria textilă. 

Pulverizate cu făină de alge brune, cresc, înflo- 
resc și fructifică mai bine și mai repede tomatele, 
ardeii, pepenii galbeni şi verzi. 

Algele pot fi utilizate și în hrana vacilor. Concen- 
tratele preparate din ele înlocuiesc cu succes ovăzul. 
Ba sînt chiar mai bune decit ovăzul: vacile, după ce 
le-au consumat, dau mai mult lapte, iar găinile devin 
mai bune ouătoare. 

Și, cunoscînd toate acestea, oamenii obţin numai 
600 000 tone de alge. O uimitoare lipsă de spirit gos- 
podărescl 


Este timpul să pescuim raţional! 


Trebuie să presupunem că în curînd omul își va orga- 
niza mai raţional gospodăria oceanică. 

Dar, mai înainte de a se apuca cu toată energia de 
aceasta, va trebui să se gîndească mult și bine la 
unele aspecte. Încă recent se discuta și se scria că 

resursele nutritive ale oceanului sînt inepuizabile și 
că mamiferele, peștii și plantele marine care-l popu- 
lcază sînt fără număr. Cîtă frunză și iarbă. 

Dar iată că în luna iunie a anului 1966 a avut loc 
la Moscova cel de-al doilea Congres internaţional de 
oceanografie, iar în cadrul lui a ţinut o expunere cu- 
noscutul specialist în probleme marine, V. Bogorov, 
membru corespondent al Academiei de Științe a 
U.R.S.S. 

„Din ceea ce cunoaștem — a spus el — reiese că în 
toate mările și oceanele cantitatea de alge este doar 
de aproximativ 1,7 miliarde de tone, iar animale 
mai mari 32,5 miliarde de tone, din care pești, balene, 
toci, delfini numai 1 miliard de tone“!. 

Nu este chiar atît de mult dacă ţinem seama de 
laptul că în anul 2000, pentru a satisface necesi- 
lăţile omenirii în proteine, pescuitul va trebui dublat, 
adică să ajungă la 100 milioane tone. 

Din păcate, oamenii au deja experienţa tristă a dis- 
trugerii rapide și fără sens a resurselor naturale. Ca 
să nu se întîmple același lucru şi în domeniul marin, 
trebuie să ne giîndim de pe acum nu numai la modul 
«um se pot extrage mai rapid și mai convenabil bo- 
qăţiile oceanului, dar și cum să-i compensăm pierde- 
rile cauzate. Trebuie să primim darurile mării ca niş- 
te oameni demni de secolul pe care-l trăim. Și în pri- 
mul rînd trebuie să învăţăm, în sfîrşit, să pescuim în 
mod raţional. 


1 Mai înainte se credea (şi vă aduceţi aminte că însuşi 
V. G. Bogorov scria astfel) că biomasa tuturor vietăților marine 
este egală cu aproximativ 60 de miliarde de tone. 

Din timpuri imemoriale, omul, încă pe jumătate 
maimuță, prinde pește. Iar nivelul pescuitului din 
acele timpuri nu a progresat prea mult. Pînă în tim- 
purile noastre, pescuind în mare, omul, la fel ca stră- 
moșul lui preistoric, nu face altceva decît să cu- 
leagă roadele naturii. În agricultură și în zootehnie, 
ocupații mult mai noi ca pescuitul, metodele primi- 
tive sînt de mult părăsite. În aceste domenii, oamenii 
au realizat cîte ceva. Ei studiază solurile, le îngrașă, 
obţin soiuri mai productive de plante agricole și rase 
noi de vite. 

Oceanul este generos. De milenii el ne hrănește cu 
pește. Din an în an creşte cantitatea pescuită. Două 
milioane tone de pește au fost obţinute în anul 1850, 
iar în 1963 — mult mai mult — 46 milioane. Dar știți 
în ce mod? Aproape exclusiv pe seama unui pescuit 
marin extensiv. Se utilizează mai multe traulere, se 
prinde pește cu ajutorul luminii, vasele de pescuit au 
fost înzestrate cu utilaje noi. Peşte nu mai este „cu- 
les“ acum din mare cu ajutorul mîinilor și al vîrșe- 
lor, ci cu ajutorul unor plase gigantice, la care sînt 
înhămate sute de cai putere. Se pare că aceasta este 
tot. 

Aproape întreaga cantitate de pește, chiar şi prin 
această metodă străveche, este obţinută în prezent (vă 
aduceţi aminte?) numai pe a şasea parte a mărilor 
Pămiîntului şi la adîncimi de pînă la 200 m. Iar „sorti- 
mentul“ de peşte cules este foarte redus. Au fost 
preferate întotdeauna: scrumbia, sardelele, morua, 
calcanul, salmonidele, apoi ciprinidele și tonul. 

Dar celelalte mii (!) de specii perfect comestibile? 
Nu se obișnuiește să se prindă. De vină este atit tra- 
diţia, cît și ignoranţa. Aproape toate vasele din A- 

tlanticul de Nord, de exemplu, urmăresc numai eglefi- 
nul (Gadus eglefinus), morua (Gadus morua), scrum- 
bia, calcanul și sardelele. Iar pescarii argentinieni, de 
pe cealaltă parte a oceanului, dimpotrivă, nu consi- 
deră sardelele un peşte valoros şi nu le pescuiesc, cu 
toate că bancuri mari se apropie în fiecare an de ţăr- 
murile Patagoniei. În Oceanul Indian, de asemenea, 
nu se pescuiesc sardelele, care se găsesc aici în nu- 
măr uriaș, iar la țărmurile Africii de vest tonul și 
scrumbia (ce-i drept, se pare că de curînd a început 
să se pescuiască și aici tonul). 

Pentru ca de la vînătoarea primitivă (în asta constă 
de fapt pescuitul), cu „șansa“ și „neșansa“ ei, şi de 
la atacul întîmplător asupra bancurilor de pește să se 
treacă la gospodărie piscicolă „sedentară“, omul mai 
arc multe de realizat. 

De altfel, unele lucruri au și fost înfăptuite. 

Oamenii de știință sovietici, de pildă, au introdus 
înainte de război cîteva kilograme din viermele Ne- 
reis şi din molusca Sindesmia în Marea Caspică. Era 
un „cadou“ pentru nisetrii și păstrugile de acolo. În 
1945 s-a constatat însă că aceste cîteva kilograme 
s-au transformat în sute de mii de tone de hrană ex- 
celentă pentru pești. 

Si peștii pot fi colonizați. Locuitorii din Noua Zee- 
landă au adus din Alaska în apele lor litorale somo- 
nul. Ihtiologii americani au transferat unele rase de 
scrumbii din Oceanul Atlantic în Oceanul Pacific. 
lar oamenii de știință sovietici au adus în Marea 
Albă şi în Marea Barenţ specia Oncorhynchus gor- 
busche din Extremul Orient. 

Toate acestea nu constituie decît primii paşi, ṣo- 
vălelnici, ai pisciculturii marine. | 

Cum să mulgem din mare 5 miliarde de pahare 
de lapte? 


Stridiile și midiile se cresc de mult în fermele marine. 
Aceste moluște foarte hrănitoare (o stridie este echi- 
valentă cu un pahar de lapte!) sînt răspindite aproape 
în întreaga lume și dau „recolte“ abundente. 

În golful Toronto, din Italia, se adună, de exemplu, 
cîte 1 215 kg midii la 100 m? de fund de mare. Doar 
46%, reprezintă deșeurile, cochiliile. Mai mult de ju- 
mătate din masa obţinută este reprezentată de cea mai 
fină carne, bogată în proteine, vitamine și glucide. Iar 
carnea (fie chiar şi de moluște) este un produs mai 
valoros din punct de vedere alimentar decît orice le- 
gumă. De aceea este mai convenabil să se crească 
stridii și midii, decît să se cultive, de exemplu, car- 
tofi. 

Este mai convenabil, chiar, decît creşterea vitelor. 
S-a calculat că un banc de midii de pe un acru 
(4 067 m?) poate oferi anual 4,5 tone de carne, conți- 
nînd 3 millioane calorii. În schimb, un acru de pășune 
dă, în medie, 15 kilograme de carne (deci numai 
120 000 de calorii) și doar în cel mai bun caz 100 kg 
carne (aproximativ un milion de calorii). 

În fiecare an se obțin în întreaga lume peste 
110 000 tone midii şi 160000 tone de stridii. Cu cîte 
miliarde de pahare de lapte echivalează aceasta? Şi 
cîte calorii suplimentare ar primi omenirea dacă toate 
tările maritime vor începe să se preocupe de creş- 
terea moluștelor! 

Creșterea algelor promite de asemenea avantaje 
mari. De pe un hectar de fund de mare se pot obţine 
15 tone de masă verde de alge, în timp ce pe aceeași 
suprafață de pășune vor crește doar circa 5 tone de 

iarbă. Într-un an, de pe fundul mării se pot aduna 
peste zece recolte. Aceasta înseamnă că un hectar 
de pășune submarină va hrăni un an întreg aproape 
50 de vaci. Şi încă în condiţiile unor eforturi minime 
din partea omului și din partea plantei. Căci pășunile 
submarine nu trebuie nici arate, nici grăpate, nici 
drenate și nici stropite. Trebuie doar semănate și apoi 
recoltate. 

Algele au o singură grijă: să se hrănească și să 
«roască. Ele nu pierd energie, aşa cum o fac confrații 
lor, plantele terestre, pentru a rezista la vînt sau la 
secetă. Lor nu le trebuie rădăcini solide, o coajă 
qroasă,lemn și fruze. Aproape întreaga energie primi- 
tá de la soare o acumulează în țesuturile lor, trans- 
lormînd-o în substanţe nutritive. 

Japonezii cultivă deja în grădinile lor de zarzavat 
subacvatice alge roșii, pe care apoi, împreună cu di- 
lcrite condimente, le servesc la masă. Începînd din 
anul 1957, şi apele litorale sovietice din Extremul 
Orient sînt însămînţate regulat cu spori de Ahnfeltia. 
lar acum doi ani înotătorii subacvatici au curăţat de 
pietre fundul unui mic liman de lingă Odesa (o 
barcă cu motor, trăgînd o grapă, a făcut faţă foarte 
bine acestei sarcini). Apoi au fost îmrpăștiați prin apă 
spori de alge nordice și din Extremul Orient. Oare 
vor răsări, se vor prinde? 

Au răsărit și s-au prins. După numai o săptămînă au 
Ajuns la umărul omului. Ajungind în acest stadiu, de- 
odată s-au oprit din creștere; s-a constatat că ele con- 
sumaseră tot fosforul și azotul din liman. Oamenii 
uu îngrăşat apa cu superfosfat şi lucrurile s-au aran- 
jat. 15 recolte într-o vară au reușit să stringă agro- 
nomii încălțaţi cu „labe de broască”. 

Visuri despre planctonul alimentar 


Unii oameni de știință propun să prindem plancton. 

Cu această „supă“ marină se hrănesc balenele și re 
chinul-balenă (Cetorhinus maximus), care este tot atît 
de mare ca și ele, scrumbiile, sardelele, hamsiile și 
tonul. După ce au mîncat aproximativ 10 kg de planc- 
ton, atît balena, cît și scrumbia sporesc în greutate 
cu 1 kg. N-ar putea oare omul, înlăturînd interme- 
diarii, adică aceste animale, să obțină calorii (și cu 
un mare coeficient de utilitate) direct din plancton? 

Ideea nu este nouă și nu o dată a fost dezbătută în 
literatura de specialitate. 

În general vorbind, unele popoare consumă de mult 
plancton și îl consideră gustos. Thor Heyerdahl și to- 
varășşii săi, călătorind pe „Kon-Tiki“, consumau, pen- 
tru o variaţie a meniului, răcușori prinși cu ajutorul 
plasci cu ochiuri mici, iar Alain Bombard, cînd tra- 
versa Oceanul Atlantic într-o barcă pneumatică, își 
prepara în fiecare zi pentru masa de prînz pireu de 
plancton. El spune că avea un gust care amintea ho- 
marul, iar cîteodată crevetele sau salata. 

În diferite perioade ale anului și în diferite zone 
ale mării predomină diferite animale și alge. Anali- 
zele chimice au arătat că planctonul, indiferent de 
compoziţia sa, este un produs foarte bogat în proteine, 
grăsimi şi în special în vitamine. Un gram de planc- 
ton uscat, constînd mai ales din Euphausiidae (vita- 
mina se acumulează în ochii acestora), conţine 12 000 
de unităţi internaţionale de vitamină A, de 170 de 
ori mai mult decît în țesuturile omului și animalelor. 

Principala dificultate a problemei constă în modul 
de obţinere a planctonului. Căci el se întîlnește rare- 
ori în concentrații mari. Totuși, se consideră că, dacă 

intr-un metru cub de apă plutește 0,1 g (greutate us- 
cată) de plancton, el poate fi recoltat în scopuri in- 
dustriale. Deocamdată instrumentele folosite sînt 
doar plasele cu ochiuri mici, confecţionate din mate- 
rialul utilizat pentru sitele de făină. 

S-a calculat că, atunci cînd în Marea Nordului „în- 
iloresc“ diatomeele, ele pot fi pur și simplu pompate 
in rezervoare, centrifugate aici și trecute prin prese, 
iar apoi uleiul extras prin presare, filtrat și ambalat 
in bidoane. 

Deocamdată toate acestea nu sînt decît visuri. Me- 
todele încercate s-au dovedit foarte nerentabile. Di- 
lcritele tipuri de plase planctonice recoltează, în me- 
die, 27,5 kg (greutate uscată) de plancton în 24 de ore 
de pescuit. Valoarea unui asemenea produs de-abia 
amortizează cheltuielile obţinerii lui. 

În anul 1948, la fiecare 100 de ore, pescarii prin- 
deau în Marea Nordului cîte 58,6 tone de scrumbii. 
Pentru a prinde o masă corespunzătoare (ca valoare 
alimentară) de plancton, ei ar trebui să strecoare prin 
plase 57,5 milioane tone de apăl Se poate face oare 
aceasta în 100 de ore? 

Totuși știința n-a renunţat la încercările de a in- 
venta o metodă rentabilă de obţinere a planctonului. 
Cercetările continuă. 


Cu ce este pavat fundul mării? 


Cu minereu de fier și de mangan de cea mai bună 
calitate. El este risipit pe suprafaţa fundului oceanu- 
lui. Poftim de-l adună și scoate-l pe uscati Este ten- 
tant, dar deocamdată dificil. Căci concreţiunile de 
tier și de mangan (aceasta este denumirea formei în 

care se găseşte minereul), care acoperă aproape în 
întregime fundul Oceanelor Pacific, Indian şi Atlan- 
tic, zac la adîncimi de 4—7 kilometri. 

Oricum ar fi, oamenii nu au de gind să renunţe la 
aceste bogății (americanii au și început extracția lor 
de probă). lar bogăţiile sînt colosale. Concreţiunile 
din toate oceanele cîntăresc, se pare, 57 milioane tone. 

Ele conţin aproximativ 20% mangan, 15%, fier, cîte 
0,5% nichel, cobalt, cupru și multe alte elemente rare. 
Conţin, de pildă, taliu de 50—100 de ori mai mult de- 
cît rocile sedimentare de pe uscat. Unul din cele mai 
prețioase metale, cobaltul, se găsește în concreţiuni 
în cantitate de 2 milioane de tone, în timp ce rezer- 
vele lui mondiale de pe uscat nu depășesc un milion. 

Concreţiunile, formaţiuni cu aspectul unor cartofi 
sau al unor turtiţe, cu dimensiunile de la acelea ale 
unui bob de mazăre pînă la acelea ale unui bolovan 
măricel, au furnizat cercetătorilor multe enigme de 
dezlegat. Cum apar? Care este proveniența substan- 
telor din care sînt alcătuite? Cu ce viteză se formea- 
ză? Care este virsta lor? 

Toate concreţiunile conţin de 50 de ori mai mult 
mangan decit se găsește dizolvat în oceane. Cobalt 
conţin de 2 ori mai mult. Nichel de 20 de ori, iar 
molibden de 200 de ori mai puţin decît în apa încon- 
jurătoare. De ce? De unde a apărut această selecti- 
vitate? Poate că este vorba aici de activitatea unor 
bacterii? Am mai arătat că multe organisme marine 
ştiu „să pescuiască“ din apă și să acumuleze în ele 
diferite substanţe . 

De altfel, aceasta este și părerea unor cercetători: 
zăcămintele marine sînt generate de niște bacterii 
capabile să extragă din apă fierul, manganul, nichelul 
și alte elemente care se întîlnesc în concreţiuni. 

În cadrul celui de-al doilea Congres de oceanogra- 
fie, cercetătorii au dezbătut o altă ipoteză: este po- 
sibil ca zăcămintele de „bolovani“ de mangan de pe 
fundul oceanelor să fie generate de eroziunea eoliană 
continentală. 

Este neîndoielnic, totuși, faptul că multe minereuri 
de fier și de mangan sînt create de bacterii. Minereu- 
rile de Kursk și de Krivoi-Rog se numără printre ele. 
La fel și cele din America de Nord (lîngă Marile 
lacuri, 10 000 de mile pătratel), din care, spune John 
Updyke, au fost făurite vasele, tunurile și tancurile 
americane care au nimicit pe nemți în cel de-al doi- 
lea război mondial, 

Tehnica de război, de la început pînă la sfîrșit, este 
creată de viaţă; nu numai de mîinile omului, minereu- 
rile înseși nefiind decît căsuţele microscopice presate 
ale bacteriilor din genurile Leptotrix, Gallionella şi 
ale altor bacterii, capabile „să extragă din sărurile 
de fier fărîme de fier curat. 

Tot ce arde cu ușurință pe Pămînt reprezintă de 
fapt vestigii ale unei vieţi stinse şi îngropate în con- 
diţii anaerobe: cărbunele, turba, metanul și petrolul. 

Oceanul este numit mină lichidă, iar multe bogății 
ale acestei mine sînt de origine biologică. De aceea 
probabil că le vor exploata biologii și nu geologii. 
Microcreatorii de minereuri, special selecționați și 
„antrenați“ de om, vor începe în curînd să transforme 
„gura biologică, care acoperă pămîntul cu un balast 
mort, în lucruri folositoare pentru noi!. 


1 Multe organisme marine, „pescuind“ din apă, absorb ener- 
gic diferitele metale: moluștele — cuprul, asciutile — vanadiul, 
radiolariile — stronțiul, meduzele — zincul, staniul şi plumbul, 
iar algele brune — aluminiul. 

Primii paşi s-au și făcut. Bacteriile îmbogăţesc mi- 
nereurile de fier (probabil că și pe cele de uraniu, 
iar apa grea o separă de cea ușoară) și prepară un 
„biftec“ pe deplin comestibil din... petrol: dintr-o 
tonă de petrol aproape o jumătate de tonă de pro- 
teine vitaminizate (cu vitamine din grupa B)! 

lar în caracatițe „alchimiştii“ zilelor noastre au gă- 
sit (în sfîrșit!) celebra piatră filosofală, capabilă „să 
transforme” în aur simpla apă de mare. 


Piatra filosofală a caracatiţelor 


Tabloul lui Mendeleev își are în mare, după toate 
probabilitățile, toţi reprezentanţii săi. Ce-i drept, 
unele metale, de exemplu cadmiul, titanul, cromul, 
taliul și germaniul, au fost descoperite deocamdată 
numai în organismele marine. Ele se găsesc, proba- 
bil, și în apa de mare din care au extras-o aceste ani- 
male, dar, se vede, într-o doză atît de infimă, încît 
cu ajutorul metodelor actuale de analiză chimică nu 
pot fi identificate. 

Apa marină conţine și radiu, uraniu, argon, heliu, 
neon. Chiar și aur în cantitate de 10 miliarde de tone. 

Aur! Unor chimişti, de îndată ce au aflat despre 
aceasta, li s-au şi aprins privirile. Au început să do- 
rească să pună stăpînire pe aurul marin, căci nu e 
glumă — 10 miliarde de tone! Mult mai mult decît 
toată cantitatea de metale preţioase aflată în păstrare 
în toate ţările lumii. 

Din aurul dizolvat în apa oceanelor s-ar putea tur- 
na un cub cu înălțimea de 800 metril Ce bine dacă 
ar putea să fie pescuit din apăl... 

În anii de inflație care au urmat primului război 
mondial, chimiștii germani au irosit mai mult decit 
chimiștii altor ţări mijloace și forţe, încercînd să ex- 
tragă aur din apa mării. Erau zoriţi de guvern, care 
voia să-și achite mai repede datoriile de război. 

Fritz Haber, laureat al Premiului Nobel, care, vre- 
me îndelungată a „pescuit“ aur din mare a declarat 
chiar că în curînd Germania își va achita datoriile 
de război cu aur „marin“. 

Au fost aplicate metode diferite, dar în special elec- 
lroliza: aurul se depunea pe un electrod de platină. 
Dar — vai? — fiecare gram de aur obţinut prin acest 
procedeu revenea guvernului la costul a 2 g de aur 
existent. Din cauza nerentabilităţii evidente, expe- 
rienţele au fost oprite. Chimiștii germani au fost in- 
duși în eroare de primele determinări ale conţinutului 
in aur din mare, și anume se considera că ar fi în 
proporţie de circa 5 miligrame la fiecare tonă de apă. 
La efectuarea unor analize mai atente s-a dovedit 
că aurul se găsește în ocean într-o cantitate aproape 
de 1 000 de ori mai mică, doar 0,008 mg la o tonă. 
Înseamnă că valoarea rezervelor de aur la fiecare 
tonă de apă de mare este egală cu aproximativ 0,06 
copeici. Chiar într-o tonă de praf de pe stradă se gă- 
sește mai mult aur! 

În apa marină se găsește și argint, și chiar de 
500 de ori mai mult decit aur, dar este și mai greu 
de extras. 

În oceane este dizolvat de 46000 de ori mai mult 
argint decît au extras oamenii pe uscat de la desco- 
perirea Americii de către Columb. 

După cum se vede, bogăţiile fantastice ale mărilor 
continuă să mai frămînte minţile chimiștilor germani. 
De curînd, profesorul Ernst Bauer de la Universitatea 

din Tubingen se pare că a reușit să traducă în rea- 
litate visul lui Fritz Haber: el a inventat o metodă 
rentabilă de a „a pescui“ din mare metalele preţioase. 

Timp de 11 ani Bauer a studiat cu meticulozitate 
capacitatea uimitoare a vietăților marine de a acu- 
mula în organismul lor elementele rare (în unele 
dintre ele, de pildă, se găsesc metale preţioase în can- 
titate de milioane de ori mai mare decit în apă!). 

Căutind substanţe care să joace rolul de acumula- 
tori, profesorul Bauer a găsit un model mai bun, și 
anume o caracatiţă; el a extras din sîngele ei (care 
conţine, după cum se ştie, cupru de o mie de ori mai 
mult decît apa) un colorant uimitor, pe care l-a de- 
numit cianit roșu. 

Moleculele de cianit roșu, ca niște microbureţi, 
„au absorbit“ din eprubetă toţi ionii de cupru. 

Apoi Bauer a sintetizat o substanţă asemănătoare, 
dar mai rezistentă, care „absorbea“ și mai bine cuprul, 
dar şi uraniul. Cu tubul umplut cu acumulatorul chi- 
mic descoperit, el s-a grăbit să meargă pe țărmul 
golfului Neapole. Aici a strecurat prin acest tub 100 
de litri de apă. Drept rezultat, tot cuprul și tot ura- 
niul care se găseau în acești 100 de litri au rămas 
în tub. Apoi, cu ajutorul acidului clorhidric el a 
„spălat“ metalele obţinute din tub și tubul a început 
din nou să le „pescuiască“ cu lăcomie din apă. 

Acum profesorul Bauer era gata, în deplină cunoș- 
tinţă de cauză, să devină căutător de aur. Timp de 
12 ore el a amestecat într-un rezervor cu apă marină 
o altă substanţă acumulatoare, sintetizată de el, și 
aceasta a „absorbit“ din 100 de litri de apă... a 
1,4 milioana parte a unui gram de aur. 

În prezent Ernst Bauer a reușit să obţină, probabil, 
ceva mai mult aur: este ocupat cu efectuarea unor 

experienţe de mare anvergură în ocean. Potrivit pro- 
iectului său, vor fi construite, se pare, baraje și ca- 
nale de derivație. Prin ele vor porni să curgă nu 
litri, ci rîuri întregi de apă de mare, lăsînd pe pereţii 
căptușiţi cu plăci spongioase, metalele preţioase. 


Marea ne va potoli și setea de energie 


In anul 1559 Grigorii Nikitin, locuitor al unui sat 
numit Zolotiţi, a primit un zapis prin care i se dădea 
permisiunea să construiască mori la Marea Albă. Ce 
s-a făcut cu aceste mori, dacă au funcţionat și în ge- 
neral dacă au fost construite, despre aceasta nimeni 
nu știe nimic. Dar se știe bine că în anul 1713, la 
Dunkerque, în Franţa, exista o moară pusă în 
luncţiune de flux. Iar în Anglia, peste 50 de ani, a 
lost anunţat chiar un concurs pentru cel mai bun pro- 
«ct de moară acționată de flux. Se vede că experienţa 
morarilor a fost reușită; englezii și francezii au înce- 
put să studieze cu seriozitate energia mareelor. 

În anul 1959, pe ţărmul canalului La Manche, în 
lianţa, a început să dea curent electric prima cen- 
Hala hidroelectrică, ale cărei turbine erau acţionate 
de lux și reflux. Un an mai tirziu, în valea rîului 
Rais a fost începută construirea unei alte centrale 
“Imilare. 

Si în alte ţări inginerii lucrează în prezent la pro- 
i. tele unor centrale hidroelectrice cu utilizarea ma- 
jeelor, 

Capacitatea potenţială a mareelor oceanice este 
egala aproximativ cu 1 miliard Kw. Dacă vom reuși 
“a introducem în turbine cel puţin o treime din 

aceasta, vom obţine aproape jumătate din energia pe 
care o pot da toate apele curgătoare de pe planeta 
noastră. 

Oceanul mai deţine însă și o altă formă de energie. 
Și încă în cantitate foarte mare, cu toate că deocam- 
dată este ascunsă. Ea nu este zgomotoasă ca fluxurile 
şi refluxurile. Este ascunsă, „ambalată“ în legăturile 
atomice ale apei grele. 

În această apă, după cum se știe, un atom de oxi- 
gen este unit cu doi atomi de deuteriu, izotopul greu 
al hidrogenului. Ei bine, numai dintr-un kilogram de 
apă grea se poate obţine atita energie atomică, cită 
nu pot da nici 400 tone de huilă arsă în sobe. Iar în 
oceane se găsesc 274 trilioane de tone de apă grea. 

Energie! Energie! Energie! Întreg sensul înfricoșă- 
tor al acestor cuvinte, toată valoarea lor măreaţă o 
vor putea aprecia în mod real numai oamenii gene- 
raţiilor viitoare. Toate lucrurile care ne lipsesc sau 
ne prisosesc acum, inginerii și chimiștii viitorului vor 
învăţa să le creeze repede din nesfirșitele transformări 
ale maselor și energiilor. 

Energie! Energie! Energiel în proporţii, deocamdată, 
inaccesibile pînă și înţelegerii noastre, vor cere me- 
reu uzinele supergigantice, livezile şi cimpiile super- 
mecanizate. 

Energie! Energie! Energie! 

Dintre toate forțele și substanțele active și inactive 
de pe glob, doar energia, în mijlocul abundenței ge- 
nerale, nu se va despărţi încă multă vreme de eticheta 
alarmantă: „Deficitl“. 

Doar o singură foame și o singură sete vor cunoaște 
probabil oamenii secolului al XXI-lea, cea energetică! 

Dar atunci îi va salva atotputernica apă, oceanul. 
El va da să bea celor însetaţi, îi va sătura pe cei 

flaminzi, îi va încălzi pe cei ce îngheaţă, va topi ghe- 
țarii, dacă vor avea poftă din nou să alunece dinspre 
nord în zonele mai calde, va da o climă nouă, ame- 
liorată, deșerturilor și tundrelor neprimitoare și, de- 
sigur, va insufla din răsputeri forță mașinilor de pe 
cîmpuri și din uzine. 

Din ocean oamenii vor dobîndi energie pentru toate 
înfăptuirile lor măreţe. 

Viitorul nemuririi noastre, adică al copiilor şi al 
nepoților noștri, este pe deplin asigurat. 

Zorile vieţii pe planeta Pămînt au licărit ca o slabă 
„«inteie în apă: aici şi-au început evoluţia, acum 
t miliarde de ani, genele noastre nou-născute. 

lar acum noi, fiinţele raţionale, care purtăm în noi 
aceste gene, vom găsi în apă, ca Anteu la mama sa 
(oa, forţe proaspete pentru alte înfăptuiri și evoluţii. 

g 
Doar o singură foame şi o singură sete 
vor cunoaşte probabil oamenii secolului al 
XXl-lea, cea energetică! 

Dar atunci îi va salva atotputernica apă, 
oceanul. El va da să bea celor însetaţi, îi 
va sătura pe cei flămînzi, îi va încălzi pe 
cei ce îngheaţă, va topi ghețarii, dacă vor 
avea poftă din nou să alunece dinspre nord 
în zonele mai calde, va da o climă nouă, 
ameliorată, deşerturilor şi tundrelor ne- 
primitoare şi, desigur,va insufla din răsputeri 
forță maşinilor de pe cîmpuri şi din uzine. 

